
Romantic Times

Vshipte do oslnivého sveta anglickej vysokej spoloénos-
ti, do sveta vzrusujiiceho zvadzania, kde vietci tizia po
laske, zapasia s pokuseninta vyvoldvajd skandily.—

Krdsna Freya Bedwynova vyrastala v rodine so styrmi bratmi,
a tak necudo, ze je ovela odvaznejsia a slobodomyselnejsia nez

ina mladych dam z jej spolocenskej vrstvy. Ked sa zozna-
mi s pritazlivym Joshuom Moorom, markizom z Hallmeru a vy-
chyrenym zvodcom, vo vzduchu visi poriadny Skandal, kedze
sti obaja tovnako vasnivi, lahkovazni a nesputani. Joshua sa
chce stoj ¢o stoj vykrutif z nantteneho sobdsa so sesternicou,
a preto poziada Freyu, aby sa s nim naoko zasnubila. Je to
dokonaly plan pre tychto dvoch mladych fudi, rozhodnutych
zostat slobodnymi - no iba do chvile, kym medzi nimi nepre-
skoci iskra...

KEĎ SA LADY Freyja Bedwynová ukladala do postele, ani ne-
mohla mať horšiu náladu. Komornú poslala preč, hoci v izbe
mala pripravenú vysúvaciu posteľ a chystala sa na nej spať.
Lenže Alice chrápala a Freyji sa nechcelo spať celú noc s van-
kúšom na ušiach, len aby dodržala pravidlá spoločenského
správania.

„Ale jeho milosť mi to dôrazne kládla na srdce, mylady,"
pripomenulo jej dievča ustráchane.

„Kto ťa zamestnáva?" zvolala Freyja hrozivo. „Vojvoda
z Bewcastlu, alebo ja...?"

Alice na ňu úzkostlivo pozrela, akoby mala podozrenie,
že na nej len skúša svoje triky. Bola síce Freyjina komorná,
no platil ju Freyjin najstarší brat, vojvoda z Bewcastlu.
A on jej výslovne kázal, aby sa počas cesty z Grandmaison
Parku v Leicestershire do sídla lady Holtovej-Barronovej
v Bathe ani nepohla od svojej panej, a to nielen vo dne, ale
ani v noci.

„Vy, mylady," pípla Alice.

„Tak potom odíď." Freyja ukázala na dvere.

Alice na ne pochybovačne pozrela. „Na dverách nie je
zámka, mylady."

„Ak mi v noci vtrhne do izby votrelec, ochrániš ma pred
ním?" zatiahla Freyja opovržlivo. „Mám dojem, že by to
bolo skôr naopak."

Alice sa tvárila útrpne, ale nezostávalo jej iné, len odísť.

A tak Freyja zostala sama v druhotriednej izbe druho-
triedneho hostinca - bez zámky na dverách. A soptila od
hnevu.

Mestečko Bath v nej nevyvolávalo vzrušené očakávania,
hoci to boli dobré kúpele a kedysi sa v nich schádzala naj-
vyberanejšia smotánka anglickej spoločnosti. Ale tie časy už
patrili minulosti. Teraz do Bathu prichádzali len starší, chor-

ľaví predstavitelia šľachty a tí, ktorí nemali kam inam ísť -
tak ako ona. Prijala pozvanie, aby strávila jeden-dva mesia-
ce s lady Holtovou-Barronovou a jej dcérou Charlotte, kto-
rá síce bola Freyjina priateľka, ale rozhodne nie spriaznená
duša. Za normálnych okolností by Freyja zdvorilo odmietla
pozvanie.

Lenže toto neboli normálne okolnosti.

V čase, keď prišlo pozvanie, bola na návšteve u svojej
chorľavejúcej starej mamy v Grandmaison Parku v leices-
terskom grófstve - bola tam na svadbe svojho brata Ran-
nulfa a Judith Lawovej. Mala sa vrátiť domov do Lindsey
Hallu spolu so svojím bratom Wulfricom, čiže vojvodom
z Bewcastlu, a mladším bratom Alleynom a sestrou Mor-
gan. Ale nezniesla predstavu, že by tam teraz mala tráviť
čas, a využila jedinú príležitosť, čo sa jej naskytla, aby sa eš-
te nemusela vrátiť domov.

Je to veru hanba, že sa bojí vrátiť do rodného domu. Frey-
ja vkĺzla do postele a zhasla sviečku. Vlastne sa nebála. Ne-
mala strach z ničoho a z nikoho. Len nezniesla pomyslenie,
že tam bude, keď sa to stane, to je všetko.

Vlani Wulfric a gróf Redfield, ich sused z Alvesley Parku,
dohodli sobáš medzi lady Freyjou Bedwynovou a grófovým
synom Kitom Butlerom, vikomtom Ravensbergom. Mladí
sa poznali celý život, a keď bol Kit, ktorý slúžil ako dôstoj-
ník na Pyrenejskom polostrove, v lete pred štyrmi rokmi
doma na dovolenke, vášnivo sa do seba zaľúbili. Lenže Frey-
ja bola v tom čase zasnúbená s jeho starším bratom Jero-
mom a dala sa presvedčiť, že urobí, čo sa sluší a patrí - a do-
volila Wulfricovi, aby oznámil jej zasnúbenie s Jeromom.
Kit odchádzal na polostrov celý rozzúrený a Jerome umrel
ešte predtým, ako sa stihla konať svadba.

Po Jeromovej smrti sa stal Kit najstarším synom a dedi-
čom grófa z Redfieldu a zrazu si obe rodiny - vrátane Frey-
je - mysleli, že je vhodné, aby sa oni dvaja vzali.

Kit si to však očividne nemyslel.

Freyji ani na um nezišlo, že sa jej bude chcieť pomstiť.

Ale bolo to tak. Keď sa vrátil domov na zásnuby, ako sa
všetci domnievali, priviedol si so sebou snúbenicu - krásnu,
nudnú, dokonalú Lauren Edgeworthovú. A keď ho Freyja
obvinila, že len blafuje, oženil sa s Lauren.

Teraz mala mladá lady Ravensbergová priviesť na svet ich
prvé dieťa. Ako vzorná manželka určite porodí syna. Gróf
s grófkou budú celí bez seba. Všetci na okolí budú bezpo-
chyby nadšene oslavovať.

Freyja ani najmenej netúžila byť v tom čase v blízkosti
Alvesley - a Lindsey Hall bol blízko.

Preto cestovala do Bathu s nádejou, že sa tam zabaví me-
siac alebo aj dlhšie.

Nezatiahla závesy na oknách, a tak izbu zalievalo nielen
svetlo mesiaca a hviezd, ale aj početných lampášov z dvora,
takže bola osvetlená takmer ako za bieleho dňa. Ale Freyja
nevstala a nezatiahla závesy. Namiesto toho si zakryla hla-
vu prikrývkou.

Wulfric pre ňu prenajal súkromný koč a zdatných jazd-
cov, ktorí ju mali prísne strážiť, aby sa jej nič nestalo. Po-
vedal im aj to, kde majú večer zastať - v prvotriednom
hostinci vhodnom pre dcéru vojvodu, i keď cestuje sama.
Žiaľ, v mestečku sa konal výročný trh, čo pritiahol ľudí zo
širokého okolia, takže v tom hostinci ani v inom podobnom
zariadení nebolo voľné miesto. Museli sa trmácať ďalej
a potom sa ubytovali tu.

Sprievodcovia sa chceli striedať pri strážení jej izby, naj-
mä keď zistili, že na dverách nie je zámka. Freyja im to vy-
hovorila tak dôrazne, že sa neodvážili s ňou hádať. Nie je
nijaká väzenkyňa a nemieni sa tak cítiť. A teraz tu nemala
ani Alice.

Vzdychla si a uložila sa na spánok. Posteľ bola dosť hr-
boľatá. Vankúše ešte horšie. Z dvora aj z hostinca sa stále
ozýval hluk. Zajtra ju čaká Bath. A to len preto, lebo sa ne-
dokázala vrátiť domov. Život už hádam ani nemôže byť
horší.

Krátko predtým, ako zaspala, jej prebleslo mysľou, že čo-

skoro bude musieť začať brať vážne ponuky mužov - a hoci
už mala dvadsaťpäť rokov a vždy bola škaredá, našlo sa
dosť takých, čo boli ochotní dolámať si aj všetky hnáty, ke-
by čo len naznačila, že uvažuje nad manželstvom s nimi.
Byť slobodná v takom pokročilom veku nie je pre dámu
veľmi zábavné. Najhoršie bolo, že vôbec nebola presved-
čená, že by jej v manželstve mohlo byť lepšie. A keď už
bude vydatá, bude neskoro ľutovať. Bratia jej radi hovorie-
vali, že manželstvo je doživotný trest, no v posledných me-
siacoch sa hneď dvaja dobrovoľne rozhodli odpykávať si ten
trest.

Freyja sa prudko zobudila, lebo zrazu sa otvorili a znova
zatvorili dvere. Nebola si istá, či sa jej to len nesníva, ale
vtom si všimla, že pri dverách stojí muž v bielej košeli, pri
krku rozhalenej, v tmavých nohaviciach po kolená a pan-
čuchách, cez ruku má prehodený redingot a v druhej ruke
drží čižmy.

Vyskočila z postele ani vystrelená a pánovito ukázala na
dvere: „Von!"

Muž sa na ňu len uškrnul.

„Nejde to, miláčik," vyhlásil. „Tam ma nič dobré nečaká.
Musím vyskočiť cez okno alebo sa skryť tu."

„Von!" Držala vystretú ruku a zdvihnutú bradu. „Ne-
mienim poskytovať útočisko zločincom! Ani iným bytos-
tiam mužského pohlavia. Zmiznite!"

Zvonka doliehali vzrušené hlasy a blížiace sa kroky.

„Nie som zločinec, miláčik," upokojoval ju muž. „Iba ne-
vinný smrteľník, ktorého čakajú vážne problémy, ak rýchlo
nezmizne. Je tá skriňa prázdna?"

Freyji sa zatrepotali nozdry.

„Von!" rozkázala mu znova.

Ale muž prebehol cez izbu ku skrini, roztvoril dvere,
a keď zistil, že skriňa je voľná, vliezol dnu.

„Kryte ma, miláčik," požiadal ju, prv ako zvnútra zatvo-
ril dvere, „a zachráňte ma pred osudom horším ako smrť."

Vtom ktosi zúrivo zabúchal na dvere. Freyja nevedela, či

ísť k nim alebo ku skrini. Ale tú dilemu veľmi rýchlo vy-
riešili za ňu, lebo dvere sa znova rozleteli a stál v nich hos-
tinský so sviečkou v ruke, nízky, územčistý sivovlasý uro-
dzený muž a plešivé indivíduum, ktorému by sa veru zišlo
oholiť.

„Von!" zvrieskla rozzúrene. S mužom v skrini si to vyba-
ví potom, no najprv si musí dať rady s týmito votrelcami.
Do izby lady Freyje Bedwynovej nikto nesmie vojsť bez po-
zvania, či už je tá izba v Lindsey Halle, v londýnskom dome
Bedwynovcov alebo v druhotriednom hostinci, kde nie sú
zámky na dverách.

„Hlboko sa vám ospravedlňujeme, madam, že vás ruší-
me," ozval sa sivovlasý muž, vydul hruď a vo svetle sviečky
skúmal izbu, na Freyju sa ani nedíval, „ale mám dojem, že
sem pred chvíľou vbehol istý muž."

Keby počkal, kým odpovie na jeho zaklopanie, a oslovil
ju s primeranou úctou, možno by bez výčitiek svedomia
prezradila utečenca v skrini. Ale dopustil sa chyby - vtrhol
dnu a potom sa k nej správal, akoby neexistovala, akoby bo-
la povinná podať mu informácie a vydať mu korisť. Na dru-
hej strane to neoholené indivíduum nerobilo nič iné, iba na
ňu zízalo s prihlúplym úškľabkom na tvári. A hostinský
preukázal žalostný nedostatok záujmu o súkromie svojich
hostí.

„Skutočne si to myslíte?" spýtala sa Freyja povýšene. „Vi-
díte tu toho pána? Ak nie, navrhujem, aby ste pri odchode
ticho zatvorili dvere a nechali mňa aj ostatných hostí po-
kojne spať."

„Ak dovolíte, madam," urodzený muž prebehol pohľa-
dom zatvorené okno, posteľ a skriňu, „rád by som prehľa-
dal izbu. Vo vašom vlastnom záujme, madam. Je to darebák
a dámy pri ňom nie sú v bezpečí."

„Chcete prehľadať moju izbu?" Freyja sa pomaly nadých-
la a premerala si ho tak povýšene, až sa na ňu konečne po-
zrel - a zrejme až vtedy si ju naozaj všimol. „Vy chcete
prehľadať moju izbu?" Uprela pohľad na mlčiaceho hostin-

ského, ktorý sa jej priam scvrkol pred očami. „Toto má byť
pohostinnosť, ktorou ste sa tak chválili, keď som k vám pri-
šla, človeče? Varujem vás - o všetkom sa dozvie môj brat
vojvoda z Bewcastlu. Bude ho nesmierne zaujímať, prečo
ste dovolili inému hosťovi - ak je tento pán hosť - búchať
na dvere jeho sestry uprostred noci a vtrhnúť k nej bez jej
súhlasu, a to len preto, lebo tento muž sa domnieva, že sem
vbehol nejaký chlap. A vy ste len postávali obďaleč a nepo-
vedali ste ani slovo, keď opovážlivo navrhol, že mi prehľa-
dá izbu."

„Bezpochyby sa mýlite, pane," ozval sa hostinský a pri-
krčil sa za zárubňou, hoci sviečku stále držal tak, aby osvet-
lila izbu. Musel utiecť alebo sa skryť inam. „Hlboko sa vám
ospravedlňujem, madam... totiž, mylady. Dovolil som to
len preto, lebo som sa bál o vašu bezpečnosť, mylady, a do-
mnieval som sa, že vojvoda by chcel, aby som vás za každú
cenu chránil pred zúfalými darebákmi."

„Von!" skríkla Freyja znova a rozkazovačne vystrela ruku
k dverám. „Straťte sa mi z očí!"

Sivovlasý muž sa naposledy túžobne poobzeral po izbe,
neoholený zurvalec sa ešte raz zaškľabil, potom sa hostin-
ský načiahol za kľučkou a zatvoril dvere.

Freyja na ne chvíľu hľadela s vystretým ramenom. Ako sa
vôbec opovážili? V živote ju nikto tak neurazil. Keby sivo-
vlasý muž povedal ešte slovo a neoholený ničomník sa ešte
raz zaškľabil, tak by im navzájom otrieskala hlavy, že by eš-
te týždeň videli všetky hviezdičky.

Tento hostinec rozhodne nebude odporúčať nijakej svo-
jej známej.

Takmer zabudla na muža v skrini, až zrazu vrzli dvere
a vynoril sa z nich. Bol to vysoký, dlhonohý, plavovlasý mla-
dý muž. Zrejme mal modré oči, ale v izbe nebolo toľko svet-
la, aby si tú domnienku potvrdila. No aj tak videla dosť, aby
usúdila, že je až pripekný - na vlastnú škodu. Okrem toho
sa tváril poburujúco veselo.

„Zahrali ste to naozaj skvele," pochválil ju, položil vyso-

ké čižmy na dlážku a redingot hodil na vysúvaciu posteľ.
„Skutočne ste sestra vojvodu z Bewcastlu?"

Freyji bolo jedno, že sa únavne opakuje, a znova ukázala
na dvere.

„Von!" zavelila.

Ale on sa na ňu iba zaškeril a podišiel bližšie.

„Zrejme nie," pokračoval akoby nič. „Prečo by sa vojvo-
dova sestra ubytovala v takomto podradnom podniku?
A bez komornej alebo gardedámy? Ale aj tak ste to zahrali
skvele."

„Prežijem aj bez vašej pochvaly," odbila ho chladno. „Ne-
viem, akú ohavnosť ste spáchali. A ani to nechcem vedieť.
Chcem len, aby ste odtiaľto zmizli, a to hneď! Keď sa bojí-
te, choďte sa ukryť niekam inam."

„Ja že sa bojím?" Zasmial sa a položil si ruku na srdce.
„Zranili ste ma, kráska."

Stál veľmi blízko, dokonca tak veľmi, až si uvedomila, že
jej vrch hlavy siaha ledva po jeho bradu. Ale ona vždy bola
nízka. A bola zvyknutá komandovať zdola.

„Nie som ani váš miláčik, ani kráska," vyhlásila. „Rátam
do troch. Raz."

„Načo je to dobré?" Položil jej ruky okolo pása.

„Dva."

Sklonil hlavu a pobozkal ju rovno na pery. Mierne po-
otvoril ústa, takže cítila šokujúco vlhkú dôvernosť.

Prudko sa nadýchla, natiahla ruku a z celej sily mu vra-
zila do nosa.

„Au!" S bolestným výrazom si prechádzal prstom po no-
se a vykrivil ústa. Keď odtiahol ruku, Freyja so zadosťuči-
nením videla, že ju má krvavú. „Vás niekto naučil, že úcty-
hodná dáma plesne za takýchto škandalóznych okolností
muža po líci a vrazí mu do nosa?"

„Nie som len hocijaká dáma," poučila ho prísne.

Znova sa uškrnul a chrbtom ruky si utieral nos. „Keď sa
hneváte, ste rozkošná," poznamenal.

„Zmiznite!"

„Pochopte, že to nejde," vysvetľoval. „Ten starý pán so
svojím poskokom na mňa určite striehnu a postarajú sa, aby
mi nasadili okovy."

„Nemám záujem počúvať nijaké podrobnosti," a zrazu
pochopila, prečo k nej vtrhol taký neupravený. „A prečo by
mi malo záležať na tom, že na vás striehnu?"

„Keď ma uvidia vychádzať od vás, miláčik," pripomenul
jej, „dospejú k škandalóznemu záveru a vaša povesť bude
v háji."

„Moju povesť to určite nenaštrbí," ubezpečila ho.

„Zľutujte sa nado mnou, krásna víla," znova sa uškrnul.
Vari ten chlap nič neberie vážne? „Naletel som na starý
trik. Dolu v salóne bol ten urodzený pán so svojou nevý-
slovné krásnou vnučkou a počas dlhých večerných hodín
nemali čo robiť - a ja takisto. Bolo celkom prirodzené, že
sme si so starým pánom zahrali karty, zatiaľ čo spomínaná
mladá dáma nás pokojne pozorovala a ja som ju mal celý
čas na dohľad. Myslíte, že som mal cudne ukázať na dvere
a vyhnať ju z izby, keď za mnou neskôr prišla a ponúkla sa,
že ma zabaví? Som obyčajný smrteľník a v žilách mi kolu-
je horúca krv. Mal som šťastie, že som ešte nespal a nebol
som celkom vyzlečený, a že starý otec nečakal dlho a vtrhol
mi do izby v spravodlivom hneve v sprievode hostinského
a toho zlovestne vyzerajúceho zurvalca, ktorých si povolal
za svedkov. A mal som šťastie aj v tom, že nechali dvere ne-
strážené. Využil som to, rozbehol som sa po chodbe a...
otvoril som jediné dvere, čo boli poruke. Tieto!" Ukázal na
dvere v jej izbe.

„Vy ste chceli zneužiť nevinné dievča?" pohoršila sa Freyja.

„Nevinné?" Uškrnul sa. „Sama za mnou prišla, miláčik.
Hoci musím priznať, že som sa nezdráhal prijať jej ponuku.
Viete, niektorí otcovia alebo starí otcovia takto vydávajú
svoje dcéry či vnučky - alebo aspoň vymámia od nešťastné-
ho chlapa tučnú sumu ako odškodné za stratu panenstva.
Striehnu na takýchto miestach, kým nenatrafia na nejaké-
ho chudáka, ako som ja, a rozbehnú akciu."

„Ani by som vás neľutovala, keby vás pristihli," vyhlásila
prísne. „Vôbec s vami necítim."

Ale pokojne sa to mohlo stať aj Alleynovi alebo Rannul-
fovi, kým sa neoženil s Judith.

„Žiaľ, budem u vás musieť zostať až do rána," oznámil jej
neznámy a poobzeral sa. „Zrejme netúžite podeliť sa so
mnou o posteľ?"

Freyja ho zmrazila tým najpovýšeneckejším pohľadom,
pri ktorom väčšina bežných smrteľníkov stuhla.

„Nie?" Znova sa uškrnul. „Tak si teda musím ľahnúť na
tú vysúvaciu posteľ. Nebojte sa, nebudem chrápať. A pevne
verím, že ani vy nebudete chrápať."

„Prv ako narátam do troch," zavrčala, „opustíte túto iz-
bu, inak budem kričať. A poriadne nahlas. Raz."

„To neurobíte, miláčik," zatváril sa pobavene. „Usvedčili
by ste sa z klamstva."

„Dva."

„Ibaže by ste tvrdili," pokračoval, „že som zrejme vošiel
po špičkách a skryl sa v skrini, kým ste spali, a len čo bol
vzduch čistý, vrhol som sa na vás."

„Tri."

Pozrel na ňu so zdvihnutým obočím, potom sa nonša-
lantne obrátil k vysúvacej posteli.
Freyja začala vrieskať.

„Kristepane, ženská," zdvihol ruku, akoby jej chcel za-
kryť ústa.

Ale zrejme pochopil, že to akoby zavrel dvere na stajni,
keď už žrebec utiekol. Freyja mala neobyčajne výkonné
pľúca. Jačala nekonečne dlho, a ani sa nemusela nadých-
nuť.

Neznámy muž schmatol redingot a čižmy, rozbehol sa
k oknu, otvoril ho, vyhodil von svoje veci a zmizol.

Odhadovala, že okno bolo najmenej desať metrov nad ze-
mou, a na chvíľu pocítila výčitky svedomia. Teraz je už
z neho na zemi zrejme len hromádka kostí.

Dvere sa prudko otvorili a zjavili sa v nich ľudia - mnohí

len napoly oblečení. V zadnom voji stáli hostinský, sivovla-
sý muž a škľabiaci sa zurvalec.

„Takže predsa len tu bol, však, mylady?" spýtal sa sivo-
vlasý muž, usilujúc sa prehlušiť ľudí, ktorí sa pýtali, čo sa
stalo a koho zavraždili v posteli.

Ale jej tento muž nebol sympatický - nepáčilo sa jej, že
použil ženu, aby ho chytil do pasce - pravda, ak tá historka
nebola vymyslená. Bolo dosť pravdepodobné, že neznámy
ukradol tomuto mužovi všetky cennosti.

„Myš!" zhíkla Freyja a pritlačila si ruku na hrdlo. „Po
posteli mi prebehla myš!"

Zopár dám zvriesklo a chcelo sa postaviť na stoličky. Nie-
koľko pánov sa oduševnene pustilo hľadať myš pod poste-
ľou, za umývadlom, za skriňou, pod vysúvacou posteľou,
medzi Freyjinými cestovnými taškami.

Ona zatiaľ bola nútená hrať rolu, ktorá jej bola cudzia.
Chvela sa a tvárila sa bezmocne.

„Dovolím si tvrdiť, že sa vám to len snívalo, madam - to-
tiž, mylady," vyhlásil napokon hostinský. „V tomto dome
nie sú myši. Máme tu mačky, tu sa myši ani neukážu. A ak
tu náhodou nejaká myš bola, určite zmizla."

Do toho rozruchu prišla Alice s očami vyvalenými od
hrôzy. Zrejme si už v duchu predstavovala, čo povie vojvo-
dovi - alebo skôr, čo povie on jej -, ak jej panej podrezali
hrdlo, kým ona spala inde.

„Zostane pri vás komorná, mylady," upokojoval ju hos-
tinský, keď sa ostatní hostia roztratili. Niektorých pobúrilo,
že ich tak bezohľadne zobudili, iní boli očividne sklamaní,
že nevideli, ako potrestajú myš, čo si dovolila prebehnúť po
posteli urodzenej panej.

„Áno... ďakujem..." Freyja dúfala, že hovorí presvedčivo
žalostne.

„Budem spať na vysúvacej posteli, mylady," oznámila
Alice statočne, keď všetci odišli a dvere sa zatvorili. „Nebo-
jím sa myší, aspoň kým sú na dlážke. Ak sa tu znova ukáže,
zobuďte ma a ja ju vyženiem." Očividne bola vystrašená.

„Vrátiš sa do svojej postele, nech si už spala kdekoľvek,"
vyhlásila Freyja. „Chcem si do rána aspoň trochu pospať."
„Ale, mylady..." začala Alice.

„Myslíš, že sa bojím myší?" zvolala Freyja opovržlivo.
Komorná sa zatvárila zmätene.

„Naozaj som si nemyslela, že sa ich bojíte," priznala.

„Choď už." Freyja ukázala na dvere. „A dúfam, že nás do
rána nič nevyruší."

Len čo osamela, náhlivo podišla k oknu, vystrčila hlavu
a pozrela dolu. Bála sa, čo tam uvidí. Bol to darebák a zlo-
syn a zaslúžil si, čo ho postretlo. Ale určite nie smrť. Keby
tak skončil, ľutovala by ho, dokonca by trochu možno cíti-
la aj vinu.

Ale nikde nebolo ani stopy po neznámom či jeho redin-
gote alebo čižmách.

Vtedy si všimla, že steny sú husto porastené brečtanom.

Uľavilo sa jej. Zatvorila okno a vrátila sa k posteli. Mož-
no si konečne pár hodín pokojne pospí.

Ale zrazu sa zarazila a pozrela na seba.

Počas celej tej scénky mala na sebe len nočnú košeľu, no-
hy naboso, husté vlnisté vlasy rozpustené, pomotané.

Pre Kristove rany!

A vzápätí sa usmiala.

Potom si sadla na kraj postele a nahlas sa rozosmiala.

Také absurdné divadielko!

Ani si nespomínala, kedy sa tak dobre zabavila.

JOSHUA MOORE, markíz z Hallmeru, práve prišiel z York-
shiru, kde navštívil priateľa, aby strávil týždeň so svojou
starou matkou, vdovou lady Potfordovou v Bathe. Poznal
desiatky iných miest, kde by bol určite radšej, ale starú mat-
ku mal rád a nevidel ju už päť rokov.

Koňa nechal v nájomnej stajni, vyhľadal správny dom na

Great Pulteney Street, zaklopal klopadlom na dvere a po-
bavilo ho, keď videl, ako sa výraz na tvári lokaja zmenil -
zrazu sa netváril úslužne, ale opovržlivo.

„Pane?" zatiahol, privrel dvere a postavil sa do nich. „Že-
láte si?"

Joshua sa naňho veselo usmial. „Pozrite sa, či je lady Pot-
fordová doma, a spýtajte sa jej, či ma prijme, prosím vás."

Lokaj sa tváril, akoby mu chcel rovno oznámiť, že jeho
pani nie je doma, ani sa nemusí pozrieť.

„Povedzte jej, že ju chce vidieť Hallmere," dodal Joshua.

To meno očividne niečo znamenalo. Muž nasadil na tvár
zdvorilú masku, otvoril dvere dokorán, odstúpil a uklonil sa.

„Mohli by ste tu počkať, prosím?" zamrmlal.

Joshua vstúpil na čierno-bielu mramorovú podlahu v ha-
le a díval sa, ako lokaj - bezpochyby majordómus - kráča
hore schodmi a mizne mu z dohľadu.

Ani nie o dve minúty sa vrátil.

„Láskavo ma nasledujte, pane," vyzval ho zo schodov.
„Jej urodzenosť vás prijme."

Lady Potfordová bola v príjemne zariadenom salóne s vý-
hľadom na klasicky elegantnú Great Pulteney Street. Ešte
vždy bola štíhla, vzpriamená, módne oblečená i učesaná,
hoci Joshua si všimol, že vlasy má sivšie, ako si pamätal. Na
spánkoch ich mala až biele.

„Stará mama!" Už-už chcel pribehnúť k nej a objať ju, ke-
by nezdvihla lorňon na jemnej zlatej retiazke a nepriložila
si ho s bolestným výrazom k očiam.

„Drahý Joshua," povedala, „aká som len bola pochabá,
keď som si myslela, že ten titul z teba urobí úctyhodného
muža. Ani sa nečudujem, že Gibbs sa tváril tak zdrvene,
keď ťa ohlásil."

Joshua sa nešťastne pozrel na seba. Redingot aj nohavice
mal celkom slušné, ale vysoké čižmy nemal vyleštené, do-
konca mu na nich zostali zvyšky zaschnutého blata z vče-
rajšej noci. A vlastne aj na redingote. Košeľu si odvčera
nevymenil a mal ju celú pokrčenú. Samozrejme, sčasti bola

skrytá pod redingotom, ale chýbal mu nákrčník, čo by mu
dodalo aspoň trochu úctyhodný vzhľad, aj vesta by košeľu
ešte lepšie zakryla. Okrem toho bol bez klobúka a bez ru-
kavíc. Od včerajšieho večera sa neholil - ba ani nečesal.
Skrátka a dobre, určite vyzerá ako chlap, ktorý sa práve pre-
bral po nočných orgiách.

Pravda, včera pobozkal dve ženy, ale ani pri jednej z nich
nemal čas ani príležitosť užiť si čosi, čo by aspoň pripomí-
nalo orgie, a to dosť ľutoval.

„Včera večer som mal v hostinci menšie nepríjemnosti,"
vysvetľoval, „a unikol som v tom, v čom ma vidíte. Podari-
lo sa mi zachrániť zo stajne svojho koňa, ale, žiaľ, musel
som tam zanechať všetok majetok. Môj komorník ho bez-
pochyby zachráni a prinesie to sem. Nebude to prvý raz, čo
sa zobudí a zistí, že už som vyletel z hniezda."

„Viem si živo predstaviť," poznamenala lady Potfordová
a pustila lorňon. „Tak čo, pobozkáš ma konečne?"

Uškrnul sa, prešiel posledných pár krokov, vzal ju do ná-
ručia, zakrútil sa s ňou, srdečne ju pobozkal na líce a zno-
va postavil na nohy. Zúfalo pokrútila hlavou, hoci vedela,
že nič iné od neho nemôže očakávať.

„Nespratník," zamrmlala.

„Teší ma, že vás vidím, stará mama," povedal. „Už dlho
sme neboli spolu."

„A čia je to vina?" zatiahla prísne. „Celé roky si sa bez-
starostne potuloval po kontinente, ak si v tých príležitost-
ných listoch hovoril pravdu, hoci si neviem predstaviť, ako
si sa mohol túlať, keď sa tam celý čas bojovalo. Je smutné,
že ťa do Anglicka priviedla až smrť tvojho strýka."

Strýkova smrť priniesla Joshuovi nielen titul, majetok
a pozemky, ale aj povinnosti.

„Nie je to celkom tak, stará mama," bránil sa Joshua.
„Do Anglicka ma priviedol koniec vojny. Odkedy Napo-
leona uväznili na Elbe a Angličania môžu slobodne cesto-
vať po Európe, už nie je také zábavné vyhýbať sa nebez-
pečenstvu."

„To je jedno," pokrútila hlavou. „Teraz si doma, nech už
si prišiel z akéhokoľvek dôvodu - alebo takmer doma. A tak
to má byť."

„Nemám v úmysle ísť do Penhallowu, ak na to narážate,"
oznámil jej. „Čaká ma veľa iných miest a zážitkov."

„Ach, sadni si konečne, Joshua. Si veľmi vysoký a nechce
sa mi stále vykrúcať hlavu dohora." Aj sama sa usadila. „Te-
raz si markíz z Hallmeru. Patríš do Penhallowu - a Penhal-
low patrí tebe. Čakajú ťa tam povinnosti. Je najvyšší čas,
aby si sa tam vybral."

„Stará mama," sadol si na stoličku, na ktorú ukázala,
a nešťastne si prebehol dlaňou po strnisku. „ak mi chcete
celý týždeň držať kázne, radšej zoberiem koňa a vyrazím za
dobrodružstvom."

„Určite nebudeš musieť zájsť ďaleko," poznamenala. „Te-
ba dobrodružstvá priam vyhľadávajú, Joshua. Oči máš pod-
liate krvou. Predpokladám, že si v noci nespal. Nebudem sa
radšej pýtať, čo si robil, keď si prišiel do Bathu v takom ža-
lostnom stave."

Zívol, až mu sánka zapraskala - čo sa v prítomnosti dá-
my naozaj nepatrilo -, a zároveň mu hlasno zaškvŕkalo
v bruchu.

„Vyzeráš hrozne, Joshua," zhodnotila ho stará matka
otvorene. „Kedy si naposledy jedol?"

„Niekedy včera večer," priznal zahanbene. „Viete, bol
som nútený tam nechať aj peňaženku."

„Tak to si sa musel dostať do poriadnych ťažkostí," usú-
dila stará matka, vstala a potiahla za povraz pri kozube.
„Takmer som v pokušení spýtať sa, či tá dáma bola aspoň
pekná, ale bolo by to pod moju dôstojnosť. Zverím ťa do
opatery Gibbsovi. On ťa nakŕmi, oholí a potom si možno
budeš chcieť trochu pospať. Aj tak nebudeš mať veľmi čo
robiť, kým nepríde tvoj komorník s náhradným oblečením.
A ja si zatiaľ niečo vybavím."

„Jedlo, holenie a spánok, a presne v tom poradí, to znie
mojim ušiam božsky," vyhlásil spokojne.

Lady Holtová-Barronová sa nesmierne tešila, že sa jej po-
darilo prilákať na návštevu lady Freyju Bedwynovú, sestru
vojvodu z Bewcastlu. Charlotte sa tešila ešte väčšmi, že tam
má rovesníčku.

„Mama trvala na tom, že musíme znova ísť do Bathu,
Freyja," vysvetľovala, keď sa spolu na druhé ráno po Frey-
jinom príchode prechádzali po kúpeľnej dvorane. Lady Hol-
tová-Barronová stála pri žriedle s pohárom v ruke a hrdo sa
usmievala, rozprávajúc sa so skupinkou známych, ktoré sa
venovali tej istej činnosti. „Je presvedčená, že po mesiaci
v kúpeľoch bude až do konca roka zdravá. Možno má prav-
du, ale papa, Frederick a chlapci šli na poľovačku, ako vždy
v tomto ročnom období, a ja by som oveľa radšej šla s ni-
mi. Som vám nesmierne vďačná, že ste prijali matkino po-
zvanie."

V kúpeľnej dvorane nemali veľmi príležitosť na súkrom-
ný rozhovor. Každé predpoludnie sa tam schádzali kú-
peľní hostia, aby sa trochu poprechádzali a poklebetili si -
prípadne sa aj napili pramenitej vody, ak mali chuť -, ale
Freyja zistila, že v tej elegantne zariadenej miestnosti
s vysokým stropom sa vlastne ani nedá poriadne prechá-
dzať. Vždy po pár krokoch musel človek zastať, pozdra-
viť sa so známymi, chvíľu sa s nimi porozprávať, urobiť
pár krokov a znova zastať. A keďže tu bola nová, a navy-
še vysokourodzená dáma, zistila, že všetci túžia rozprávať
sa práve s ňou, aby sa dozvedeli, čo je nové za hranicami
Bathu.

Deň pokračoval v rovnakom duchu. Po raňajkách šli na-
kupovať na Milsom Street. Freyja sa nikdy nevyžívala v tej
takmer univerzálnej ženskej posadnutosti. Vliekla sa za
lady Holtovou-Barronovou od dámskeho krajčírskeho sa-
lónu ku klobučníctvu a odtiaľ k zlatníctvu, Charlotte nad-
šene kráčala po jej boku, a ona rozmýšľala, ako by sa za-
tvárili ľudia, keby zastala uprostred chodníka a rozkričala
sa rovnako rozohnene ako pred dvoma dňami.

Zistila, že pri tej spomienke sa usmieva. Nemala vo zvyku

kričať, ale nesmierne ju pobavilo, keď si mohla poriadne
vyventilovať pľúca a pritom sa dívať, ako neznámy muž
skáče z okna.

Naplno využila dar, ktorý dal ženám do vienka Boh.

„Ach, vám sa ten klobúk páči, Freyja," zvolala rozra-
dostene Charlotte, keď videla, ako sa usmieva. Práve si
skúšala elegantný klobúk s fialovým perom. „Aj mne sa
páči a zrejme neodolám a kúpim si ho, hoci už mám toľko
klobúkov, že ich nikdy všetky nevynosím. Mám si ho kúpiť,
mama?"

„Ak sa lady Freyji páči," vyhlásila lady Holtová-Barrono-
vá, „potom musí byť naozaj krásny. A aj ti pristane."

Popoludní vybavili zopár spoločenských návštev a po-
tom zašli na čaj do kúpeľnej dvorany, kde sa porozprávali
s ďalšími ľuďmi. Bol tam gróf Willett - navštívil Bath
v sprievode svojho strýka, po ktorom mal údajne zdediť
značný majetok. Od Jeromovej smrti sa usiloval o Freyjinu
priazeň, ale ona ho nikdy nepovzbudzovala. Bol nízky, mal
pieskové vlasy aj obočie a svetlé mihalnice - ju však neod-
pudzoval jeho neveľmi dôstojný zjav, ako skôr upäté sprá-
vanie. Koniec koncov, ani ona nie je krásna. Ale rozhodne
nie je upätá.

No musela uznať, že v prostredí kúpeľov, kde väčšina
hostí bola staršia, pôsobila grófova mladosť príťažlivo. Po-
zdravila ho srdečnejšie, než keby sa stretli v Londýne, a tak
si prisadol k stolu lady Holtovej-Barronovej a vyše pol hodi-
ny zabával dámy.

„Drahá lady Freyja," ozvala sa lady Holtová-Barronová,
keď odišiel, a veľavýznamne nadvihla obočie. „Tuším ste ob-
stáli v skúške."

„Lenže on neobstál, madam," vyhlásila Freyja povýšene.

Charlotte sa zasmiala. „Myslím, že zbytočne strácate čas,
mama," poznamenala, „ak sa chcete hrať na Freyjinu doha-
dzovačku."

Večer sa vrátili do spoločenskej sály na koncert. Freyja
mala celkom rada hudbu. Niektoré skladby ju priam fasci-

novali. Ale operné sopranistky rozhodne nie. Mala však
smolu, lebo čestným hosťom bola sopranistka s talianskym
menom, mohutnou hruďou a silným hlasom, ktorý sa počas
recitálu naplno rozoznel. Možno je presvedčená, pomyslela
si Freyja a až ju uši boleli od vysokých tónov, že čím hlas-
nejšie spieva, tým to znie krajšie.

Gróf Willett nejakým činom zostal sedieť druhú polovicu
koncertu vedľa nej po tom, čo sa s ňou cez prestávku roz-
prával.

„Takéto vystúpenie môže navždy zapôsobiť na
ľudský sluch," poznamenala.

Alleyne alebo Rannulf by jej odpovedali v podobnom du-
chu, vymenili by si niekoľko slov a všetci by potláčali
smiech.

„Veru," prikývol gróf vážne, „má božský hlas, však?"
A to bol len prvý deň.

Druhý sa začal podobne. Rozdiel bol iba v tom, že včera
ráno boli kúpeľní hostia vzrušení z Freyjinho príchodu, za-
tiaľ čo dnes ich privádzal do vytrženia príchod markíza
z Hallmeru. Všetci dychtivo čakali, kedy sa zjaví v kúpeľnej
dvorane spolu so svojou starou matkou z maminej strany,
vdovou lady Potfordovou. Freyja poznala lady Potfordovú,
no s markízom sa nikdy nestretla. Tá dáma však napokon
prišla sama. Priam hmatateľne bolo cítiť, akí sú všetci prí-
tomní sklamaní.

„Markíz je mladý," vysvetľovala lady Holtová-Barronová,
„a údajne veľký fešák. Isto si viete predstaviť, že patrí medzi
najžiaducejších slobodných mládencov v Anglicku." Veľa-
významne pozrela na Freyju.

A bol by žiaduci, aj keby vyzeral ako obluda, prebleslo
Freyji hlavou.

Prítomnosť niekoho nového - podľa možnosti vysoko-
urodzeného - týchto ľudí vždy vyburcuje, uvažovala ďalej
a v duchu si vzdychla. Napokon opustili kúpeľnú dvoranu
a vrátili sa domov na raňajky. Urobila obrovskú chybu, že
prišla do Bathu. Do dvoch týždňov z toho zošalie - ba mož-

no do týždňa! Ale spomenula si na druhú možnosť - že by
v Lindsey Halle čakala na správu z Alvesley - a rozhodla sa,
že v exile musí vydržať aspoň mesiac. Okrem toho by ne-
bolo vhodné odísť od lady Holtovej-Barronovej tak skoro.

Ale nezniesla pomyslenie, že by mala pretrpieť ďalšie
nákupné predpoludnie. Ospravedlnila sa, že nemôže spre-
vádzať Charlotte a jej matku, lebo musí napísať nejaké lis-
ty, a pre uspokojenie svedomia si skutočne sadla k písacie-
mu stolu vo svojej izbe a napísala mladšej sestre Morgan.
Vykreslila jej, čo sa udialo v hostinci, kde nocovali cestou
do Bathu, celý príbeh výrazne prikrášlila, hoci už holé fak-
ty boli dosť pútavé. Sestru pobaví humorná stránka celej
príhody a môže sa na ňu spoľahnúť, že list neukáže Wul-
fricovi.

Wulfa by to veru vôbec nepobavilo.

Bol krásny septembrový deň, len trochu vetristý. Freyja
zatúžila zajazdiť si na koni - kopce za Bathom boli ako stvo-
rené na výlety. Ale keby poslala lokaja, aby jej prenajal ko-
ňa, a kým by čakala na jeho návrat, Charlotte s matkou by
sa možno vrátili a trvali by na tom, že s ňou pôjde koniar,
aby na ňu dal pozor. A neznášala, keď ju počas jazdy spre-
vádzali koniari. Preto sa rozhodla, že sa radšej prejde, a len
čo sa prezliekla, vybrala sa sama von. Zelené vychádzkové
šaty za ňou až tak viali, keď rezko kráčala dolu strmým
kopcom. Bujné svetlé vlasy viac-menej skrotila a uväznila
pod operený klobúk, nasadený zvodne nabok.

Prešla cez kúpeľné centrum, kývla na pozdrav zopár zná-
mym a pevne verila, že bude mať šťastie a nestretne svoju
hostiteľku. Inak by zasa musela stráviť zvyšok predpolud-
nia chodením po obchodoch. Preto sa vybrala skratkou cez
kláštorné nádvorie k rieke, a vtom si pred sebou všimla veľ-
ký Pulteneyský most, na ktorý celkom zabudla, lebo v Bathe
nebola už dlhé roky. Teraz si spomenula, že na druhej stra-
ne mosta sa nachádza nádherne široká, elegantná Great
Pulteney Street. Nie sú na jej konci Sydneyské záhrady?

Pôvodne nemienila zájsť tak ďaleko, ale teraz mala pocit,

akoby sa prvý raz po dlhom čase poriadne nadýchla, a ešte
sa jej nežiadalo vrátiť domov. Prešla cez most a cestou na-
kúkala do výkladov. Po chvíli zistila, že pamäť ju neklama-
la a o kúsok ďalej sa skutočne nachádza jedno z najkrajších
miest v Bathe.

Na konci Great Pulteney Street odbočila na Sydney Place
a chcela prejsť do parku. Vtom si všimla tabuľu, že smerom
doľava sa nachádza Sutton Street. Zamračila sa a prudko
zastala. Zakrátko si uvedomila, prečo sa jej ten názov ulice
zdal taký známy. Práve na Sutton Street bola dievčenská
škola slečny Martinovej. Zaváhala, zmraštila tvár, znova za-
váhala a potom rázne vykročila po ulici. Poznala dokonca
aj číslo domu.

O päť minút už stála v ošarpanom salóne a čakala na prí-
chod slečny Martinovej. Nie je to veru dobrý nápad, hovo-
rila si Freyja v duchu. Nikdy predtým sem neprišla osobne
ani nenapísala - dokonca nedovolila ani právnikovi, aby na-
písal v jej mene.

Na slečnu Martinovu nemusela čakať dlho. Bola stále
rovnako bledá, vzpriamená a prísne zvierala pery, presne,
ako si Freyja pamätala. Pohľad tmavosivých očí uprela na
návštevníčku. Zdvorilým výrazom len slabo maskovala ne-
priateľstvo.

„Lady Freyja." Kývla hlavou, ale neuklonila sa. Nepo-
núkla jej stoličku ani občerstvenie, nevyjadrila prekvapenie
ani potešenie. Ale ani neukázala na dvere a nepožiadala ju,
aby odišla. Len na ňu hľadela so zdvorilo spýtavým výra-
zom.

To sa mi na nej páči, pomyslela si Freyja.

„Počula som, že tu máte školu," začala Freyja a usilovala
sa zakryť rozpaky povýšenosťou. „Prechádzala som okolo,
tak som si pomyslela, že vás navštívim."

Hnevala sa na seba za tie hlúpe slová.

Slečna Martinova nepovažovala za potrebné poctiť ich
odpoveďou, len na ňu vytrvalo upierala pohľad.

„Chcela som vedieť, ako sa vám darí," dodala Freyja, „či

vaša škola niečo nepotrebuje. Čokoľvek, čo by som mohla
zabezpečiť."

Teraz sa v očiach slečny Martinovej zračilo pobavenie
a otvorené nepriateľstvo.

„Ďakujem za opýtanie, darí sa mi veľmi dobre," ubezpe-
čila ju. „Mám platiace aj neplatiace žiačky a niekoľko dob-
rých učiteliek. Okrem toho mám dobrodinca, ktorý je ku
mne a k mojim dievčatám láskavý a štedrý. Nepotrebujem
vašu charitu, lady Freyja."

„Aha." Freyja si však všimla, že prostredie pôsobí dosť
biedne, a usúdila, že ten dobrodinec asi nie je primerane
štedrý. Alebo nemá celkom reálne predstavy o potrebnej
výške príspevkov. „Len som si pomyslela, že nezaškodí po-
núknuť vám pomoc."

„Ďakujem." Hlas slečny Martinovej prezrádzal emócie,
čo sa usilovala nedať najavo. „Len dúfam, že za tých deväť
rokov ste sa zmenili, lady Freyja, a naozaj ste sem prišli pre-
javiť dobrú vôľu, nie v zlomyseľnej nádeji, že ma nájdete
zúfalú a zruinovanú. Aj bez príspevkov môjho dobrodincu
si škola začína na seba zarábať. Rozhodne nepotrebujem
vašu pomoc - ani ďalšiu návštevu. Majte sa pekne. Musím
sa ponáhľať na hodinu dejepisu."

Zakrátko sa už Freyja prechádzala po Sydneyských zá-
hradách, ale srdce jej ešte vždy prudko búšilo od rozrušenia
a v ušiach jej znelo znechutené odmietnutie.

Odľahlo jej, keď zistila, že o tomto čase zrejme kúpeľní
hostia nechodia do parku. Keď sa prechádzala po kľukatých
chodníčkoch, stretávala iba málo ľudí a nikoho známeho.
Usúdila, že sem sa zrejme nepatrí zájsť bez komornej, kto-
rá by za ňou kráčala v zdvorilom odstupe. Ale ona si nikdy
nerobila ťažkú hlavu z toho, čo sa sluší a patrí, a v tejto chví-
li bola nesmierne rada, že je sama. Chvíľu si posedela na
rustikálnej lavičke kúsok od košatého duba a vychutnávala
si hrejivé slnečné lúče. Vo vzduchu však už bolo cítiť jeseň.
Pozorovala dve veveričky, čo si hľadali niečo pod zub, ne-
jaké zvyšky potravy, ktoré tam možno zostali po návštev-

níkoch. Pozoruhodne krotké veveričky. Ale aj tak sa radšej
ani nepohla, aby ich neodplašila.

V ranej mladosti sa jej báli všetky guvernantky. A bol
ich celý rad. Jednoducho neznášala obmedzovanie a ne-
chcela robiť, čo jej kázali: učiť sa samé nudné veci a pod-
riadiť sa autorite nejakých hlúpych žien. Zažívali pri nej
chvíle hrôzy.

Wulf vždy našiel jej guvernantkám inú prácu, keď ich
prepustil alebo samy požiadali o uvoľnenie, a Freyja si na
ne viac ani nespomenula. Pravda, až kým slečna Martinová
neprejavila nečakanú odvahu a neodkráčala peši, s hlavou
hrdo vztýčenou, z Lindsey Hallu. Odmietla akúkoľvek Wul-
fovu pomoc.

Po prvý raz v živote bola Freyja úprimne zronená z od-
chodu guvernantky. Ďalšiu potom mlčky trpela až do kon-
ca školskej výuky, hoci bola najhlúpejšia zo všetkých.

O slečne Martinovej sa neskôr dozvedela celkom náho-
dou. Otvorila si v Bathe školu, ale údajne mala veľké problé-
my a čoskoro ju bude musieť zatvoriť. Zvestovala jej to istá
známa so zlomyseľným podtónom a myslela si, že Freyju
to poteší. Ale nepotešilo. Vyhľadala právnika a veľmi dob-
re mu zaplatila, aby vyhľadal slečnu Martinovú, zistil, čo
škola potrebuje, a oznámil jej, že anonymný dobrodinca
by jej rád pomohol zabezpečiť tie potreby, pravda, pod
podmienkou, že každý rok sa bude môcť inšpektor na
vlastné oči presvedčiť, že vzdelávanie žiačok je na prijateľ-
nej úrovni.

Odvtedy si Freyja vychutnávala nezvyčajnú úlohu dob-
rodincu a poslala za slečnou Martinovou niekoľko ne-
platiacich žiačok a jednu učiteľku v núdzi; zároveň poslala
primeraný finančný príspevok na to, aby o ne bolo vhodne
postarané.

Chuderu slečnu Martinovú by aj ranila mŕtvica, keby sa
dozvedela, kto je ten jej anonymný dobrodinec.

A ja by som sa prepadla od hanby, pomyslela si Freyja,
pozorujúc veveričky, keby niekto odhalil, že som taký mäk-

kýš. Koniec koncov, každá guvernantka, ktorá nedokáže
udržať pod kontrolou svoju zverenkyňu, si zaslúži, aby ju
prepustili. A každá prepustená guvernantka, ktorá je pri-
veľmi hrdá, aby prijala pomoc svojho zamestnávateľa, si za-
slúži hladovať.

Pousmiala sa. Dnes ráno sa jej slečna Martinová naozaj
páčila. Opovrhovala by ňou, keby poklonkovala svojej bý-
valej mučiteľke.

A vtom ju z úvah prebral výkrik - ženský výkrik, čo pri-
chádzal spoza zákruty. Stromy jej zakrývali výhľad, ale jas-
ne počula zvuky zápasu, hlboký mužský hlas, ďalší menej
zúfalý výkrik a vysoký ženský hlas. Veveričky vybehli na
najbližší strom a zmizli medzi konármi.

Freyja vyskočila na nohy. Aj ona bola žena, a ešte veľmi
drobná. Nebol tam s ňou nikto, ani len komorná. Ocitla sa
v takmer opustenom parku plnom tajných zákutí, stromov
a kopčekov. Nie je to veru vhodné miesto na hrdinské kús-
ky. Každá iná žena by v takejto situácii vzala nohy na ple-
cia a uháňala by opačným smerom.

Lenže Freyja nebola ako každá iná žena.

Odbočila doľava a pustila sa dolu kopcom tak rýchlo, až
takmer bežala. Nemusela ísť ďaleko. Za zákrutou sa vy-
noril trávnik a na ňom stál statný, vysoký urodzený muž
a držal v objatí drobnú slúžtičku. Ruky jej uväznil na svojej
hrudi a skláňal hlavu s lascívnym úmyslom zmocniť sa ko-
risti - ak chcel zavŕšiť víťazstvo, bezpochyby by ju zakrátko
odvliekol do krovia.

„Okamžite ju pustite!" zvolala Freyja a pridala do kroku.
„Vy nemravník! Dajte jej pokoj!"

Odtrhli sa od seba a obaja na ňu ohromene pozreli. Po-
tom to rozumné dievča znova prenikavo vykríklo, pustilo sa
ozlomkrky dolu kopcom a ani raz sa neobzrelo.

Freyja nespomalila. Náhlila sa ďalej, až kým nebola zoči-
-voči tomu zlosynovi, natiahla ruku a vrazila tomu nehaneb-
níkovi rovno do nosa.

„Au!" Ruka mu vyletela k tvári. A potom sústredil pohľad

na ňu. „Veď sa mi hneď zdalo, že ten nežný ženský dotyk
poznám. To ste vy, však?"

Bol vymódený v modrom jazdeckom kabátci, hnedých
bričeskách a vyleštených čižmách, na hlave cylinder. Freyju
šokovalo, keď spoznala tie dlhé údy, dokonale súmerné te-
lo, plavé vlasy a modré oči muža, ktorého naposledy videla
pred tromi dňami - keď skákal z okna jej izby. Prudko sa
nadýchla.

„Áno, som," priznala. „A teraz ma veľmi mrzí, že som to-
mu sivovlasému starému pánovi neprezradila vašu skrýšu
a neponechala som vás osudu."

„To nemyslíte vážne!" Zaškeril sa jej do tváre, i keď oči
mu slzili a nos mal celý červený. „To od vás nie je pekné."

„Vy zbabelý ničomník!" zvolala. „Veď vy nerobíte nič
iné, len pripravujete dievčatá o nevinnosť. Vy jeden opo-
vrhnutiahodný zlosyn. Ohlásim váš prečin na polícii a do-
nútim vás opustiť Bath a spoločnosť úctyhodných ľudí."

„To naozaj?" Naklonil sa k nej a v očiach sa mu zračila
veselosť. „A koho ohlásite na polícii, krásavica?"

Len ohrnula pery. „Odhalím vašu totožnosť," zastrája-
la sa. „V Bathe sa už nikdy nebudete môcť ukázať na ve-
rejnosti."

„Hm, obaja veľmi dobre vieme, že nie ste dcéra nijakého
vojvodu, však? Nemáte ani gardedámu, ani nijakého iného
sprievodcu."

„Nepokúšajte sa odvrátiť moju pozornosť," oborila sa
naňho. „Myslíte si, že si môžete so slúžkami robiť, čo chce-
te, len preto, lebo sú slúžky? A len preto, lebo ste priveľmi
pekný? Na vlastnú škodu."

„Naozaj som pekný?" Znova sa uškrnul. „Predpokladám,
že nemáte náladu vypočuť si moje vysvetlenie, však, milá-
čik?"

„Nie som váš miláčik," vyprskla. „A nepotrebujem nijaké
vysvetlenie. Mám uši a oči. Počula som to dievča kričať a vi-
dela som, ako ju zvierate v náručí a chcete si s ňou užiť tro-
chu rozkoše. Nie som padnutá na hlavu."

Založil si ruky na hrudi a pobavene na ňu hľadel s na-
špúlenými perami. Bola v pokušení znova mu vraziť jednu
do nosa.

„Nie," pripustil, „zrejme nie ste. Nebojíte sa však, že keď
som si neužil rozkoše s ňou a neukojil som si svoje chúťky,
vybúrim sa namiesto toho na vás?"

„Len sa opovážte," odsekla mu chladno. „Ubezpečujem
vás, že sa vrátite domov s takými modrinami, až sa budete
hanbiť ukázať ľuďom na oči."

„Lákavá vidina," zasmial sa. „Samozrejme, vy dokážete
kričať prenikavejšie ako tá fešanda, čo mi práve unikla z pa-
zúrov. Asi bude rozumnejšie neriskovať. Želám vám pekný
deň, madam."

Dotkol sa striešky cylindra, posmešne naznačil úklon
a zvoľna vykročil dlhými nohami po trávniku k cestičke.
Freyja tam zostala stáť ako víťazka na bojisku.

Joshua sa cestou usmieval pod fúz. Kto je to, dočerta?

Za posledných pár dní na ňu neraz myslel a tá spomien-
ka ho vždy pobavila. V nočnej košeli sa vynímali jej zvod-
né obliny. A bujná hriva padajúca v nespútaných vlnách na
plecia jej len dodávala príťažlivosť. Ten hnev, odvaha bez
náznaku strachu a rozpakov vzbudili jeho záujem. A obdi-
voval jej odhodlanie splniť svoju hrozbu, hoci keby si včas
nebol všimol ten brečtan, dolámal by si väzy.

V prvej chvíli sa mu dnes ráno zdalo, že je škaredá. Prav-
da, od krku nadol bola príťažlivá. Síce drobná, ale v doko-
nale ušitých šatách pôsobila rovnako zvodne ako vtedy
v noci. Aj vlasy mala pekné, a hoci teraz ich mala decentne
upravené pod klobúčikom, predsa len bolo vidieť, že ich má
husté. Obočie však mala oveľa tmavšie v porovnaní s tak-
mer blond vlasmi a výrazný nos trochu vykrivený. Oči pre-
nikavo zelené a pleť ani zďaleka nie takú belostnú, ako bolo
v móde.

Črty jej tváre vôbec nepôsobili jemne žensky. Nebola
krásna, ba ani pekná. Ale ani škaredá. Na to pôsobila veľmi

osobito. Keby trochu prižmúril oko, povedal by, že má
zvláštny pôvab. A keby bol úprimný, priznal by, že ho pri-
ťahuje.

Ten, kto ju naučil úder pravačkou, odviedol skvelú prácu.
Keby mu ešte párkrát vrazila, mal by rovnako vykrivený
nos ako ona.

Ešte pred hodinou si myslel, že ten týždeň v Bathe bude
nekonečný, i keď sa tešil, že po dlhom čase konečne zno-
va vidí starú mamu. Hoci včera sa prešiel po Pulteneyskom
moste a aj si zajazdil tak ako dnes ráno, a potom prešiel
skratkou od nájomných stajní cez Sydneyské záhrady na
Great Pulteney Street, celkom ako teraz, predsa len strávil
priveľa času vnútri, popoludní sa venoval hosťom starej
mamy a večer ju radšej odprevadil na súkromnú partiu bri-
džu k pani Carbretovej, nešiel na koncert do spoločenskej
sály.

Ešte vždy sa cítil zvláštne, keď ho ľuďom predstavovali
ako markíza z Hallmeru, hoci ten titul nosil už vyše pol ro-
ka, a sledoval, ako sa k nemu všetci hneď správali úctivej-
šie, len čo počuli titul markíz.

Nikdy netúžil po titule ani po všetkom, čo sa s ním spája-
lo - a už vôbec nie po Penhallowe, cornwallskom sídle mar-
kíza. Žil tam od svojich šiestich rokov až do osemnástich
a nenávidel to tam. Bol sirotou po markízovom nebohom
bratovi a v strýkovom dome sa necítil vítaný. Zopár ráz za
tie roky navštívil starú mamu a lorda Potforda, strýka z mat-
kinej strany, ale nikdy sa im nesťažoval ani ich nežiadal,
aby mohol zostať u nich - na to bol priveľmi hrdý a možno
aj tvrdohlavý. No len čo sa dalo, odišiel z Penhallowu. Keď
dovŕšil osemnásť rokov, požiadal miestneho stolára, aby ho
prijal za učňa, lebo vždy rád pracoval s drevom, a presťa-
hoval sa do dedinky Lydmere na druhej strane rieky oproti
Penhallowu. Päť rokov si tam šťastne nažíval, ale potom ho
okolnosti donútili odísť.

Titul, Penhallow a všetky citové bremená, ktoré zanechal
v Cornwalle, ho ťažili ako mlynský kameň na krku. Pred

polrokom prepustil strýkovho správcu majetku a prijal no-
vého. Každý mesiac čítal od neho správy, a ak bolo treba,
aby osobne zasiahol, napísal mu konkrétne pokyny. Ale
inak Penhallowu nevenoval pozornosť. Najradšej by ho už
nikdy v živote nevidel.

Keď sa blížil k domu starej mamy, rozhodol sa, že u nej
zostane týždeň. Ani o deň dlhšie. Mal priateľov po celej
krajine a teraz aj dosť peňazí, aby mohol cestovať - táto
stránka nového postavenia sa mu páčila najväčšmi. Celú zi-
mu sa bude potulovať po krajine, zdrží sa týždeň tu, dva
týždne tam. A na jar sa zamyslí nad tým, čomu by sa vlast-
ne mohol trvalejšie venovať.

Bral schody po dva a v duchu sa uškŕňal. Tá malá Ama-
zonka z parku tvrdila, že je sestra vojvodu. No určite! Ale
zrejme sa ubytovala niekde v Bathe. Pravdepodobne chodí
všade tam, kam sa patrí, hoci nie je predstaviteľka vyšších
vrstiev - do kúpeľnej dvorany, do spoločenskej sály a po-
dobne. Určite ju niekde stretne - a konečne sa dozvie, kto
vlastne je.

Možno by si s ňou mohol trochu zaflirtovať. To by bolo
naozaj zábavné vzhľadom na to, čo si o ňom myslí a aká je
výbušná. Ale nabudúce si bude musieť dať pozor na jej pra-
vačku. Už ho dva razy zastihla nepripraveného, a to je pri-
veľa.

Keď vošiel do svojej izby a odhodil na posteľ klobúk aj bi-
čík, spomenul si na jej hrozbu, že to ohlási na polícii... Ten-
toraz by sa nemal spoliehať na to, že iba blafuje. Musí sa
pripraviť na to, že keď sa stretnú zoči-voči na verejnosti, ča-
kajú ho zaujímavé chvíle. Pravda, mohol by ju poraziť jej
vlastnými zbraňami...

Sadol si na kraj postele a stiahol si čižmy, ani sa neobťa-
žoval privolať komorníka. Dúfal, že neplánuje v najbližších
dňoch opustiť Bath. Je to jeho jediná nádej, že tu nezomrie
od nudy.

Došľaka, pomyslel si a opatrne sa dotkol nosa - ešte vždy
ho bolel.

„NIE, JA TÚ VODU rozhodne nepijem," ubezpečovala lady
Potfordová svojho vnuka, keď sa na druhý deň ránom viezli
v koči popri kláštore a blížili sa ku kúpeľnej dvorane. „Mys-
líš, že si chcem uškodiť?"

„A nie je to liečivý prameň?" spýtal sa a v očiach sa mu ši-
balsky zaiskrilo. „Neschádza sa tu toľko ľudí práve preto?"

„Len čo ľudia ochutnajú tú vodu," vyhlásila, „väčšina
z nich sa rozhodne, že radšej budú ďalej znášať trampoty,
ktoré už dobre poznajú. A kúpanie v tej vode už celkom
vyšlo z módy. Nie, Joshua, ľudia nechodia každé ráno do
kúpeľnej dvorany za zdravím, ale preto, aby ich tam videli,
a aby aj oni videli iných. Tak to už v Bathe chodí."

„Je to čosi, ako prejsť sa po Hyde Parku, keď je človek
v Londýne, však?" poznamenal, a len čo sa dvere na koči
otvorili, vyskočil a sám spustil schodíky. Potom pomohol
starej mame vystúpiť. „Ibaže do Hyde Parku sa chodieva na
prechádzky popoludní, a nie na svitaní."

„Ach, cítim vo vzduchu jeseň," stará pani zastala na scho-
díku a zhlboka sa nadýchla. „Toto ročné obdobie - a túto
skorú hodinu mám najradšej."

Bola oblečená decentne, elegantne - a on takisto. Včera
dospel k záveru, že keď je v Bathe, musí robiť všetko to, čo
sa v kúpeľoch patrí. A to znamenalo zúčastňovať sa na
otravných každodenných rituáloch. Medzi ne patrí aj ran-
ná promenáda v kúpeľnej dvorane.

Rozmýšľal, či tam bude aj tá drobná dračica s tmavými
obrvami. Ak áno, konečne sa dozvie, kto je to - a ona tak-
isto spozná jeho totožnosť. Mohlo by to mať zaujímavý vý-
voj. Ak tam bude, aspoň ho nečaká taká nuda - aj keby sa
hneď rozhodla zasadiť mu úder pravačkou.

Nebola tam. Zato tam bolo veľa iných ľudí a mnohých
z nich mu ešte nepredstavili. Cítil sa ako nejaký slávny hr-
dina, keď videl, ako sa ľudia hrnú za starou mamou, aby jej

dali najavo, ako sa tešia, že ju prišiel navštíviť vnuk, a hneď
aj pri nej zastali, aby ich predstavila. Nasadil šarmantný
úsmev a zábavne s nimi konverzoval.

Musel si dať pozor, aby nezmraštil tvár, keď videl, ako
sa k nemu hrnie pani Lumbardová. Bola to strýkova suse-
da z Cornwallu, dôverníčka jeho tety. Kým býval v Penhal-
lowe, nikdy mu nevenovala ani chvíľku času, najmä keď
ako desaťročný naučil jej dcéru nadávku, čo počul od koči-
šov, a ona ju vyslovila v prítomnosti guvernantky. A keď sa
učil za stolára, ani sa naňho neobzrela. Ale teraz sa k nemu
blížila ako loď s napätými plachtami, perá sa jej len tak na-
triasali na klobúku, a v pätách sa jej vliekla dcéra. Matróna
pred ním vystrúhala pukerlík.

„Lady Potfordová," oslovila starú mamu, ale pohľad upie-
rala naňho, „musíte byť naozaj šťastná, že tu konečne
máte Hallmera. Aký krásny, distingvovaný muž z neho vy-
rástol! Však, Petunia moja drahá? A pritom si spomínam,
aký to bol v detstve šibal." Pobavene sa zasmiala. „Moja
priateľka Corinne nad ním neraz plakala od zúfalstva. Dra-
hý Hallmere, asi by som ani nemala dúfať, že sa na mňa pa-
mätáte?"

„Veľmi dobre sa na vás pamätám, madam," uklonil sa.
„Aj na slečnu Lumbardovú. Ako sa máte?“
„Obe sa máme celkom dobre,“ odvetila pani Lumbardo-
vá, „ak neberiem do úvahy záchvaty reumy, ktoré bývajú
v tomto období najhoršie. Ale nikdy sa nesťažujem. Je od
vás naozaj milé, že sa pýtate. Moja najdrahšia Corinne bu-
de od šťastia celá bez seba, keď sa dozvie, že som sa s va-
mi stretla. Každým dňom vás očakáva doma. Čnie sa jej za
vami.“
Určite so zatajeným dychom dúfa, že ho už nikdy v ži-
vote neuvidí, prebleslo Joshuovi hlavou, hoci v poslednom
čase mu napísala viac listov, v ktorých ho pozývala domov.
Mierne ho pobavilo, že to sformulovala presne tak – ako
zdvorilé pozvania domov. Nemusí sa báť. Môže tam žiť do
konca života bez toho, aby ju vyrušila jeho návšteva.

Meravo naklonil hlavu k pani Lumbardovej.

„Ach!“ zvolala, lebo jej pozornosť zrazu upútal ktosi iný.
„Prišla lady Holtová-Barronová s dcérou a lady Freyjou
Bedwynovou. Musím sa s nimi zvítať. Poď, Petunia.“
Joshua znova nastavil rameno starej mame a chystal sa
vykročiť. Ale úchytkom pozrel smerom k novým prícho-
dzím, a zrazu sa zarazil a našpúlil pery.

Konečne nastane oživenie tohto neznesiteľne nudného
rána. Tu je...!

Dnes si obliekla červenohnedé vychádzkové šaty a čepiec,
a pôsobila krotkejšie ako včera. Ale na tvári sa jej zračila
znudená povznesenosť, ani čo by bola v tej chvíli radšej nie-
kde inde – celkom ako on.

„Kto je tá dáma...?“ obrátil sa na starú mamu.

Ale spomínaná dáma si ho v tej istej chvíli všimla, a hoci
bola dosť ďaleko, videl, ako ho zmrazila jediným pohľa-
dom.

A vtom si spomenul, čo práve povedala pani Lumbardo-
vá – lady Freyja Bedwynová.

Výrazný nos zdvihla do výšky a spolu s ním agresívnu
bradu. Zelené oči sa premenili na dva kusy ľadu.

Joshua sa zabával.

„... v tých červenohnedých šatách, čo práve prišla s dvoma
ďalšími dámami, ku ktorým mieri pani Lumbardová?“ dopo-
vedal.

„Lady Freyja Bedwynová?“ spýtala sa stará matka, keď
postrehla, ktorým smerom sa díva. „Odkedy pred pár dňa-
mi pricestovala, lady Holtová-Barronová sa tu s ňou pred-
vádza ako s trofejou. Pravda, mňa môžu zasa obviniť, že sa
predvádzam s tebou.“
„Lady Freyja Bedwynová?“ zatiahol.

Tá dáma netrpezlivo poklopkávala nohou. Vôbec ne-
venovala pozornosť pani Lumbardovej, ktorá sa mohla
pretrhnúť, ale prižmúrenými očami uprene hľadela na Jo-
shuu.

„Sestra vojvodu z Bewcastlu," vysvetlila stará matka.

Fíha! Joshua sa veľavýznamne uškrnul.

Lady Freyja Bedwynová bez slova opustila svoju skupin-
ku a cieľavedome kráčala dlhým, mužským krokom cez ce-
lú dvoranu. V tom stiesnenom prostredí plnom urodzených
dám a pánov nezostali jej neprimerané pohyby bez povšim-
nutia. Nakoniec zastala ani nie štvrť metra od Joshuu a za-
gánila naňho pohľadom, ktorý si teraz správne vyložil ako
aristokratické opovrhnutie.

„Lady Potfordová," povedala, ale neodtrhla oči od neho,
„mohli by ste mi láskavo prezradiť totožnosť muža, ktorý je
tu s vami?"

Na okamih zavládlo ticho a to bol jediný prejav prekva-
penia, čo jeho stará matka dala najavo pri tej nevhodnej žia-
dosti.

„Zdravím, miláčik," zamrmlal Joshua a pomyslel si, že ke-
by mala lady Freyja na hlave komín, nemusel by sa báť, že
vybuchne.

„Lady Freyja," oslovila ju stará matka s obdivuhodným
sebaovládaním, „dovoľte, aby som vám predstavila svojho
vnuka Joshuu Moora, markíza z Hallmeru. Joshua, toto je
lady Freyja Bedwynová."

Až sa jej zatrepotali nozdry a vytrvalo naňho gánila. To,
čo sa práve dozvedela, ju očividne nezastrašilo. Opätoval jej
pohľad s výrazom pobaveného obdivu. Prisámbohu, tú že-
nu vôbec netrápi, že na to divadielko vyvaľujú oči všetci
prítomní. Rozhovory stíchli a ľudia vykrúcali hlavy, aby zis-
tili, čo narušilo pokojný ranný rituál.

„Podľa mňa," spustila lady Freyja tak hlasno, že ju muse-
li počuť aj v najvzdialenejších kútoch sály, „by sa mal skôr
volať markíz z Hallmeru. Je to hotový pekelník." Namieri-
la mu prstom v rukavičke rovno na hruď. „Tento muž si ne-
zaslúži označenie džentlmen."

Prítomní zhíkli a navzájom sa napomínali, aby boli ticho.
Nikto nechcel, aby mu ušlo čo len slovo z tohto utešeného
škandálu, čo sa odohrával priamo pred ich očami.

„Drahá lady Freyja..." začala stará matka rozladene.

„Tento muž," pokračovala lady Freyja, „si rád podrobuje
nevinné, bezmocné ženy."

Ozvali sa šokované výkriky, ale rýchlo ich umlčali.

„Prosím vás, lady Freyja..." pokúsila sa zasiahnuť stará
matka.

Lady Freyja bodla Joshuovi do hrude prstom ako dýkou.

„Varovala som ho, že odhalím jeho totožnosť a prezra-
dím bathskej spoločnosti, aký je to ničomník. Zaprisahala
som sa, že sa postarám, aby ho slušní ľudia odvrhli." Zno-
va doňho ďobla prstom. „Ak ste si mysleli, že preháňam,
človeče, veľmi ste sa mýlili."

„Znova," zahanbene sa usmial a predpokladal, že jeho vý-
raz ju ešte väčšmi rozzúri. „Už by som vás mal poznať,
však?"

Teraz už nikto nepredstieral, že sa tu prechádza. Ľudia
odišli od stolov s minerálnou vodou. Joshua si uvedomil,
že on, jeho stará matka a lady Freyja zostali stáť sami
uprostred kruhu, čo sa okolo nich vytvoril. Diváci sa roz-
delili na tých, ktorým sa zdalo trápne, že urodzená dáma
sa správa tak nespôsobne, a na tých, ktorí si nepriateľsky
premeriavali muža, čo si rád podrobuje nevinné, bezmocné
ženy.

Ale ktosi sa prichádzal zapojiť do davu alebo do roztrž-
ky. Ten muž sa tváril veľmi dôležito a rozhodol sa, že vy-
rieši krízu. Joshua spoznal Jamesa Kinga, ceremoniára zo
spoločenskej sály, ktorý ho pred dvoma dňami navštívil na
Great Pulteney Street. Jeho úlohou bolo starať sa o to, aby
každého hosťa kúpeľného mestečka zdvorilo privítali -
a aby každý návštevník dodržiaval pravidlá slušného sprá-
vania.

Dokonca aj markízi a dcéry vojvodov.

„Mylady," oslovil lady Freyju, „bezpochyby sa mýlite.
Tento urodzený muž je markíz z Hallmeru a je to vnuk lady
Potfordovej, dlhoročnej obyvateľky nášho mesta. Možno
by sme mohli v tichosti vyriešiť toto malé nedorozumenie
vonku."

Hovoril zdvorilo, no jeho hlas znel ako oceľ. Chytil lady
Freyju za lakeť, ale ona mu striasla ruku a premerala si ho,
akoby bol mizerný červ.

„Malé nedorozumenie?" zvolala povýšene. „Tento urodze-
ný muž sa na osamelom mieste v Sydneyských záhradách
včera vrhol na úbohú slúžku a napriek jej zúfalým výkri-
kom o pomoc ju chcel zavliecť do kríkov a dovŕšiť tam svo-
je nekalé úmysly. Videla som to na vlastné oči, a vy to-
mu hovoríte malé nedorozumenie? Máme si o tom šepkať
mimo múrov tejto miestnosti? To teda rozhodne nie! Tú
záležitosť si vyjasníme na tomto mieste pred zrakmi cti-
hodných občanov Bathu. Mali by ste nabrať odvahu uro-
biť to, za čo vás platia, a bez ďalších slov tohto chlapa vy-
hostiť."

Niekoľko diváčok odmenilo jej slová potleskom.

Joshua sa na ňu len uškŕňal. Freyja vyzerala veľkolepo -
ako kráľovná Amazoniek. Dokonca jej poslal vzdušný bozk.

Pán King si vzdychol a upriamil pozornosť na Joshuu.

„Chcete k tomu niečo dodať, mylord?" spýtal sa.

„Isteže," prikývol Joshua. „Táto dáma má bujnú predsta-
vivosť."

Opovržlivo si ho premerala. „Mohla som vedieť, že všet-
ko popriete," precedila cez zuby.

„Videli ste včera lady Freyju v Sydneyských záhradách,
mylord?" zaujímal sa ceremoniár.

„To teda áno," priznal Joshua. „Bola sama a mala na se-
be tmavozelené vychádzkové šaty a klobúk s perom. A vra-
zila mi do nosa."

Pán King sa zatváril nešťastne.

„Pre nič za nič, mylord?" spýtal sa. „Chcete, aby sme ve-
rili, že celkom bezdôvodne udrela neznámeho muža?"

„Pribehla ku mne, keď som držal v náručí slúžku," vy-
svetľoval Joshua. „Zrejme ju krátko predtým počula kričať.
Očividne usúdila, že s ňou mám - ehm - nekalé úmysly."

„Ale nemali ste nekalé úmysly, však, mylord?" uisťoval sa
ceremoniár.

Joshua chvíľu mlčal a všimol si, že lady Freyja si zrazu
možno uvedomila, že sa dopustila obrovskej chyby. A že sa
celkom znemožnila.

„Keď tá mladá slúžka kráčala po trávniku, vbehla jej do
cesty veverička," vysvetľoval Joshua. „Zľakla sa a zastala.
Ale to zvieratko neutieklo, čo by za daných okolností uro-
bila každá rozumná veverička. Pokúsilo sa jej skryť pod
sukňami, a vtedy slúžka skríkla. Keďže som bol svedkom
tej pohromy, rýchlo som pribehol k dievčaťu - vtedy už
hystericky jačalo, hoci veverička dávno vybehla na najbliž-
ší strom. Chytil som to dievča, aby nespadlo."

Samozrejme, chystal sa ju aj pobozkať, a to s jej nadše-
ným súhlasom, ale to radšej nedodal, aby si nepriťažil.

„V tej chvíli," dodal Joshua, „sa zjavila na scéne lady Frey-
ja Bedwynová a tak vystrašila chúďa dievča, že znova vykrík-
lo a utieklo kadeľahšie. Potom mi spomínaná dáma vrazila
do nosa."

Pán King preniesol pohľad na lady Freyju. A markíz vi-
del, že presne to isté urobili aj všetci prítomní.

„Vysvetľuje sa tým to, čo ste videli, mylady?" spýtal sa.

Musel ju obdivovať, lebo vôbec sa nezatvárila, akoby sa
najradšej prepadla od hanby. Ani sa ďalej nezosmiešňovala
tvrdením, že ona má pravdu. Len prižmúrila oči a ďalej po-
výšene hľadela na Joshuu.

„Prečo ste mi to nevysvetlili včera?" chcela vedieť.

„Počkajme." Prechádzal si ukazovákom po brade. „Navr-
hol som, že vám to vysvetlím, ale odbili ste ma, že veľmi
dobre viete, čo ste videli a počuli. Pokiaľ viem, ešte ste do-
dali, že nie ste hlúpa. Nebolo by veľmi galantné, keby som
vám protirečil."

Z radov divákov sa ozval chichot.

Znova mala oči ako z ocele. „Vy ste ma úmyselne dostali
do tejto situácie!"

„Dovolím si vám oponovať, mylady." Elegantne sa uklo-
nil. „To vy ste za mnou dnes ráno prišli."

„Zdá sa," ozval sa ceremoniár, spokojne sa okolo seba

poobzeral a rázne uzavrel, „že tento spor vznikol pre malé
nedorozumenie. Musím vás požiadať, mylord, mylady, aby
ste si podali ruky, a dali tak najavo, že už sa na seba nehne-
váte."

Joshua zdvorilo nastavil pravú ruku a usmial sa. Ne-
smierne si to vychutnával. Tešilo ho, že sa od hanby nezo-
sypala, čo by sa stalo každej inej žene. Vtedy by z víťazstva
nemal také potešenie. Nozdry sa jej znova zatrepotali, vy-
strčila bradu, zdvihla nádherne aristokratický nos a ako
kráľovná, čo preukazuje láskavosť poníženému smrteľníko-
vi, vložila ruku do jeho dlane.

Stisol ju a zdvihol si ju k perám.

Znova sa ozval slabý potlesk a potom sa všetci vrátili
k svojim vážnym povinnostiam - opäť sa bolo treba prome-
nádovať a klebetiť. Svetlé výnimky dokonca popíjali mine-
rálnu vodu.

„Za toto sa vám ešte odplatím," zamrmlala.

„Potešenie bude na mojej strane, mylady," zašepkal a čo
najšarmantnejšie sa na ňu usmial.

Lady Holtovú-Barronovú tak vyviedla z miery scénka v kú-
peľnej dvorane, že po raňajkách nebola schopná ísť na-
kupovať. Dokonca aj na raňajky zjedla iba suchú hrianku
a vypila slabý čaj, lebo sa bála, že viac by nedokázala strá-
viť. Potom sa utiahla do svojej izby, aby si chvíľu v tichu po-
ležala.

„Ach bože!" vzdychla Freyja, keď s Charlotte osameli
v raňajkovom salóne. „Vždy zabúdam, aké sú niektoré dá-
my krehké a citlivé. Myslíte, že by som sa mala vašej ma-
mičke ospravedlniť?"

Charlotte si celá červená zapchávala ústa vreckovkou, ale
aj tak sa jej nepodarilo stlmiť smiech, ktorý v nej bublal.

„Ach," zastonala, „ak ma mama začuje, dostane záchvat
a nakoniec budeme musieť poslať po lekára."

Zo všetkých síl potláčala smiech.

„Vám to možno pripadalo, akoby sa dráma zmenila na

frašku," sťažovala sa Freyja. „Ale ja by som bola najradšej
zomrela."

„Keby ste sa len videli," zvolala Charlotte. „Kráčali ste
dvoranou ako anjel pomsty a všetky vdovy len tak zízali.
A potom ste sa rozprávali s markízom celkom ako riaditeľ-
ka v našej škole, keď sme niečo vyviedli. A ešte ste mu aj
ďobali prstom do hrude."

Tá spomienka už bola nad jej sily. Zakryla si tvár vrec-
kovkou a až sa natriasala od smiechu.

„Vedel, že to urobím," Freyja si rozčúlene spomínala na
uškŕňajúceho sa markíza. To, že bol taký krásny, len roz-
nietilo jej hnev. „Preto netrval na tom, že mi povie pravdu
v parku."

„Mali ste vidieť mamu, ako sa pokúšala byť v tej chvíli
neviditeľná," pokračovala Charlotte, „a tá hrozná pani
Lumbardová sa až tak nafúkla a jej dcére priam vyliezali oči
z jamiek - tak ako všetkým." Znova sa rozosmiala.

„Aspoň teraz majú celý mesiac o čom hovoriť a písať do-
mov. Dovolím si tvrdiť, že tie listy budú hrubé ako zošity."

„Ach, prestaňte!" Charlotte sa rozhojdala v kresle.

„Odteraz sa už kúpeľná dvorana bude zdať každému
nudná," pokračovala Freyja, „dokonca aj tým, čo si nikdy
neuvedomili, že vždy tam bola nuda. Budú odo mňa oča-
kávať, že to zopakujem. Stanem sa slávnou."

Charlotte sa zachichotala.

„Viete," priznala Freyja, „najradšej by som markízovi
z Hallmeru znova vrazila do nosa za to, že mi nastražil pas-
cu. Ale uvedomila som si, že to nie je dobrý nápad. No
možno ma zajtra tak vyprovokuje, že sa nezdržím."

Chvíľu zamračene hľadela na svoju priateľku, potom sa
uškrnula a nakoniec sa hlasno rozosmiala.

Je to zdatný súper. To musí uznať.

Lady Holtová-Barronová opustila svoju izbu krátko po obe-
de bledá a zmučená, hoci nasadila na tvár úsmev a pre-
sviedčala dcéru aj Freyju, že si oddýchla a už ju len trošičku

pobolieva hlava. Ale zrejme popoludní nepôjde nikam na
návštevu a ani mladým dámam neodporúčala, aby sa šli
prejsť. Čo keď bude pršať? Vyzeralo to tak, a keby ich za-
stihol dážď, prechladli by.

Na chvíľu sa ostro zahľadela na Freyju.

„Drahá lady Freyja," oslovila ju, „čo ste včera robili cel-
kom sama v Sydneyských záhradách? Prečo ste nepočkali
na Charlotte, aby vás sprevádzala? Alebo prečo ste si aspoň
nevzali so sebou komornú?"

„Žiadalo sa mi trochu vzduchu a pohybu, madam," vy-
svetľovala Freyja. „A som pristará na to, aby vedľa mňa cho-
dila gardedáma."

Lady Holtová-Barronová sa zatvárila mierne vydesene,
ale už to ďalej nerozvádzala. Freyja mala podozrenie, že
hostiteľka sa jej bojí.

„Možno by bolo lepšie, keby som odtiaľto odišla, ma-
dam," pokračovala Freyja. „Dnes ráno som vás uviedla do
rozpakov." A to sú slabé slová, pomyslela si. Dokonca aj
sama z toho bola v rozpakoch, čo sa jej nestávalo často.

„Ach nie, Freyja!" zvolala Charlotte.

„Je to od vás naozaj veľkorysá ponuka," odvetila hosti-
teľka, „ale neprijmem ju, lady Freyja. O pár dní sa na ten
incident zabudne. Zajtra si nasadíme na tvár hrdinský vý-
raz a znova zavítame do kúpeľnej dvorany. Možno bude
markíz z Hallmeru natoľko taktný, že zostane doma."

„Rozhodne sa nebojím, že sa s ním stretnem zoči-voči,"
vyhlásila Freyja. „A jedným som si istá. Chcel si od tej slúž-
ky ukradnúť bozk. Som zvedavá, či aj to poprie."

„Ach, drahá lady Freyja," vzdychla si lady Holtová-Bar-
ronová úzkostlivo. „Prosím vás, radšej ho už z ničoho ne-
obviňujte."

Vtom sa prudko strhla, lebo zdola sa ozvalo zaklopanie
na dvere. Vyskočila na nohy a narýchlo si upravovala šaty
a vlasy.

„Pevne verím, že nejde nijaká návšteva," povedala. „Dnes

naozaj nemám náladu niekoho zabávať. Dúfala som, že
všetci známi nás dozajtra nechajú na pokoji."

Akoby mali pre moje správanie vyhlásiť karanténu, pre-
bleslo Freyji mysľou.

No podľa všetkého to naozaj bola návšteva. Gazdiná za-
škrabkala na dvere a podala svojej panej navštívenku.

„Bože dobrý!" zvolala lady Holtová-Barronová, keď si
prečítala meno. „Markíz z Hallmeru! Čaká dolu, pani Tucke-
rová?"

„Mám mu oznámiť, či ste doma, madam," vysvetlila gaz-
diná.

Čo má za lubom? uvažovala Freyja zamračene.
Lady Holtová-Barronová na ňu nervózne pozrela. „Sme
doma?"

„Rozhodne." Freyja nadvihla obočie. Nemienila sa pred
nikým schovávať, a už vôbec nie pred ním.

„Zaveďte jeho lordstvo do salóna, pani Tuckerová," pri-
kázala lady Holtová-Barronová.

Len čo markíz z Hallmeru vkročil do miestnosti, Freyji
bolo jasné, že si dáva šiť oblečenie u Westona. Aj Wulfric
a ostatní Freyjini bratia šili uňho. Markíz k nim zavítal
v takom priliehavom zelenom redingote, akoby mu ho
uliali rovno na tele, a v sivých nohaviciach, v ktorých sa
pôsobivo vynímala každá krivka a sval jeho dlhých nôh.
Košeľu mal snehobielu a vysoké čižmy vyleštené, ligotavé
ako zrkadlo. Klobúk, rukavice a paličku si zrejme odložil
v hale.

Ten chlap sem očividne prišiel len preto, aby na ne zapô-
sobil. A Freyja bola nútená priznať, že skutočne vyzeral pô-
sobivo. Dokonca aj zuby mal dokonalé - trošičku nerovné,
ale iba toľko, že to pôsobilo zaujímavo. Zato ich mal celkom
biele.

Aj na lady Holtovú-Barronovú jeho zjav očividne za-
pôsobil. Zaklipkala mihalnicami, čo zvyčajne robievala
v prítomnosti osoby vyššieho postavenia. Okrem toho sa

afektovane usmievala, čo sa jej väčšinou stávalo pri pohľa-
de na pekného muža.

Na Charlotte návštevník tak zapôsobil, až očervenala ako
pivónia.

Freyja si preložila nohu cez nohu, hoci celý rad guver-
nantiek jej v období dospievania hovoril, že to nie je ele-
gantné a pre dámu nevhodné, vystrčila bradu a povýšene si
ho premerala.

„Ďakujem, že ste ma prijali, madam," obrátil sa na lady
Holtovú-Barronovú, „i keď ste ma nečakali."

Ešte výraznejšie zaklipkala mihalnicami a s úsmevom ho
ubezpečila, že je u nich srdečne vítaný. Ponúkla ho, aby sa
usadil, a on jej návrh prijal.

Len sa za mňa neospravedlňujte, prosila Freyja v duchu hos-
titeľku. A ak náhodou čaká, že sa mu ospravedlní ona, bu-
de čakať donekonečna.

„Nechcem vás veľmi zdržiavať, madam," znova sa priho-
voril lady Holtovej-Barronovej. „Len by som v mene svojej
starej matky rád pozval vás, slečnu Holtovú-Barronovú
a lady Freyju Bedwynovú k nám na malý večierok. Bude sa
konať zajtra. Obaja by sme radi rozptýlili akékoľvek obavy,
že pre to dnešné, ehm, malé nedorozumenie k sebe navzá-
jom prechovávame nevraživosť."

Freyja sa zhlboka nadýchla.

„Som si istá, že nikomu nič podobné ani na um nezišlo,
mylord," ubezpečila ho lady Holtová-Barronová. Freyja
usúdila, že klipká mihalnicami skôr z nervozity, nie preto,
že by chcela flirtovať.

„Ja nijakú nevraživosť necítim," vyhlásil, obrátil hlavu
a nevinne pozrel na Freyju. „Dúfam, že ani vy, lady Frey-
ja."

„Nie. Prečo by som mala?" odvetila nonšalantne. „Do-
stačujúco ste vysvetlili, čo som videla v parku - teda, aspoň
väčšinu toho, čo som videla."

Na okamih sa jej zazdalo, že sa mu v pohľade zračí

smiech, a bolo jej jasné, že presne pochopil, čo má na mysli.
Určite chcel to dievča pobozkať. Ale dnes popoludní vystu-
poval v úlohe zdvorilého džentlmena a nepovažoval za
vhodné uškrnúť sa ani ju osloviť „miláčik".

„Tak teda môžem dúfať, že zajtra večer všetky tri príde-
te na Great Pulteney Road?" zaujímal sa.

Lady Holtová-Barronová pozvanie dychtivo prijala. Nato
sa všetci - okrem Freyje - pustili do živej debaty o počasí
a o päť minút markíz odišiel.

„Lady Freyja!" Lady Holtová-Barronová si priložila ruky
na hruď a bolesť hlavy akoby sa zázračne rozplynula. „Ve-
rím, že nakoniec všetko dobre dopadne a nad vami neza-
visne ani tieň škandálu. Dokonca mám dojem, že ste mar-
kíza očarili."

Freyja si len odfrkla.

„Je neuveriteľne krásny," vzdychla si Charlotte.
„Dieťa moje," dohovárala jej matka. „Nezabúdaj na Fre-
dericka."

Charlottin snúbenec Frederick Wheatcroft bol v danej
chvíli na poľovačke s jej otcom a bratmi.

Vraj neuveriteľne krásny! Až priveľmi krásny - na svoju
škodu. Bezpochyby sa domnieval, že na ňu tak zapôsobí
svojím šarmom, až zabudne, ako ním opovrhuje pre ten
úskok - šarm priam vyžaruje z každého póru jeho tela. Ale
to sa ešte uvidí.

Vtedy v noci mala dovoliť, aby ho našli v jej skrini. Ako
myš, čo uviazla v pasci.

Keby sa radšej na múre pod oknom jej izby nebol ťahal
nijaký brečtan.

Dnes ráno mu mala znova vraziť do nosa, keď mala prí-
ležitosť. Mala... Keby...

Ale až zúfalo sa tešila, že zajtra ju čaká čosi zaujímavé.
Markíz z Hallmeru je možno - ba vlastne určite - protivný
a odporný chlap, ale aspoň nie je nudný.

Z PLÁNOVANEJ VEČERE u lady Potfordovej sa pomaly, ale
isto stávala veľkolepá udalosť, lebo stará pani vytrvalo do-
pisovala na zoznam pozvaných nové a nové mená.

„Už vyše pol roka si markíz z Hallmeru, Joshua," vysvet-
ľovala, keď sa jej spýtal, či má na jedálenskom stole ďalšiu
sklápaciu dosku - a či nechce rozšíriť jedáleň ešte o jedno
krídlo. „Je najvyšší čas, aby si zaujal miesto v spoločnosti,
čo ti právoplatne patrí, namiesto toho, aby si hľadal zába-
vu po celej krajine s nevhodnými spoločníkmi."

„Ale keď zábava je taká... zábavná, stará mama," pre-
hnane si vzdychol. Nedodal, že niektorí z jeho „nevhod-
ných" spoločníkov sú aristokrati alebo synovia aristokratov.

„Okrem toho je načase, aby si sa vrátil do Penhallowu,"
pripomenula mu nie prvý raz. „Nezdedil si len majetok, ale
aj istú zodpovednosť."

„Žije tam moja teta," podotkol, „a jej deti. Boli by dosť
nešťastní - a ja takisto -, keby som tam chcel bývať s ni-
mi. Viete, v tom dome vždy šéfovala teta, ešte aj za strý-
kovho života. Jemu to neprekážalo. Mne by to rozhodne
vadilo."

„A právom," prikývla teta nešťastne, poskladala poslednú
pozvánku a zazvonila na sluhu, aby ju doručil. „Musíš vziať
opraty do rúk, Joshua, a vyvinúť maximálne úsilie, pokiaľ
ide o markízu a jej dcéry. V Penhallowe je predsa ešte jed-
no sídlo, či nie? Bože dobrý! Keď umrel tvoj starý otec
a Gregory zdedil jeho titul, ani by sa mi nesnívalo, aby som
zostala v Grimley House. Gladys by sa to iste nepáčilo
a mne ešte menej."

Joshua si vystrel dlhé nohy a prekrížil si ich v členkoch.
„Vyvinúť maximálne úsilie, stará mama? Pri tej predstave
priam trpím." Uškrnul sa.

„Joshua." Obrátila sa od písacieho stola a prísne sa naň-
ho pozrela. „Vždy som si nahovárala, že posledných päť ro-

kov si sa potuloval po Francúzsku a iných európskych kra-
jinách, hoci ti hrozilo, že padneš do zajatia. A bol si tam len
preto, lebo sa ti to zdalo zábavné. Ale v kútiku srdca som
vedela, že je na to aj iné vysvetlenie, a venoval si sa nebez-
pečnejšiemu poslaniu. Nepokúšaj sa ma presvedčiť, že si len
obyčajný zaháľač... že sa chceš iba zabaviť."

Nadvihol obočie a zošpúlil pery. Samozrejme, pracoval
ako špeh pre britskú vládu a hlásil jej silu a pohyby Napo-
leonovho vojska, ale nemal oficiálne poverenie, vojenskú
hodnosť ani štatút diplomata.

„Ale keď to naozaj bolo zábavné, stará mama," ubezpe-
čil ju.

Vzdychla si a vstala. „Teraz by si si mal predovšetkým
nájsť vhodnú nevestu," dohovárala mu stará pani, „odviesť
ju do Penhallowu a začať žiť novým životom, či už si po
tom túžil, alebo nie."

„Vôbec som po tom netúžil," vyhlásil rozhodne. „Dedičom
sa mal stať Albert a nikdy som mu nezávidel, čo ho čaká."

„Ale tvoj bratanec pred piatimi rokmi zomrel," pripome-
nula mu, akoby to bolo potrebné. „Nemôžeš tvrdiť, že si
ten titul zdedil po strýkovej smrti nečakane."

„Ibaže keď som odchádzal, strýko prekypoval zdravím,"
podotkol, „a zomrel oveľa skôr, ako som očakával."

„Hoci tá scéna v kúpeľnej dvorane bola dosť hrozná," sta-
rá matka si prisadla k nemu, „musím lady Freyju Bedwyno-
vú obdivovať, ako priamo ťa konfrontovala za to, čo pova-
žovala za neospravedlniteľný prečin. Väčšina urodzených
dám by sa tvárila, že nič nevidela, alebo by ťa ohovárala za
chrbtom, takže by si sa ani nemohol brániť."

Joshua sa uškrnul. „Väčšina urodzených dám by sa ne-
prechádzala v záhradách sama, alebo by dámy vzali nohy
na plecia, len čo by začuli krik inej ženy."

„Je to Bewcastlova sestra," pokračovala stará matka. „Už
ani nemôže pochádzať z urodzenejšej rodiny, pravda, po-
kiaľ by si sa nechcel uchádzať o princeznú."

Zarazil sa a uprene sa na ňu zahľadel.

„Dúfam, že ani náhodou nenaznačujete," spýtal sa, „že
by sa mojou nevestou mala stať lady Freyja Bedwynová."

„Joshua," mierne sa predklonila, „uvedom si, že si markíz
z Hallmeru. Bola by to pre teba nanajvýš vhodná partia...
a ty pre ňu takisto."

„Tak o to vám teraz ide?" zvolal. „Pre toto ste sa rozhodli
usporiadať takú veľkolepú večeru."

„Vôbec nie," ubezpečila ho. „Táto večera má napraviť cel-
kový dojem, keby náhodou niekto chcel pochybovať o tom,
že ste sa zmierili. Skutočne to bola hrozná situácia, hoci
priznávam, že pri spomienke na ňu som sa už viac ráz mu-
sela zasmiať."

„Už dva razy som sa na vlastnej koži presvedčil, že má zá-
kernú pravačku," pripomenul jej. „A vy si napriek tomu
myslíte, že by to pre mňa bola vhodná nevesta?"

„Dva razy?" Ostro naňho pozrela.

„O tej druhej záležitosti by som radšej nehovoril," nad-
hodil zahanbene. „Nerád by som vás sklamal, stará mama,
ale priveľmi si cením vlastné zdravie, aby som dvoril lady
Freyji Bedwynovej. Alebo ktorejkoľvek inej dáme. Nie som
pripravený na manželstvo."

„Rada by som vedela," stará matka znova vstala, „prečo
každý muž pevne verí tým slovám, keď ich vysloví. A prečo
si myslí, že on je prvý muž, čo ich vyslovil. Teraz musím zájsť
do kuchyne, aby som sa ubezpečila, že prípravy na dnešnú
večeru sú v plnom prúde."

A prečo si všetky ženy myslia, uvažoval Joshua ľútostivo,
že keď muž získa titul a majetok, horí túžbou podeliť sa oň
s manželkou?

Lady Freyja Bedwynová! Nahlas sa zasmial a spomenul si,
ako vyzerala včera popoludní v salóne lady Holtovej-Barro-
novej - len si ho povýšene premeriavala a vyžarovala z nej
nenávisť a nepriateľstvo. A nedokázala odolať túžbe pred-
hodiť mu, že veľmi dobre vie, že tú slúžku chcel pobozkať.

Uvažoval, ako by sa zatvárila, keby počula ten za vlasy
pritiahnutý návrh jeho starej matky. Rozhodne jej to mu-

sím spomenúť, pomyslel si a znova sa uškrnul, ale musím si
pri tom dávať pozor na jej pravačku.

Na večeri u lady Potfordovej nebol nikto, koho by Freyja
už nepoznala. V tej spoločnosti sa cítila uvoľnene. Chvíľu
jej však trvalo, kým si uvedomila, že ostatní hostia sa v jej
prítomnosti vôbec necítia uvoľnene. Zrejme rozmýšľajú, či
znova nevyrobím nejakú trápnu scénu, prebleslo jej hla-
vou.

Ľudia sú naozaj pochabí. Vari nechápu, že je urodzená
až do špiku kostí? Uvoľnene sa zhovárala so susedmi pri
stole a úmyselne si nevšímala markíza z Hallmeru, ktorý
sedel naproti vrchstolu a vo fraku holubičej sivej farby
vyzeral tak krásne, že by mu mohli závidieť aj grécki bo-
hovia. Ani on si ju nevšímal, iba raz sa im pohľady stretli.
A istotne to nebolo iba zdanie - naozaj na ňu jedným
okom žmurkol.

Nuž, každý deň prináša čosi nové, pomyslela si a znova
sa usilovala udržiavať spoločenskú konverzáciu so sirom
Rowlandom Withersom, hluchým ako poleno. Ešte nikdy
predtým na ňu nikto nežmurkol, iba ak jej bratia.

Samozrejme, pri tej večeri nešlo o to, či sa budú s mar-
kízom ignorovať. Len čo sa páni po večeri pripojili k dá-
mam v salóne, rozprúdila sa zábava - za klavír sa usadila
slečna Fairfaxová a mimoriadne pekne zahrala dve Bachove
fúgy.

„Lady Freyja?" oslovila ju lady Potfordová, keď slečna
Fairfaxová skončila. „Mohli by ste nám aj vy niečo zahrať
alebo zaspievať?"

Ach bože! Blízki priatelia už dávno vedeli, že lady Freyja
Bedwynová nie je ochotná predvádzať sa na večierkoch.
Rozhodla sa, že bude úprimná ako vždy - tak je to jedno-
duchšie.

„Po niekoľkých hodinách klavíra v ranej mladosti," vy-
svetľovala prítomným, „ma učiteľ hudby požiadal, aby som
mu ukázala ruky. Vyhlásil, že ho prekvapuje, že nemám de-

sať palcov. Našťastie jeho poznámku začuli moji dvaja bra-
tia a s veľkou radosťou ju zvestovali otcovi - samozrejme,
chceli sa zabaviť na môj účet. Otec učiteľa hudby prepustil
a už nikdy nezavolal nového."

Všetci sa pobavene zasmiali, iba lady Holtová-Barronová
sa tvárila, akoby jej prišlo nevoľno.

„Tak nám možno zaspievate?" nadhodila lady Potfor-
dová.

„Rozhodne nie sama, madam," vyhlásila rázne Freyja.
„Môj hlas znie najlepšie v zborovom speve - pravda, ak už
musí zaznieť."

„Ja si niekedy rád zaspievam, lady Freyja," nadhodil mar-
kíz. „Možno by sme mohli zaspievať duet. Na klavíri ležia
nejaké noty. Pozrieme sa, čo tam nájdeme, a zatiaľ môže
hostí zabávať niekto iný."

„Ach, to je skvelý nápad!" zvolala lady Potfordová a zo-
pár hostí zdvorilo prejavilo záujem.

Mala som im povedať, že mám hlas škrípavý ako vyštr-
bená píla, pomyslela si Freyja oneskorene, ale nechcela cel-
kom klamať. Ako sa dalo očakávať, Hallmere sa na ňu díval
zdvorilo - a pobavene. A všetci so záujmom pozorovali ich
prvú slovnú výmenu od včerajšej roztržky.

Vstala a vykročila ku klavíru.

„Slečna Holtová-Barronová?" spýtala sa lady Potfordová
zdvorilo. Charlotte bez námietky podišla ku klavíru a bez-
chybne zahrala Mozartovu sonátu.

Markíz vzal do ruky hŕbku nôt a preniesol ich k širokej
zamatovej sedačke pod oknom. Sadol si na jeden kraj a Frey-
ja na druhý.

„Ak dovolíte, lady Freyja," prihovoril sa jej, „rád by som
poznamenal, že tá modrozelená farba vám nesmierne pri-
stane. A ešte by som sa vám chcel ospravedlniť - neveril
som, že ste sestra vojvodu. Viete, nijaká vojvodova sestra,
ktorú poznám, by nespala v izbe bez zámky a bez komor-
nej, ani by sa neprechádzala na verejnosti bez gardedámy.
Ba ani by neudrela muža do nosa, keď ju rozladí."

„Asi popriete," vzala do ruky noty, na ktorých stálo, že je
to skladba pre dva hlasy. Ale okamžite si všimla, že speváč-
ka horného partu musí vytiahnuť dvojčiarkové g a zastrčila
noty na spodok kopy. „Asi popriete, že ste to úbohé dievča
chceli pobozkať?"

„Rozhodne to popieram," súhlasil.

„Tak potom klamete!" odsekla, vzala do ruky ďalšie noty
a zagánila naňho. „Nie som až taká hlúpa, napriek tomu, že
ste to včera ráno naznačovali."

„Nie!" Oči sa mu smiali - ani sa nepokúšal tváriť, že hľa-
dá noty. „To že som naznačil? Prečo by som sa zachoval tak
nedžentlmensky, keď všetkým prítomným bila pravda jas-
ne do očí? A ľudí tam bolo naozaj dosť, však?"

Freyja mala dojem, že možno stretla seberovného - čo sa
jej stávalo málokedy, s výnimkou vlastnej rodiny. Chvíľu
venovala pozornosť notám. Bola to nejaká kukučia pieseň
a skladateľ ju podľa všetkého zložil tak, aby dva hlasy - ba
vlastne nie, štyri hlasy - donútili publikum k domnienke, že
sú kŕdeľ hlúpych vtákov, neschopných vydať iný zvuk, len
húkať. Pri podobných skladbách publikum väčšinou ra-
dostne a obdivne jasá. Freyja opäť zastrčila noty na spodok.

„Považujem si za povinnosť znova brániť svoju česť," po-
kračoval markíz. „Nemal som v úmysle ukradnúť si bozk,
lady Freyja. Chcel som ho len vtisnúť na pery dievčaťu, ktoré
bolo pripravené mi ho opätovať. Neviete si ani predstaviť,
ako nevhodne ste si načasovali príchod. Pery červené ako
malina a každú chvíľu som mal zakúsiť, ako sladko chutia.
Pije sa vôbec nektár z malín? Ale predpokladám, že aj tak
chápete, čo vám chcem povedať."

V očiach mu veselo zaiskrilo. A krásne voňal. Freyja ne-
znášala navoňaných mužov, ale tento parfum bol veľmi
jemný a celkom jej omamoval zmysly. Pohľad jej padol na
jeho pery, na tie pery, čo takmer pobozkali slúžku v parku,
a zistila, že sú rovnako dokonalé ako všetko ostatné. Opäť
sa prehrabávala v notách. Vtom si spomenula, že tie pery ju
oobozkali.

„Máte mi pomôcť nájsť duet, čo zaspievame," pripome-
nula mu.

„Pomyslel som si, že to nechám na vás," vyhlásil. „Keby
som našiel niečo, čo by sa vám nepáčilo, určite by ste sa so
mnou znova pohádali a mali by ste zámienku znova mi vra-
ziť do nosa. A mohli by si to všimnúť aj iní hostia. A aj ke-
by si to nevšimli, nie som práve nadšený, keď mi niekto
udrie do nosa. Prečo sa tak zlostne mračíte?"

„Sú tu len samé nymfy a pastieri," znechutene sa mrači-
la na noty v rukách. „A tie predtým boli zas o kukučkách."
Aj tieto noty strčila k ostatným zamietnutým na spodok
a našla iný duet.

„Vždy sa tak zlostíte?" spýtal sa.

„Len v nepríjemnej spoločnosti," chladno si ho preme-
rala.

Uškrnul sa. „A usmievate sa vôbec niekedy?"

„Celý večer som sa usmievala," ubezpečila ho. „Až kým
ma nedonútili k tomuto tête à tête."

„Nemôžem sa ubrániť dojmu, že ma chcete tvrdo uzem-
niť, lady Freyja," poznamenal ticho.

„Nemôžem sa ubrániť dojmu, že predsa len máte aspoň
štipku rozumu," odsekla.

Ticho sa zasmial, ale ten zvuk splynul so zdvorilým po-
tleskom, čo nasledoval po Charlottinej hre. Nikto iný si už
za klavír nesadol. Lokaji rozostavili kartárske stolíky a hos-
tia zaujali svoje miesta. Nikto sa nepokúsil prizvať do hry
dvojicu sediacu pri okne.

„Dnes ste podľa môjho názoru nasadili oficiálny úsmev
ladv Freyje Bedwynovej, ktorým dávate svetu najavo, že
máte isté spoločenské postavenie a dokážete sa vyrovnať
s každou situáciou. Rád by som však videl, ako sa usmieva-
te v súkromí, ak sa vôbec niekedy usmievate."

Nebolo veľa mužov, ktorí sa opovážili s ňou flirtovať.
A on rozhodne flirtoval - úmyselne stíšil hlas. Samozrej-
me, v podstate si robil z flirtovania posmech. Oči sa mu
smiali.

„Moji bratia tvrdia, že sa usmievam ako šelma," precedi-
la a chladno si ho premerala. „Mám vám ten úsmev pred-
viesť?"

Znova sa uškrnul a vzal jej noty z rúk.

„Hmm," ozval sa, keď si prečítal text. „Pri striebornom
Trente prebýva siréna. To sa mi páči. Dostala do vienka krásy
preveľa. Až človeku rozum zastáva, nemyslíte?"

„Vám očividne zastal," odsekla.

Vtedy urobil čosi, čo ju tak podráždilo, až zaťala ruky do
pästí. Pomaly jej prebehol pohľadom po tele, počínajúc po-
prsím, značne odhaleným v hlbokom výstrihu, aký bol vte-
dy v móde, a tváril sa, akoby videl každú krivku jej tela pod
šatami so zvýšeným pásom, postupne nadol rozšírenými.
Zošpúlil pery.

„Dostala do vienka krásy preveľa," zamrmlal znova. A po-
tom sa usmial - tentoraz to však nebol zvyčajný úškrn, ale
šarmantný úsmev, pri ktorom by sa mali ženám podlamo-
vať kolená. „Presunieme sa ku klavíru, lady Freyja, a skúsi-
me zaspievať túto pieseň?"

Mne sa kolená podlamujú od potláčanej zlosti, pomysle-
la si Freyja, keď sa postavila. A potom jej zľahka položil ru-
ku na chrbát. Povýšene sa naňho obzrela ponad plece.

„Ďakujem, lord Hallmere, ale som schopná prejsť ten kú-
sok od okna ku klavíru aj bez vašej pomoci," vyprskla.

„Chcel som si len overiť teóriu v praxi," bránil sa. „No
nič."

„Dúfam, že si uvedomujete," odsekla, „že som celkom
imúnna k vašim lichôtkam a pokusom o flirtovanie. Ale vy
to určite viete. Práve preto to robíte. Zrejme ma chcete vy-
provokovať k ďalšiemu výbuchu hnevu na verejnosti."

„Povedal by som, že je vždy lepšie flirtovať ako dvoriť,"
poznamenal. „Moja stará matka mi naznačila, že by som
vám mal dvoriť. Verí, že by sme boli dokonalá partia."

Len naňho vyjavene pozrela. Nezmohla sa na slovo.

Uškrnul sa. „Aspoň v jednom sa zhodujeme, miláčik," za-
mrmlal a ukázal na klavír.

O chvíľu už sedeli za klavírom na sedačke, ktorá veru ne-
bola určená pre dvoch. Nepokúsil sa usadiť na krajíčku, ako
by urobil každý správny džentlmen, ale pritlačil sa jej na
bok a k obnaženému ramenu. Zvyšok spoločnosti na nich
očividne celkom zabudol, venoval sa kartám a v miestnosti
bolo počuť len tichý šum rozhovorov.

„Tak skúsme to," navrhol markíz, rozložil noty na stoja-
ne a položil ruky na klávesnicu - Freyja si všimla, že má dl-
hé prsty a dokonale upravené nechty. Je na ňom vôbec
niečo nedokonalé? Áno, tie krivé zuby, no má ich iba tro-
chu nerovné a takto pôsobia oveľa krajšie, než keby boli
vzorne vyrovnané. „Viete spievať z nôt?"

„Pravdaže viem spievať z nôt," vyprskla. „Akurát neviem
hrať."

Mal príjemný tenor - znel dosť podobne ako jej kontra-
alt. Napočudovanie ich hlasy spolu zneli veľmi príjemne.
Skladba bola pomalá, melodická, dala sa ľahko zaspievať.

„Ach, bolo to naozaj pekné," zvolala lady Potfordová,
keď po niekoľkých nevydarených začiatkoch dospievali pie-
seň až do konca.

A podľa všetkého nebola jediná, ktorá ich v tichosti po-
čúvala. Od každého stola sa ozval zdvorilý potlesk. Lady
Holtová-Barronová žiarila od spokojnosti.

„Verím, že krízu sme úspešne zažehnali, lady Freyja,"
ozval sa markíz. „Videli ma, ako som vám verejne odpustil,
a vás videli, ako ste veľkoryso priznali omyl."

Vyskočila na nohy a zagánila naňho. Markíz predstieral
nevinné prekvapenie.

„Vy ste mi odpustili?" zatiahla tak povýšene, ako len ve-
dela. „Ja že som priznala omyl? Keď to všetko bola vaša vi-
na? Ak chcete vedieť..."

No lady Potfordová vstala krátko po Freyji.

„Najvyšší čas podávať čaj," oznámila. „Drahý Joshua,
mohol by si zazvoniť na služobníctvo?"

Freyja zatiaľ skladala noty a priniesla zo sedačky zvyšnú

kopu. To bolo tesné! Cítila sa takmer ako bábka, čo tancu-
je podľa toho, ako markíz z Hallmeru poťahuje šnúrky.
Znova to urobil úmyselne. Freyja bola známa svojou otvo-
renosťou a výbušnosťou, ale vždy vedela, kedy a kde to po-
užiť. Ba kedy a kde to nepoužiť...

Postavila sa k Charlottinmu stolu a ponad plece sa díva-
la priateľke do kariet.

Joshua mal pocit, že je pripravený znova vyraziť na cesty,
hoci zostane v Bathe celý týždeň, keďže stará matka to od
neho očakáva. Lady Freyja Bedwynová sa mu vyhýbala, ho-
ci chodil všade tam, kam sa patrilo, a ona takisto. Bolo zá-
bavné pozorovať ju, s akou unudenou, blahosklonnou po-
výšenosťou zdraví známych. Vycítil, že sa tak nespráva len
preto, aby zamaskovala, ako sa hanbí za scénu v kúpeľnej
dvorane. Bola dcéra a sestra vojvodu - povýšenosť mala
vrodenú. Mal jej od začiatku veriť.

Videl ju dva razy za sebou v dvorane. Prvý raz práve od-
chádzala s lady Holtovou-Barronovou, keď Joshua prišiel
so svojou starou matkou. Vymenili si len pár zdvorilých
slov. Druhý raz sa prechádzala s grófom Willettom - ten
k nej pozorne nakláňal hlavu, kým rozprávala. Keď zbada-
la Joshuu, iba kývnutím hlavy dala najavo, že ho vzala na
vedomie.

Ešte v to popoludnie ju videl na Milsom Street. Stála na
chodníku a zhovárala sa s Willettom. Keď Joshua prechá-
dzal okolo nich, lady Holtová-Barronová s dcérou práve vy-
chádzali z klobučníctva. Všetci sa spôsobne pozdravili a on
sa pobral ďalej.

Raz večer ju videl v divadle. Sedela medzi lady Holtovou-
-Barronovou a Willettom a pomaly si ovievala tvár vejárom.
Keď zachytila jeho pohľad, nadvihla obočie, zdvorilo mu
kývla hlavou a znova sa venovala rozhovoru.

Takže Joshua si v podstate nemohol v Bathe poriadne
zaflirtovať - dokonca ani keď raz popoludní sprevádzal

starú matku na návštevu k lady Holtovej-Barronovej na
Circuse - tom nádhernom rade vysokých domov postave-
ných do kruhu v jurajovskom štýle. Uprostred kruhu sa
zelenal trávnik a týčili sa krásne staré stromy. Je pravda,
že prišli práve vo chvíli, keď sa lady Freyja so slečnou Hol-
tovou-Barronovou chystali na prechádzku na neďaleký
Royal Crescent a slečna Holtová-Barronová ho pozvala,
aby sa pridal k nim. Ale už mali sprievod. Willett sa roz-
hodne postavil po boku lady Freyje, hoci ho nechytila pod
pazuchu.

Keď Joshua kráčal so slečnou Holtovou-Barronovou za
nimi, všimol si, že hoci lady Freyja má drobnú postavu, má
rázny, mužný krok. Willettova palička elegantne klopkala
na dlažbe. Joshua si založil ruky za chrbát a usiloval sa sprá-
vať k svojej spoločníčke čo najpríjemnejšie.

Royal Crescent bol veľkolepý polkruh vysokých domov,
akoby pokračovanie Circusu. Po dláždenej ulici sa pre-
chádzali aj iní a tešili sa z výhľadu ponad park na mesto
pod kopcom. Samozrejme, títo ľudia sa pri stretnutí navzá-
jom zdravili a občas sa zastavili, aby si vymenili klebiet-
ky alebo novinky, čo sa dozvedeli od rána v kúpeľnej dvo-
rane.

„Bath je božské mesto," rozplývala sa slečna Fanny Dar-
winová, keď sa jej skupinka stretla s Joshuovou a všetci za-
stali, „a stále je tu čo robiť. Nemyslíte, lord Willett?"

„Isteže, slečna Darwinová," súhlasil gróf. „V Bathe sa
možno príjemne prejsť vonku i zabaviť vnútri. A to vo skve-
lej spoločnosti urodzených dám a pánov."

„Včera popoludní sme sa zaviezli kočom do Sydneyských
záhrad a celú hodinu srne sa tam prechádzali," pochválila sa
slečna Hester Darwinová. „Bol to príjemný pohyb na čer-
stvom vzduchu v malebnom prostredí. Boli ste už v parku,
lady Freyja?"

Jej brat si odkašlal, bratanec si zmietol z rukáva nevi-
diteľnú smietku, sestra očervenela ako pivónia a slečna
Hester Darwinová si zdesene priložila ruku na ústa, ale pri-

neskoro. Všetci si jasne spomenuli, ako dopadla osamelá
prechádzka lady Freyje v Sydneyských záhradách.

Joshua sa uškrnul. „Pokiaľ viem, lady Freyja tam už bola,
slečna Darwinová. A ja takisto."

„Vraj pohyb!" zvolala lady Freyja. „Ľudia prichádzajú
do Bathu za zdravím a v záujme svojho zdravia sa prechá-
dzajú v kúpeľnej dvorane, na Crescente a v parku. Lenže
to nie je nijaká prechádzka! Ak sa v blízkej budúcnosti
nebudem môcť poprechádzať - alebo radšej zajazdiť si -
niekde, kde na to bude aj miesto, onedlho skončím na inva-
lidnom vozíku a budem len sedieť na zadku a chlipkať lie-
čivú vodu."

Prítomní sa tvárili, akoby povedala čosi veľmi vtipné. Pá-
ni sa zasmiali, dámy sa zachichotali.

„Pred chlipkaním liečivej vody vás rozhodne treba za-
chrániť, lady Freyja," ozval sa Joshua. „Poďte si so mnou
zajtra zajazdiť. Zájdeme na otvorené priestranstvo za mes-
tom medzi kopcami."

„To znie božsky," možno prvý raz naňho pozrela milo.
„Veľmi rada si s vami zajazdím."

„Ale nie sama, lady Freyja," namietol Willett náhlivo.
„Obávam sa, že by to mohlo vyvolať škandál. Rozhodne sa
k vám pridám. Aj vy, slečna Holtová-Barronová?"

„Aj ja," zvolala slečna Fanny Darwinová. „Veľmi rada jaz-
dím na koni, pravda, pokiaľ nie je tempo priveľmi rýchle
a vzdialenosť priveľká. Gerald, musíš ísť s nami, a ty takis-
to, Leonard. Potom mama nebude mať námietky a dovolí
mne aj Hester, aby sme sa pripojili k spoločnosti."

Joshua sa zahľadel lady Freyji do očí a ona neodtrhla po-
hľad. Vycítil, že by najradšej zmraštila tvár, ale ovládla sa.
Uškrnul sa a žmurkol na ňu.

S potešením si všimol, ako sa jej pobúrene zatrepotali
nozdry.

Zajtrajší deň bude možno zábavnejší ako uplynulé, po-
myslel si s nádejou.

ANl FREYJA, ani Charlotte nemali v Bathe vlastného koňa,
ale podarilo sa im požičať si kone. Freyja poslala prvé zvie-
ra, čo priviedli pred dom, naspäť s odkazom, že ona jazdí
odmalička a nemieni sa trmácať na unavenej starej kobyle,
očividne chromej na všetky štyri nohy. Druhý kôň sa jej už
páčil, hoci lady Holtová-Barronová súdila, že je priveľmi
bujarý a potreboval by skôr pevnú mužskú ruku. Prosila
Freyju, aby jazdila opatrne.

„Čo poviem vojvodovi, lady Freyja," spýtala sa rétoricky,
„ak vás prinesú domov so zlomenými väzmi?"

Freyja a Charlotte jazdili bok po boku dolu strmou Gay
Street smerom ku kláštoru, za ktorým sa mali stretnúť
s ostatnými šiestimi členmi jazdeckej skupiny. Bol krásny
deň, pripomínajúci leto, predsa však bolo vo vzduchu cítiť
sviežosť.

„Ak sa za bránami Bathu budeme musieť na koni šuchtať
rovnako pomaly ako v kúpeľnej dvorane," poznamenala
Freyja, „asi ma raní mŕtvica, Charlotte. Myslíš, že slečny
Darwinové budú naozaj také protivné?"

„Obávam sa, že áno," uškrnula sa Charlotte. „Všetci ne-
jazdíme ozlomkrky ako vy, Freyja. Predpokladáte, že sa
grófovi Willettovi dnes podarí byť s vami chvíľku osamote?
V posledných dňoch sa správal veľmi jednoznačne. Podľa
mňa vás čoskoro požiada o ruku."

„Preboha!" zdesila sa Freyja. Povzbudzovala ho iba pre-
to, aby odradila markíza z Hallmeru, ktorý sa očividne za-
bával na jej účet a veľmi dobre vedel, ako ju donútiť, aby sa
na verejnosti prestala ovládať. Mužovi, ktorému zrejme ce-
lý život nepreblesla hlavou jediná seriózna myšlienka, sa to
muselo zdať nesmierne zábavné. Žiaľ, grófa Willetta nebolo
treba veľmi povzbudzovať. „Dúfam, že sa mi podarí ušetriť
ho od tej hanby."

„Takže vy jeho ponuku neprijmete?" začudovala sa Char-
lotte.

Mala by som, pomyslela si Freyja. Je to gróf, v grófstve
Norfolk má obrovský majetok a údajne je aj nesmierne bo-
hatý - nehovoriac o tom, že po smrti strýka sa jeho bohat-
stvo zdvojnásobí. Je celkom príjemný, len trochu škrobený.
Wulfric by jej ho určite schválil. Mala by sa zaňho vydať
a bol by pokoj. Ale proti vlastnej vôli si spomenula na svo-
ju vášnivú lásku ku Kitovi Butlerovi, keď spolu pred štyrmi
rokmi strávili krátke leto. A keď sa blížili k miestu stretnu-
tia, pohľad jej padol na urastenú postavu markíza z Hall-
meru. Vtedy si uvedomila, že chce od života viac než uspo-
kojiť sa s manželstvom, čo jej zaručí úctyhodné postavenie
a blahobyt.

Markíz prišiel na statnom, štíhlom čiernom žrebcovi. Frey-
je sa okamžite zmocnila závisť. Keď sedel na koni, vynímali
sa jeho dlhé nohy v hnedých jazdeckých bričeskách a čier-
nych čižmách. Možno je to frivolný muž bez zábran a ona
je v jeho blízkosti stále naježená, ale aspoň srší životom,
a tak má aj sama pocit, že žije. Bola mu nesmierne vďačná,
že navrhol, aby si spolu zajazdili, len dúfala, že sa nebudú
celý čas vliecť ako slimáky.

„Myslím, že nie," odpovedala na Charlottinu otázku. „Zo
všetkých síl sa pousilujem vyhýbať jazde po jeho boku. Ke-
by dnes vyrukoval s tou otázkou, celkom by mi tým poka-
zil deň - a sebe takisto."

Ale gróf Willett sa nedal ľahko odradiť. Keď ho už raz
povzbudila - a ona to naozaj urobila -, odvážne pokra-
čoval v dvorení. Zatiaľ čo markíz mal po oboch stranách
slečny Darwinové a ich zvonivý smiech Freyji priam škrí-
pal v ušiach, a Charlotte jazdila medzi pánom Darwinom
a sirom Leonardom Estonom, na čele skupiny jazdil gróf
s Freyjou. Pomalým krokom prešli cez Bath a po London
Road zamierili na kopec.

„Na tomto prudkom stúpaní nebudeme hnať kone do

cvalu," oznámil gróf Freyji, „ba ani na rovinke. Musím brať
ohľad na to, že v našej skupine sú štyri dámy, ktoré jazdia
bokom. Nesmierne vás obdivujem, ako pôvabne sa držíte
v sedle, ale budem sa usilovať nevystaviť vás nebezpečen-
stvu."

Freyja naňho rozladene pozrela, no mlčala. Koniec kon-
cov, práve naozaj strmo stúpali do kopca.

Na vrchole všetci zastali a kochali sa pohľadom na ele-
gantné, žiarivobiele domy.

„Na toto sa vždy najväčšmi teším," spokojne si vzdychla
slečna Fanny Darwinová. „Na výhľad na mesto. Keď slnko
svieti ako dnes, tie biele budovy sa až jagajú. Pôjdeme ďa-
leko, lord Willett?"

Freyja na ňu ostro pozrela.

„Kúsok odtiaľto je dedinka," objasnil gróf. „Navrhujem,
aby sme zvoľna klusali po ceste, v hostinci si vypijeme čaj
alebo citronádu a vrátime sa domov. Najlepšie je držať sa
cesty. Na poliach sú zajačie brlohy a hrbole. Je to zradné."

Ešte je len ráno, pomyslela si Freyja. Vari sa chce vrátiť
do Bathu popoludní, aby sa mohol venovať svojim zvyčaj-
ným aktivitám? A prečo sa ujal velenia? On tú vychádzku
predsa nenavrhol!

„Chcete zvoľna klusať po ceste?!" zvolala. „Len preto,
aby ste si vypili čaj? Ja som si prišla poriadne zajazdiť." Bi-
číkom ukázala doprava. „Plánujem jazdiť pomedzi kopce.
A to cvalom."

„Lady Freyja...!" Grófa jej slová očividne vyľakali.

„No toto!" V hlase slečny Darwinovej znel záujem.

„Gerald," ozvala sa Hester Darwinová, „sľúbil si mame,
že nám nedovolíš jazdiť rýchlo a nevyrazíš cvalom pred
nami."

„Tak sa teda znova uvidíme v Bathe," rozlúčila sa s nimi
Freyja a zamierila na koni cez medzeru v živom plote do
poľa.

Hneď sa cítila lepšie. Popchla koňa do klusu a neobzrela
sa, či má niekto odvahu, aby ju nasledoval. Ak sa aj neod-

váži nikto iný, gróf Willett určite vyrazí za ňou... Bude si
to klásť za povinnosť. Možno sa s ním z vlastnej viny ocit-
ne sama. Znova popchla koňa a potešila sa, keď na tvári za-
cítila čerstvý vietor.

Za chrbtom počula dupot konských kopýt. Dúfala, že
ak je to gróf, nie je sám. Obzrela sa a uľavilo sa jej. Samo-
zrejme! Mohla si domyslieť, že na jej výzvu odpovie mar-
kíz z Hallmeru. Koniec koncov, on navrhol, aby si za-
jazdili - sami dvaja. A on na ňu žmurkol - znova! -, keď
slečna Darwinová vyjadrila nádej, že nebudú jazdiť rýchlo
a ďaleko.

Uškŕňal sa. Ani ju to neprekvapilo.

„Vidíte tú bielu skalu?" Keď ju dobehol, ukázal bičíkom
dopredu.

V diaľke sa črtala biela bodka. Delili ich od nej aspoň tri
polia. Ale z brala vyčnievajúceho nad krajinou musí byť pre-
krásny výhľad.

„To má byť cieľ našich pretekov?" Predvídala, čo jej chce
povedať. „Tak teda dobre, počkám vás tam." Popchla koňa
do cvalu a sklonila sa až k šiji.

Pravda, nebol to jej kôň, ale nebol zlý. Bleskovo reago-
val na povely. Keď sa blížili k prvému živému plotu, na
chvíľu sa jej zmocnila úzkosť, ale bolo by ponižujúce, ke-
by hľadala vráta. Kôň sa bez problémov preniesol ponad
prekážku a Freyja sa zasmiala. Kútikom oka videla, že
markíz je o necelú konskú dĺžku za ňou. Ak sa galantne
drží vzadu s úmyslom nechať dámu vyhrať, pomyslela si,
rýchlo pochopí, že sa dopustil omylu. Lenže nemusela sa
báť, že práve on bude nemiestne galantný. Ešte pred dru-
hým plotom ju predbehol a cválal o viac ako konskú dĺž-
ku pred ňou. Postrehla, že na koni sedí priam obdivuhodne
krásne.

Vtedy sa do toho naplno vložila. Vždy rada súťažila,
možno preto, lebo bola taká drobná a obklopená samými
chlapcami, čo sa radi vychvaľovali - bratmi Aidanom, Ran-
nulfom a Alleynom a susedmi Jeromom, Kitom a Sydna-

mom Butlerovcami. Pri svojej sestre sa nikdy necítila ako
dievča. Morgan bola o sedem rokov mladšia, a tak Freyja
súťažila s chlapcami ako so seberovnými.

Aj teraz sa prejavil jej súťaživý duch a štvala koňa do
rýchlejšieho cvalu, počula pod sebou dupot kopýt, cítila,
ako jej vietor rozvieva vlasy pod klobúkom a jazdecký kos-
tým, a videla, že odstup medzi ňou a markízom sa zmen-
šuje, takže keď preskakovali cez posledný plot, boli takmer
zarovno.

Keď pristáli na zemi, markíz sa dopustil chyby a pozrel
sa na ňu. Možno ho prekvapilo, že ho dostihla, hoci nebral
ohľad na to, že je žena a sedí v sedle bokom. Keď dorazili
k veľkej bielej skale, Freyja bola o celú konskú hlavu pred
ním. Víťazne zaujúkala a so smiechom sa k nemu obrátila.

„Už dávno som sa tak dobre nezabavila," zvolala.

„Potom som rád, že som vám dovolil zvíťaziť," vyhlásil.

Bol neprezieravo blízko, a tak ho štuchla bičíkom do re-
bier.

„Au!" zvolal. „Kde ste sa naučili tak jazdiť? Čakal som, že
kým sem priklusáte, v pokoji si oddýchnem, ba možno si
aj pospím." Zoskočil z koňa, priviazal ho o strom, potom
podišiel k nej a zdvihol ruky. „Dovolíte?"

Položila mu ruky na plecia a chcela zoskočiť, ale on ju sil-
nými rukami chytil okolo pása, pomaličky ju spúšťal popri
svojej hrudi na zem, a keď už stála pevnými nohami, sklo-
nil hlavu a pobozkal ju na pery - tak ako pri inej pamätnej
príležitosti.

Chytil ju za zápästia a zdvihol hlavu. „Rád spečatím svo-
ju porážku bozkom," zamrmlal. „Aspoň si ochránim nos pred
vašou pravačkou."

Je neuveriteľne krásny, pomyslela si. Samozrejme, to ne-
bolo nič nové. Prekvapilo ju však, že v tej chvíli to nebola
iba rozumová úvaha. Cítila, že aj jej telo reaguje na jeho
krásu, a pritom odkedy sa rozišla s Kitom, na nijakého iné-
ho muža fyzicky nereagovala.

Ale markíz z Hallmeru rozhodne nie je muž, pri ktorom

by mala žena podliehať vášni. Isto by sa mu nesmierne pá-
čilo, keby ju k tomu priviedol. Usmiala sa ako šelma, vyslo-
bodila si zápästia a vyliezla na biele bralo. Vietor jej dorážal
do ťažkej sukne jazdeckého kostýmu a do klobúka s perom.
Netrpezlivo si strhla klobúk, až sa sponky, ktorými ho ma-
la pripnutý, rozleteli na všetky strany, potom neodolala
a vytiahla si aj sponky, ktorými mala zopäté vlasy. Blažene
zdvihla hlavu a nechala si ich rozvievať vetrom. Zhlboka sa
nadýchla a pomaly vydýchla.

„Vikinská deva na prove vikinskej lode," zavolal zdola.
„Vy by ste inšpirovali nejedného bojovníka, aby kvôli vám
dobyl novú zem."

Nohu v čižme vyložil na skalu a objal si ju rukou. V dru-
hej ruke držal klobúk. Vlasy mu povievali a vo svetle slnka
boli ešte bledšie.

„Vždy som mala podozrenie," poznamenala, „že som sa
narodila v nesprávnych časoch."

„Lady Freyja Bedwynová," prihovoril sa jej vážnejším hla-
som, „dúfam, že sa neurazíte, ak odhadujem, že ste už dáv-
nejšie dovŕšili dvadsať rokov. Prečo ste sa nevydali?"

„A vy ste sa prečo neoženili?" zakontrovala.

„Ja som sa spýtal prvý."

Zahľadela sa na krajinu a znova sa zhlboka nadýchla.

„Od detstva som sa chcela vydať za Jeroma Butlera, vi-
komta Ravensberga, najstaršieho syna otcovho suseda gró-
fa Redfielda. Keď som mala dvadsaťjeden rokov, zasnúbili
sme sa. Prv ako som dovŕšila dvadsaťdva rokov a vzali sme
sa, zomrel."

„To ma mrzí," zamrmlal.

„Nemusí vás to mrzieť," ubezpečila ho. „Vyrastali sme
spolu a mali sme sa veľmi radi. Smútila som za ním, ale
v skutočnosti sme k sebe necítili vášeň."

„Kedy zomrel?" spýtal sa.

„Je to viac ako tri roky," odvetila.

„A odvtedy sa vo vašom živote nevyskytol nijaký muž?"
chcel vedieť.

„Teraz ste na rade vy," ohradila sa. „Prečo nie ste žena-
tý? Tiež už máte dobre cez dvadsať."

„Vyrastal som ako chudobný príbuzný v dome svojho
strýka, nebohého markíza," vysvetľoval. „Mal syna Alberta.
Nikdy by ma nepovažovali za dobrú partiu, keby pred pia-
timi rokmi jeho syn nešťastne nezomrel a nestal som sa de-
dičom. Strýko mal ešte tri dcéry, ale nijakého iného syna.
Predpokladám, že hneď ako som zdedil titul, stal som sa
žiadúcou partiou, ale od Albertovej smrti až doteraz som sa
nikde nezdržal tak dlho, aby som nadviazal bližší vzťah so
ženou."

„Mám vás poľutovať?" zatiahla Freya. „Alebo vám taký
život vyhovoval? Pomilovať a nechať tak, to je vaše heslo,
však?"

Uškrnul sa. „Stará mama stále chce, aby som vám dvo-
ril, i keď ste do mňa na večierku znova začali vŕtať. Podľa
nej ste jednoducho priveľmi odviazaná a potrebujete pev-
nú ruku, ktorá vám pritiahne opraty. A to moju ruku."

„Odhliadnuc od skutočnosti, že ten posledný bod ste
spomenuli - možno ste si ho dokonca vymysleli - len pre-
to, aby ste vo mne znova roznietili hnev, vaša stará mama
asi bude sklamaná, však? Netúžite mi dvoriť a ja ani netú-
žim, aby ste mi dvorili. Aspoň v tom sa zhodujeme."

Vtedy vystúpil na bralo a postavil sa vzpriamene. Znova
si uvedomila, aký je vysoký a urastený.

„Máte pravdu," pripustil, „vôbec sa nemienim ženiť a na-
šťastie ani vy sa netúžite vydávať. Preto sa zrejme nemusím
báť, že si budete vysvetľovať zle, ak vám poviem, že cítim
neodolateľnú túžbu vášnivo vás pobozkať. Ak podľahnem
tej túžbe, prídem k dvom monoklom a zlomenému nosu?"
Očarujúco sa na ňu usmial. Ako sa dalo očakávať, v očiach
mu tancovali šibalské ohníčky.

Nadýchla sa, že ho uzemní, ako sa patrí, ale tá predstava
bola lákavá. Mala dvadsaťpäť rokov a štyri roky ju nikto ne-
pobozkal... A najzvláštnejšie bolo, že Jerome jej vždy boz-

kával iba ruku. Niekedy bola tá prázdnota a samota po roz-
chode s Kitom nad jej sily.

A zrazu pred ňou stojí muž - zdrvujúco príťažlivý muž -,
ktorý od nej nechce nič, iba bozk, a ktorý vie, že ani ona od
neho nebude nič viac čakať.

„Dáma váha," poznamenal. „Zaujímavé."

„Neutrpíte nijaké zranenie," vyhlásila rozhodne. „Ibaže
by ste pri tom zleteli zo skaly."

Upadla do rozpakov a bytostne si uvedomovala, aká je
škaredá. Už pred rokmi prestala nariekať nad tým, čo sa ne-
dá zmeniť. Príroda jej nadelila bujnú hrivu a obočie odliš-
nej farby a po otcovi zdedila bedwynovský nos tak ako
všetci jej súrodenci s výnimkou Morgan - tá bola stelesne-
ná dokonalosť ako ich matka.

Freyja sa úmyselne odvrátila, keď si položil klobúk do
chránenej priehlbiny a potom jej vzal z ruky pokrývku hlavy
a takisto ju tam položil.

Všimla si, že viečka mu oťaželi, čo malo zvláštny účinok
na jej vnútornosti - zrazu akoby sa skrúcali. Nebol to dob-
rý nápad, ale už bolo neskoro odmietnuť. Právom by ju ob-
vinil zo zbabelosti.

Neponáhľal sa. Očakávala, že prudko skloní hlavu a bez
slova sa zmocní jej pier. Mohla by jednoducho zatvoriť oči
a zastrieť tým rozpaky. Oboma rukami sa jej dotkol tváre,
vlastne iba končekmi prstov. Palcami jej prebehol po obočí
a ukazovákom zľahka po nose.

„Zaujímavé," zamrmlal. „Máte nezabudnuteľnú tvár."

Aspoň nepovedal, že som krásna, pomyslela si. Keby to
urobil, už zo zásady by v tom nemohla pokračovať.

Dlaňami jej zovrel tvár.

„Ak chcete," nadhodil, „aj vy sa ma môžete dotýkať."
„Nechcem... zatiaľ," dodala a videla, ako sa mu v očiach
mihol smiech.

Zľahka sa nosom dotkol jej nosa, naklonil hlavu a na
chvíľu jemne priložil ústa na jej pery. Objala ho rukami

okolo pása. Z celej sily sa sústredila na to, aby sa mu nevy-
trhla z náručia a nezutekala. To by bola hanba!

Vyplašená stará dievka bez gardedámy uniká z pazúrov ostrie-
ľaného zvodcu žien.

Jazykom jej prechádzal po perách. Silnejšie ho objala
okolo pása, pritisla sa bližšie a pootvorila pery. Vtom jej ja-
zykom vnikol do úst a pohládzal ju ním zvnútra. Od perí
k špičkám nôh jej prebehol slastný pocit. Pristúpila bližšie,
až mala prsia pritisnuté na jeho hruď, a otvorila ústa.

Vtedy dokázal, že vie naozaj majstrovsky bozkávať, a ne-
skôr dospela k záveru, že zrejme si tú zručnosť cvičil na po-
lovici ženskej populácie Európy. Prinajmenšom. Nedokázala
nič iné, len sa privinúť k nemu a využiť svoje chabé skúse-
nosti, aby mu bozky opätovala.

Zrazu mala pocit, akoby bolo leto a udrela vlna horúčav.

Netušila, ako dlho to trvalo. Zato keď sa trochu spamä-
tala - keď cítila, že konečne odtrhol ústa od jej pier -, zis-
tila, že jej položil ruku na zadok a pevne si ju pritisol k se-
be. A nebola až taká nevinná, aby nechápala, na čo si ju
pritíska.

„No," ozvala sa trochu zadychčane, keď zdvihol hlavu
a pozrel na ňu spod viečok, ktoré mu ešte väčšmi oťaželi,
„bolo to veľmi príjemné."

Úsmev sa mu pomaly rozšíril z očí na pery, až napokon
zaklonil hlavu a zaburácal smiechom.

„To bol môj najlepší bozk, akým mením kolená žien na
huspeninu," vyhlásil. „A podľa vás to bolo len príjemné?
Radšej by sme obaja mali rýchlo sadnúť na kone, nech mi
celkom nepodryjete sebavedomie. Myslím, že za najbližším
kopcom je dedina. Zájdeme tam a pozrieme sa, či nenájde-
me hostinec, kde by sme sa mohli najesť? Od bozkávania
človek vyhladne."

S úsmevom jej podal klobúk, s rozmachom si nasadil na
hlavu svoj a stiahol si ho hlboko do čela, aby mu ho vietor
neodfúkol.

Nenápadne skúsila urobiť krok, či ju udržia nohy, a ho-

vorila si, že to bola jedna z najväčších pochabostí, akých sa
v poslednom čase dopustila. Očakávala čosi podobné, ako
boli tie dva bozky, čo jej do tej chvíle dal - jeden pri ich pr-
vom stretnutí v hostinci, druhý dnes ráno, keď ju zdvihol
z koňa. Mohla si domyslieť, že ak sa vyjadril, že ju chce po-
bozkať poriadne, mal na mysli celkom iný bozk.

Bola z toho načisto vykoľajená, on sa však správal celkom
bezstarostne a očividne si neuvedomoval, že ona nie je vo
svojej koži. Keby mal čo len podozrenie, isto by to využil.

Vložila mu nohu do zopätých dlaní a on ju vysadil do
sedla, potom aj sám vyskočil na koňa.

„Samozrejme," vyhlásila povýšenecky, „to nemala byť vý-
zva, aby ste sa na mňa vrhli, kedykoľvek sa vás zmocní túž-
ba bozkávať sa. To objatie bolo príjemné, ale nemalo by sa
viac opakovať. To by bolo nudné."

„Takže nakoniec som sa nevyhol tomu, aby ste ma uzem-
nili," vzdychol si a obrátil sa na ňu celý rozosmiaty. A vzá-
pätí vyrazil na koni smerom, ktorým bola podľa neho
dedina. „Moje sebavedomie utrpelo ťažký úder. Som zdrve-
ný. Možno mi na náhrobný kameň vyryjú epitaf: Jeho život
bol príjemný, ale akékoľvek opakovanie by bolo nudné. Musím si
vypiť niečo silné. Prinajmenšom pohárik brandy."

Freyja jazdila za ním a na perách jej pohrával úsmev.

Dopustil som sa hlúpej chyby, uvažoval Joshua, kým sedeli
v hostinci, jedli mäsové pirohy a popíjali čaj a pivo. Tá myš-
lienka ho prenasledovala aj celou cestou do Bathu.

Keď stála vysoko na skale s rozpustenými vlasmi celkom
ako v tú prvú noc, keď sa stretli, tentoraz však ožiarená sl-
nečným svetlom, pôsobila veľkolepo. Chcel ju pobozkať, ale
nemalo to prekročiť hranice flirtu, v akých sa dovtedy niesli
ich stretnutia.

Rozhodne nemal v úmysle pobozkať ju takto. A nečakal,
že mu bozk bude tak vášnivo opätovať. A bolo to od neho
naozaj pochabé. Hoci naoko sa správala povýšene, už sa mo-
hol presvedčiť o tom, aká je nevypočítateľná a impulzívna.

Mal podozrenie, že v posteli by sa správala priam nespú-
tane.

A bol by radšej, keby mu také myšlienky vôbec nechodi-
li po rozume, lebo o tom sa mohol presvedčiť jedine vtedy,
keby sa s ňou oženil, a to v dohľadnom čase rozhodne ne-
mal v úmysle.

Ešte šťastie, že ani ona sa netúži vydávať.

Odprevadil ju až k domu lady Holtovej-Barronovej
v Bathe a odviedol jej koňa do stajne, odkiaľ ho mala poži-
čaného. Potom ustajnil svojho koňa a k starej mame prišiel
popoludní plný energie, rozhodnutý v najbližších dňoch
opustiť Bath, aby nebol v pokušení dopustiť sa s lady Frey-
jou Bedwynovou ďalšej indiskrétnosti, z ktorej by už tak
ľahko nevycúval.

Gibbs mu oznámil, že stará matka má v salóne návštevu
a žiada lorda Hallmera, aby za ňou okamžite prišiel, keď sa
vráti z vychádzky.

Joshua nasledoval majordóma hore schodmi a narýchlo si
obzrel jazdecký odev, lebo si nebol istý, či sa v ňom môže
ukázať v salóne. Ale stará mama chcela, aby prišiel okamži-
te. Radšej sa nepôjde prezliecť do svojej izby.

V miestnosti boli so starou matkou dve dámy. Ani jednu
z nich nevidel už päť rokov, ale svoju tetu, markízu z Hall-
meru, ihneď spoznal. Bola stredne vysoká, krehká, pôso-
bila na pohľad milo a trochu chorľavo. Ale tak vyzerala
odjakživa. Počas rokov v Penhallowe však na vlastnej koži
pocítil, že za príjemnou vonkajšou fasádou sa skrýva tvr-
dá, panovačná, protivná žena bez zmyslu pre humor. Spo-
lu s ňou navštívila starú matku jej najstaršia dcéra Con-
stance, ktorá už nebola až taká tučná a škaredá, ako si ju
pamätal.

Jeho teta nikdy neodchádzala z Penhallowu. Bola to jej
doména a vládla v nej tvrdou rukou. Nevylákala ju odtiaľ
ani túžba vziať dcéry po dovŕšení dospelosti do Londýna,
aby ich predstavila kráľovnej a uviedla do spoločnosti. Do
Bathu ju zrejme priviedlo čosi mimoriadne dôležité.

Podľa všetkého on.

Ignoroval jej pozvania, aby sa vrátil domov, a tak sa od-
hodlala na mimoriadny krok a prišla ona za ním - jej pria-
teľka pani Lumbardová jej zrejme prezradila, že ho tu náj-
de. Nálada mu klesla na bod mrazu.

„Teta!" zvolal. „Constance!" Obom sa uklonil a potom sa
meravo usmial na starú matku.

„Joshua," teta vstala a vykročila k nemu s vystretými ru-
kami. Hlas sa jej chvel pohnutím. V očiach sa jej leskli slzy.
„Môj najdrahší chlapec! Už pridlho žijeme s mojimi úbo-
hými dievčatami v úzkosti - Hallmere odišiel, Albert takis-
to. Sme ti vydané na milosť a nemilosť. Vychovávali sme ťa
v Penhallowe ako vlastného syna, ale mladí často zabúdajú
na podlžnosti voči tým, čo ich milujú a v čase dospievania
im prinášali veľké obete."

Bože dobrý! Ako sa mu vôbec dokáže pozrieť do očí a tá-
rať také nezmysly?! Ale pravdaže to dokáže. Joshua vzal jej
vystreté ruky - mľandravé a chladné - do svojich, stisol ich
a pustil.

„Nemám v úmysle vás ani svoje sesternice vyhodiť na uli-
cu, teta," ubezpečil ju rázne. No aj keby to urobil, mala viac
ako slušnú vdovskú rentu.

„Ale isto sa čoskoro oženíš," pokračovala teta, „a my by
sme tvojej markíze určite prekážali, hoci ja by som ju priví-
tala v Penhallowe s otvoreným náručím. Nie, prišla som do
Bathu preto, lebo chcem usporiadať záležitosti k spokojnos-
ti nás všetkých. A priviedla som so sebou aj Constance."

Pravdaže priviedla Constance. Stačil mu jediný pohľad
na sesternicinu bledú, zaťatú tvár a bolo mu jasné, že vie
rovnako dobre ako on, prečo ju matka vzala so sebou. A ur-
čite sa to ani jej nepáči.

Tak prečo sa neozvala? Prečo neodmietla prísť s matkou? Prečo
sa nebránila matkiným plánom?

Ale nechcel byť ku Constance nespravodlivý. Dobre ve-
del, že keď si raz markíza z Hallmeru vezme niečo do hla-
vy, nikto ju od toho neodvráti.

Očividne sa rozhodla, že má šancu zachovať si strechu
nad hlavou a vládu nad svojou doménou, iba ak vydá svoju
najstaršiu dcéru za synovca.

Nech mu Boh pomáha!

NA DRUHÝ DEŇ ráno lialo ani z krhly a lady Holtová-
-Barronová sa rozhodla, že nepôjdu do kúpeľnej dvorany.
Freyja celé predpoludnie písala listy švagrinám Eve a Judith
a svojej sestre Morgan. Opísala im včerajšiu vychádzku na
koňoch a zmienila sa aj o tom, ako sa slečna Darwinová bá-
la, že pôjdu rýchlejšie ako slimáky, a ako sa gróf Willett
správal k dámam, ani čo by to boli krehké skleníkové kve-
tinky. Dodala, že sa jej podarilo uniknúť s markízom
z Hallmeru - ozlomkrky uháňali po poliach a preskakovali
živé ploty.

Samozrejme, ani náznakom nespomenula, čo sa stalo po
tých pretekoch, ale dlho nad tým uvažovala a neprítomne
si prechádzala brkom po brade.

Bol to škandalózne lascívny bozk a bála sa, že práve jej
vinou. Markíz jej chytil tvár do dlaní a pobozkal ju na pe-
ry. Ani kúskom tela sa nedotýkal jej tela. Pravdepodobne
by sa to skončilo celkom cudne, keby ho nebola objala
okolo pása, aby nespadla, a neprivinula sa k nemu. A po-
tom...

Hm.

A potom...
Zamračila sa.

Ale nebola to len jej vina. To on jej začal oblizovať pe-
ry, strkať jazyk do úst a robiť čosi, čo ju načisto pripravilo
o rozum. Ani najmenej nepochybovala, že s takouto takti-
kou má bohaté skúsenosti - a ešte so všeličím iným. On za-
príčinil všetko, čo potom nasledovalo.

Ale to pomyslenie ju veľmi neutešilo. Tancovala ani bez-

duchá bábka na šnúrke - ako vždy pri stretnutí s ním. On
sa zrejme celou cestou domov smial - možno aj celý večer.
A možno sa smeje ešte aj teraz a kuje plány, ako by ju zno-
va vyprovokoval, aby zo seba urobila hlupaňu.

A lady Freyji Bedwynovej sa ani najmenej nepáčilo, keď
vyzerala ako hlupaňa.

Ale, bože dobrý, nahlas si vzdychla a ponorila brko do at-
ramentu. Ten jediný bozk v nej prebudil hlad, o ktorom si
myslela, že ho dokáže vyvolať iba Kit. Možno celé tie roky
nebola ani tak zaľúbená do Kita, skôr sa jej páčila vášeň, čo
sa v nej prebrala k životu pred štyrmi rokmi.

Bude nad tým musieť pouvažovať.

Usúdila, že byť v dvadsiatich piatich rokoch stále pannou
je dosť hrozné, a chvíľu rozmýšľala, či Morgan nemá pora-
diť, aby sa vážne obzerala po manželovi, keď ju na jar uve-
dú do spoločnosti. Bedwynovci boli notoricky známi tým,
že nikdy si nebrali k srdcu rady iných - najmä rady členov
rodiny. A Morgan by si určite myslela, že Freyja sa pomiat-
la, ak sa rozhodla urobiť čosi celkom netypické a nabádať
sestru, aby sa dobrovoľne stala tovarom na trhu manžel-
stva. Okrem toho ju do istej miery ponižovala predstava, že
Morgan by sa vydala skôr ako ona.

Znova sa jej v mysli vynoril gróf Willett ako nádejný
manžel, ale rýchlo tú úvahu zavrhla. To by naozaj neznies-
la. Od rána do večera by sa k nej chcel správať ako k dáme -
a pravdepodobne aj v noci. Do mesiaca by zhynula od nu-
dy a frustrácie.

Znova sa sklonila nad list.

Popoludní sa lejak zmenil na mrholenie. Lady Holtovej-
-Barronovej sa nepáčila predstava, že si zamáča topánky
a lem šiat a že ponesie dáždnik namiesto slnečníka, ale spo-
ločenská sála bola na skok a nechcelo sa jej trčať doma. Tú-
žila vypiť si čaj a pozhovárať sa s urodzeným panstvom.
A tak sa tam vybrali.
V sále bolo viac hostí ako zvyčajne, zrejme preto, lebo ni-

komu sa nežiadalo prechádzať v daždi, ale predsa len sa im
podarilo nájsť voľný stolík, a kým pred ne postavili čaj, dá-
my zdvorilo kývali na pozdrav svojim známym. O päť mi-
nút už pri nich sedel gróf Willett. Vysvetlil, že sa len chce
ubezpečiť, či sa lady Freyji nič nestalo, keď včera ozlomkr-
ky cválala cez polia.

„Hallmere vás v tom nemal povzbudzovať," rozhorčoval
sa. „Mal pamätať, že ako dáma sedíte v sedle bokom."

Freyja si ho opovržlivo premerala - a vtom si všimla, že
objekt jeho nespokojnosti práve vošiel do miestnosti.
V odeve hnedožltej farby vyzeral krásne, distingvovane.
Zľakla sa, ako jej telo okamžite reagovalo na jeho prítom-
nosť.

Hallmere vás v tom nemal povzbudzovať.

Veru nie. Ale ju naozaj nebolo treba veľmi povzbudzovať.

Rozhodla sa okato ho ignorovať. Sprevádzal tri dámy -
lady Potfordovú a dve neznáme. Staršia z nich mala smú-
tok, milo sa usmievala dookola a sťažka sa oňho opierala.
Ale hoci lady Potfordová si po chvíli prisadla k svojim zná-
mym, markíz a tie dve dámy zostali stáť a potom sa začali
pomaly prechádzať. Hallmere ich očividne predstavoval
spoločnosti.

Keď sa skupinka priblížila k ich stolu, gróf vstal a uklonil
sa. Freyja chladno pozrela markízovi do očí a usilovala sa
tváriť povznesene. Všimla si, že Hallmere sa usmieva upä-
tejšie ako zvyčajne.

„Lady Holtová-Barronová, slečna Holtová-Barronová,
lady Freyja Bedwynová, gróf Willett," oslovil ich veľmi
formálne, „dovoľte, aby som vám predstavil svoju tetu,
markízu z Hallmeru, a svoju sesternicu Constance Moo-
rovú."

Teta, to bola zrejme tá dáma, ktorú držal pod pazuchu.
„Nesmierne ma teší, že som v Bathe a môžem sa zoznámiť
s priateľmi môjho drahého Joshuu."
Tak pevne mu zvierala rameno, akoby nedokázala stáť na

vlastných nohách. Sladko sa usmievala a hovorila priškrip-
nutým hlasom, akým rozprávali dámy, ktoré boli stále in-
disponované. Ale podľa Freyjiných skúseností napokon
vždy prežili všetkých svojich zdravých príbuzných, ktorých
za života pripravovali o rozum.

Lady Constance, úhľadne oblečená a učesaná mladá že-
na, ktorá vyzerala celkom rozumne, urobila pukerlík a za-
mrmlala, ako ju teší, že ich spoznáva.

„Ako sa máte, madam? Lady Constance?" odpovedala
spôsobne lady Holtová-Barronová. „Prišli ste sem až z Pen-
hallowu za tunajšou liečivou vodou, však?"

„Možno mi trochu pomôže," pripustila markíza. „Od
smrti môjho drahého manžela mám podlomené zdravie. Ale
prišla som hlavne preto, aby sa môj drahý synovec znova
zblížil so svojou sesternicou, madam. Keď Joshua pred pia-
timi rokmi vyrazil za dobrodružstvom, Constance bola
vlastne ešte dievča. Bolo to ťažkých päť rokov," unavene si
vzdychla.

Aha! Takže tá žena podľa všetkého prišla preto, aby ože-
nila synovca so svojou dcérou a zabezpečila si strechu nad
hlavou. Freyja sa lepšie prizrela lady Constance Moorovej.
A potom preniesla pohľad na markíza. Uprene na ňu hľadel
s našpúlenými perami a v očiach sa mu zračil náznak smie-
chu. Tým výrazom akoby jej dával najavo, že vie, že ona
chápe tú situáciu.

„Ubytovali sme sa v hoteli White Hart," odpovedala mar-
kíza na otázku, ktorú zrejme položila lady Holtová-Barro-
nová. „Ubezpečovali ma, že je to najlepší hotel."

„Hallmere," zasiahol gróf, „musím sa vám poďakovať, že
ste včera lady Freyju bezpečne priviedli domov. Priznám sa,
že som sa o ňu bál, keď ste ju odviedli z našej skupiny a cvá-
lali ste cez polia. Ale našťastie sa vrátila k lady Holtovej-
-Barronovej živá a zdravá."

Freyju to pobavilo, ale aj rozladilo.

Markíz nadvihol obočie. „Viete, Willett," povedal,

„s hanbou priznávam, že lady Freyja vyhrala preteky o celú
konskú hlavu, takže vlastne ona priviedla mňa bezpečne
domov. A som jej za to nesmierne zaviazaný."

„Som rada," ozvala sa lady Holtová-Barronová a ovievala
sa ľanovým obrúskom, „že som sa o tých pretekoch dozve-
dela, až keď bolo po všetkom. Veru neviem, čo by som po-
vedala jej bratovi vojvodovi Bewcastlovi, keby spadla z ko-
ňa a dolámala by sa."

„Ach, to ani nespomínajte," zvolala markíza a vyzerala,
akoby mala každú chvíľu zamdlieť. „Konské preteky sú mi-
moriadne nebezpečné, najmä pre dámy. Dúfam, že nikdy
nebudeš presviedčať Constance, aby s tebou jazdila cez po-
lia, drahý Joshua."

Hovorila mdlým hlasom, ale pohľad upierala na Freyju
a doslova ju ním prebodávala. Freyja povýšene nadvihla
obočie.

Pre boha živého, pomyslela si. Považuje ma za sokyňu svojej
dcéry. To je naozaj zábavné!

Dospela k záveru, že markíza z Hallmeru rada presadzu-
je svoju vôľu a ide za svojím cieľom aj cez mŕtvoly. Zrejme
nie je práve najpríjemnejšie mať takú matku - alebo tetu.
Bude zaujímavé sledovať, či sa jej podarí dotlačiť markíza
k tomu, čo chce.

Skupinka sa presunula k ďalšiemu stolu.

„Markíza je veľmi jemná dáma," vyjadrila sa pochvalne
lady Holtová-Barronová.

„Je skutočne obdivuhodné, že si dala tú námahu a pri-
cestovala sem až z Cornwallu, aby vzdala hold synovcovi,
ktorý zdedil titul jej nebohého manžela," poznamenal gróf.
„Patrilo by sa, aby svoju sesternicu požiadal o ruku."

Freyja pozrela na Charlotte sediacu naproti a jej priateľ-
ka sa pousmiala. Keď sa Freyja včera vrátila z vychádzky na
koňoch, Charlotte chcela vedieť, čo sa stalo. A hoci bolo čo
rozprávať, Freyja vyhŕkla dve slová: „Pobozkal ma."

Charlotte si priložila ruky na hruď a oči jej veselo tanco-
vali.

„Vedela som to," povedala vtedy. „Od prvej chvíle - od
tej zábavne strašnej scény v kúpeľnej dvorane - som vede-
la, že sa navzájom priťahujete. A teraz vás pobozkal. Keby
som nemala Fredericka, smrteľne by som žiarlila, hoci môj
snúbenec vyzerá popri markízovi celkom všedne a nie je ani
trochu romantický."

„A ja som pobozkala jeho," dodala úprimne Freyja. „Ale
absolútne nič to neznamená, Charlotte. Neskôr sme sa
zhodli vo svojom postoji k celej udalosti."

Charlotte sa iba uškrnula a odišla sa prezliecť do svojej
izby.

Hoci Joshuova stará matka zostala pre dážď doma, on za-
šiel do hotela White Hart a odviedol tetu a sesternicu do
spoločenskej sály, aby ich predstavil ľuďom, ktorí sa nebáli
živlov. Pri dverách ich nadšene privítali pani Lumbardová
a jej dcéra. Neskôr Joshua odprevadil dámy do hotela a na-
raňajkoval sa s nimi. Potom sa s nimi vybral na nákupy
a o dve hodiny sa všetci vrátili do hotela s prázdnymi ruka-
mi. Teta sa sťažovala, že ceny v obchodoch sú nehorázne
vysoké. Naobedoval sa s nimi a potom šiel za svojou starou
matkou.

Ale sľúbil, že neskôr sa vráti a vezme dámy do spoločen-
skej sály na čaj. Keď odtiaľ odchádzali, bolo by preňho
výhodnejšie, keby ich len vyložil pred hotelom a vrátil sa do-
mov so starou matkou, ale teta vyhlásila, že s ním musí pre-
debatovať nejaké obchodné záležitosti, a tak šiel do hotela
s ňou a stará matka sa vrátila domov sama.

Pre Joshuu to bol únavný deň. Jeho teta vždy bola tyran-
ka a vládla v dome železnou rukou, ale najväčšmi sa vybú-
rila na synovcovi, ktorý prišiel do Penhallowu ako šesť-
ročný. Práve stratil v priebehu troch dní oboch rodičov a bol
nešťastný, zmätený. Časom pochopil, že ho tak nenávidela
hlavne preto, lebo hoci priviedla na svet štyri deti, mala iba
jedného syna. Albert bol dedič a Joshua bol jednoducho na-
vyše.

Ani s Albertom sa nemali veľmi radi. Albert bol menší,
slabší a o rok mladší ako Joshua. Rád sa vychvaľoval svojou
jedinou výhodou pred bratancom - a zúril, keď zistil, že Jo-
shua o titul vôbec nemá záujem.

Pre Joshuu to bola tvrdá skúška trpezlivosti, keď bol nú-
tený stráviť celý deň v tetinej spoločnosti, vodiť ju a Con-
stance po Bathe, predstavovať ju každému, čo niečo zname-
nal, a na každom kroku pritom počúvať tetine sťažnosti
a sladké rečičky.

Ale nemohol ich nechať odkázané samy na seba. Prišli len
preto, aby sa s ním stretli. Okrem toho ku Constance sa na-
ozaj nechcel správať nepríjemne. Svoje sesternice mal vždy
rád.

Uvažoval, ako dlho chcú zostať a dokedy ich bude musieť
obskakovať. Koniec koncov, odteraz by sa im mohli veno-
vať Lumbardovci.

Len čo vošli do súkromnej obývacej izby v hoteli White
Hart a teta odovzdala komornej klobúk a rukavičky, usadi-
la sa na stoličku.

„Som nevýslovne unavená," vzdychla si a Joshua uvažo-
val, prečo tak trvala na tom, aby šiel dnu. „A ty zrejme tak-
isto, drahá Constance. Choď si na hodinku ľahnúť, Joshua ťa
isto ospravedlní."

„Ale, mama..." začala Constance.

„Si unavená," presviedčala ju matka. „Choď si ľahnúť."

Joshua sa na ňu súcitne usmial a Constance odišla.

„Mal by som odísť, aby ste si aj vy mohli oddýchnuť, te-
ta," nadhodil s nádejou, ale naznačila mu, aby si sadol.

„Len zostaň," povedala. „Odkedy sme sa videli naposle-
dy, uplynulo veľa času a teraz si Hallmere. Musíš byť z to-
ho veľmi šťastný. Dovolím si tvrdiť, že presne po tom si celé
roky túžil."

Neprotirečil jej. Nemalo to zmysel. Sadol si a preložil si
nohu cez nohu.

„Vyrástol z teba pekný chlap, Joshua," nespokojne sa za-
mračila. „A vďaka titulu a majetku si dvojnásobne žiaduci.

Všimla som si, že v Bathe ťa srdečne prijali medzi seba. Som
rada." Ale vôbec sa tak netvárila.

„V Bathe každého prijmú srdečne," usmial sa Joshua. „Už
to nie sú také módne kúpele ako kedysi, najmä medzi mla-
dými, a tak tu každého vítajú s otvoreným náručím."

„Ale videla som tu zopár mladých," podotkla. „Slečny
Darwinové sa mi zdajú celkom milé."

„Veď aj sú," súhlasil. „Len mám ťažkosti odlíšiť jednu od
druhej, hoci nie sú dvojčatá."

„Slečna Holtová-Barronová je skutočne krásna," pokra-
čovala.

„Aj veľmi príjemná," dodal. „Pokiaľ viem, je zasnúbená
s pánom Frederickom Wheatcroftom, synom vikomta Mi-
tchella."

„Aha, áno," prikývla teta. „Pekné dievčatá idú rýchlo na
odbyt. Ale lady Freyja Bedwynová rozhodne nie je postih-
nutá krásou," poznamenala trochu ostrejším hlasom.

Joshua zošpúlil pery.

„Možno je sestrou vojvodu," pokračovala teta, „tuším
vojvodu z Bewcastlu, však? Ale ani jej urodzené postavenie
nestačilo na to, aby sa muži o ňu trhali. Určite má prinaj-
menšom päťadvadsať rokov a je až smutné, aká je škaredá.
Ten nos nijako nezamaskuje, čo?"

Joshuovi sa zdalo, že nos je možno na lady Freyji naj-
krajší, hoci nesmierne sa mu na nej páčili aj vlasy, najmä
keď ich mala rozpustené a povievali jej vo vetre.

„Počul som, že sa o nej vyjadrovali ako o sympatickej že-
ne," podotkol.

„To sa vždy hovorí o ženách, ktoré ľudia nechcú označiť
rovno za škaredé," vyhlásila. „Ty si s ňou bol včera jazdiť,
Joshua? Nebolo to trochu indiskrétne?"

„Jazdili sme spolu ôsmi," vysvetlil, ale jej výčitka ho po-
bavila. Teta neomylne vedela vyňuchať všetko, čo ju zaují-
malo. „Cválali sme sami preto, lebo tempo skupiny nám
nevyhovovalo. Lady Freyja Bedwynová najradšej jazdí
ozlomkrky."

„Ako tvoja teta, ktorá vie o živote viac ako ty, Joshua,"
prihovorila sa mu naoko láskavo, „si považujem za svoju
povinnosť varovať ťa pred nástrahami škaredých starých
dievok, keď sa im nepodarilo uloviť dobrú partiu v skoršom
veku. Ak si nedáš pozor, lady Freyja ti nastraží pascu, zve-
die ťa, aby si ju pripravil o poctivosť, a potom ju budeš mu-
sieť požiadať o ruku."

Pery sa mu zvlnili pri pomyslení na tú noc v hostinci, keď
sa prvý raz stretol s lady Freyjou, i na včerajšie vášnivé obja-
tie na bielom brale. Uvažoval, či by vzala s humorom to, čo
práve povedala jeho teta - alebo by sa bezhranične nahne-
vala.

„Ach, len sa usmievaj, Joshua," sťažovala sa jeho teta,
ktorá vyzerala na pohľad veľmi krehká a unavená. „Ale po-
tom nehovor, že som ťa nevarovala."

„Nebudem sa sťažovať, teta," sľúbil.

„Nechce sa mi veriť," húdla si svoje teta, „že Constance
má už triadvadsať rokov. Ako ten čas letí. Už dávno sa ma-
la vydať a priviesť mi na svet vnúčatá, ktoré by ma v staro-
be potešili. Ale nevydala sa pre tú tragédiu. Albert zomrel
práve v čase, keď som ju mala uviesť do spoločnosti; odvte-
dy mám podlomené zdravie a nie som schopná vydržať
celú spoločenskú sezónu v Londýne. A keď sa mi zdalo, že
som dosť silná, aby som pre Constance a Chastity urobila
to, čo sa patrí, Hallmere utrpel infarkt. Teraz naozaj ne-
viem, kedy sa moje drahé dievčatá usadia. A pokiaľ ide
o Prudence..." Ľútostivo si vzdychla.

Nastala pauza a Joshua presne vedel, čo príde, ale nedo-
kázal tomu zabrániť.

„Je najvyšší čas, aby si uvažoval o manželstve, Joshua,"
pripomenula mu teta. „Máš osemadvadsať rokov a si Hall-
mere. Je tvojou povinnosťou priviesť na svet dediča Penhal-
lowu. Okrem toho je tvojou povinnosťou postarať sa o svoje
sesternice, lebo si ich zákonný poručník - pravda, s výnim-
kou Constance, lebo tá už je dospelá. Je načase, aby si si
prestal vyhadzovať z kopýtka, ako sa hovorí. Nezazlievam

ti, že si sa potreboval vybúriť, Joshua, hoci Albert nikdy ani
náznakom nedal najavo, že by chcel opustiť domov, otca,
sestry - alebo matku. Teraz ťa však prosím, aby si pamätal
na svoju povinnosť. A nemaj to za zlé svojej tete, ktorá ťa
celý život ľúbila a starala sa o teba."

„Okrem prvých šiestich rokov, teta," podotkol ticho, ale
rozhodne, „keď ešte žili moji rodičia."

„Nech im je zem ľahká," zamrmlala. „Vybral si si už ná-
dejnú nevestu?"

„Nevybral," odvetil. „No len čo sa zasnúbim, oznámim
vám to, teta. Ale to je ešte v nedohľadne. A pokiaľ ide o mo-
je zákonné poručníctvo, splnil som si svoju povinnosť a ne-
chal som Chastity aj Prue nerušene bývať v Penhallowe.
A Constance takisto."

„Viem, že ich máš rád, drahý Joshua." Smutne, láskyplne
sa naňho pozrela - ale zrazu sa jej oči rozžiarili, akoby jej
čosi zišlo na um. „Bolo by skvelé, keby si prechovával než-
né city voči Constance. Vôbec by ma to neprekvapilo. Je to
rozumné, poslušné dievča a je aj pekná, nemyslíš? Vždy ťa
mala rada - a pokiaľ si spomínam, aj ty ju. Bolo by správ-
ne, keby si sa oženil s dcérou svojich poručníkov. Nechá-
pem, prečo som na to nepomyslela už skôr."

„Constance je moja prvostupňová sesternica, teta," pri-
pomenul jej.

„Je celkom bežné oženiť sa so sesternicou, Joshua," ubez-
pečila ho. „Bolo by to rozumné. Titul, pozemky aj majetok
by zostali v rodine, a spolu s nimi aj zodpovednosť a po-
vinnosti."

„Nemienim vás ani Constance, ani inú svoju sesternicu
vyhodiť na ulicu a nechať bez groša, teta," ubezpečil ju Jo-
shua, „aj keby som mohol. Skutočne mi nemusíte podstr-
kovať svoju dcéru."

„Podstrkovať!" hlesla a oprela sa o operadlo. Odkiaľsi vy-
lovila vreckovku s čiernym lemom a priložila si ju na pery.
„Ponúkam ti za ženu svoju najdrahšiu Constance, a ty ma
obviňuješ, že ti ju podstrkujem?! Ale vždy si bol nevďačný,

Joshua. V čase dospievania sme sa s tebou dosť natrápili
a potom si uvalil hanbu na svojho strýka, odvrhol si jeho
štedrú pohostinnosť, odišiel si do dediny a živil si sa ako
stolár. Potom si chodil do domu údajne navštíviť Prudence
a... Radšej ani nebudem myslieť na tvoje vulgárne správa-
nie. A keď sa ti Albert pokúšal dohovoriť... ja sa však usi-
lujem zatlačiť bolestné spomienky do úzadia a odpustiť ti
ako správna kresťanka. Vždy som sa držala Božieho slova.
Bola som pripravená uveriť, že za tých päť rokov si dozrel
a stal sa z teba lepší človek. Dôverovala som ti natoľko, že
som ti ponúkla za ženu vlastnú dcéru. A ty hovoríš, že ti ju
podstrkujem!"

Zdalo sa mu, akoby sa scvrkla - týmto trikom vždy do-
kázala vyvolať ľútosť a výčitky u každého, kto bol natoľko
pochabý, že odporoval jej vôli. Vreckovkou si utrela oči.

„Dovolím si tvrdiť," vyhlásil Joshua, „že ani Constance
netúži, aby ste mi ju podstrkovali, teta."

„Constance bola vždy poslušná," namietla. „Urobí, čo jej
poviem. Vie, že mi vždy leží na srdci jej dobro. A každé
dievča by predsa potešilo, keby sa stalo markízou z Hall-
meru! Bez váhania jej prepustím ten titul. Bude mi stačiť,
že som vdova po markízovi."

Joshua vstal. „Na vašom mieste by som o tom nehovoril
ako o hotovej veci, teta," upozornil ju rozhodne. „Čakalo
by vás len sklamanie. Mali ste Constance dovoliť, aby sa
zúčastnila na tejto diskusii. Som presvedčený, že by oka-
mžite rozptýlila vašu predstavu, že sa vezmeme. Ale ne-
buďte z toho nešťastná. Už predtým som vám oznámil, že
sa nemienim usadiť v Penhallowe. Je to váš domov. Môže-
te tam v pokoji nažívať do konca svojho života. A ak sa mo-
je sesternice nevydajú, takisto tam môžu žiť, dokedy sa im
zažiada."

Keby som sa nejakým riadením osudu napokon predsa
len oženil s Constance a usadil sa v Penhallowe, pomyslel
si, teta by odtiaľ musela odísť. Ale to si zrejme neuvedo-
movala.

Ľútostivo sa naňho zahľadela a v očiach sa jej leskli slzy.

„Vždy si bol tvrdý a necitlivý chlapec, Joshua," vzdychla
si. „Ale nebudem si zúfať. Porozprávam sa o tom s Con-
stance a isto bude so mnou súhlasiť, že svoje dávne hriechy
môžeš odčiniť iba tak, že sa s ňou oženíš."

Dofrasa! rozhorčoval sa v duchu Joshua. Predsa len som
jej dovolil, aby sa mi dostala pod kožu. Nahneval sa, hoci
mal zostať povznesený a zabávať sa na tom. Najprv preval-
cuje Constance, takže nebude schopná sa brániť, ak to už
neurobila, a potom zneužije jeho bratskú lásku k sesternici
a donúti ho cítiť sa previnilo, že odmieta prijať jej návrh -
jej absolútne nevhodný návrh.

Najhoršie bolo, že sa akosi pochabo bál. Tá žena vedela
diabolsky presadiť vlastnú vôľu.

„Dnes večer je v spoločenskej sále koncert," nadhodil.
„Želáte si naň ísť?"

„Nie." Vzdychla si. „Marjorie Lumbardová nás pozvala
na partiu bridžu. Ale ráno znova pôjdeme do kúpeľnej dvo-
rany. Cestou sa po nás môžeš zastaviť. A zajtra večer sa tam
tuším koná bál, však?"

„Áno," prikývol.

„Zúčastníme sa na ňom," oznámila. „Môžeš si s Con-
stance zatancovať úvodné kolo. Vyzeralo by čudne, keby si
to neurobil."

Tvárila sa vyčerpane, skľúčene. Kto by nepoznal jej
schopnosť vnútiť iným svoje želanie, by ju určite ubezpečil,
že prinajmenšom pouvažuje nad jej návrhom.

Ale ju nebolo treba ubezpečovať.

„Bude mi potešením, teta," zamrmlal Joshua. „Ale teraz
už radšej pôjdem, aby ste si mohli oddýchnuť pred tou par-
tiou bridžu."

Naoko bezmocne mu zakývala vreckovkou, akoby ju pri-
veľmi ovládli emócie, aby sa zmohla na slovo.

Samozrejme, pomyslel si Joshua pochmúrne, keď vychá-
dzal z hotela a vykročil smerom k Pulteneyskému mostu,
je skalopevne rozhodnutá, že ma dostane. Uvedomil si to

už vo chvíli, keď ju deň predtým uvidel v salóne svojej sta-
rej matky. Bože dobrý, veď kvôli tomu urobila čosi neslý-
chané - opustila Penhallow.

Usúdil, že najlepšie bude voliť cestu najmenšieho odporu.
Jednoducho odíde z Bathu. Veru to urobím, utvrdil sa v roz-
hodnutí a hneď mu bolo veselšie. Pod vplyvom tetinej prí-
tomnosti ľahko mohol skĺznuť do starých spôsobov roz-
mýšľania. Celé roky mu iné nezostávalo, len poslúchať ju
alebo znášať následky. Ale teraz je slobodný človek. Tete nie
je nič dlžný, stačí, ak sa k nej bude správať ako džentlmen.

Odíde pozajtra. Zajtra ešte nie, hoci bol v pokušení zmiz-
núť, kým je vzduch čistý. Súhlasil, že ráno odprevadí tetu
a Constance do kúpeľnej dvorany a večer s nimi pôjde na
bál. Splní si povinnosť, a potom sa vyparí.

A na bále si zatancuje aj s lady Freyjou Bedwynovou.
Naposledy si s ňou zaflirtuje a možno sa mu ešte raz po-
darí vyprovokovať ju, aby znova vybuchla. Bolo by zábav-
né, keby sa mu to podarilo na verejnosti, pred zrakmi všet-
kých hostí na bále. Ejha, aký je len zlomyseľný! V duchu sa
uškrnul.

Bude mu chýbať. Rozhodne je to najzaujímavejšia dáma,
akú pozná.
A sexuálne najpríťažlivejšia.

To bolo nebezpečné priznanie. Naozaj najvyšší čas, aby
odišiel z Bathu.

FREYJU NIČILA zabehaná rutina života v kúpeľoch. Presta-
lo pršať, a hoci obloha bola ešte vždy zatiahnutá ťažkými
mračnami, znova sa vybrali do dvorany na obligátnu rannú
prechádzku. Našli tam tých istých ľudí ako inokedy. Nija-
ké nové tváre. Pravda, s výnimkou markízy z Hallmeru
a jej dcéry. Sprevádzali ich markíz a lady Potfordová.
Freyja sa prechádzala s Charlotte a zastavila sa na kus re-

či s pánom Estonom a jednou zo slečien Darwinových - ne-
bola si istá s ktorou - a potom s pani Carbretovou a jej ses-
trou. Pripojil sa k nim gróf Willett a kráčal medzi nimi, až
kým sa neocitli zoči-voči markízovej skupinke, stojacej pri
výklenku na konci dvorany. Freyja si takmer s nostalgiou
spomenula na to ráno, keď zaútočila na markíza a žiadala,
aby ho vyhostili z kúpeľnej dvorany, ba aj z Bathu. Vtedy za-
žila aspoň trochu vzrušenia - ale teraz sa jej to zdalo neko-
nečne dávno.

„Máte veľmi dobre ušité šaty, lady Freyja," poznamenala
markíza, keď sa zdvorilo zvítali, a markíz pri pohľade na
Freyju privrel viečko, až sa naježila. „Musíte mi prezradiť,
u ktorej krajčírky šijete a v ktorých bathských obchodoch
najradšej nakupujete. Poďte sa so mnou poprechádzať."

Chytila Freyju pod pazuchu a oprela sa o ňu ako chorá
žena, čo práve vstala z postele. Nenápadne ju odviedla od
ostatných.

„Ja som naozaj posledná osoba, s ktorou by ste sa mali ra-
diť o móde, madam," upozornila ju Freyja. „Vôbec necho-
dím do bathských obchodov. Nakupovanie je tá najotravnej-
šia kratochvíľa, akú vymysleli pre ženy. Keď sa dá, radšej sa
tomu vyhnem. Nenávidím to. Lepšie by vám poradila lady
Holtová-Barronová alebo jej dcéra."

„Lenže ja by som sa radšej porozprávala s vami," namiet-
la markíza.

Zaujímavé, pomyslela si Freyja a zdvorilo kývla hlavou
postaršiemu manželskému páru. Stavila by sa, že vie, čo bu-
de nasledovať, hoci usúdila, že jej spoločníčke chvíľu potrvá,
kým sa k tomu dostane. Začínala sa zabávať. Musí pozorne
počúvať, aby vedela doslova zopakovať tento rozhovor, keď
bude písať Morgan.

„Cítim sa poctená, madam," povedala.

„Som vám nesmierne vďačná, že aj vy trávite svoj čas
v Bathe, lady Freyja," začala markíza. „Všimla som si, že tu
nie je veľa urodzených mladých ľudí, ktorí by mohli robiť
spoločnosť Hallmerovi."

„Naozaj mi nemáte byť za čo vďačná," ubezpečila ju Frey-
ja. „Neprišla som do Bathu robiť spoločnosť markízovi
z Hallmeru. Navštívila som tu svoju priateľku lady Holto-
vú-Barronovú."

Markíza sa afektovane usmiala. „Markíz sa nesmierne te-
ší zo spoločnosti Constance," vysvetľovala. „Po tragickej
smrti rodičov v ranom detstve vyrastal v Penhallowe so svo-
jimi sesternicami a bratancom. Vždy ich mal veľmi rád
a oni jeho takisto. Niekedy sme s manželom celkom za-
budli, že nie sú súrodenci."

Freyju rozčuľoval jej ufňukaný hlas. Bola by najradšej,
keby tá žena hovorila otvorene - a keby vystrčila pazúry.

„Ale teraz ste zrejme rada," poznamenala Freyja, „že la-
dy Constance je iba jeho sesternica."

„S nebohým Hallmerom sme celý život snívali, že sa raz
vezmú," vzdychla si ľútostivo lady Hallmerová. „Kým žil
môj syn, Joshua nebol práve vhodná partia, lebo nevlastnil
nijaký majetok. Ale tak sme si ho obľúbili, že by sme nemali
srdce brániť im v tom vzťahu. Samozrejme, teraz im už nič
nestojí v ceste. Môžu doviesť svoj dávny vzťah do šťastné-
ho konca."

„Niet nad šťastný koniec," odvetila Freyja. „Najmä ak bo-
li mladí celé roky odlúčení, hoci to nebolo potrebné, a zra-
zu sa nečakane znova stretli." Kývla ďalším známym.

„Ach, to odlúčenie bolo potrebné," namietla markíza.
„Constance mala v čase Joshuovho odchodu iba osemnásť
rokov a podľa názoru jej papa bola primladá na manželstvo.
Nebohý Hallmere mal o tom vlastné predstavy. Lenže dra-
hý Joshua k nej horel takou vášňou, až mu spôsobovalo ne-
znesiteľné muky, keď jej bol stále nablízku. A tak odišiel do
sveta hľadať šťastie a nám mohlo puknúť srdce."

„Ach, aká kolektívna bolesť!" zvolala Freyja.

„Veru," prikývla markíza, ale podozrievavo na ňu zaškú-
lila. „Constance však nepuklo srdce - vedela, že jej zostane
verný a raz sa vráti. A teraz nastal čas, aby jej trpezlivosť
a Joshuov zmysel pre česť boli odmenené, lady Freyja. Ože-

ní sa s mojou dcérou a Penhallow zostane mojím domovom,
ako aj domovom mojich dcér, kým sa nevydajú."

„Považujem si naozaj za česť," povedala Freyja, „že ste sa
mi zdôverili s takým tajomstvom."

„Urobila som to len preto," markíza nasadila nešťastný
výraz, „lebo včera som sa obávala, či vám nehrozí nebezpe-
čenstvo, lady Freyja, že dáte svoje srdce Hallmerovi. A ten
chlapčisko má nepekný sklon flirtovať s dámami. Isto ste si
všimli, aký je pekný, a jemu lichotia obdivné pohľady. Spre-
vádzajú ho na každom kroku. No jeho srdce je už dávno za-
dané."

Freyja sa nesmierne zabávala.

„Teraz už chápem, prečo ste ma odlákali s tou rafinova-
nou zámienkou, že sa vám páčia moje šaty," poznamenala.
„Som vám bezhranične vďačná, madam. Keby mi niekedy
hrozilo, že sa mi podlomia kolená pri pohľade na krásneho
markíza z Hallmeru alebo sa mi rozbúši srdce, ak ma ob-
darí svojím šarmantným úsmevom, budem mať na pamäti,
že jeho srdce je zadané a bolo zadané celých päť rokov,
kým jeho milovaná dospela od nezrelých osemnástich ro-
kov do prijateľnejšieho veku na vydaj. Budem si uvedo-
movať, že ste ju sem za ním priviedli v čase, keď sa zrejme
stále sužoval obavami, že je primladá, aby ju odtrhol od
materinskej hrude. Je to úžasne romantický príbeh a vy ste
obdivuhodne nesebecká matka. Ako by som mohla čo len
pomyslieť na to, že by som prekazila taký ľúbostný vzťah
tým, že by som k spomínanému mužovi prechovávala než-
né city?"

Markíza mierne zmeravela, a keď znova prehovorila,
v hlase jej znel oceľový tón.

„Mám pocit, že sa mi vysmievate, lady Freyja," precedila.

„Skutočne?" zatiahla Freyja. „To je teda zvláštne!"

„Len som považovala za svoju povinnosť priateľsky vás
varovať," vyhlásila markíza. „Nechcem, aby vám puklo srd-
ce od žiaľu."

„Vaša šľachetnosť ma priam dojíma," povedala Freyja.

„Dovolím si tvrdiť," pokračovala markíza, „že v istom ve-
ku je už srdce ženy zraniteľnejšie. Povedzme v päťadvad-
siatich rokoch? Ale nezúfajte, lady Freyja. Dostalo sa mi do
uší, že gróf Willett je ochotný vziať si vás."

Freyja nevedela, či sa má hnevať, alebo zabávať. Nako-
niec podľahla druhej možnosti. Človek sa nemôže naozaj
hnevať na súpera, ktorý toho nie je hoden.

„Skutočne si to myslíte, madam?" zvolala. „Vaše slová
sú priam balzam na moju ubolenú dušu. V mojom veku
musím byť vďačná každému - hoci aj kominárovi -, kto je
ochotný zbaviť ma staropanenstva. Tak teda dobre, ma-
dam, myslím, že sme vyčerpali tému rozhovoru." Usmiala
sa na lady Potfordovú a lady Holtovú-Barronovú, ktoré
stáli pri stole s pramenitou vodou. „A dokonale si rozu-
mieme."

„Pochybujem, že mi rozumiete, lady Freyja," vyhlásila
markíza ostro. „Nedovolím, aby ste sa postavili do cesty
Hallmerovi a jeho nádejnej neveste. Uvažujem, čo si asi po-
myslí vojvoda z Bewcastlu, keď sa dozvie, že jeho sestra ne-
spôsobne opustila spoločnosť ôsmich dám a pánov a škan-
dalózne odcválala s jediným mužom."

Aha, tak to je už lepšie. Dáma konečne vystrčila pazúry.

„Podľa mňa nepovie celkom nič, madam," zasmiala sa.
„Bezpochyby len zdvihne svoj smrteľne nebezpečný lorňon
a nechám na vašu fantáziu, či ho zameria na mňa alebo na
šíriteľa takej hlúpej informácie. Keby ste ho chceli infor-
movať písomne, môžete adresovať list jeho milosti do Lind-
sey Hallu v Hampshire."

„Rada by som vedela," markíza znova nasadila ufňukaný
tón a sťažka sa oprela o Freyju, „či sa vám Hallmere medzi
rečou stihol zmieniť, že v dedinke kúsok od Penhallowu ži-
je so svojou matkou jeho rozkošný nemanželský synček. Tá
žena bola guvernantkou mojich dcér až do chvíle, keď ten
nešťastný incident nedonútil môjho manžela, aby ju vyho-
dil. Ale podľa všetkého netrpia núdzou. Vyrozumela som,
že Hallmere ich finančne podporuje."

Freyja v duchu musela uznať, že ju to prekvapilo a do is-
tej miery rozladilo - ak je to pravda. Veľmi dobre vedela, že
jej bratia sú vášniví muži - dokonca aj Wulfric si celé roky
vydržiaval v Londýne stále tú istú milenku. Ale zároveň ve-
dela, hoci nikto jej to nepovedal priamo, že jedným zo zá-
kladných pravidiel rodiny bolo, že jej bratia neudržiavali
ľúbostný pomer s nijakou ženou v ich dome, na svojich ma-
jetkoch ani v okolitých dedinách. A nikdy do vzťahu ne-
nútili ženu proti jej vôli. A v rodine Bedwynovcov vládla
dávna tradícia, že keď sa raz muži oženili, boli verní svojim
manželkám do konca života.

„Tak týmto ste všetko spečatili, madam," vyhlásila Frey-
ja rázne. „Teraz si už naozaj nebudem robiť nároky na mar-
kíza, nech mi aj pukne srdce, jednoducho neznesiem
pomyslenie, že by časť svojho majetku investoval do toho,
aby jeho bastard s matkou neumreli od hladu. Lady Con-
stance musí byť svätica, ak je ochotná prižmúriť oko nad ta-
kými nezmyselnými výdavkami."

„Podľa mňa je naozaj nevhodné, aby dáma rozprávala tak
frivolne, lady Freyja," rozhorčovala sa markíza. „Očakávala
som, že dáma vo vašom veku, ktorá je obdarená takým vý-
zorom, si dá veľmi záležať na kultivovanom správaní."

Freyji prebleslo hlavou, že markíza jej zaťala pazúry do
živého mäsa a zanechala za sebou krvavé stopy. Teraz sa
vôbec netvárila ako žena s podlomeným zdravím a milou
povahou.

„Teraz už chápem, prečo som v dvadsiatich piatich ro-
koch stále slobodná," zvolala Freyja. „Určite je na vine môj
nos. Moja mama si mala lepšie rozmyslieť, či môjmu otco-
vi privedie na svet dcéru. Bratia vyzerajú s tým nosom dis-
tingvovane. Na mne však pôsobí groteskne a prekazil mi
vyhliadky na manželstvo. Tu sa však nemienim rozplakať,
madam - nebojte sa, že na nás upútam pozornosť. Počkám,
kým nebudem vo svojej izbe v dome lady Holtovej-Barro-
novej. Priniesla som si do Bathu šesť vreckoviek. To hádam
postačí."

V tej chvíli sa priblížili k markízovi z Hallmeru a lady
Constance Moorovej. Markíza sa sladko usmiala, Freyja vy-
cerila zuby ako šelma, lady Constance sa zatvárila nepre-
niknuteľne a markíz nadvihol obočie.

„Som rada, že som sa mohla s lady Freyjou Bedwynovou
tak od srdca porozprávať," oznámila markíza. „Zhodli sme
sa v názore, že vám dvom to spolu nesmierne pristane. Dú-
fam, že ste sa príjemne poprechádzali."

„Rozhodne, teta," ubezpečil ju markíz.

„A teraz," dodala teta, „nás môžeš odprevadiť do hotela
na raňajky, Joshua. Zúčastníte sa dnes večer na bále v spo-
ločenskej sále, lady Freyja? Joshua trval na tom, že prvé ko-
lo si musí zatancovať s Constance."

„Zato mne nezostáva iné," vzdychla si Freyja, „len dúfať,
že nezostanem sedieť."

Markízovi sa pobavene zaleskli oči.

„Idem zavolať starú mamu, teta," ospravedlnil sa. „Stojí
pri stolíku s pramenitou vodou s lady Holtovou-Barrono-
vou. Môžem vás tam odprevadiť, lady Freyja?"

Nastavil jej rameno a ona ho prijala.

„Tak ako, miláčik?" spustil, len čo boli dostatočne ďale-
ko. „Budem hádať. Varovala vás, aby ste opustili jej územie,
však?"

„Či už som na ňom chcela figurovať alebo nie," pripusti-
la Freyja. „A nie som váš miláčik."

„Správali ste sa obdivuhodne zdržanlivo," poznamenal.
„Očakával som, že každú chvíľu sa na ňu zaženiete a vyle-
píte jej facku."

„Jakživ som neublížila dáme," pohoršovala sa. „To by ne-
bolo vôbec zábavné. Jazyk je účinnejšia zbraň."

Zaklonil hlavu a rozosmial sa - a upútal pozornosť všet-
kých, čo bezpochyby dúfali, že medzi nimi vznikne znova
roztržka, aká pred pár dňami tak oživila ich rannú pre-
chádzku.

„Tipujem," povedal, „že ste veľmi zvučne zavrátili ne-
priateľa a svinským krokom ste ho hnali z bojiska. To po-

važujem v prípade mojej tety za obrovský úspech. Zatancu-
jete si so mnou dnes večer? Môžem si u vás rezervovať dru-
hé kolo?"

„Ach, to je ponižujúce!" zvolala povýšene. „Len druhé
kolo?"

„Nezabúdajte, že som trval na tom, že si prvé kolo za-
tancujem so sesternicou. V skutočnosti som ju o to prosil
na kolenách, ale som priveľmi hrdý, aby som sa k tomu pri-
znal."

„A budete prosiť na kolenách aj o druhé kolo?" zatiahla.
„Ak chcete, hneď tu na mieste si pred vami kľaknem,"
uškrnul sa.

„Som v pokušení požiadať vás o to," odvetila. „Ale títo
ľudia by si to mohli zle vysvetľovať a vašu tetu by mohla ra-
niť mŕtvica. Zatancujem si s vami druhé kolo. Aspoň mi to
trochu pozdvihne náladu, keby ma nikto nepožiadal o ta-
nec v prvom kole a zostala by som sedieť. Práve ma upo-
zornili, že dáma môjho veku a výzoru by sa mala správať mi-
lo a kultivovane."

„Nie!" Uškrnul sa. „Dal by som majetok za to, len aby
som počul vašu odpoveď."

Vtedy už prišli k jeho starej matke a lady Holtovej-Bar-
ronovej. Markíz sa uklonil, vzal starú mamu pod pazuchu
a spolu odišli.

Hoci jej v to ráno pripomenuli pokročilý vek a nevábny vý-
zor, Freyja sa vracala do domu na Circuse v oveľa povzne-
senejšej nálade, ako odchádzala.

Dobrá nálada jej však dlho nevydržala. V rannom salóne
našla o šálku opretý list od Morgan, a keďže aj lady Holto-
vá-Barronová dostala pár listov a Charlotte jeden poriadne
hrubý od svojho snúbenca, Freyja rozlomila pečať a prečí-
tala si ho pri stole.

Morgan zoširoka opisovala tanečnú zábavu v dedine, kto-
rú jej dovolili navštíviť s Alleynom, keďže už mala osemnásť
rokov a na jar ju mali uviesť do spoločnosti. Okrem toho sa

rozpisovala o básnických zbierkach pánov Wordswortha
a Coleridgea, ktoré nedávno čítala. Medzi to zakompono-
vala krátky odsek.

„Včera popoludní pricválal z Alvesley posol so správou od
Kita," stálo v liste. „Wulf nám ho prečítal pri čaji. Kontesa
Ravensbergová včera ráno porodila chlapca. Ona aj syn sa
majú dobre."

Nič viac. Nijaké podrobnosti. Nijaké prejavy nadšenia,
ktoré Kit určite vyjadril v posolstve. Ani slovo o tom, čo na
tú správu povedali Wulfric alebo Alleyne. Ani o tom, čo
cíti Morgan - Kit bol odjakživa jej hrdina, keď bola ešte
dieťa a mala dvojnásobnú nevýhodu, že bola jednak oveľa
mladšia ako ostatní súrodenci a bola jediné dievča okrem
Freyje.

„Zlé správy, Freyja?" spýtala sa náhle Charlotte ustaros-
tene.

„Čože?" Freyja na ňu neprítomne pozrela. „Ach nie, nie.
Vôbec nie. Doma sa všetci majú dobre. A čo Frederick?"
Syn.

Kit má syna. S tou dokonalou, nekonečne nudnou Lau-
ren Edgeworthovou, s ktorou sa oženil. Kontesa bola podľa
všetkého dokonalá do posledného detailu. Do roka a do
dňa od uzavretia manželstva priviedla na svet syna. A tak
Alvesley a gróf Redfield majú na dve generácie postarané
o dedičov.

Freyja si nasadila na tvár úsmev a usilovala sa sústrediť na
list, ktorý Charlotte čítala nahlas.

Vďakabohu, pomyslela si Freyja - vďakabohu, že teraz
nie som v Lindsey Halle. Alleyne aj Morgan by sa v jej
prítomnosti cielene vyhýbali tej téme a celé okolie by až
šumelo radosťou. Považovala by si za povinnosť navštíviť
s rodinou Alvesley a obe rodiny by z toho boli v rozpakoch.
Skutočnosť, že kontesou Ravensbergovou sa takmer stala
ona, najprv ako Jeromova a potom Kitova nevesta, by
priam kričala pri každej odmlke v rozhovore. A preto by sa

všetci živo rozprávali a prechádzali z jednej hlúpej témy do
druhej.

Musela by sa spôsobne usmievať na kontesu. Musela by
zablahoželať Kitovi. Musela by obdivne zízať na dieťa.
Vďakabohu, že je v Bathe.

Keď sa jej hostiteľka s dcérou vybrali na nákupy, ospra-
vedlnila sa im, že musí napísať nejaké listy. Ale namiesto
toho sa venovala činnosti, ktorej sa oddávala málokedy.
Hodila sa dolu tvárou na posteľ a rozjímala.

Zlostila sa, čo sa v jej živote stalo a čo nestalo. V ranej
mladosti si naozaj nemyslela, že dopadne takto. Nielenže sa
nevydala, ale nemá ani snúbenca.

Zaťala zuby a zatlačila päste do matraca.

Keby sa v tejto chvíli zjavil na prahu dverí lady Holtovej-
-Barronovej gróf Willett a požiadal by ma o ruku, pomysle-
la si, zrejme by som sa mu vrhla do náručia a rozplakala sa
od vďačnosti.

A to bola hrozná predstava.

Bože, daj, nech neurobí takú hlúposť!

Bude najlepšie, ak dnes večer pôjde na bál a bude okato
flirtovať s markízom z Hallmeru. To je oveľa dôstojnejší
protivník a ich stretnutie nebude mať nijaké nepríjemné dl-
hodobé následky. Stálo by za to už len pre potešenie vidieť,
ako bude markíza soptiť.

Freyja sa prevalila na chrbát a civela na hodvábny balda-
chýn nad posteľou. Spomenula si, ako v parku vrazila mar-
kízovi Hallmerovi do nosa a on sa jej za to na druhý deň
v dvorane priam diabolsky revanšoval. V mysli sa jej vyno-
rila ich slovná potýčka na večierku u jeho starej matky.
A potom jazdecké preteky, v ktorých ho porazila, a on ju
vzápätí vášnivo zovrel v náručí. Napokon si spomenula na
ich prvé stretnutie v izbe v hostinci, uškrnula sa a potom sa
nahlas rozosmiala.

Až sa hanbila, že po tom krátkom vášnivom lete s Kitom
Butlerom za ním smútila celé tri roky a nebola schopná

zbaviť sa závislosti ani po tom, čo ju odvrhol a oženil sa
s Lauren Edgeworthovou. Najhroznejšie na tom bolo, že ce-
lá jej rodina vedela, čo k nemu stále cíti, takže keď jej Mor-
gan oznámila správu o narodení syna, venovala tomu taký
krátky odsek, že keby pri čítaní listu žmurkla, možno by si
ho ani nevšimla.

Vstanem a pôjdem na poriadne dlhú prechádzku, roz-
hodla sa. A večer budem tancovať až do úmoru.

Rozjímanie ju ani trochu neuspokojovalo.

Joshuovi sa páčilo tých pár minút, čo strávil osamote s Con-
stance v kúpeľnej dvorane. Nikdy to nebolo veľmi rozjare-
né ani pekné dievča. Ale hoci nebola práve príťažlivá, bola
rozumná a dobrosrdečná. Vždy ju mal rád a ešte aj teraz
mu bola blízka. Koniec koncov, je to jeho sesternica, ich ot-
covia boli bratia.

Vypytoval sa jej na sestry a ona mu odpovedala na každú
otázku. Chastity, ktorá vždy bola krajšia a veselšia, mala
teraz dvadsať rokov, ale zatiaľ nenadviazala nijaký roman-
tický vzťah. Prudence - Prue - mala osemnásť a ako sa vy-
jadrila Constance, má sa dobre. Pod dohľadom svojej gu-
vernantky slečny Palmerovej priam prekvitala a spriatelila
sa s viacerými dievčatami z dediny. Je šťastná. Ale kedy
Prue nebola šťastná? Vždy bola usmiata ako slniečko.

Constance veľmi nechcela rozprávať o sebe, až kým sa Jo-
shua nerozhodol, že k nej bude úprimný a povie jej o plá-
noch a snoch jej matky. Priznala sa mu, že má milého,
podľa matkiných kritérií to však nie je dobrá partia a urči-
te by ho prepustila, keby to bolo v jej moci.

„Prepustila?" začudoval sa Joshua. „Je to niekto zo slu-
žobníctva, Constance?"

„Pán Saunders," začervenala sa.

Jim Saunders bol správca majetku. Bol uňho na pohovo-
re v Londýne, a keďže sa mu pozdával, prijal ho a poslal do
Penhallowu - a skutočne nebolo v moci jeho tety, aby ho
prepustila.

„Pochádza z urodzenej rodiny," poznamenal Joshua.

„A ja som markízova dcéra," dodala trpko. „Ale ľúbim ho.
Nevydám sa za teba, Joshua, aj keby som sa nikdy nemoh-
la vydať zaňho. Nemusíš sa báť, že ťa budem spolu s ma-
mou presviedčať, aby si si ma vzal. A aj keby ťa donútila,
aby si ma požiadal o ruku, odmietnem ťa."

„Nedonúti ma," ubezpečil ju. „Si moja sesternica a mám
ťa veľmi rád. Ale nevybral by som si ťa za manželku."

„Ďakujem," zamrmlala, pozrela sa naňho a obaja sa ro-
zosmiali. V tej chvíli akoby opeknela.

Ale keď ju večer v spoločenskej sále viedol na parket, aby
si spolu zatancovali úvodné kolo ľudových tancov, všetko
bolo ináč. Očividne bola rozrušená, no ozvala sa, až keď sa
dostatočne vzdialili od jej matky.

Na bále sa nezúčastnilo veľa ľudí a mnohí z tých, čo pri-
šli, boli postarší. Ale ceremoniár James King sa obdivuhod-
ne zhostil svojej úlohy a vylákal na parket takmer každého,
kto nebol pripútaný na invalidný vozík. Samozrejme, Jo-
shuova teta netancovala - aj teraz si obliekla smútočné šaty.
Zato lady Freyja Bedwynová áno. V šatách slonovinovej far-
by so zlatou sieťovanou tunikou vyzerala nádherne. Vlasy
mala zložito vyčesané dohora, prichytené zlatými sponami.

Joshuovi bolo hneď jasné, že sa stalo čosi, čo pokojnú
Constance celkom vykoľajilo.

„Joshua," ozvala sa naliehavo, prv ako orchester spustil
prvé tóny, „musím ťa varovať."

„Čo sa deje?" sklonil sa k nej.

„Mama je skalopevne rozhodnutá," prezradila mu.

Uškrnul sa. „My si s ňou už nejako poradíme," ubezpečil
ju. „Neboj sa. Zajtra ráno odídem z Bathu."

Vtom spustil orchester na pódiu, takže sa museli zvŕtať
v tanci a nemohli pokračovať v rozhovore.

„Zajtra už možno bude neskoro," upozornila ho Con-
stance pri najbližšej vhodnej príležitosti.

„Usmievaj sa," poradil jej a aj sám nasadil na tvár úsmev.
„Tvoja mama nás pozoruje."

Constance sa usmiala. Zatlieskali spolu s ostatnými
a dvojica z konca radu pretancovala pomedzi nich. Boli pri-
ďaleko, aby sa mohli súkromne zhovárať. Potom museli
znova strúhať tanečné figúry.

„Chce sa postarať, aby sme spolu tancovali takmer každé
kolo," pokračovala Constance zadychčane, keď sa na chví-
ľu ocitli blízko seba. „A chce sa o našom údajnom vzťahu
zmieniť každému, kto ju bude ochotný počúvať. Dokonca
dúfa, že ešte dnes večer oznámi naše zásnuby."

„To je nezmysel!" utešoval ju Joshua. „Ani tvoja mama
nás nemôže donútiť, aby sme sa zasnúbili."

Odtancovala s mužom, ktorý predtým stál vedľa Joshuu.

Joshua sa na mužovu partnerku čo najočarujúcejšie
usmial a rázne ju zatočil dookola. Trvalo večnosť, kým mali
znova chvíľu čas pokračovať v rozhovore.

„Veru môže," presviedčala ho Constance, akoby ich vô-
bec neprerušili. „Je to moja mama, Joshua. Hovorila mi, že
je to mojou povinnosťou voči nej, Chastity, ale predovšet-
kým voči Prue. A tvrdila, že si jej sľúbil, že ak budem sú-
hlasiť, vezmeš si ma. Sľúbil si jej to?"

„Dočerta, Constance," zahrešil, „pravdaže nie."

Zaradili sa na svoje miesto a znova zatlieskali. Vtedy oko-
lo nich pretancoval ďalší pár - Willett s lady Freyjou.

Samozrejme, jeho teta celkom prekrútila slová, čo pove-
dal v hoteli. Presvedčila sama seba, že ak Constance bude
súhlasiť, Joshua sa podvolí. A chuderka Constance je jej
dcéra a musí s ňou žiť pod jednou strechou. Ako by sa do-
kázala ubrániť matkinej vôli, keď to takmer ani on nedo-
káže?

Najradšej by jej vykrútil krk. A bol by pokoj.
Pre boha živého! Ona dúfa, že dnes večer oznámi ich zá-
snuby!

„Joshua, urob niečo!" požiadala ho Constance, keď sa
opäť ocitli nablízku. „Rázne to odmietni. Strašne sa bojím,
že ja to nedokážem. A ak sa jej naozaj podarí donútiť nás,
aby sme spolu tancovali celú noc, alebo ma presvedčí, aby

som sa pred všetkými vyznala z lásky k tebe, budeš pova-
žovať za svoju povinnosť... Ach, ja asi umriem."
Zmraštil tvár.

„Niečo už vymyslím," sľúbil jej. „Ale ubezpečujem ťa, že
na ďalšie kolo som už zadaný."
„Vďakabohu!" zvolala natešene.

Mal by som utiecť, kým sa dá, pomyslel si Joshua. Ak tam
nebude, teta ho rozhodne nemôže dotlačiť k zasnúbeniu
s Constance. Ale, dočerta, je predsa hanba utekať pred pro-
tivnou malou manipulátorkou!

No musel uznať, že to bola lákavá predstava. Najprv si
však zatancuje s lady Freyjou Bedwynovou.

„Teraz bude nasledovať waltz," upozornila ho teta, keď
k nej priviedol Constance. Žiarivo sa na nich usmievala
a rozprávala tak nahlas, akoby chcela, aby ju všetci počuli.
„Constance ovláda ten tanec a som si istá, že aj ty, Joshua.
Zatancujte si ho, aby všetci videli, ako vám to spolu pristane.
Ste prekrásny pár, a keďže ste sa len nedávno znova stretli
po veľmi dlho čase, isto nikto nebude namietať, ak budete
tancovať dve kolá za sebou."

Bože dobrý, vzdychol si Joshua v duchu. Jeho sesternica
nepreháňala.

„Ospravedlňujem sa vám obom," uklonil sa, „ale už som
si zahovoril tento tanec u lady Freyje Bedwynovej."

Waltz. Zaujímavé. Pozrel cez celú miestnosť na lady Frey-
ju. Dnes večer jej to naozaj pristalo. Vyzerala priam ako
kráľovná, alebo prinajmenšom ako vojvodova dcéra. Stála
so slečnou Holtovou-Barronovou, bradu mala vystrčenú
a pomaly sa ovievala vejárom.

„To bolo od teba naozaj milé, Joshua," precedila teta os-
tro. Prešla do teatrálneho šepotu. „Skutočne je pozoruhod-
ne škaredá."

O malú chvíľu sa uklonil lady Freyji a odviedol ju na par-
ket, kde sa už zhromažďovali ostatné páry.

„Potešilo ma," spustil, „keď som videl, že v prvom kole
ste nezostali sedieť."

„Aj mňa," odvetila. „Inak by som určite šla domov a vpá-
lila si guľku do hlavy."

Zasmial sa, položil jej dlaň na chrbát a ona jemu na ple-
ce. Druhou rukou jej chytil voľnú ruku. Až v jej blízkosti si
zakaždým uvedomil, aká je drobná. A krásne urastená.

„Som rád, že sa mi s vami ušiel waltz, miláčik," pozna-
menal.

„Len dúfam, že ho viete poriadne tancovať," povedala.
„Nemáte predstavu, akému nebezpečenstvu sa dámy pri
tomto tanci vystavujú, keď sa im tanečné črievice takmer
dotýkajú partnerových topánok. A nie som váš miláčik."

Orchester spustil prvé tóny a Joshua na chvíľu zabudol na
všetko. Vychutnával si, že ten zvodný tanec môže tancovať
s ňou. Bude mu ľúto, že už ju viac neuvidí, nebude sa s ňou
môcť prekárať, nebude ju môcť pobozkať.

Pozrela naňho a nadvihla obočie.

„Zatiaľ ste mi nepostúpali po prstoch," poznamenala.

„Keby som sa dopustil niečoho takého nespôsobného,"
ubezpečil ju, „bez mihnutia oka vám dovolím, aby ste si
znova do mňa udreli, a ani sa nebudem brániť."

Zasmiala sa.

„Tak ako pokračuje dvorenie?" spýtala sa. „Vaša teta je
so sebou očividne veľmi spokojná."

Zmraštil tvár. „Visí mi nad hlavou Damoklov meč," vzdy-
chol si. „Podľa Constance, ktorá sa hrnie do manželstva asi
tak ako ja, je rozhodnutá dotlačiť nás k tomu, že budeme
spolu tak často tancovať, až nám bude slušnosť kázať, aby
sme oznámili zasnúbenie. Možno by som mal dodať, že vôli
tej ženy sa takmer nikomu nepodarilo vzdorovať."

„Nezmysel!" zvolala rozhodene. „Keď som sa s ňou dnes
ráno rozprávala, dospela som k záveru, že ako protivníčka
mi nie je roveň."

„Tak potom by sme vám asi mali s Connie dovoliť, aby
ste si to s ňou rozdali," nadhodil. „Predpokladám, že netú-
žite na pár dní sa so mnou naoko zasnúbiť, však?"

Uškrnul sa na ňu.

Ohromene naňho vyvalila oči a povýšene nadvihla obo-
čie. Čakal, že ho štipľavo odbije.

„Vlastne by to bolo celkom zábavné," povedala namiesto
toho.

Prekvapene si uvedomil, že ešte vždy spolu tancujú
waltz.

ZBLÁZNIL SA.
Možno sa ona zbláznila.
Vyškierali sa na seba ako idioti.

Bol to úplne šialený návrh. Markíz to nemohol myslieť
vážne. Ale Freyja nedokázala odolať príležitosti odplatiť sa
za urážky, čo si dnes ráno musela vypočuť v kúpeľnej dvo-
rane. Okrem toho jej po prečítaní toho listu - alebo skôr
tých hrozných pár riadkov - bolo celý deň do plaču. A toto
sa jej zdalo naozaj zábavné.

Zásnuby naoko! Prebleslo jej hlavou, že presne z toho
vlani podozrievala Kita, ale rázne tú myšlienku zatlačila do
úzadia. Už jej bolo nanič z Kita Butlera, vikomta Ravens-
berga.

Vždy mala sklony vyvádzať bláznovstvá. Celý rad gu-
vernantiek, ktoré potrápila v rokoch dospievania, sa jej
donekonečna usiloval vysvetliť, že by si mala vždy najprv
dôkladne premyslieť, čo robí, kým sa impulzívne vrhne do
niečoho, čo je výsledkom jej bujnej fantázie. Potom by sa
nedostávala tak často do ťažkostí.

Ale Freyji sa celkom páčili tie ťažkosti.

Zrazu bola akosi iracionálne neprimerane šťastná.

„Som všetkými desiatimi za," povedala markízovi. „Za-
snúbme sa ešte dnes večer. Hneď teraz. A zajtra to môžeme
zrušiť. Aj tak to všetci budú očakávať."

Vždy rada tancovala energický, trochu škandalózny
waltz. A tento si nesmierne vychutnávala. Ale nebránila sa,

aby spolu odišli ešte prv, ako sa skončil. Markíz počkal,
kým neboli pri vchode do čajovne, vzal ju za lakeť a spolu
šli pohľadať ceremoniára, ktorý nebol v plesovej sále.

Pán King v čajovni chodil od stola k stolu a zhováral sa
s hosťami. Žiarivo sa usmial na mladý pár a mädlil si ruky.

„Mylord," vyhŕkol, „nesmierne sa teším, že náš bál pocti-
li takí vzácni hostia, ako ste vy a lady Freyja - a, samozrej-
me, vaša teta markíza a jej dcéra. Želáte si stôl pre dvoch,
mylord?"

„Nie, ďakujem," markíz sa naňho priateľsky usmial. „Ale
bol by som rád, keby ste po waltzi urobili verejné oznáme-
nie, pán King. Chcem, aby sa všetci priatelia a známi tešili
spolu so mnou. Lady Freyja Bedwynová práve prijala moju
žiadosť o ruku a urobila ma najšťastnejším mužom na svete."

Pánu Kingovi to doslova vyrazilo dych. Ale po chvíli sa
spamätal, dôležito vypäl hruď a uveličene sa usmial.

„S najväčšou radosťou, mylord," ubezpečil ho, chytil
markízovi ruku do oboch dlaní a oduševnene ňou pumpo-
val. Potom sa úctivo uklonil Freyji. „Mylady, neviete si ani
predstaviť, aká je to pre mňa česť."

Obrátil sa do miestnosti, požiadal prítomných o pozor-
nosť a oznámil im, že ak ho po skončení skladby budú na-
sledovať do plesovej sály, budú počuť skutočne radostnú
novinu.

„Práve ste ma zachránili pred situáciou, čo mi veľmi pri-
pomínala chodenie po smradľavých vajciach, miláčik," za-
mrmlal markíz, keď viedol Freyju do plesovej sály. „Možno
vám to jedného dňa budem môcť odplatiť."

„Na to sa spoľahnite," vyhlásila. „Hoci mne zatiaľ boha-
to postačí vidieť výraz na tvári vašej tety. Nedám si ho ujsť
za nič na svete."

Waltz sa pomaly končil. Markíz nastavil Freyji rameno
a odviedol ju za lady Holtovou-Barronovou. Spôsobne sa
uklonil a vrátil sa k svojej spoločnosti. Keď však Freyja
otvorila vejár a ovievala si ním rozhorúčenú tvár, všimla si,
že v očiach sa mu zračí veselosť.

Nasadila na tvár zvyčajný povýšenecky výraz. Preboha,
čo to tentoraz vyviedla? Wulf by ju namieste zmrazil po-
hľadom, keby sa to dozvedel. Už sa nevedela dočkať zaj-
trajška, keď ten žart ukončia.

Ale nemohla poprieť, že srdce sa jej veselo roztancovalo.
Presne toto potrebovala, aby sa vymanila z plačlivej nálady.

Z čajovne aj kartárskeho salónika sa ľudia hrnuli do ple-
sovej sály. V miestnosti to priam šumelo. Bathská spoloč-
nosť zbožňovala novinky a klebietky - ako každá kúpeľná
spoločnosť. Ale málokedy sa vyskytlo niečo naozaj nové, čo
oživilo ich rozhovory. Keď pán King vystúpil na pódium,
ani nemusel zatlieskať a požiadať prítomných o pozornosť,
ale napriek tomu to urobil.

Freyja si všimla, že markíza z Hallmeru vyzerá v smútoč-
ných šatách nesmierne krehko a chorľavo, no s úsmevom
drží pod pazuchu z jednej strany markíza a z druhej lady
Constance. Očividne si myslela, že večer sa vyvíja podľa jej
predstáv.

Lady Constance bola napätá a tvárila sa nešťastne. Mar-
kíz sa nonšalantne usmieval. Ale cez celú miestnosť zachy-
til Freyjin pohľad a pomaly na ňu žmurkol.

„Dostalo sa mi tej cti, aby som oznámil významnú
a šťastnú novinu," povedal pán King pozornému publiku.
„Sú to zásnuby dvoch najpoprednejších predstaviteľov nie-
len bathskej, ale aj anglickej spoločnosti. Po každej stránke
sa k sebe skvele hodia."

Freyja sa trochu rýchlejšie ovievala vejárom. Markíza
upriamila pozornosť na dcéru, lebo očividne usúdila, že to
oznámenie ju nemôže zaujímať.

„Markíz z Hallmeru ma požiadal," pán King sa hrdo
a potešene usmial, „aby som vám všetkým oznámil, že sa
práve zasnúbil s lady Freyjou Bedwynovou, ktorá, ako isto
viete, je sestra vojvodu z Bewcastlu."

Markíza sa prudko strhla a vyvalila oči na synovca. Lady
Constance naňho takisto pozrela a oči jej žiarili šťastím.

A vtom Freyja začula, ako sa z úst lady Holtovej-Barro-

novej a Charlotte ozývajú výkriky prekvapenia a nadšenia.
Uvedomovala si, že markíz z Hallmeru kráča cez plesovú
sálu rovno k nej, šarmantne sa usmieva a vystiera k nej ru-
ku. Freyja urobila pár krokov a stretla sa s ním uprostred
prázdneho tanečného parketu. Chytil jej ruku, dvorne sa
uklonil a zdvihol jej ruku k perám.

Dav radostne vzdychol a nadšene sa roztlieskal.

Bolo to ozaj teatrálne.

A pôsobilo to desivo skutočne.

Freyje sa zmocnilo naliehavé nutkanie zakloniť hlavu
a zvonivo sa rozosmiať, ale namiesto toho sa usmiala.

Markíz ju stále držal za ruku, no teraz zdvihol hlavu
a usmial sa jej do očí. A za tým šarmantným úsmevom sa
v hĺbke tajil smiech.

„Teraz sme sa dostali do poriadnej kaše, miláčik," za-
mrmlal.

A to boli na dlhý čas posledné dôverné slová, čo si mohli
vymeniť. Množstvo ľudí - v podstate všetci prítomní - im tú-
žilo potriasť rukou alebo sa im ukloniť a zaželať veľa šťastia.
Niektorí dokonca tvrdili, vraj po tej roztržke v salóne s pra-
meňom predvídali, že sa to takto vyvinie. Lady Holtová-
-Barronová plakala s vreckovkou na očiach a zároveň sa
usmievala. Charlotte mocne objala Freyju a zašepkala jej, že
nikdy nebola taká šťastná - s výnimkou ohlásenia vlastných
zásnub. Gróf Willett sa tváril smutne a ohromene. Lady Pot-
fordová pobozkala Freyju na líce, potom sa obrátila k vnu-
kovi a prísne mu poklopkala vejárom po pleci. Obvinila ho,
že je darebák, ak pred ňou tajil takú skvelú novinu. Pani
Lumbardová všetkým na okolí pripomínala, že keď markíz
s markízou prídu žiť do Penhallowu, budú jej susedia.

Keď už vzrušenie trvalo dobrých desať minút, pán King
znova zatlieskal a oznámil prítomným, že program večera
sa trochu pozmení a orchester zahrá pre čerstvých snúben-
cov krátky waltz. Všetci ich sledovali pohľadom, ale potom
sa kartári vrátili do salónika a milovníci čaju do čajovne.

Bolo to naozaj absurdné - a zábavné.

„Keď zajtra zrušíme zasnúbenie," poznamenala Freyja
pred koncom waltzu, „nastane ešte väčší rozruch."

„Ach, miláčik, radšej nie zajtra," vzdychol si markíz. „Ak
nemáte nič proti, zostaňme zasnúbení, kým sa teta nevráti
domov. Odhadujem, že keď jej plány nevyšli, zostane tu na-
najvýš jeden-dva dni."

„Tak potom to oznámime," súhlasila Freyja, „len čo odí-
de." V skutočnosti jej vôbec neprekážalo, ak sa táto fraška
o pár dní pretiahne.

„Nehovorte v množnom čísle," upozornil ju. „To vy mu-
síte zrušiť zasnúbenie. Džentlmen také čosi nikdy neurobí."

„No to je skvelé!" zvolala. „Tak vám treba! Čo ak ho od-
mietnem zrušiť a budete nútený oženiť sa so mnou?"

„Vždy radšej s vami ako s Constance, vy moja čarodejni-
ca," ubezpečil ju.

„Dnes večer budem zaspávať so spomienkou na toto váš-
nivé vyznanie lásky z úst môjho snúbenca," zažartovala.

Uškrnul sa a potom odpovedal na potlesk divákov žiari-
vým úsmevom.

„Ideme zistiť, čo si o tom všetkom myslí teta?" nadhodil.

„Rozhodne," súhlasila a položila mu ruku na rameno. Jej
pozornosti neuniklo, že markíza bola jedna z mála hostí, čo
im pred waltzom neprišli blahoželať.

Spomínaná dáma sa už trochu spamätala zo šoku. Vyze-
rala krehko, milo a akoby sa ešte väčšmi scvrkla - zahrala
to naozaj pôsobivo. Keď podišli bližšie, vystrela k nej obe
ruky, pevne jej ich stisla ruky - Freyja odpovedala ešte moc-
nejším stiskom -, pobozkala vzduch najprv pri jej ľavom Ií-
ci, potom pri pravom a srdečne sa usmiala.

„To je naozaj úžasné prekvapenie, lady Freyja!" zvolala
nahlas, aby ju počuli aj na okolí. „Ani si neviem predstaviť,
že by som niekoho privítala do rodiny radšej ako vás. Vie-
te, Joshua mi vždy bol ako syn." Pritom ju však prebodáva-
la ostrým pohľadom.

„Ďakujem, madam," odvetila Freyja. „Vedela som, že vás
to poteší."

„Drahý Joshua." Markíza preniesla pozornosť aj ruky na
synovca. „Nezbedník akýsi. Takto prekvapiť starú matku aj
tetu!"

„Až pri waltzi som zozbieral odvahu požiadať lady Freyju
o ruku, teta," bránil sa. „A ona moju žiadosť prijala. Obaja
sme boli takí šťastní, že sme túžili bez meškania sa so všet-
kými podeliť o spoločnú radosť. Myslel som, že vy aj stará
mama sa potešíte."

Markíza sa vytrvalo usmievala. „Pravdaže, drahý môj,"
zahlaholila.

Vtedy sa Freyji uklonil pán Darwin a vyzval ju do ďalšie-
ho kola ľudových tancov. Uvedomila si, že bál sa vlastne eš-
te len začal. Do konca je ďaleko. S úsmevom mu položila
ruku na rameno a spomenula si, že dnes večer chcela s mar-
kízom z Hallmeru flirtovať.

Podarilo sa jej čosi viac než flirt. Zo žartu sa s ním naoko
zasnúbila.

Zistila, že už dávno sa tak netešila na ďalšie dni ako te-
raz. Aspoň si odpúta myseľ od Alvesley, Kitovho syna
a vlastného smutného osudu.

Na druhý deň predpoludním sa Joshua vybral do domu
lady Holtovej-Barronovej. Vyhol sa kúpeľnej dvorane, naj-
mä keď jeho stará matka túžila po včerajšom večere zostať
doma. Ale nevyhol sa téme, čo ho celú noc budila, takže
chvíľami mu bolo do smiechu a chvíľami ho zalieval stude-
ný pot.

Teta a Constance sa k nim dali pozvať na raňajky a mar-
kíza sa nadchýnala plánom starej matky usporiadať o týž-
deň na Great Pulteney Street veľký zásnubný večierok.

„Ani ti neviem vypovedať, Joshua, aká som šťastná," roz-
plývala sa, „že si sa konečne rozhodol usadiť. Hoci pred-
pokladám, že po zásnubách asi budeš chcieť so svojou
verenicou cestovať rok-dva po Európe, keď tam už nezúri
vojna."

„Od prvej chvíle sa mi zdalo," pridala sa stará matka, „že
lady Freyja je pre teba tá správna." Nato sa zasmiala. „Te-
da, takmer od prvej chvíle. Pri nej sa nikdy nebudeš nudiť,
Joshua."

Constance ho na chvíľu odtiahla bokom, aby sa mohli
porozprávať medzi štyrmi očami.

„Ďakujem, Joshua," povedala. „Konal si naozaj blesku-
rýchlo. Ale dúfam, že si lady Freyju nepožiadal o ruku len
preto, aby si prekazil mamine plány... Bolo by to dosť ne-
spravodlivé, nemyslíš? Podľa mňa je veľmi sympatická
a distingvovaná. Také čosi by sa jej isto dotklo."

„S lady Freyjou si dokonale rozumieme," ubezpečil ju.
„Obaja si vieme vychutnať dobrý žart."

„Aha," zamrmlala. „Takže to neboli skutočné zásnuby.
Mala som také podozrenie. Ale mrzí ma to. Nemôžem sa
ubrániť pocitu, že stará mama má pravdu a naozaj sa k se-
be hodíte."

Takže teta tu chce zostať ešte týždeň, uvažoval ľútostivo,
keď stúpal po strmej Gay Street. Nečakal, že sa zdrží tak dl-
ho. A nepredpokladal ani to, že stará mama bude chcieť
usporiadať veľkolepý večierok. Tie zásnuby sa napokon mô-
žu skončiť veľkou hanbou - ale možno sa pritom aj zabavia.
Sama to predsa povedala, či nie?

Zaklopal v dome na Circuse, otvorila mu usmiata gazdi-
ná, ktorá už očividne počula tú novinu - nájde sa vôbec
v Bathe niekto, čo ju nepočul? - a okamžite ho zaviedla do
salóna, kde boli zhromaždené dámy. Matka s dcérou akoby
sa práve vrátili zvonka.

Lady Holtová-Barronová sa naňho žiarivo usmiala a jej
dcéra takisto. Freyja sa tvárila ostražito.

„Prišiel som pozvať lady Freyju na prechádzku," oznámil,
keď sa zvítali.

Poskladala list, čo zrejme písala pri stolíku, a vstala.

„Zíde sa mi trochu čerstvého vzduchu," priznala.

„A dnes na prechádzke so svojím snúbencom nepotrebu-

jete gardedámu, lady Freyja," vyhlásila jej hostiteľka so ši-
rokým úsmevom.

O pár minút už kráčali po Gay Street, ale nedotýkali sa -
odmietla ho chytiť pod pazuchu.

„Písali ste rodine?" spýtal sa. „Oznámili ste im šťastnú
novinu?"

„To naozaj nie," ubezpečila ho. „Písala som sestre, tak
ako takmer každý deň. Vykreslila som jej včerajší bál - te-
da, aspoň časť bálu."

„Bezpochyby ste vynechali taký bezvýznamný detail, že
ste sa zasnúbili, však?" uškrnul sa.

Dnes akoby nebola vo svojej koži.

„Presne tak," prikývla. „Nemusia nič vedieť. O pár dní
skoncujeme s touto pochabosťou. Vaša teta, dúfajme, opus-
tí Bath celá pobúrená a potom môžem oznámiť zrušenie zá-
snúb alebo sa môžeme pobrať každý svojou stranou a nebu-
de treba nič hovoriť."

„Skutočne si myslíte, že to bude také jednoduché, milá-
čik?" zatiahol s úsmevom.

Už zišli z kopca a teraz sa uberali kľukatými uličkami ku
kláštoru a k rieke za ním. Slnko svietilo, ale povieval svieži
vetrík.

„Pravdaže," vyhlásila sebaisto.

„Moja stará matka plánuje na budúci týždeň veľký zá-
snubný večierok," nadhodil.

Zmraštila tvár. „Tak potom obaja musíme odísť z Bathu
ešte predtým," usúdila.

„To by nebolo od nás pekné," namietol, a keď okolo nich
prechádzali jeho známi, dotkol sa rukou klobúka. „Stará
mama už dnes posiela pozvánky."

„Došľaka," zahrešila.

Nahlas sa zasmial. Jakživ nepočul dámu vysloviť také slo-
vo. Uvažoval, či má vo svojom slovníku aj iné podobné
skvosty, a tipoval, že áno.

„A moja teta sa rozhodla, že tu na ten večierok zostane,"
pokračoval.

Prudko zastala a prísne naňho pozrela, akoby to bola je-
ho vina - čo do istej miery aj bola.

„Došľaka a ešte raz došľaka," zopakovala. „Ale mne sa
zdá, že vy sa na tom nesmierne zabávate."

„Nemôžem sa ubrániť spomienke na to," vysvetlil, keď
znova vykročili, „aká pochmúrna sa mi zdala situácia včera
večer. Tete sa takmer podarilo chytiť ma do klepca a ozná-
miť moje zasnúbenie s Constance. Oveľa radšej som zasnú-
bený s vami."

„Celkom ste ma dojali," vyhlásila povýšene.

„Lebo vás sa môžem po týždni zbaviť," dodal.

„Ako obnoseného kabáta," doplnila.

„Pravda, ak sa nerozhodnete, že ma donútite dodržať slo-
vo, a budem sa musieť s vami oženiť," povedal.

„Božeuchovaj," zamrmlala.

„Je vám veľmi proti srsti týždeň predstierať, že sme za-
snúbení a že ku mne prechovávate romantické city?" spýtal
sa. „Vyvrcholí to veľkolepým večierkom, po ktorom nás ča-
ká sloboda a normálny život! Včera večer ste si mysleli, že
by to mohlo byť zábavné."

„Včera večer som si vôbec nič nemyslela," odvrkla. Keď
prišli k rieke a bez slova sa obrátili k Pulteneyskému mos-
tu, zahľadela sa naňho, akoby ho odhadovala. „Ale za nor-
málnych okolností je život v Bathe až bolestne nudný."

„To teda je," súhlasil. „Tak sa teda zhodneme v názore,
že si vychutnáme nie celkom normálne okolnosti, čo nám
budúci týždeň sľubuje?"

Pomaly sa naňho usmiala a v očiach sa jej zračilo rovna-
ké hazardérstvo, ako v nich videl včera večer, keď sa jej
viac-menej zo žartu spýtal, či by sa s ním nechcela naoko
zasnúbiť.

„Keďže ten týždeň tak či tak musíme pretrpieť," vyhlási-
la, „predpokladám, že sa pritom môžeme aj trochu zabaviť.
Kam ideme?"

„Do Sydneyských záhrad?" navrhol. „Je to dosť ďaleko,
ale ak si dobre spomínam, vám také čosi neprekáža. Mož-

no sa mi tam podarí objaviť ďalšiu slúžku, ktorej vlezie pod
sukňu veverička, a na svoju snúbenicu zapôsobím tým, že
ju zachránim."

„Nie, do tých záhrad nechoďme. Vyberme sa radšej na
Beechen Cliff. Počula som, že tam treba strmo stúpať, ale
vraj je odtiaľ očarujúci výhľad. Rada by som sa o tom pre-
svedčila na vlastné oči."

„Dobre," prikývol.

Obskakovať okolo lady Freyje Bedwynovej celý týždeň as-
poň nebude nuda. Dnes ráno už chcel byť na ceste z Bathu.
Ale vôbec ho nemrzelo, že musí stráviť viac času v jej spo-
ločnosti. Zdala sa mu zábavná a čoraz príťažlivejšia.

Freyja nehrala férovo. Urobila markízovi z Hallmeru ob-
rovskú láskavosť a rozhodla sa, že ho donúti, aby jej za to
počas nasledujúceho týždňa zaplatil.

Keď predtým takmer každé ráno musela ísť so svojimi
hostiteľkami do kúpeľnej dvorany a večer na koncert alebo
na partiu bridžu, vlastne jej to až tak neprekážalo. Vďaka
povinnej promenáde v dvorane aspoň všetci vstali zavčasu
ráno a rozhýbali sa, dokonca sa celkom tešila, keď počula
dobrú hudbu a občas si zahrala karty. Ale potom to až do
večera bola otrava.

Teraz sa situácia celkom zmenila.

Každý deň vytiahla markíza na prechádzku alebo si za-
jazdili na koni. V ten prvý deň zdolali Beechen Cliff, na
druhý deň sa vybrali na Beacon Hill a cez polia do dedinky
Charlcombe. V jedno popoludnie zašli do dedinky Weston.
Na koňoch vyšli hore na Lansdown Hill a do Claverton
Down. Dokonca i v deň, keď od rána do večera husto lialo,
trvala na tom, že zájdu na koňoch aspoň do Keynshamu na
polceste do Bristolu. Freyja zistila, že mať snúbenca je tak-
mer rovnako dobré, akoby mala v Bathe brata, lebo lady
Holtová-Barronová vôbec nenamietala, aby chodili spolu
von sami.

Ale, pravdupovediac, markízova spoločnosť sa jej páčila

ešte väčšmi než spoločnosť ktoréhokoľvek brata - a bola si
istá, že aj on sa pri nej cíti dobre. Rada sa naňho dívala -
bol to nepopierateľne jeden z najkrajších mužov, akých po-
znala. A bol z neho duchaplný spoločník. Mala pocit, že pri
slovných prekáračkách sa mu nevyrovná - a on mal pocit,
že sa nevyrovná jej. Nikdy netvrdil, že nejaký výlet je nad
jej sily. Keď túžila jazdiť aj v daždi, vôbec ho to neprekva-
pilo, hoci lady Holtová-Barronová ich odrádzala, aké vážne
dôsledky to môže mať na zdravie, a radila im, aby si radšej
vypili čaj v spoločenskej sále.

Freyja sa ani najmenej netešila na večierok u lady Pot-
fordovej, ktorý zrejme bude veľkolepou spoločenskou uda-
losťou, lebo naň pozvali takmer každého, kto mal v žilách
čo len kvapku urodzenej krvi. Mala rada lady Potfordovú
a trochu ju trápilo, že jej nepovedali pravdu. Ale čím čas-
tejšie stretávala počas toho týždňa markízu z Hallmeru a la-
dy Constance Moorovú, tým nástojčivejšie si uvedomovala,
že by bolo kruté, keby markíza ponechala jeho osudu -
manželstvu so sesternicou, ktorú nechcel a ktorá nechcela
jeho.

Nie, tento jeden týždeň zostane zasnúbená - znova! -,
zahrá svoju úlohu až do konca, a keď markíza po večierku
odíde do Cornwallu, ona sa vráti k normálnemu spôsobu ži-
vota.

Po tomto týždni sa mi život bude zdať nudný, prebleslo
jej hlavou, keď sa po jazde do Claverton Down vrátila k lady
Holtovej-Barronovej. Ale na to bude myslieť až po tom.
Možno sa jednoducho vráti domov do Lindsey Hallu. Vte-
dy by to už malo byť bezpečné.

Keďže lady Holtová-Barronová pozvala markíza na čaj,
vošiel do domu spolu s ňou. Boli celí červení a prefúkaní
vetrom, ale Freyja sa nešla prezliecť. Vošla pred markízom
rovno do salóna.

A zastala tak prudko, až do nej takmer zozadu vrazil.

V miestnosti boli lady Holtová-Barronová aj Charlotte.

A okrem nich aj Wulfric!

Keď vstúpili dnu, vstal a vyzeral ako zvyčajne veľmi ele-
gantne, bezchybne a trochu chladne. Hľadel na nich strie-
bornými očami a vzápätí už dlhými prstami zovrel rúčku
lorňonu a zdvihol si ho na polcestu k oku.

„Ach, Freyja," povedal typicky povýšene.

„Wulf?" zvolala.

„A...?" Zdvihol lorňon až k oku a desivo ho zväčšil. „Do-
voľ, aby som ti predstavila markíza z Hallmeru." Odstúpila
bokom. „Môj brat Wulfric, mylord. Vojvoda z Bewcastlu."

Pre boha živého, čo práve teraz priviedlo Wulfa do Bathu?
Ale nemusela si veľmi turbovať myseľ, hneď jej to bolo jas-
né. Samozrejme! Niekedy mala pocit, že Wulf je rovnako
vševediaci ako Boh. Preto prišiel práve teraz.

Ktosi mu to oznámil.

Vie o tom!

A svojimi ďalšími slovami rozptýlil akékoľvek pochyb-
nosti.

„Aha, áno," spustil lorňon, ale ešte vždy upieral chladný
pohľad na markíza. „Podľa všetkého Freyjin snúbenec."

BEWCASTLE MÁ predo mnou istú výhodu, pomyslel si Jo-
shua o hodinu neskôr, keď spolu kráčali po Gay Street.
O vrátenie koní do stajne sa postarala gazdiná lady Holto-
vej-Barronovej. Samozrejme, predovšetkým má vyššie po-
stavenie - Bewcastle je vojvoda, kým on iba markíz. Ale
rozdiel medzi nimi bol priepastnejší. Bewcastlovi od naro-
denia prislúchala jeho súčasná úloha. Je aristokrat do špiku
kostí, zatiaľ čo Joshua bol päť rokov dedič titulu a sedem
mesiacov jeho držiteľ, ale stále sa cítil ako uzurpátor.

Pri čaji sa zhovárali všetci piati na rozličné témy, ale
v skutočnosti nepovedali nič podstatné. Teraz Bewcastle
hovoril o krásach Bathu a Joshua súhlasil s každým jeho slo-
vom, no zo všetkých síl sa pritom musel brániť pocitu zbi-

tého chlapca - alebo skôr chlapca, ktorého ešte len zbijú.
Ocitol sa v zamotanej situácii. Hovoril si, že asi by chcel
priveľa, keby dúfal, že zvesť o zásnubách sa nedonesie do
uší Freyjinho brata, ale kto mohol predvídať, že príde osob-
ne, že sestru písomne nepožiada o bližšie informácie?

„Idete do Royal Yorku so mnou?" spýtal sa Bewcastle, keď
zišli z kopca. Znelo to ako otázka, ale Joshua pochopil, že
je to rozkaz.

„Bude mi potešením," odvetil.

Vojvoda mal v hoteli súkromný apartmán. Jeho komor-
ník im vzal klobúky a rukavice a potom priniesol do salóna
podnos s nápojmi. Bewcastle ukázal na voľné kreslo a sám
si sadol do druhého. Komorník nalial do dvoch pohárov,
každému podal jeden a nechal ich osamote.

Bewcastle si ho premeriaval prenikavými svetlými očami
a Joshua si uvedomil, že prezývka Wulf je naozaj primera-
ná - skutočne pripomínal vlka.

„Bezpochyby mi vysvetlíte," oslovil ho Bewcastle príjem-
ným hlasom, ale oči mal ako dva kusy ľadu, „prečo ste
oznámili svoje zásnuby bathskej spoločnosti, a ani vám ne-
zišlo na um informovať o nich rodinu lady Freyje Bedwy-
novej."

Joshua si preložil nohu cez nohu. „Bolo to veľmi spon-
tánne rozhodnutie," začal. „Lady Freyju som požiadal o ru-
ku pri waltzi v spoločenskej sále, a keď súhlasila, rozhodli
sme sa, že sa podelíme o svoju radosť s ostatnými hosťami."
Aj jemu samému znelo to vysvetlenie pozoruhodne hlúpo.

„Ach, takže ste sa rozhodli spontánne," prikývol Bew-
castle. „Ale ani najmenej ste netúžili podeliť sa o svoju ra-
dosť s jej rodinou - či už na druhý, na tretí alebo ktorý-
koľvek iný deň."

Na dlhú chvíľu zavládlo ticho a Joshua v duchu zvažoval
možné odpovede. Ani jedna z nich však nebola presvedči-
vá. Horel od hanby.

„Možno ste ma chceli navštíviť v Lindsey Halle," nadho-
dil vojvoda, „keď opadne prvé nadšenie zo zásnub?"

„Lady Freyja je dospelá," podotkol Joshua. „Keď sa to
tak vezme, nepotrebovali sme váš súhlas. Áno, časom by
sme vás požiadali o požehnanie. Ale ako ste sám naznačili,
uplynulý týždeň sme si do sýtosti vychutnávali vzájomnú
spoločnosť a jednoducho sme nepomysleli na to, čo treba
urobiť."

„Takže ste sa do seba vášnivo zaľúbili?" spýtal sa vojvo-
da ticho.

Ach bože! Joshua si uvedomil, že sa ocitol v hlbokých vo-
dách.

„Dalo by sa tak povedať," pripustil.

„Dalo by sa," súhlasil Bewcastle. „Ale chcete to skutočne
povedať, Hallmere?"

„Domnievam sa," odvetil Joshua opatrne, „že to, čo k se-
be cítime, je naša súkromná záležitosť."

„Presne tak." Bewcastle odložil poloprázdny pohár, oprel
sa v kresle, lakte si dal na operadlo a spojil prsty do strieš-
ky. Dlhé odmlky ho podľa všetkého vôbec neuvádzali do
rozpakov. Napokon pokračoval: „Mám dojem, Hallmere, že
ste vždy boli veľmi ctižiadostivý."

Joshua nadvihol obočie.

„Bolo by zvláštne, keby ste neboli," dodal Bewcastle.
„V čase dospievania ste nemohli ani pomyslieť na titul mar-
kíza, pozemky, majetok - to muselo chudobného chlapca
dosť frustrovať. A potom vyhasol život istého človeka za
trochu záhadných okolností."

Bože dobrý! Joshuu zamrazilo. Teraz už aspoň viem, pre-
bleslo mu hlavou, kto Bewcastla informoval o mojich zá-
snubách a prečo bez meškania prišiel do Bathu.

„Za tragických okolností," podotkol Joshua. „Chcete na-
značiť, že podľa vás som bol zapletený do smrti svojho bra-
tanca?"

„Nič nechcem naznačiť," ubezpečil ho vojvoda a povýše-
ne nadvihol obočie. „Veľmi pravdepodobne to boli z vášho
hľadiska šťastné okolnosti. Svoje nové vyhliadky ste oslávili

tým, že ste sa vydali na cesty, a pokiaľ viem, do sýtosti sa
vybúrili."

„Celých päť rokov som strávil vo Francúzsku," vysvetľo-
val Joshua trochu podráždene, „a získaval som tajné infor-
mácie pre britskú vládu. Toto vypočúvanie sa mi nepáči,
Bewcastle."

„Skutočne?" Vojvoda hovoril stále potichu. Zdalo sa, že
netúži po búrlivej výmene názorov. „Lenže chcete sa ože-
niť s mojou sestrou, Hallmere. Budem vypočúvať každého
muža, ktorý požiada o jej ruku, aj keby na mňa vyvolával
nátlak oznámením svojich zásnub predtým, ako sa poroz-
prával so mnou. Odmietli ste sa oženiť so ženou nižšieho
spoločenského postavenia, hoci pred odchodom z Penhal-
lowu ste ju priviedli do druhého stavu?"

Joshua zovrel pery. Bolo by zaujímavé prečítať si list, čo
jeho teta napísala vojvodovi z Bewcastlu. Ale nedopustí,
aby sa pre jej zlomyseľnosť musel brániť pred neznámym
mužom.

„Nechcela, aby som sa s ňou oženil," uškrnul sa. „Ale vy-
še päť rokov som finančne podporoval ju aj dieťa."

Bewcastla jeho slová nepobavili. Znova zdvihol pohár
a odpil si z neho. „Lady Freyja Bedwynová je dcéra vojvo-
du," pripomenul. „Okrem toho je to nesmierne bohatá že-
na, ako isto viete."

„Keby som nad tým niekedy uvažoval," odvetil Joshua,
„zrejme by som si to domyslel."

„V skutočnosti je to pre vás skvelá partia," dodal vojvoda.

„Keď už je reč o postavení a majetku," podotkol Joshua,
„aj ja som skvelá partia pre ňu. Presne to hovorila aj celá
bathská spoločnosť, keď sme oznámili svoje zasnúbenie."

Vojvoda si ho povýšene premeral. Joshuovi prineskoro zi-
šlo na um, že možno mohol Bewcastlovi jednoducho pre-
zradiť pravdu. Koniec koncov, tieto falošné zásnuby sa na
budúci týždeň skončia. Prečo by mal nechať na lady Frey-
ju, aby to vysvetlila rodine?

„Zrejme nie ste presvedčený o tom, či máte súhlasiť, aby
sa vaša sestra za mňa vydala," povedal. „Nemôžem vám to
zazlievať. Požiadal som vašu sestru o ruku bez toho, aby
som prišiel najprv za vami ako za hlavou rodiny, a potom
som sa dopustil ďalšej chyby, keď som naše zasnúbenie ve-
rejne oznámil a vôbec som vám o tom nenapísal, ba ani som
vás hneď nenavštívil. Predpokladám, že moja teta to urobi-
la za mňa. Môžem povedať len toľko, že si vašu sestru hl-
boko vážim, a ak sa rozhodne po porade s vami zrušiť za-
snúbenie, zmierim sa s jej rozhodnutím."

No, toto by možno malo stačiť, aby ho vo vhodnej chvíli
naozaj zrušili. Napokon im táto nečakaná návšteva jej bra-
ta iba prospeje.

Vojvoda prudko nadvihol obočie.

„To je naozaj zvláštne!" poznamenal Bewcastle ticho.
„Vy vôbec nebudete bojovať o milovanú ženu, Hallmere?"

„Rozhodne nemienim nijakú ženu nútiť do manželstva
proti jej vôli," ubezpečil ho Joshua.

Vojvoda položil prázdny pohár na stolík a Joshua to po-
chopil ako znamenie, že rozhovor sa skončil. Rýchlo sa po-
stavil.

„Dnes večer budem sprevádzať lady Freyju na koncert
v spoločenskej sále," oznámil. „Stretneme sa tam?"
Vojvoda prikývol.

„Tak vám teda želám príjemné popoludnie," rozlúčil sa
Joshua a vyšiel zo salóna.

Len čo vykročil z hotela, hlasno si vydýchol. Vojvoda
z Bewcastlu ho bude mať ešte menej rád, keď o pár dní
zmizne zo živote lady Freyje. Samozrejme, jemu to bude
jedno, ale jej možno nie, či už mu prezradí úplnú pravdu
alebo nie.

Doparoma! Život sa mu začína priveľmi komplikovať.
Vôbec sa mu to nepáči.

Ale zrazu sa uškrnul. Bolo by zaujímavé byť teraz nevidi-
teľným svedkom rozhovoru medzi Bewcastlom a lady Frey-
jou, ktorý určite nasledoval.

Naoko sa zasnúbiť pred očami bathskej spoločnosti je
jedno, pomyslela si Freyja, ale ak človeka prebodávajú Wul-
fricove oči, to už je čosi celkom iné. A tie jeho oči boli ne-
preniknuteľné. Odjakživa. Vždy boli jeho veľkou zbraňou,
keď hovoril so svojimi podriadenými, vrátane bratov a ses-
tier.

Jeho druhou veľkou zbraňou bola trpezlivosť - ak je to
správne slovo. Wulfric sa nikdy neponáhľal. Vyčkával, za-
tiaľ čo jeho obeť sa zmietala v očakávaní, kedy udrie.

Pri čaji u lady Holtovej-Barronovej sa viac o zásnubách
nezmienil, iba sa s dámami zdvorilo zhováral o svojej ceste,
o kráse Bathu, o počasí a o rozličných iných témach. Potom
sa vybral s markízom prejsť po meste, ale oči mal ako dva
kusy ľadu.

Večer pri koncerte sedel vedľa Freyje, z jeho druhej stra-
ny sedela lady Holtová-Barronová, z Freyjinej druhej strany
markíz. Cez prestávku sa rozprávali iba o hudbe, hoci za
Wulfricom sa hrnuli davy, aby sa uklonili vojvodovi z Bew-
castlu. Freyja takmer nemala chvíľu času na súkromný roz-
hovor s markízom.

„Čo vám povedal?" vyhŕkla, len čo sa jej podarilo vy-
striehnuť vhodný okamih. „Prezradili ste mu pravdu?"

„Bože dobrý, nie," odpovedal iba na jej druhú otázku.
„Mal som to urobiť? Usúdil som, že by ste mohli mať pre
tú maškarádu väčšie ťažkosti než pre zrušenie zasnúbenia."

„Wulf nie je môj poručník," vyhlásila povznesene. „Za ni-
jakých okolností mi nemôže spôsobiť ťažkosti."

„Tak potom prečo ste z neho taká vykoľajená, miláčik?"
uškrnul sa.

Ktosi práve hovoril Wulfovi, ako sa isto teší, že jeho ses-
tra sa zasnúbila s markízom z Hallmeru. Freyja zachytila
markízov pohľad a chmúrne sa usmiala.

Bude z toho kopa ťažkostí.

Po koncerte sa Wulfric vrátil do hotela. Na druhé ráno sa
zjavil v kúpeľnej dvorane bezchybne oblečený v elegantnej
kombinácii čiernej, sivej a bielej farby. Pozdravil sa s Frey-

jou, Charlotte a lady Holtovou-Barronovou, chvíľu sa roz-
prával s inými hosťami, ale najviac času venoval lady Pot-
fordovej - dva razy sa s ňou prešiel okolo celej dvorany.

Freyja sa prechádzala s Charlotte, ktorá sa jej priznala, že
sa priam smrteľne bojí jeho milosti, hoci sa chichotala nad
vlastnou pochabosťou.

„Usmeje sa vôbec niekedy, Freyja?" spýtala sa.

„Nikdy," odvetila Freyja. „Je to pod dôstojnosť vojvodu."

Spolu sa schuti zasmiali a Freyju zamrzelo, že je taká ne-
lojálna. Zbožňovala svojich súrodencov, vrátane Wulfa.

Ľudia sa už pomaly začali rozchádzať na raňajky, keď ju
Wulfric vyhľadal a oznámil jej, že raňajkovať bude s ním
v hoteli Royal York.

Mám vyrukovať s pravdou, aby som mala konečne pokoj?
uvažovala o pár minút, keď ho chytila pod pazuchu a rez-
ko vykročili na ulicu. Lenže Wulf už vie - oznámila mu to
lady Holtová-Barronová, ktorá bola celá namäkko z ich ro-
mantického vzťahu -, že celý uplynulý týždeň chodila
s markízom sama, bez komornej či gardedámy. Ako by to
vyzeralo, keby vysvitlo, že v skutočnosti vôbec nie sú za-
snúbení?

Odkedy sa bojím, spytovala sa v duchu sama seba, pove-
dať pravdu alebo priznať sa k menšej indiskrétnosti? Nikdy
sa ani nepokúšala predstierať, že dodržiava prísne spolo-
čenské normy, ktoré dámam dávajú menej slobody ako slu-
žobníctvu alebo domácim zvieratám.

Už sa nadýchla, že prezradí Wulfovi, ako to v skutoč-
nosti bolo.

„Lady Potfordová vynaložila nesmierne úsilie na usporia-
danie dnešného zásnubného večierka," ozval sa zrazu Wulf.

Ach áno, dnes je ten večierok. Takže sa musíme pretva-
rovať až dozajtra, pomyslela si Freyja. Potom sa markíza ur-
čite vráti domov. Už musí byť unavená z toho, ako sa vždy
na Freyju sladko usmieva, keď sa im skrížia cesty - aspoň
dva či tri razy denne -, zatiaľ čo v duchu ju prebodáva je-
dovatým pohľadom. Dnes ráno sa zdalo, že je so sebou veľ-

mi spokojná, ale zrejme hlavne preto, lebo očakávala, že
Wulfricov nečakaný príchod spôsobí jej synovcovi a Freyji
veľké nepríjemnosti.

Zrazu Freyji zišlo na um, že možno to nakoniec Wulfovi
oznámila lady Potfordová.

„To bolo od nej veľmi láskavé," zamrmlala Freyja a jej
brat na ňu ostro pozrel. Očividne ho zarazila jej poslušná
odpoveď.

Kým neprišli do hotela, viac spolu neprehovorili.

Ak markíza odíde zajtra, uvažovala Freyja, markíz sa zrej-
me poberie na odchod pozajtra. Potom sa Wulfricovi ku
všetkému prizná a vráti sa s ním do Lindsey Hallu. Bude to
jednoduché. Tu sa nikto nemusí nič dozvedieť. Nemusí ve-
rejne vyhlásiť, že ruší zasnúbenie. Po čase na to ľudia zabud-
nú a nebudú sa vypytovať, kedy bude svadba. Koniec kon-
cov, ju aj tak nikdy veľmi netrápilo, čo sa o nej klebetí.

Naraňajkovali sa vo Wulfricovom súkromnom apartmá-
ne. Len čo komorník priniesol jedlo a nalial im kávu, voj-
voda ho prepustil.

„Za posledných pár mesiacov sa oženili dvaja naši bra-
tia," začal Wulfric konverzačným tónom, kým si Freyja
natierala na hrianku maslo. „Obaja veľmi náhle a pod svoju
úroveň."

Keď prvý raz stretla svoje budúce švagriné, tiež si to mys-
lela.

„Evin otec bol možno baník," podotkla, „ale ju vychovali
ako urodzenú dámu. Je to duchaplná žena a má dobré srd-
ce. Okrem toho Aidan ju zbožňuje. Judith je urodzená dá-
ma, hoci jej otec je iba vidiecky farár. Stará mama ju má ne-
smierne rada a Rannulf, samozrejme, takisto. Dobrá partia
nie je všetko, Wulf."

„Presne tak," súhlasil a nenáhlivo prežúval párok. „Zato
ty si si vybrala veľmi dobre, Freyja."

Bola pripravená hádať sa a bojovať. Nevedela, čo pove-
dať, keď sa o jej zásnubách vyjadril tak pochvalne. Podo-
zrievavo naňho pozrela.

„Hoci rovnako unáhlene," pripomenul.

„Bolo to celkom spontánne rozhodnutie," vysvetlila. „Po-
žiadal ma o ruku pri waltzi v plesovej sále. Prijala som jeho
ponuku a rozhodli sme sa, že sa o svoju radosť podelíme
s ostatnými hosťami."

„Aha," povedal tak ticho, až jej naskočili zimomriavky.
„Hallmere mi tvrdil takmer od slova do slova to isté."

„Pretože tak to bolo," odvetila. „Pozri, Wulf, ak si sa pri-
šiel do Bathu hrať na staršieho brata a hlavu rodiny a vy-
nadať mi, že som sa s markízom zasnúbila, a ani som ťa so
slzami v očiach nepožiadala o súhlas, pokojne sa vráť do-
mov. Už štyri roky som dospelá žena. Myslela by som si, že
ťa to poteší - vybrala som si dobrú partiu."

„Prirodzene, lepšie mi vyhovuje markíz ako lokaj," za-
hundral. „Ale nedá mi, aby som sa nespýtal, či ťa k tomuto
kroku vyprovokovali Aidanova a Rannulfova svadba."

„Čo?" zatiahla neurodzene a vidlička jej zastala na pol-
ceste k ústam.

„Ako si správne poznamenala," pokračoval, „dospelosť si
dovŕšila pred štyrmi rokmi. Dvadsaťpäť rokov je pre uro-
dzenú dámu dosť pokročilý vek. Vari si si to teraz zrazu
uvedomila?"

„Nie!" zvolala pobúrene. Hoci v jeho slovách je možno
zrnko pravdy, pripustila. Na Aidanovej svadbe sa nezúčast-
nila - celá rodina sa o nej dozvedela až niekoľko týždňov
po veľkej udalosti. Ale krátko pred odchodom do Bathu bo-
la na Rannulfovej svadbe a trochu Judith závidela. Dokon-
ca rozmýšľala, že v Bathe si uchmatne nejakého urodzeného
partnera - napríklad grófa Willetta.

Wulfric akoby zaváhal, prv ako znova prehovoril. Odpil
si z kávy a potom sa ozval: „Mojej pozornosti neuniklo, že
si oznámila zásnuby dva dni po tom, čo kontesa Ravens-
bergová porodila syna. Podľa všetkého deň po tom, čo ti to
Morgan zvestovala v liste."

„Keď chceš niečo povedať, Wulf," vyhŕkla, „nemusíš oko-
lo toho celý deň chodiť ako mačka okolo horúcej kaše. Po-

dľa teba som podľahla žiaľu a sebaľútosti, keď som sa do-
zvedela, že Kit má syna. Myslíš si, že som sa vrhla do ná-
ručia prvému voľnému chlapovi, ktorý mi prišiel do cesty?
Predpokladáš, že to ja som pri waltzi navrhla manželstvo
markízovi a požiadala ho, aby sme oznámili zásnuby? A to
len preto, lebo som mala zlomené srdce? Zase až tak mi na
Kitovi Butlerovi nezáleží." Zvučne luskla prstami. „Ani na
jeho kontese... ba ani na synovi." Odtrhla si kúsok hrianky
a zlostne si ho vopchala do úst.

„Takže ste sa do seba zaľúbili, Freyja?" spýtal sa Wulfric
po chvíli ticha.

Ako by to mohla poprieť, keď tak rozvášnene vybuchla?

„Zbožňujem ho," vyhlásila. „A on zbožňuje mňa."

„Aha," prebodával ju nepreniknuteľnými očami, „teda
tak."

Tá napätá atmosféra bola takmer nad jej sily. Teraz tomu
dala! Ak tomu Wulf uverí, o pár dní bude vyzerať o to tráp-
nejšie, ak ju markíz opustí. Predklonila sa a v očiach sa jej
zračila veselosť.

„Počul si o našom prvom stretnutí v Bathe?" spýtala sa.
„Alebo skôr o prvých dvoch stretnutiach? Sú totiž neroz-
lučne späté. Ak si o tom nepočul, niekto sa o tom dnes ve-
čer isto zmieni, tak ti to radšej vyrozprávam teraz."

Zatváril sa dosť nešťastne. „Mám nepríjemný pocit," po-
znamenal, „že to bude niečo, o čom by som radšej nevedel."

Zasmiala sa a porozprávala mu o nedorozumení v Syd-
neyských záhradách, o tom, ako udrela markíza z Hallme-
ru do nosa a ako jej odmietol vysvetliť, čo sa vlastne stalo."

„Samozrejme," dodala, „vtedy som ešte nevedela, kto je
to, a ani on netušil, kto som ja. Neveril mi, že som urodze-
ná dáma, lebo pri mne nebola nijaká gardedáma."

„Je mi jasné," podotkol Wulfric sucho, „že si sa správala
ako vždy."

Potom mu do podrobností vykreslila, ako to na druhé rá-
no prebiehalo v kúpeľnej dvorane.

„Treba uznať," vzdychol si Wulfric unavene, „že si sa po-

starala, aby sa bathská spoločnosť mala týždeň o čom roz-
právať, Freyja. A keď vyčerpali túto tému, poskytla si im
novú - nečakaným oznámením o zásnubách. Keď si mi už
opísala, ako ste sa s Hallmerom zoznámili, je mi, samozrej-
me, jasné, že ste sa do seba museli po uši zaľúbiť a stačil
vám jediný waltz, aby ste sa rozhodli, že navždy spojíte svo-
je životy." Odložil príbor nabok.

Freyja rozmýšľala, čo by povedal, keby mu opísala svoje
prvé stretnutie s markízom mimo Bathu.

„Takže budeš v tomto manželstve šťastná?" spýtal sa.

Niekedy - naozaj iba občas - človek postrehol, aký je
Wulfric ľudský. Ale nestávalo sa to často. Ak aj niečo cítil,
nedal to najavo. Ak aj mal nejaké sny, tajomstvá alebo oba-
vy, nikdy sa s nimi nikomu nezdôveril. Často rozmýšľala,
aký vzťah má asi k svojej milenke - či iba obchodný a slúži
mu iba na ten jeden účel. Ale niekedy si jeho súrodenci zde-
sene uvedomili, že mu na nich záleží, a to nielen ako na
bratoch a sestrách, za ktorých je zodpovedný, ale ako na
ľudských bytostiach, ktoré má možno naozaj rád.

Pri jeho poslednej otázke mala tiež ten pocit. A prihodi-
lo sa jej čosi nečakané. Oči sa jej zaliali slzami.

„Áno, budem," vyhlásila oduševnene a naklonila sa po-
nad stolík k nemu. „Áno, obaja budeme šťastní."

Preglgla a zdesene si uvedomila, že to, čo práve tak nety-
picky emocionálne vyhlásila, je lož.

Takmer si želala, aby skutočne bola zasnúbená s markí-
zom z Hallmeru, aby doňho bola zaľúbená a aby sa tešila,
že s ním bude žiť šťastne do konca života. Najradšej by sa
o to šťastie podelila s Wulfom, ktorý je zrejme veľmi osa-
melý.

„Tak teda predpokladám," Wulfric odložil obrúsok na
stôl a oprel sa na stoličke, „že bude najlepšie, ak ti dám svo-
je požehnanie, Freyja. Hoci je to tak trochu s krížikom po
funuse, ako sa ľudovo hovorí."

Freyja mala pred sebou stále jedlo, ale už oň stratila záu-
jem. Odtisla tanier nabok. Možno je impulzívna, tvrdohla-

vá a často indiskrétna, ale rozhodne nie je zvyknutá klamať
Wulfovi alebo komukoľvek inému z rodiny. No toto klam-
stvo už zašlo tak ďaleko, že jej iné nezostávalo, len v ňom
pokračovať až do konca. Našťastie ten koniec by mal nastať
skoro.

„Hallmere by mal ísť do Lindsey Hallu s nami, ak práve
nemá naliehavejšie povinnosti," nadhodil Wulfric. „Bude-
me ho musieť predstaviť susedom a tvoje zásnuby primera-
ne osláviť. Samozrejme, aj naplánovať svadbu."

Freyja v tej chvíli oľutovala, že vôbec niečo zjedla.

V TEN VEČER, keď sa konal zásnubný večierok, bol dom lady
Potfordovej na Great Pulteney Road plný hostí. Hostiteľka
otvorila salón, svoju súkromnú obývaciu izbu aj jedáleň,
aby sa všetci pomestili. V každej miestnosti horelo množ-
stvo sviečok. Na dlhom stole v jedálni pokrytom belostným
naškrobeným obrusom ležali misy s chuťovkami od výmys-
lu sveta. Dvaja lokaji pomáhali hosťom pri výbere a nakla-
dali im na taniere. Ďalší chodili z miestnosti do miestnosti
s podnosmi s nápojmi.

Ako lady Potfordová veľa ráz zdôrazňovala Freyji aj Jo-
shuovi a ubezpečila o tom aj vojvodu z Bewcastlu na rannej
prechádzke v kúpeľnej dvorane, bola nanajvýš spokojná,
ako všetko šťastne dopadlo.

„Nesmierne som sa bála," vysvetľovala Joshuovi, „že sa
budeš ďalej potulovať ako posledných pár rokov, vychutná-
vať si prchavé rozkoše života a vôbec si neuvedomíš, že ove-
ľa väčšie potešenie človek zažije, ak splní svoje životné po-
slanie a založí si rodinu. Takže po svadbe s lady Freyjou sa
pekne vráť do Penhallowu, ploď potomstvo a staraj sa
o správu majetku a blaho svojich ľudí. Tá dáma je pre teba
ako stvorená, Joshua. Som naozaj šťastná."

„Mám veľmi šikovného správcu, stará mama," podotkol

jej vnuk, „a neprestajne som s ním v styku." V skutočnosti
jedine Jim Saunders vedel, kde sa jeho pán práve nachádza.
„Možno bude chcieť lady Freyja žiť radšej v Londýne -
a možno nie."

Zdalo sa, že aj všetci hostia sú šťastní. V Bathe veľmi čas-
to nemali príležitosť na také veľkolepé oslavy - predsa len,
zasnúbili sa markíz a vojvodova sestra! V každej miestnos-
ti zneli vzrušené rozhovory a veselý smiech.

Markíza z Hallmeru, majestátne oblečená v čiernych sa-
ténových šatách a s vysokými čiernymi perami vo vlasoch,
sa tvárila rovnako šťastne ako všetci ostatní. Sentimentálne
sa usmievala na každého, kto ju pozdravil, a občas si vrec-
kovkou s čiernym lemom osušila slzu šťastia. Pobozkala
vzduch pri Freyjiných lícach a chytila Joshuovi tvár do dla-
ní, prv ako mu vtisla nežné bozky, a potom ubezpečila je-
ho a všetkých nablízku, že nebohý strýko by bol naňho dnes
večer hrdý.

Potom v salóne vyhľadala vojvodu z Bewcastlu.

„Nesmierne sa mi uľavilo, že ste láskavo bez meškania
prišli do Bathu, hoci ste sa to dozvedeli na poslednú chvíľu,
vaša milosť," zatrilkovala a podala mu ruku.

Chytil ju, uklonil sa, ale nezdvihol ju k perám.

„Madam," povedal.

„Lady Freyja priam živelne zasiahla bathskú spoločnosť,"
pokračovala. „Je to naozaj milá mladá dáma."

Jeho milosť kývnutím hlavy vzala na vedomie ten čudný
kompliment a z jeho strieborných očí sa nedalo nič vyčítať.

„Človek musí len dúfať," dodala markíza, „že bude taká
šťastná, ako si zaslúži."

„Isteže, madam," súhlasil povznesene.

„A takisto musíme dúfať," nedala sa odradiť markíza
a zľahka si vreckovkou osušila oko, „že Joshua sa nezasnú-
bil iba z roztopašnosti."

Vojvoda mierne nadvihol obočie, ale nepoložil jej otázku,
ktorú od neho očividne čakala.

„Je to slušný chlapec," sťažka si vzdychla, „a vždy sme ho

veľmi ľúbili, hoci večne vyvádzal šibalstvá. Mal veľmi rád
svoje sesternice, najmä Constance, ktorú som vám dnes rá-
no predstavila v kúpeľnej dvorane."
Vojvoda znova len prikývol.

„Ale keď sa ju pred piatimi rokmi chystal požiadať o ru-
ku, zrazu akoby dostal strach z manželstva a utiekol si vy-
hadzovať z kopýtka na kontinent, hoci mi stále nejde do
hlavy prečo, keď tam zúrila vojna. Po smrti milovaného
manžela mi bolo jasné, že Joshua sa hanbí vrátiť domov,
a tak som prišla aj s Constance sem. Videla som, že mladí
k sebe ešte vždy prechovávajú hlboké city, ale pochabo - ro-
dičia sa niekedy správajú naozaj pochabo, vaša milosť, hoci
im ide len o to, aby ich deti boli šťastné - som nástojila, aby
sa zasnúbili, namiesto toho, aby som nechala voľný priebeh
dvoreniu. Veľmi som si želala, aby sa ich zásnuby ohlásili
minulý týždeň na bále, a mala som dojem, že si to zo srdca
želá aj Joshua. Ale potom s tým jeho šibalským výrazom
v očiach, ktorý tak dobre poznám, išiel tancovať s lady Frey-
jou a zrazu len požiadal pána Kinga, aby po skončení kola
oznámil, že sa zasnúbil s ňou."

Vojvoda z Bewcastlu chytil rúčku lorňonu a zastal s ním
na polceste k oku.

Markíza sa afektovane usmiala, ale potom jej šťastný vý-
raz zmizol z tváre. Znova vyzerala krehko a unavene.

„Obávam sa," pokračovala, „že môj synovec zneužil uro-
dzenú dámu, ktorá dosiahla vek, keď - isto mi odpustíte,
ak to poviem otvorene, vaša milosť - tak prahne po výda-
ji, že nedokáže rozoznať, či ju požiadali o ruku s vážnym
úmyslom, alebo iba z obyčajnej roztopaše, a nádejný ženích
jej veľmi rýchlo utečie, aby si mohol znova vyhadzovať
z kopýtka."

Markíza bola chvíľu nútená pretrpieť vojvodov skúmavý
pohľad cez lorňon, ale Wulfric ho po chvíli pustil z ruky.

„Musím vám zablahoželať, madam," vyhlásil chladne, „že
ste vlastne len o vlások unikli."

„Že som o vlások...?" Očividne netušila, o čom hovorí.

Rýchlo si skryla tvár za vreckovku a potom odzdravila hos-
ťovi, čo prechádzal pomimo.

„Isto by bolo pre vás veľmi bolestné, madam," objasnil
vojvoda, „keby sa Hallmere oženil s vašou dcérou, ak ho po-
dozrievate zo smrti svojho syna."

Vyjavene naňho pozrela. „Ach, to ma naozaj mrzí," zvo-
lala a šokovane vyvalila oči. „Vy ste z môjho listu získali ta-
ký dojem, vaša milosť? Bola to nehoda. Prv ako sa to stalo,
bol Joshua pri Albertovi. Bol posledný, kto ho videl živého.
Ale nikdy nikto netvrdil, že spôsobil jeho nehodu, či do-
konca sa stal jej svedkom."

„Aha," zatiahol vojvoda, „ale isto by bolo pre vás bolest-
né, keby ste stále museli myslieť na to, že muž, ktorý sa
oženil s vašou dcérou, splodil syna s jej guvernantkou."

„Ach, to nebola Constancina guvernantka," namietla
markíza. „Constance vtedy už neštudovala. Slečna Jewel-
lová bola guvernantka mojich druhých dvoch dcér, vaša
milosť. Bola to nešťastná náhoda." Zafňukala. „Ale mla-
dí muži sú už raz takí, čo vám isto nemusím prízvukovať,
vaša milosť. Pokiaľ viem, máte niekoľkých mladších bra-
tov."

Chladné strieborné oči si ju bez slova premeriavali.

„Tak teda." Znova si osušila oči. „Považovala som si za
povinnosť varovať vás, vaša milosť - vašej sestre hrozí, že jej
môj synovec zlomí srdce. Joshua je nielen veľký krásavec,
ale aj veľký darebák. Ani neviem, prečo ho mám tak rada,
no naozaj ho ľúbim. Lady Freyja je veľmi milá, bola by som
nerada, keby jej ublížil."

Vojvoda sa znova pohrával s rúčkou lorňona a povýšene
na ňu hľadel so zdvihnutým obočím. Oči mal ako dva kusy
ľadu.

„Ach." Žiarivo sa usmiala a zakývala komusi na opačnej
strane miestnosti. „Musím sa vám ospravedlniť, vaša mi-
losť. Vidím, že ma volajú."

Vojvoda sa jej mierne uklonil a ona náhlivo odkráčala.

„Tak čo je, miláčik?" spýtal sa Joshua. „Tuším neviete bezo
mňa vydržať, však?"

Práve zapaľoval sviečky vo svietniku na kozubovej rímse
v malej miestnosti na prízemí, ktorú jeho stará matka vy-
užívala ako pracovňu. Stál tam písací stôl, stolička, ako aj
niekoľko knižníc a dve rovnaké kreslá s pozlátenými noha-
mi a operadlami.

„Ha!" zvolala povýšene.

Obrátil hlavu a uškrnul sa na ňu. Oznámila mu, že sa
s ním musí pozhovárať medzi štyrmi očami, a priviedol ju
sem. Mala oblečenú priesvitnú striebornú tuniku a pod ňou
svetlomodré šaty s hlbokým výstrihom, pretkávané strieb-
rom. Vyzerala v nich naozaj príťažlivo. Aj vo vlasoch mala
strieborné ozdoby.

„Možno sa nezdržím a vrhnem sa na vás," varoval ju
a usadil sa na kraji stola. Jednu nohu mal položenú na dláž-
ke, druhá sa mu voľne hompáľala. „Vašej krajčírke sa tuším
minula látka, prv ako sa dostala k živôtiku. Musím však
dodať, že výsledok je veľkolepý."

„Takými lascívnymi rečami si iba robíte hanbu," odbila
ho prísne. „Stavím sa, že s inou dámou by ste sa tak neroz-
právali."

„Bože dobrý, to naozaj nie," súhlasil. „Nerád dostávam
zauchá. Možno ste si všimli, že som radšej zostal na opač-
nom konci miestnosti, keď som vyslovil tie slová. Mne sa
môj nos páči taký, aký ho mám."

„Dostali sme sa do poriadnej kaše," oznámila.

„To veru áno," prikývol. „Akosi som si predstavoval, že
keď pán King oznámi naše zásnuby, všetci sa na nás budú
usmievať, spokojne pokyvovať hlavou a ubezpečovať nás aj
ostatných, že je to príjemná novina, ale potom si každý bu-
deme viac-menej robiť svoje, kým sa nebudeme môcť vo
všetkej počestnosti rozlúčiť. Ani sa mi nesnívalo, že sa bu-
de konať takýto večierok a že moja stará mama bude taká
uveličená."

„A ja som nečakala, že Wulf sa sem prihrnie," zamračila
sa Freyja. „Tým sa všetko skomplikovalo."

„Pokúšal sa vás donútiť, aby ste zrušili zásnuby?" spýtal
sa. „Mal som dojem, že mnou nie je práve dvakrát nadše-
ný." Rozmýšľal, či jej brat dal prečítať ten potvorský tetin
list alebo jej prezradil, čo v ňom napísala.

Pokrútila hlavou. „Wulf nie je taký," ubezpečila ho.
„Svojim súrodencom nedáva príkazy, hoci neraz mi zišlo na
um, že nás vie majstrovsky donútiť, aby sme urobili, čo
chce, a mysleli si, že to robíme dobrovoľne."

„Tak by ste mu potom mali dovoliť," usmial sa, „aby vás
donútil poslať ma dočerta. Bolo by to výborné vyriešenie
našej dilemy, nezdá sa vám? Len ma vopred varujte, keby
ste sa ma chceli zbaviť ešte pred odchodom mojej tety, aby
som stihol utiecť, prv ako ma zasnúbi s niekým iným."

„Ubezpečila som ho," odvetila, „že vás zbožňujem a že
aj vy ma zbožňujete. A sľúbila som mu, že budeme šťastní."

Proti vlastnej vôli zaklonil hlavu a zaburácal smiechom.

„Nemali by ste sa pritom tak mračiť," dohováral jej.
„Takmer by som uveril, že to nemyslíte vážne."

„Vy všetko považujete za žart?" podišla bližšie. „Nikdy
predtým som Wulfovi neklamala. Opovrhovala som klam-
stvom."

Chytil ju za ruku a pohodlnejšie sa usadil na stole.
„V danej chvíli cítim čosi veľmi blízke zbožňovaniu," vy-
hlásil.

„Očakáva od vás, že nás o pár dní budete sprevádzať do
Lindsey Hallu," dodala, „aby vás mohol predstaviť ostat-
ným členom rodiny a susedom a aby sme mohli osláviť zá-
snuby aj tam. A ešte naplánovať svadbu."

„Ach," vzdychol a chytil ju za obe ruky, „tak to sme teda
naozaj v kaši."

„Ale vy by ste s tým nemali súhlasiť," naliehala naňho
a povýšene si ho premerala. „Nechoďte s nami a vymyslite
si výhovorku, že máte iné povinnosti alebo čo. Po vašom
odchode Wulfovi prezradím, ako to v skutočnosti bolo."

„Ach, miláčik," zatváril sa ľútostivo, „naozaj som vám po-
riadne skomplikoval život."

„To teda áno," prikývla. „Ale dobrovoľne som súhlasila
s vaším šialeným plánom a v podstate neľutujem. Uply-
nulý týždeň zďaleka nebol taký otravný, ako by určite bol,
keby sme sa naoko nezasnúbili. V skutočnosti to bolo veľ-
mi príjemné."

„Aj pre mňa." Usmial sa na ňu.

Otvorila ústa, že niečo povie, ale nevyslovila to a zahľa-
dela sa mu do očí. V tej chvíli rozpačitého ticha si obaja sú-
časne uvedomili, že sú sami v malej miestnosti osvetlenej
iba blikajúcimi sviečkami.

Markíz nevedel odtrhnúť pohľad od jej lákavého dekoltu
a jarčeka medzi nádherne oblými prsami, od jej ladného kr-
ku, zvláštne príťažlivej tváre, lesklej svetlej hrivy. Cítil, ako
sa mu zrýchlil dych a stvrdol mu úd.

Pritiahol si ju bližšie, až stála medzi jeho rozkročenými
nohami, položil si jej ruky na pás, až si ich napokon zopla
za jeho chrbtom. Chytil jej tvár do dlaní, prešiel jej palcami
po tmavom obočí a potom po lícach až na pery.

Sklonil hlavu, oblizol si pery, potom jej oblizol ústa - bo-
li nežné, hrejivé a poddajné. Keď pootvorila ústa a spokoj-
ne zastonala, náruživo ju pobozkal a prenikol jej do úst ja-
zykom.

Zaplavila ho žeravá túžba. Jednou rukou ju objal okolo
pliec, druhou okolo pása, privinul si ju a poddal sa čírej te-
lesnej túžbe.

„Čo to robíme?" zvolala zrazu po chvíli, odtiahla hlavu
a zagánila naňho rozžiarenými očami. Líca mala zrumenené.

„Bozkávame sa?" nadhodil, pošúchal si nos o jej nos
a uškrnul sa. „Práve sme sa predsa zhodli v názore, že to bol
príjemný týždeň, či nie? Prečo by sme si ho ešte väčšmi ne-
spríjemnili?"

„Možno by som vám mala pripomenúť," položila mu ru-
ky na plecia, akoby ho chcela odtisnúť, „že nie sme skutoč-
ne zasnúbení."

„Ale toto je náš zásnubný večierok," namietol, „a vy ste
ubezpečili svojho brata, že sa navzájom zbožňujeme a bu-
deme spolu šťastní na veky vekov. A vy bratovi nikdy ne-
klamete."

Mal by som si dať pozor, prebleslo mu hlavou, inak
uviaznem v tej kaši tak hlboko, že sa z nej nikdy nevytiah-
nem.

„Nebozkávam sa s každým pekným neznámym, ktorého
stretnem," podotkla.

„Iba s tými, s ktorými ste dočasne zasnúbená?" Uškrnul
sa a oboma rukami ju objal okolo pása. Mala štíhly driek -
v nádhernom protiklade k prsiam a bokom.

Uprene naňho pozrela. „Sľúbte mi, že sa nedáte presved-
čiť, aby ste išli do Lindsey Hallu," požiadala ho. „Po dneš-
nom večierku treba zasnúbenie ukončiť - a to čo najskôr."

„Bojíte sa," znova jej pošúchal nos o nos a prebehol jazy-
kom po perách, „že už dlhšie nedokážete odolávať môjmu
telu?"

Tľoskla jazykom. „V živote som sa nestretla s takým do-
mýšľavým chlapom," vyhlásila.

„Smrteľne sa bojím," odvetil, „že ja vášmu telu už dlhšie
neodolám."

A myslel to vážne. Tušil, že mať v posteli lady Freyju Bed-
wynovú by bol nezabudnuteľný zážitok. Žiaľ, nikdy sa
o tom nepresvedčí na vlastnej koži. Je to urodzená dáma -
šľachtičná. S tou sa nedá len tak laškovať. Zistil však, že zá-
snuby, hoci len naoko, preňho predstavujú vážne pokuše-
nie. A zdalo sa mu, že aj pre ňu - napriek tomu, čo hovorila,
nepokúšala sa mu vyslobodiť z objatia.

„Mohol by som sa začať hostiť tu," zubami jej hryzkal pe-
ry, „a pomaly pokračovať až k prstom na nohách. Viete, že
bozkávanie prstov je veľmi vzrušujúce?"

„Neviem," vyhlásila rozhodne a odtiahla hlavu, aby naň-
ho mohla zagániť. „A tento rozhovor sa mi zdá nevhodný.
Vysmievate sa mi. Oči vás zakaždým prezradia."

„Skutočne, miláčik?" Sklonil hlavu a priložil pery na ple-

ce. Nadvihla ho a zaklonila hlavu. Prsty mu zaborila do vla-
sov a zovrela. „A prezrádzajú vám aj to, že sa možno nedo-
stanem až k prstom na nohách? Možno ma rozptýli čosi
ešte vzrušujúcejšie, čo je na polceste k nim."

Počul, ako zasyčala. Teraz by som si možno mal chrániť
nos, aby sa mi znova niečo neušlo, prebleslo mu mysľou, ale
keď zdvihol hlavu, videl, že pery má pootvorené a viečka
oťažené. Takže zrejme nemyslela na údery pravačkou.

„Nemali by sme byť tu," ozvala sa zadychčane. „Mali by
sme byť medzi hosťami vašej starej mamy. Budú sa čudo-
vať, kde sme."

„Isto usúdia, že sme si ukradli pár minút pre seba," od-
vetil. „A to sa im bude páčiť."

Privrela oči, vášnivo ho pobozkala na pery, potom po-
otvorila ústa a vnikla mu jazykom do úst.

Oboma rukami ho držala okolo krku a on mal obe ruky
položené na jej zadku, keď sa vtom dvere otvorili.

„Ach," zaznel chladný hlas vojvodu z Bewcastlu. Joshua
otvoril oči, zdvihol hlavu a rýchlo jej posunul ruky na pás.
„Tu ste obaja."

Vošiel dnu a ticho za sebou zatvoril dvere. Lady Freyja sa
naňho obrátila celá červená, mierne neupravená.

„Ty nikdy neklopeš, Wulf?" spýtala sa povznesene.

Nadvihol obočie a zatváril sa prekvapene. „Nie," zamrm-
lal po chvíli rozmýšľania. „Poslal ma sem sluha."

Freyja sa cítila zahanbene - sčasti preto, lebo sa s takým las-
cívnym úmyslom vrhla na markíza, a sčasti preto, lebo
Wulf ju pri tom prichytil. Až keď markíz presunul ruky vyš-
šie, uvedomila si, kde ich pôvodne mal položené. Samo-
zrejme, Wulf mal na nich dokonalý výhľad - stála totiž
chrbtom ku dverám.

Náhlivo spustila zrak nižšie, ale zistila, že živôtik s hlbo-
kým výstrihom ešte vždy zakrýva všetko, čo bolo treba za-
kryť. Teraz budem vyzerať ešte žalostnejšie, keď sa fraška
o pár dní skončí...

Ale zdalo sa, že Wulfric ju neprišiel dotiahnuť za vlasy na
večierok. Usadil sa do pozláteného kresla, ruky si oprel
o operadla a prsty spojil do striešky - čo robil, vždy keď
chcel povedať niečo dôležité.

„Sadni si, Freyja," ukázal na druhé kreslo a znova si spo-
jil prsty. „Vyrozumel som, že počas toho neslávneho bálu,
čo sa konal pred týždňom, išlo o viac, ako sa na prvý po-
hľad zdá."

Freyja sa usadila a cítila, že markíz sa postavil za ňu a po-
ložil ruku na operadlo. Zrazu jej bolo jasné, že Wulfric vie
všetko.

„Hoci väčšina hostí o tom nevedela," pokračoval vojvoda,
„podľa všetkého nastal veľký chvat, ktoré zásnuby, týkajú-
ce sa toho istého mladého muža, sa ohlásia prvé. Mám
pravdu, Hallmere?"

Keď markíz prehovoril, v hlase mu znel typický náznak
smiechu.

„Nie celkom," odvetil, „hoci podľa vyjadrenia mojej ses-
ternice Constance markíza dúfala, že sa jej podarí dotlačiť
ma do toho, aby moje údajné dvorenie jej dcére vyvrcholilo
oznámením našich zásnub, preto som sa bránil jej nátlaku."

Wulfric naňho uprel taký prenikavý, mrazivý pohľad, pri
akom sa väčšina obyčajných smrteľníkov zvíjala v márnej
nádeji, že sa prepadnú pod zem. Freyja sa neobzrela, aby
videla, či medzi nich patrí aj markíz. Usúdila, že by sa jej
malo nesmierne uľaviť. Zrejme sa vyhne najhoršej časti
maškarády - tomu, že to bude musieť sama oznámiť Wul-
fovi. Mohla vedieť, že si to domyslí aj sám.

„Predpokladám, že tieto zásnuby sa majú skončiť, len čo
markíza s dcérou odídu domov," dodal Wulfric.

„Áno," súhlasil markíz. „Do smrti budem lady Freyji za-
viazaný, že ma zachránila pred doživotným trestom, a hl-
boko sa jej ospravedlním za nepríjemnosti, čo som jej tým
spôsobil."

„Vôbec mi nespôsobil nepríjemnosti, Wulf," zasiahla Frey-
ja rázne. „Ochotne som súhlasila s jeho plánom. A počas

uplynulého týždňa som sa v Bathe zďaleka tak nenudila ako
predtým."

„Pretože si ten čas trávila tým, že si chodila na výlety po
okolitých kopcoch a vidieku s džentlmenom, ktorý nie je
tvoj snúbenec," podotkol Wulf. „A objímala si sa s ním."

„To iba dnes večer," bránila sa Freyja. „Nestalo sa to ešte
nikdy predtým," zdôraznila Freyja úprimne, keď už vyšlo
najavo ich klamstvo. „Dúfam, že sa pre to nezachováš bar-
barsky, Wulf. Mám dvadsaťpäť rokov. Už so sebou nepo-
trebujem všade vláčiť gardedámy ako chuderka Morgan."

Preniesol nepreniknuteľný pohľad na markíza.

„Ak na budúci týždeň opustíte moju sestru, ukáže sa, že
to, čo mi vaša teta prezradila pred hodinou, je pravda," vy-
hlásil. „Teta bude uveličená, lady Freyja ponížená."

„Nezmysel, Wulf," namietla nahnevane.

Ale nepovažoval za potrebné na ňu ani pozrieť. Striebor-
né oči upieral na markíza, ktorý sa len ticho usmieval.

„Nič z toho sa mi nepáči," priznal sa. „Čo navrhujete, Bew-
castle? Aby som sa predsa len oženil s lady Freyjou? Pochy-
bujem, že ma bude chcieť."

„O tom by - aspoň pred očami verejnosti - mala rozhod-
núť sama," tvrdil Wulf. „Nemyslíte?"

Freyja vyskočila na nohy. „Nezmysel," zopakovala. „Sú-
hlasila som s tým plánom, lebo sa mi to zdalo zábavné. Nie
preto, aby som chytila markíza do klepca a donútila ho ože-
niť sa so mnou. Nechcem ho - ani nikoho iného."

Keď okolo neho prechádzala k stolu, videla, že oči sa mu
smejú. Sadla si na stoličku, čo najďalej od oboch mužov.
Prerástlo to do ozaj hlúpej situácie.

„Možno by sme o pár dní mohli zinscenovať v kúpeľnej
dvorane ďalšiu scénku," navrhol markíz. „Počuli ste o tej
prvej, Bewcastle? Obávam sa, že vtedy si lady Freyja nezís-
kala veľa sympatií. Ubezpečujem vás, že pri tejto druhej
príležitosti sa všetci priklonia na jej stranu, keď mi vrazí do
nosa a pošle ma do čerta. Budú jej blahoželať, že sa zbavi-
la darebáka a verejne zrušila zásnuby."

Freyja zamyslene hľadela na Wulfrica a videla, že ho to
vôbec nepobavilo.

„Keď sa pozajtra s lady Freyjou vyberieme do Lindsey
Hallu, Hallmere," spustil napokon, „budete nás sprevádzať.
Formálne vás zoznámim s celou rodinou aj blízkymi sused-
mi. Riadne ohlásime aj oslávime vaše zásnuby. Ak sa do
Vianoc alebo do jari moja sestra rozhodne, že skutočne
s vami nechce uzavrieť manželstvo, potom to oznámime ve-
rejnosti - ale urobím to ja. Samozrejme, ľuďom sa to nebu-
de páčiť - tomu sa nedá celkom vyhnúť -, ale nebudú ju ľu-
tovať."

„Domnievam sa," markíz uprel pohľad na ňu, „že lady
Freyja nechce, aby som vás sprevádzal do Lindsey Hallu."

Zovrela pery. Koľko minút uplynulo odvtedy, čo markíza
ubezpečovala, že Wulf nedáva svojim súrodencom príkazy?
Lenže toto vyzeralo ako jasný príkaz.

„Lady Freyja s radosťou uvíta, ak jej jeden-dva týždne
budete robiť spoločnosť," namietol Wulfric. „Do Lindsey
Hallu prídu všetci jej bratia s manželkami, lebo som ich po-
zval na krstiny vnuka nášho suseda, grófa Redfielda."

Freyja sa prudko vystrela na stoličke. Budú sa konať krs-
tiny Kitovho syna? A ona musí ísť do Lindsey Hallu, či už
s markízom, alebo bez neho? A bude sa musieť na každého
usmievať a tváriť sa, že sa teší spolu s Kitom, kontesou, gró-
fom a grófkou?

Markíz sa teraz obrátil priamo na ňu, ruky mal zložené
za chrbtom. Tváril sa oveľa vážnejšie ako zvyčajne - priam
zachmúrene.

„Ak sa má lady Freyja rozhodnúť, či a kedy naše zásnuby
zrušíme," vyhlásil, „potom by mala rozhodnúť aj o tom, či
mám alebo nemám ísť do Lindsey Hallu."

Mala by mu dať voľnosť. Vlastne by mala hneď teraz na
večierku verejne oznámiť, že ruší ich zásnuby. Od samého
začiatku to bola fraška. Zároveň by markíz mohol verejne
oznámiť, že sa neožení so svojou sesternicou Constance.
A tento blázinec by sa skončil.

Lenže doma sa skôr či neskôr - a pravdepodobne skôr -
dozvedia správu o ponižujúcom zrušení zásnub a ona sa
pritom na krstinách Kitovho syna bude musieť donekoneč-
na usmievať, až z toho bude mať kŕče.

„Možno by ste predsa len mohli na jeden-dva týždne
prísť k nám," uzavrela. „Na záver vášho pobytu sa verejne
pohádame - to by nemalo byť ťažké."

Wulfric vstal. „Domnievam sa," ozval sa povznesene, „že
už ste dosť dlho zanedbávali hostí lady Potfordovej."

Vyšiel von a ani sa neobzrel.

Markíz pozrel na Freyju. „Bože dobrý," vzdychol si.

„Vaše prekliatie sa ešte neskončilo," poznamenala Freyja.

Uškrnul sa, a ako sa dalo očakávať, pobavene sa zasmial.

„Takže sa môžeme znova bozkávať," nadvihol obočie
a ponúkol jej rameno.

„Len cez moju mŕtvolu," ubezpečila ho, povýšene zdvih-
la nos a vyšla z dverí.

„To klišé sa k vám nehodí," zažartoval. „Ale úprimne dú-
fam, že ste to nemysleli vážne. Taký bozk by som si neve-
del vychutnať - a, samozrejme, ani vy - a bola by to veľká
škoda pre nás oboch."

O DVA DNI SA UŽ Joshua niesol na koni po kráľovskej ceste
s pôsobivou suitou livrejovaných kočišov, lokajov a pred-
jazdcov, ktorí sprevádzali koč s erbom jeho milosti a voz
s batožinou do Lindsey Hallu v Hampshire. Kto mohol
predvídať, že sa to takto vyvinie? Nevedel, či sa má triasť
od hrôzy, alebo burácať od smiechu.

Ale jeho nič len tak ľahko nevystrašilo. Skôr sa dobre za-
bával na tom, ako ľudia v každej dedine, cez ktorú pre-
chádzali, žasli pri pohľade na dlhý sprievod, úslužne sa
ukláňali a všetky vozy im úctivo uhýbali z cesty. Predpo-
kladal, že aj jemu by sa tak ukláňali, keby chcel - koniec

koncov, je markíz z Hallmeru. To pomyslenie pošteklilo je-
ho predstavivosť.

Najradšej by si tú zábavnú jazdu vychutnal s lady Frey-
jou. Lenže ona sa, podľa všetkého proti vlastnej vôli, viezla
v uzavretom koči s vojvodom. Okrem toho možno už bola
taká zvyknutá na podobné prejavy, že by na tom nevidela
nič vtipné. Uvažoval, o čom sa asi zhovárajú. Pravdepo-
dobne o ničom, alebo o počasí a okolitej krajine. Od pred-
včera sa vojvoda ani slovkom nezmienil o zásnubách.

Joshua sa celkom tešil do Lindsey Hallu. Pravda, mo-
mentálne sa ocitol v klepci, kým sa lady Freyja časom ne-
rozhodne dať mu slobodu. Je vystavený na milosť a nemi-
losť. Ale bol presvedčený, že vždy hrá fér, hoci niekedy dosť
drsne. Okrem toho netúžila po manželstve o nič viac ako
on. Hoci musel uznať, že sa mu veľmi páči. Ešte ho nezu-
novala jej spoločnosť. Práve naopak - rozhovory s ňou boli
rovnako duchaplné a inšpiratívne ako s ktorýmkoľvek pria-
teľom mužského pohlavia. A zdala sa mu čoraz príťažlivejšia.
Možno až priveľmi - v nadchádzajúcich dňoch a týždňoch
si bude musieť dávať veľký pozor.

Do Lindsey Hallu dorazili podvečer. Joshua na koni na-
sledoval koč cez bránu a po dlhej, širokej príjazdovej ceste
lemovanej brestami. Na konci aleje sa rozkladalo vojvodo-
vo rodinné sídlo. Nebolo postavené ani v jakubovskom,
ani v jurajovskom, ani inom konkrétnom štýle. Bola to
zmes rozličných štýlov a v rezidencii očividne sídlili celé
generácie predkov, ktoré ju neprestajne „vylepšovali"
a rozširovali. Výsledkom bola mimoriadne zaujímavá, pô-
sobivá stavba.

Kúsok od budovy sa cesta rozvetvovala a obchádzala veľ-
ký kruhový kvetinový záhon s mramorovou fontánou
v strede. V tomto ročnom období nebol kruh taký rozkvit-
nutý ako možno v júli, ale fontánu ešte neodstavili pred prí-
chodom zimy. Voda striekala do desaťmetrovej výšky, po-
tom oblúkovito padala do širokej nádrže.

Na obrube nádrže stál malý chlapček, od hlavy po päty

mokrý. Na trávniku kúsok od chlapca sa týčil vysoký, stat-
ný muž s tmavými vlasmi a veľkým orlím - bedwynov-
ským - nosom. Na pleciach mu sedelo dievčatko a držalo
sa ho za vlasy. Pri nich stála pekná, štíhla, mladá hnedo-
vláska a červenovláska bujných tvarov. Celá spoločnosť sa
obrátila za kočom. Dámy sa usmiali, keď prechádzal po-
pri nich, dievčatko zakývalo. Všetci si zvedavo obzerali Jo-
shuu.

Keď koč dorazil na dláždenú terasu pred dvojkrídlové
dvere do domu, zo stajne práve vyšli traja ďalší ľudia. Jed-
na bola štíhla, mladá tmavovlasá krásavica. Druhí dvaja boli
muži, jeden vysoký, statný a svetlovlasý, druhý štíhly, prí-
ťažlivý a tmavovlasý. Obaja mali orlí nos.

Joshua si uvedomil, že sa čoskoro zoznámi s Bedwynov-
cami. Rozmýšľal, ako ho asi vojvoda predstaví. Nehovoril
s Bevvcastlom o tom, či sa rodina stane súčasťou frašky, kto-
rú musia hrať pred verejnosťou, kým nebudú môcť slušne
zrušiť zásnuby - ak sa zásnuby vôbec dajú zrušiť slušne.

Kým sa dvere na koči otvorili a spustili schodíky, na te-
rase nastal rozruch. Statný svetlovlasý brat sa načiahol dnu,
schytil lady Freyju a postavil ju na nohy, ani sa nedotkla
schodíkov. Ihneď vyobjímala dámy a dievčatko. S chlap-
com a bratmi si po chlapsky podala ruky. Medzitým vystú-
pil z koča aj vojvoda, všetkým pokynul hlavou a trochu ho
zaskočilo, keď ho hnedovlasá dáma objala.

Joshua zoskočil z koňa a odovzdal ho koniarovi, ktorý
pribehol zo stajní.

Len čo sa Freyja zvítala s rodinou, zamierila k nemu. Bra-
du mala hrdo zdvihnutú, oči sa jej bojovne blýskali. Zrejme
sa na túto chvíľu veľmi netešila. Pevne ho chytila za ruku.

„Rada by som vás všetkých zoznámila s markízom z Hall-
meru - Joshuom," povedala povznesene, zvýšeným hlasom.
„Zasnúbili sme sa, ale termín svadby sme zatiaľ nestanovi-
li. Odhadujem, že by to mohlo byť niekedy na budúci rok.
Možno v lete."

Nastal šum, no len čo zdvihla ruku, rozruch utíchol.

„Najprv vás navzájom predstavím," vyhlásila a rad-radom
hovorila mená neznámych. Lady Morgan Bedwynová, tma-
vovlasá mladá krásavica, vystrúhala pukerlík a prezerala si
ho úprimnými tmavými očami. Lord Alleyne, tmavovlasý
mladý muž, sa tváril pobavene. Svetlovlasý obor bol lord
Rannulf, očarujúca červenovláska jeho manželka Judith.
Pekná tmavovlasá dáma bola lady Eve, manželka Aidana
Bedwyna. Jej tmavovlasý muž sa tváril zachmúrene - podľa
všetkého to bol bývalý vojak. Deti, Davy a Becky, patrili
poslednému spomínanému páru.

„Tak preto si bez slova uháňal do Bathu, práve keď sme
očakávali príchod Aidana s Eve a Rannulfa s Judith," pri-
hovorila sa najstaršiemu bratovi lady Morgan. „Dopočul si
sa o zásnubách a šiel si sa presvedčiť na vlastné oči. Ako je
to možné, že Wulf sa vždy dozvie, keď sa deje niečo zaují-
mavé, a my nie?"

Lord Rannulf srdečne, pevne stisol Joshuovi ruku.

„Prišlo to dosť náhle," poznamenal s úškrnom. „Ale my
Bedwynovci sme už povestní nečakanými zásnubami
a svadbami. Prečo by Free mala byť iná?"

„Hallmere?" Lord Aidan Bedwyn mu s kamennou tvárou
podal ruku, ale neusmial sa.

Jeho manželka so slzami v očiach znova objímala lady
Freyju.

„Teším sa spolu s vami, Freyja," povedala. „Vedela som,
že to čoskoro príde."

Chlapček sa pretisol pomedzi Joshuu a Freyju a poťaho-
val ju za cestovné šaty.

„Teta Freyja," domáhal sa pozornosti a znova ju potiahol
za sukňu, „priniesol som si so sebou kriketovú súpravu."

„Počuj, ty divoch." Lord Aidan zrazu vyzeral takmer ľud-
sky, keď zdvihol chlapca zo zeme a vysadil si ho na plecia.
„Daj tete chvíľu pokoj. Ešte ani nevkročila do domu, a už
ju otravuješ, aby si s tebou zahrala. Okrem toho teraz nie je
kriketová sezóna. Zajtra vymyslíme niečo iné, aby si si vy-
bil energiu."

„Ale najprv si zahráme kriket, či už je alebo nie je krike-
tová sezóna," Freyja sa na chlapca usmiala a žmurkla.
„A chcem, aby si bol v mojom mužstve, Davy. Prvým úde-
rom to zahrám na šesť."

Joshua na ňu so záujmom pozrel. Ona hrá kriket? Mohol
to vedieť.

„Môžem si zahrať s vami?" spýtal sa. „Som známy nad-
hadzovač a dokážem počas celej zmeny zabrániť, aby súper
zahral na šesť - dokonca aj na štyri."

„To určite!" zvolala.

Chlapec sa natešene rozosmial a lord Aidan sa zrazu cel-
kom ľudsky usmial.

„Ak Bedwynovci povedia, že sa dá hrať kriket," pozna-
menal, „zrejme sa môže hrať aj mimo sezóny."

„Možno," ozval sa vojvoda z Bewcastlu, a hoci vôbec ne-
zvýšil hlas, všetci rozradostení Bedwynovci stíchli, aby si ho
vypočuli, „by sme mali konečne vojsť do domu a o polho-
dinu sa stretnúť v salóne na čaji."

„Prehovoril pán domu," usmial sa lord Alleyne, objal Frey-
ju okolo pliec a privinul si ju. „Ak si šťastná, Freyja, som aj
ja šťastný. Ale radšej už poďme dnu ako jahniatka." A vy-
kročil ako prvý.

„Hm," Joshua sa uškrnul a nastavil lady Freyji rameno.

„Rozhodla som sa," chytila ho pod pazuchu a povýšene
si ho premerala, „že vám budem hovoriť Josh. Odmietam
vás titulovať mylord, nepáči sa mi oslovovať vás Hallmere
a Joshua sa mi zdá priveľmi biblické. Vy mi môžete hovoriť
Freyja."

„Alebo Free ako vaši bratia?" navrhol.

„Alebo Free," súhlasila. „Ale iba kým budeme zasnúbení.
Prinajhoršom do Vianoc."

„Tak teda platí. Odteraz ste pre mňa Free," vyhlásil.

Vyšli po schodoch a vstúpili do domu. Joshua sa ocitol
v pôsobivo veľkej stredovekej sieni so stropom s dubovými
trámami, obrovským kozubom, v ktorom sa mohol opekať
aj vôl, vybielenými stenami vyzdobenými erbmi, vlajkami

a zbraňami, galériou, ktorá sa vynímala nad dômyselne vy-
rezávanou drevenou zástenou, a mohutným dubovým sto-
lom, čo zaberal takmer celý priestor.

Bola to dokonalá hodovná sieň. Mohli sa tu veru konať
aj orgie.

Freyja sa dozvedela, že krstiny majú byť dva dni po ich prí-
chode, a to skutočne veľkolepé. Po predpoludňajšom obra-
de v kostole sa mali hostia presunúť do Alvesley Parku, do
domu grófa z Redfieldu - ako aj Kita, vikomta Ravensber-
ga - na oslavu, ktorá pravdepodobne potrvá do neskorého
večera.

Rannulf a Judith prišli až z Grandmaison v leicesterskom
grófstve, kde bývali so starou mamou Bedwynovcov z mat-
kinej strany, lebo Ralfa ustanovila za svojho dediča - on
a Kit boli vždy najlepší priatelia. A Aidan prišiel s Eve a deť-
mi preto, lebo bývali neďaleko v oxfordskom grófstve, a ako
sa vyjadril Aidan, tak dlho bojoval vo vojnách, že celé de-
saťročie sa nezúčastnil na nijakej rodinnej ani susedskej
oslave.

Bude to pre mňa ťažká skúška, rozjímala Freyja. Bála sa
toho dňa, hoci snúbenec jej bude do istej miery oporou.
Bolo od nej hlúpe, že sa dala tak vyviesť z miery starou lás-
kou - uplynuli už štyri roky odvtedy, čo sa vášnivo zaľúbi-
la do Kita Butlera, a ich láska trvala presne mesiac. Lenže,
samozrejme, minulý rok urobila veľkú chybu a správala sa
ako hlupaňa. Priam prosila Kita, aby sa vzdal Lauren
a oženil sa s ňou, a potom chudákovi Ralfovi vrazila päs-
ťou do tváre, možno len preto, lebo v tej chvíli nebol po-
ruke Kit.

Na druhé ráno po príchode domov sa rozhodla, že o zaj-
trajšku bude rozmýšľať zajtra. A keď prežije krstiny, bude
rozmýšľať o Joshuovi. Usúdila, že napriek príjemným vy-
chádzkam a jazdám na koni je jej dlžníkom. Koniec kon-
cov, aj jemu sa to páčilo. V každom prípade sa patrí, aby
ju zajtra sprevádzal na krstiny. Potom vymyslí nejakú zá-

mienku na hroznú hádku pred očami celej rodiny a zruší
zásnuby. Nemala v úmysle čakať do Vianoc alebo aj dlh-
šie, ako naznačoval Wulfric. Nebolo by to fér. A keby to
dlhšie odkladala, možno by to pre ňu bolo ťažšie. Bol až
desivo krásny, čo si všimla celá rodina, a nesmierne ju pri-
ťahoval.

„Bola si v Bathe dva týždne, Freyja," poznamenala Mor-
gan predošlý večer, keď sa dámy zhromaždili vo Freyjinej
spálni, „a priviedla si si domov gréckeho boha. Zato keď ja
na jar pôjdem do Londýna, aby ma uviedli do spoločnosti
a oznámili svetu, že som súca na vydaj, určite stretnem iba
bandu trápnych mladíkov s pubertálnymi vyrážkami. Na
porazenie."

Judith aj Eve sa zasmiali.

„Lenže vy budete čakať na príchod svojho princa, Mor-
gan," namietla Eve. „A on určite príde, tak ako Freyjin."

„Freyjin princ je skutočne úžasný," dodala Judith, teat-
rálne si priložila pravú ruku na srdce a zaklipkala mihalni-
cami. „Ach, tie ligotavé plavé vlasy!"

„A tie rozosmiate modré oči," doplnila Morgan. „Ako si
nájdem niekoho, kto sa mu vyrovná?"

„Ale vlastný princ sa žene vždy zdá krajší ako všetci
ostatní smrteľníci, Morgan - nech sú akíkoľvek nádherní,"
dohovárala jej Eve láskavo. „Tak ako sa mne zdá môj Aidan
a určite aj Rannulf Judith."

Freyja na ne trochu závistlivo pozrela.

Ale keď zavčasu ráno vstala a videla, že oblaky sú vysoko
a možno ešte predpoludním zmiznú, takže bude slnečno,
rozhodla sa, že v ten deň sa nebude poddávať negatívnym
emóciám. Vzduch prúdiaci cez otvorené okno bol svieži, ale
nie studený. Ráno ako stvorené na kriket. A deň ako stvo-
rený na pobyt vonku.

Nesmierne sa tešila, že už nie je v stiesnenom prostredí
Bathu.

Po raňajkách si všetci zahrali kriket - samozrejme, všetci
okrem Wulfrica, ktorý zmizol v pracovni. Dokonca aj Eve

a Judith sa zapojili do hry, hoci Rannulf sa usiloval man-
želku odhovoriť a vysielal k nej veľavýznamne pohľady, čo
si ona nevšímala.

Bože dobrý! pomyslela si Freyja. Vari je Judith v požeh-
nanom stave? To by bolo naozaj veľmi zaujímavé. Svad-
ba bola len pred mesiacom. Je to možné...? Ale do toho ju
nič.

Freyja a Joshua hrali v rozličných družstvách - úmyselne.
Bol rozhodnutý poraziť ju; ona si vzala do hlavy, že zahrá
na šesť. V družstve mala Eve, Morgan, Rannulfa a Davyho.
Joshua mal Judith, Aidana, Alleyna a Becky.

Našťastie Rannulf bol šikovný nadhadzovač. Hoci bol
ohľaduplný k Judith aj k Becky, takže sa jej podarilo za-
siahnuť dosť loptičiek a zaznamenala celkovo osem prebe-
hov. Ostatní hráči boli mimoriadne nešikovní a nedokázali
ju vyradiť z hry. Aidan zahral raz na šesť a niekoľko ráz na
štyri, prv ako ho Freyja dostala pri hranici, a Joshua zazna-
menal dvadsať prebehov. Alleyne sa neohrozene vrhol na
prvú loptičku, čo naňho vypálili - bola taká silná, až sa za-
triasla bránka a Davy ujúkal od radosti.

Freyjino družstvo potrebovalo na víťazstvo päťdesiatdva
prebehov. Rannulf zaznamenal pätnásť, kým ho vyradili,
Eve šestnásť a Morgan jedenásť. Josh, ktorý nadhadzoval,
vyzeral bez redingotu, vesty a s vykasanými rukávmi koše-
le veľmi mužne a príťažlivo. Davy, ktorého takisto šetrili pri
nadhadzovaní, zaznamenal deväť prebehov.

Joshuova prvá loptička mierila rovno do bránky, ale po-
čas letu sa krútila, takže mala nevypočítateľnú dráhu. Frey-
ji nezostávalo iné, len zo všetkých síl chrániť bránku a po-
tom zagániť na vyškereného nadhadzovača.

„Neviete mieriť lepšie?" zakričala a zahnala sa pálkou.

Vedel.

Ďalšia loptička dopadla tesne pred ňu, až na všetky stra-
ny lietala tráva a prach, a keď letela popri jej tvári, takmer
jej vyrazila predné zuby.

„Na viac sa nezmôžete?" zakričala znova a jeho družstvo

začalo povzbudzujúco vykrikovať. Freyja zatlieskala a po-
vzbudila svoje družstvo.

Ďalšiu loptičku zasiahla z celej sily a dívala sa, ako oblú-
kovito letí ponad trávnik Aidanovi tesne okolo hlavy. S pál-
kou v ruke, celá rozosmiata, prebehla okolo bránky a cestou
minula jasajúceho Davyho.

Zápas vyhralo Freyjino družstvo.

„Verím," zvolala zadychčane, keď s rozviatymi vlasmi za-
stala kúsok od Joshuu a ruky si založila v bok, „že som vám
dokázala, že aj ženy vedia hrať kriket."

„Dokázali," prikývol skrúšene, ale smejúce sa oči ho pre-
zradili. „Vyhrali ste stávku a musím za to zaplatiť."

A rovno pred jej bratmi, sestrou, švagrinami a dvoma deť-
mi urobil dva dlhé kroky, zaboril jej ruku do bujných vla-
sov, zaklonil jej hlavu a náruživo ju pobozkal na pery.

Ešte šťastie, že som bežala, prebleslo jej mysľou, keď ko-
nečne zdvihol hlavu a videla, ako sa jej príbuzní pobavene
usmievajú. Môžu si myslieť, že som rozhorúčená z behu. Bo-
lo by ponižujúce, keby ju pristihli červenať sa od vzrušenia.

„Tuším som pri zápase utrpela stratu pamäti," zamrmla-
la. „Nespomínam si na nijakú stávku."

„Už nikdy sa nedokážem postaviť pred svojich spoluhrá-
čov so zdvihnutou hlavou," vzdychol si Joshua. „Musím
uznať, že ste ten zápas vyhrali férovo. A ja som mal také sil-
né reči!"

„To je pravda." Očarujúco sa naňho usmiala.

„Tak čo budeme teraz robiť?" Davy vzrušene vyskakoval
a piskľavým hláskom sa domáhal pozornosti. „Hovoril si, že
vymyslíš niečo iné, aby som si mohol vybiť energiu, strýko
Aidan. Môžeme jazdiť na koňoch, hrať sa na skrývačku, lo-
ziť po stromoch alebo..."

Aidan ho schytil a zavesil dolu hlavou.

„Teraz sa všetci pekne naobedujeme," oznámil Aidan.
Davy sa iba chichotal a vykrikoval, aby ho postavil na no-
hy. „Potom uvidíme." Opatrne položil chlapca na trávu
a pošteklil ho špičkou topánky.

„Strýko Aidan?" spýtal sa Joshua, keď kráčali k domu.
Chytil Freyju za ruku a preplietol si s ňou prsty.

„Becky a Davy nie sú ich vlastné deti. Eve sa ich ujala
ešte predtým, ako sa zoznámila s Aidanom," vysvetľovala.
„Rodičia im zomreli a nikto z príbuzných sa o nich ne-
chcel starať. Nedávno im ich zákonne zverili do opatery.
Becky im hovorí mama a papa, Davy strýko a teta. Eve mi
hovorila, že nechcú, aby deti zabudli na rodičov. Nikdy
som si nevedela predstaviť, že by sa Aidan staral o deti.
Ale ako ste videli, má ich rovnako rád, akoby boli jeho
vlastné."

„Nebol predtým vojak?" zaujímal sa Joshua.

„Dvanásť rokov," prikývla. „Od osemnástich rokov až do-
nedávna, keď sa oženil s Eve." Pozrela na ich spojené ruky.
„Dovolila som vám držať ma za ruku, Josh? A to tak dô-
verne?"

Aj on pozrel dolu a potom na ňu. Zasmial sa.

„Nie," pripustil, „ale musíme pokračovať v maškaráde.
Očividne ste sa s Bewcastlom dohodli, že pred rodinou sa
budeme tváriť ako ozajstní snúbenci. Len hrám svoju rolu."

„Ak si myslíte," spustila, „že sa budem nečinne prizerať,
ako mi mliaždite kosti v záujme realistického stvárnenia
svojej roly, rada by som vás upozornila, že ste na omyle."

„Nečinne prizerať?" Znova sa zasmial. „Ach, dúfam, že
nie. Nie je vôbec zábavné mliaždiť mramorovú sochu alebo
mľandravú rybu. Predpokladám, že v ranej mladosti ste boli
divoška."

„Samozrejme," zvolala.

„Výborne." Naklonil sa k nej, až si myslela, že ju znova
pobozká. „Mám veľkú slabosť pre divošky."

Freyja si uvedomila, že vďaka tej maškaráde s ňou môže
nehanebne flirtovať - ba občas dokonca zájsť aj ďalej.

Prečo ju to tak potešilo?

Podvečer Joshua dospel k záveru, že Bedwynovci sú veselá
rodina a všetci majú radi zábavu. Deti nemuseli trčať za-

vreté v detskej izbe, kým dospelí sa dôstojne oddávali nud-
ným radovánkam. Po obede sa spoločnosť rozhodla, že záj-
du k jazeru, ktoré sa rozkladalo na východ od domu, ale
zakrývali ho stromy. Tam je dosť vhodných miest na skrý-
vačku, vysvetlil Rannulf - všetci Joshuovi navrhli, aby ich
oslovoval neformálne krstným menom. Alleyne dodal, že
vezme hojdačku a zavesí ju na strom. A bude sa loziť aj po
stromoch, doložila Freyja.

„Okrem toho je tam voda," zapojil sa Aidan.

„V septembri?" spýtala sa jeho manželka.

„Je teplý september," Aidan vyzrel cez okno.

A naozaj, slnko žiarivo svietilo.

„Ak sa niekto pôjde kúpať," vyhlásila jeho žena rozhod-
ne, „ja zostanem na brehu a pokúsim sa pôsobiť čo najde-
koratívnejšie."

„Aj ja, Eve," pridala sa Judith. „A aby sme predsa len mali
trochu pohybu, môžeme sa striedavo hojdať."

V to popoludnie si naozaj mohli do sýtosti vybiť energiu,
ako Aidan sľúbil. Joshua mal podozrenie, že deti sú len zá-
mienkou, aby sa dospelí mohli dobre zabaviť.

Alleyne a Joshua vyliezli na vysoký, košatý strom kúsok
od malebného umelého jazierka a priviazali hojdačku na
pevný konár. Deti sa chvíľu hojdali, ale nakoniec prišlo aj
na sľubovanú skrývačku, a tá trvala vyše hodiny, a keď pri-
šiel na rad Joshua, aby hľadal, našiel všetkých okrem Frey-
je. Nakoniec ju vypátral ukrytú vysoko na dube. Opierala sa
chrbtom o kmeň, nohy mala skrčené, rukami si objímala
kolená. Okolo toho stromu predtým prešiel najmenej päť
ráz.

„Hej!" zakričal. „Podvádzate. Podľa pravidiel treba zostať
v kontakte so zemou."

„Strom je v kontakte so zemou," bránila sa a pozrela do-
lu. Očividne sa vôbec nebojí výšok. „A chrbát mám v kon-
takte so stromom."

„Hmm," zamrmlal, „v tej logike je isto nejaká medzera.
Ale už vás mám."

„Najprv sa ma musíte dotknúť," namietla.

„Chcete ma donútiť, aby som vyliezol na strom?" zatia-
hol a prižmúril oči.

„Áno." Zaklonila hlavu a obdivovala oblohu.

A keď vyliezol hore a dotkol sa jej, aby ju podľa pravidiel
chytil, obdivovali oblohu spolu. Na belasej šírave sa vzná-
šalo pár nadýchaných bielych obláčkov.

„Leto sa takmer skončilo," vzdychla si. „Vlastne sa na-
ozaj skončilo, ale iba pomaly ustupuje do jesene. Škoda, že
po nej príde zima."

„Ale aj v zime sa dá prechádzať a jazdiť na koni," namie-
tol. „A ak sneží, možno sa sánkovať, guľovať a stavať sne-
huliakov."

„Tu nikdy nesneží," posťažovala sa.

Stál na konári kúsok pod ňou a zdvihol k nej pohľad. Od
rána si nechala vlasy rozpustené - vyzerala ako divá lesná
víla.

„Budeme musieť zostať zasnúbení, miláčik," nadhodil,
„a ukážem vám toľko zaujímavých spôsobov, ako si vy-
chutnať zimu, že ani nebudete chcieť, aby prišlo leto."

Obrátila hlavu a usmiala sa naňho.

„Nebojte sa," odvetila. „Ešte pred príchodom zimy určite
dospejem k záveru, že ste mi primerane splatili dlh. Ale zaj-
tra to bude poriadna otrava."

„Zajtra?" spýtal sa a potom si spomenul, že majú ísť na
krstiny susedovho syna. „Redfieldovci sú nudní?"

„Kedysi som sa zasnúbila s jeho najstarším synom," vy-
svetľovala. „Mala som sa stať kontesou Ravensbergovou. Ja
som mala priviesť na svet dediča ďalšej generácie, ale Jerome
zomrel."

„Aha, áno," prikývol. „Prepáčte. To som vlastne vedel.
Ľúbili ste ho?" Keď mu pri bielom brale v Bathe hovorila
o tých zásnubách, naznačila, že nie.

Zatvárila sa povznesene. „Vyrastali sme spolu a všetci
očakávali, že sa vezmeme. Nemôžem povedať, že by sme sa

nemali radi. Boli sme si blízki. Ale pri takýchto zväzkoch sa
láska nevyžaduje."

Dnes však na ňu doľahla chmúrna nálada. Joshua pocho-
pil, že zajtra to pre ňu môže byť ťažké. Bude sa musieť dí-
vať na to, ako iná žena zaujala miesto, ktoré malo patriť jej,
a priviedla na svet syna, ktorého mala splodiť ona - ibaže
s iným otcom.

„Viete plávať, Josh?" spýtala sa zrazu.

„Pravdaže viem," odvetil. „Dúfam, že nenavrhnete, aby
sme si dali preteky v plávaní, Free? Ak áno, mal by som
vás varovať - vyrástol som pri oceáne. Urobím všetko pre
to, aby som vyhral. Moje sebavedomie vážne utrpelo, keď
ste najprv vyhrali tie preteky na koňoch a potom ste od-
vrátili moju najlepšiu loptičku - určite by to bolo najme-
nej za šesť."

„K brehu oproti a naspäť," vyhlásila.

Pozrel dolu a videl, že muži aj deti už sú vo vode. Počul
krik a detský smiech. Eve a Judith spôsobne sedeli na bre-
hu. Morgan sa hojdala až nebezpečne vysoko a vyzerala
naozaj krásne. Keď túto mladú dámu na jar uvedú do spo-
ločnosti, pomyslel si, určite bude mať nápadníkov ako ma-
ku. A mala by ich mať aj bez ohľadu na to, že je vojvodova
dcéra...

„Čo si chcete obliecť?" zaujímal sa.

„Budem plávať v spodnej bielizni," vyhlásila. „A ak si
myslíte, že vás to uvedie do rozpakov, choďte radšej dnu
a nájdite si dobrú knihu."

„Mňa že by to uviedlo do rozpakov?" Už zliezal dolu
a ani jej neponúkol ruku - isto by to považovala za dosta-
točnú provokáciu, aby mu znova zasadila povestný úder
pravačkou. „Už sa neviem dočkať. Dám vám menší náskok,
dobre? Pomaly narátam do desať, až potom vyrazím za va-
mi."

Keď počul, ako zlostne zafučala a pustila sa za ním, po-
bavene sa uškrnul.

KRSTINY CTIHODNÉHO Andrewa Jeroma Christophera But-
lera budú skutočne veľkolepé, uvedomila si Freyja, len čo
Bedwynovci vošli do kostola a uviedli ich do lavíc. Kostol
bol plný susedov a príbuzných z Kitovej aj kontesinej strany.
Bol tam jej bratanec, mladý vikomt Whitleaf, aj jej starý
otec, barón Galton. A boli tam aj urodzení príbuzní matky
z druhého manželstva - vojvoda a vojvodkyňa z Portfrey,
vojvoda a vojvodkyňa z Anburey, markíz Attingsborough,
gróf a grófka z Kilbourne, grófka-vdova a jej ovdovená dcé-
ra lady Muir.

Taký rozruch, pomyslela si Freyja, pre dieťa, ktorému je
celkom jedno, čo sa okolo neho deje. Bábätko bolo obleče-
né v nádhernom dlhom čipkovom rúchu, ktoré bolo rodin-
ným dedičstvom, ale celý obrad prespalo a s krikom sa zo-
budilo iba vtedy, keď mu na hlavu naliali svätenú vodu. Kit
ho vzal na ruky a čoskoro znova zaspalo.

Freyja sa usilovala nevenovať pozornosť hlavnej skupine,
ale nepodarilo sa jej vyhnúť pohľadom Kitovi, nafukujúce-
mu sa od hrdosti a šťastia, a jeho kontese - Freyja jej v du-
chu jednoducho nedokázala hovoriť Lauren - žiariacej
materskou pýchou.

Kontesa je skutočne krásna, pripustila. Tmavé ligotavé
vlasy, alabastrová pleť a ohromujúce fialkové oči! Vždy sa
správala dôstojne ako pravá dáma, nikdy nemala ani vlások
nakrivo. Freyji sa zdalo, že v sebe nemá ani trocha ducha
a charizmy. Nenávidela tú ženu - možno práve preto, lebo
všetci ju obdivovali a zbožňovali.

Freyja upierala pohľad na svoje ruky v rukavičkách, keď jej
zrazu Joshua chytil ruku, pevne stisol a vložil si ju pod pa-
zuchu. Spýtavo naňho pozrela. Usmial sa na ňu a v očiach
sa mu zračil nežný pohľad, nie pobavený a posmešný ako
zvyčajne.

Najradšej by naňho zaútočila päsťami. Vedela, čo to zna-

mená. Ľutuje ju. Tesne predtým, ako jej ráno, keď bola ce-
lá nesvoja a zo všetkých podráždená, pomohol nastúpiť do
koča, sklonil k nej hlavu a pošepol jej do ucha:

„Odvahu! Váš Jerome odišiel. Ale jedného dňa sa niekto
nájde aj pre vás." Uškrnul sa. „A zatiaľ som vám k službám
ja, miláčik."

Myslí si, že som skľúčená pre Jeroma, prebleslo jej hla-
vou. A vlastne aj bola - alebo by mala byť. Zomrel mladý
a doplatil na svoju pochabosť - počas povodne zachraňoval
rodiny susedových nájomcov pôdy, dostal týfus a nebolo
mu pomoci. A skutočne ho mala rada. Celé detstvo sa spo-
lu hrávali. Vydať sa však zaňho netúžila a ani on nebol nad-
šený, že by sa mal ženiť. Kedykoľvek si vymyslela nejakú
zámienku, aby sa ešte nezasnúbili - a keď sa napokon za-
snúbili, aby sa ešte nevzali - nikdy nenamietal.

Konečne sa obrad skončil a Kit s kontesou odišli v prvom
koči - čoskoro bolo treba dať dieťaťu jesť. Kontesa ho podľa
všetkého dojčila. V tom smere teda nie je dokonalá, po-
myslela si Freyja so zadosťučinením. Mnohým urodzeným
dámam by sa zdalo nedôstojné, že si neprizvala dojku.

Keď prišli do Alvesley, Freyji celkom dobre padlo, že má
pri sebe Joshuu. Kým ho všetkým predstavovala, nemusela
venovať pozornosť a čas ničomu inému, a tí, čo vedeli, ako
to bolo vlani, ju aspoň neľutovali. A bolo tam až desivo ve-
ľa ľudí, ktorí vedeli, že keď vlani v lete oslavovali narode-
niny Kitovej starej mamy - náhle zomrela začiatkom tohto
roka -, pôvodne mali oznámiť aj Kitovo zasnúbenie s lady
Freyjou Bedwynovou.

Tesne pred večerou prišli Kit a kontesa z detskej izby
a nastal bolestný okamih, keď bolo nevyhnutné postaviť sa
im zoči-voči. Kit sa ostražito usmieval, ako vždy vo Frey-
jinej prítomnosti. Zato kontesa sa usmievala primerane žia-
rivo a srdečne. Freyja nasadila svoj najoslňujúcejší úsmev.
Aké rozličné myšlienky a emócie sa zrejme skrývajú za tý-
mi tromi úsmevmi, pomyslela si.

„Musím vám obom blahoželať k narodeniu syna," začala.

„Ďakujeme, Freyja," odvetil Kit. „A ďakujeme aj za to, že
si prišla."

„Nesmierne nás potešilo, že ste sa vrátili domov z Bathu,
aby ste dnes mohli byť s nami," dodala kontesa.
Určite klame, až sa práši.

„Dovoľte, aby som vám predstavila svojho snúbenca,
markíza z Hallmeru," pokračovala Freyja. „Vikomt a kon-
tesa Ravensbergovci, Josh."

„Tak vy ste snúbenec lady Freyje?" Kontesa sa na Joshuu
srdečne usmiala. „Úprimne ma teší, že vás poznávam, lord
Hallmere. A teším sa spolu s vami, lady Freyja."

Pokročila dopredu a Freyja sa na chvíľu vydesila, že ju
chce objať. Nadvihla obočie a vystrčila bradu. Kontesa za-
váhala a nakoniec sa uspokojila s ďalším srdečným úsme-
vom.

„Hallmere?" Kit mu podal ruku. „Ste šťastný muž. Uve-
domujete si, dúfam, že ste získali poklad."
Freyja zaťala ruky v päste.

„Freyja," Kit jej položil ruky na plecia, „vedel som, že jed-
ného dňa nájdete šťastie. Zo srdce vám želám len to naj-
lepšie." Nezaváhal ako jeho manželka a srdečne ju poboz-
kal na líce.

Našťastie v tej chvíli ohlásili, že sa podáva večera, a tak
nemuseli ďalej pokračovať v rozhovore. Freyja chytila Jo-
shuu pod pazuchu a očarujúco sa naňho usmiala.

„Toto je naozaj zábavné," zamrmlala.

Joshua nezostal počas celého popoludnia pri nej. Bolo by to
nespôsobné a okrem toho sa mu zdalo, že po večeri sa zba-
vila nervozity, ktorú z nej cítil napriek žiarivým úsmevom.
S rozjasanými očami chodila pomedzi hostí, správala sa na-
najvýš spoločensky a vo voľných mušelínových šatách
v rozličných odtieňoch tyrkysovej farby vyzerala naozaj ča-
rovne.

Nebol si celkom istý, či skutočne neľúbila Jeroma Butle-
ra. Videl, že dnešný deň bol pre ňu ťažký.

Aj on takmer celé popoludnie chodil medzi hosťami. Ale
nakoniec si prisadol na sedačku pod oknom v salóne k naj-
mladšiemu synovi grófa Redfielda Sydnamovi Butlerovi,
ktorý tam už bol dlhší čas. Sydnam prišiel o pravé rameno
aj o oko a pravú stranu tváre aj krku mal znetvorenú starý-
mi jazvami po popáleninách.

„Vojnové zranenia?" spýtal sa Joshua.

„Presne tak," odvetil Sydnam Butler. „Keď som bol na
prieskumnej misii v Portugalsku, zajali ma francúzski špe-
hovia. Nemal som uniformu."

Joshua zmraštil tvár. „Celých päť rokov som mal práve
z toho najväčší strach," priznal. „Vláda ma neoficiálne po-
verila výzvednou činnosťou vo Francúzsku, takže som ne-
nosil uniformu a nemal ma kto zachrániť, keby ma chytili.
Teda sa k vám zrejme nesprávali tak slušne, ako keby ste
mali uniformu, však?"

„Veru nie," prikývol Butler.

Chvíľu sa zhovárali o vojnách a o Walese, kde Sydney
momentálne pôsobil na jednom z Bewcastlových majetkov
ako správca. Potom Sydney kývol smerom k Freyji - stála
v skupinke s Rannulfom, Judith, lady Muir a Butlerovou
sesternicou, ktorej meno už Joshuovi vyfučalo z hlavy.

„Som skutočne rád, že vidím Freyju znova šťastnú," po-
znamenal Sydney. „Očividne ste pre ňu ten pravý."

„Ďakujem," odvetil Joshua. „Dnešný deň bol pre ňu tro-
chu náročný. Zrejme mala vášho brata veľmi rada, keď boli
zasnúbení."

„Ach, oni dvaja sa v skutočnosti nestihli zasnúbiť," na-
mietol Sydney. „Keď sa Kit vlani v lete vrátil domov, pri-
viedol si Lauren, predstavil nám ju ako svoju snúbenicu,
a tým sa skončili nádeje na dobrú partiu, ktorú naplánoval
Bewcastle s mojím otcom." Na okamih sa odmlčal a Joshua
si uvedomil, že sa trochu zamračil. „Ospravedlňujem sa. Vy
ste zrejme hovorili o Jeromovi. Áno, samozrejme. Vždy sa
mali radi. Ale na vašom mieste by som si nerobil starosti.
Bolo to dávno a dnes vyzerá šťastná... veľmi šťastná."

V tej chvíli vošiel do miestnosti Ravensberg s manželkou,
ktorí sa na čas vzdialili. Kontesa držala v náručí dieťa - už
nebolo zahalené v slávnostnom rúchu, ale zabalené v bielej
perinke. Vytŕčali mu z nej ručičky - divo nimi šermovalo.
Chodili od skupinky k skupinke, ukazovali svoj poklad, dá-
my nadšene vzdychali, páni sa tvárili trochu ostýchavo.

Pyšní rodičia boli naozaj pekný pár. A Joshua dospel k zá-
veru, že sú ešte vždy do seba zaľúbení.

Ale neušlo mu, čo povedal Sydnam Butler tesne predtým,
ako si uvedomil svoju chybu. Freyja sa mala vydať za Ra-
vensberga. Bolo to pochopiteľné. Ak rodiny plánovali jej
zväzok s najstarším synom, bolo len prirodzené, že po jeho
smrti by mal s Freyjou uzavrieť manželstvo druhý syn. Len-
že ten si priviedol domov snúbenicu, ktorú si sám vybral,
a bolo po plánoch.

Urobil to úmyselne? Vedel, že jeho otec a vojvoda ho
chcú oženiť s Freyjou? Vari urobil to isté, čo Joshua v Bathe,
a zasnúbil sa s inou, len aby unikol pred manželstvom so
ženou, po ktorej netúžil?

To sa Freyji určite nepáčilo.

Čo väčšmi utrpelo tým odmietnutím? uvažoval. Jej hr-
dosť? Alebo jej srdce?

Joshua ich pozoroval zo sedačky pod oknom - Sydnama
Butlera medzitým odviedol otec a sesternica - a videl, že
Freyja sa začala usmievať žiarivejšie, keď sa k jej skupine
blížila mladá dvojica. A všimol si, ako nervózne poklopká-
va nohou po koberci. Usmievala sa tak trochu ako šelma.
Vrhla pohľad na kontesu, ktorá teraz už nebola ďaleko
a s radostným úsmevom hľadela na svoje dieťa. A hoci ten
pohľad bol krátky a dobre maskovaný, vyžaroval z neho
jed.

Zakrátko sa pyšní rodičia dostanú k Freyjinej skupine
a ona bude musieť obdivovať dieťa. Judith sa už usmievala
v očakávaní tej chvíle a nežne pozrela na Rannulfa.

Joshua vstal.

„Freyja." Dotkol sa jej lakťa a strhla sa, akoby mal v ruke

značkovacie železo. „Všimol som si, že vonku na terase sa
prechádza zopár odvážlivcov. Nechcete sa nadýchať trochu
čerstvého vzduchu?"

„Veľmi rada," odvetila dosť nahlas. „Už idem zošalieť
z toho ničnerobenia."

Z večera do rána sa počasie zmenilo. Včera bolo ako
v lete, dnes bol studený, sivý, vetristý deň, ktorý pripomí-
nal skôr november. Prv ako vyšli von, prehodili si cez ple-
cia plášte. Joshua si narazil klobúk do čela, aby mu ho ne-
odfúklo.

„Dúfam, že odo mňa neočakávate, že budem cupkať iba
po terase, Josh," ozvala sa. „Potrebujem sa poriadne nadý-
chať čerstvého vzduchu. Nezdá sa vám, že takéto udalosti
sú neznesiteľne hlúpe?"

Zabočila doprava smerom k stajniam, a len čo sa ocitli za
záhradou, vykročila po trávniku paralelne s príjazdovou
cestou. Robila dlhé kroky ako muž a Joshua sa držal zarov-
no s ňou.

„Ach!" Nastavila tvár vetru. „Toto je lepšie."

Nepokúšal sa nadpriasť rozhovor a ona naň očividne ne-
mala náladu. Dostali sa až ku kamennému mostíku ponad
potok, ktorý tvoril hranicu medzi upravenou časťou parku
a lesom. Zrejme je pokročilejší čas, ako som si myslel, uva-
žoval Joshua. Už sa stmievalo.

„A čo teraz?" spýtal sa. „Vrátime sa do domu?"

„Ešte nie," odvetila. „Večierok bude trvať ešte celé hodiny.
Akoby ľudia pri takýchto príležitostiach nevedeli skončiť."

„Tak teda ktorým smerom sa teraz vyberieme?" chcel ve-
dieť.

Poobzerala sa okolo seba. „Tým smerom je jazero," uká-
zala doprava. „Ale dnes sa mi veru nežiada plávať." Pod sil-
ným náporom vetra sa zachvela.

„Čože?" nadvihol obočie. „Dnes vás neuvidím v spodnej
bielizni?" Včera ju dokonca videl v mokrej spodnej bielizni,
a to akoby nemala na sebe nič. Pri tej spomienke ho zapla-
vila horúčosť.

„Poďme do hájovne," navrhla. „Tadiaľ." Ukázala na les
vľavo od príjazdovej cesty. „V skutočnosti tá chyža slúžila
rodine skôr na oddych. Nespomínam si, že by tam nieke-
dy žil nejaký hájnik. Ale vždy ju udržiavali v dobrom stave.
Mohli by sme si tam zapáliť v kozube a trošku sa pri ňom
zohrievať, kým sa vrátime do domu."

To znie dobre, pomyslel si Joshua a spolu prešli cez most.

Chvíľu blúdili v temnejúcom lese - podľa všetkého sa pres-
ne nepamätala, kde je hájovňa. Ale pri hľadaní sa jej zdvihla
nálada.

„Raz som tam strávila v horúčave niekoľko hodín," za-
spomínala. „Jerome a Kit ma zamkli a držali vonku stráž.
Uniesli ma. Ale to dobrodružstvo sa nevyvíjalo celkom podľa
ich predstáv, lebo Aidan a Ralf odmietli zaplatiť výkupné.
Keď Kit odišiel domov pohľadať niečo pod zub, tak som
vrieskala a nadávala, až ma Jerome pustil, lebo sa bál, že ma
začuje záhradník. Takú som mu vrazila, až mu tiekla krv
z nosa, a potom som zmlátila aj Ralfa a Aidana."

„A už vás nikdy neuniesli?" uškrnul sa. „Miláčik, unese-
né panny majú roniť slzy a zamdlievať, a napokon sa do
nich únoscovia zaľúbia."

„Aha!" zvolala. „Tu je to. Vedela som, že to musí byť nie-
kde tu."

Hájovňa bola zamknutá, ale Freyja dvíhala machnaté ka-
mene pri dverách dovtedy, kým neobjavila kľúč. Zámka
hladko povolila a Joshuovi bolo ešte predtým, ako vstúpil
dnu, jasné, že chyža sa stále používa. Vnútri bolo tma, ale
vo svetle odo dverí videl pri náprotivnej stene stolík - na
ňom stála lampa a kresadlo. Po chvíli sa mu podarilo lam-
pu zapáliť.

V kozube boli pripravené polená a vedľa neho ležala deb-
nička s drevom. Neďaleko stálo staré hojdacie kreslo, cez
ktoré bola prehodená stará deka. Pri stene bola úhľadne
ustlaná posteľ. Všade bolo čisto, ešte aj na hlinenej zemi.

Táto chyža určite niekomu slúži ako útočisko, pomyslel
si Joshua.

Freyja vošla dnu a zatvorila dvere. Oprela sa o ne chrb-
tom a Joshua si kľakol a zapálil oheň.

„Áno, toto je moja väznica," zamrmlala.

„Ale už to nie je väznica, miláčik," pripomenul jej, vstal
a oprášil si ruky. Potom sa obrátil a pristúpil k nej. Sklonil
hlavu a priložil jej pery na ústa. „Teraz je to skôr útočisko...
a čoskoro tu bude aj teplučko."

To útočisko však bolo až priveľmi odľahlé, čo bolo ne-
bezpečné pre muža a ženu, ktorí sa usilujú vyhnúť tomu,
aby sa ich zásnuby zmenili na doživotný trest manželstva.
Joshua odstúpil a ukázal na hojdacie kreslo.

Freyja si rozopla plášť, prehodila ho cez operadlo kresla
a sadla si. Joshua si odložil klobúk a plášť na stolík a usadil
sa na kraji postele.

„Ten ťažký údel sa takmer skončil," poznamenal.

Ticho sa zasmiala. Pohľad upierala do plameňov. „Sám
by ste si boli na vine, keby som vám odmietla dať slobodu,"
odvetila. „Pre vás to bol taký ťažký údel? Aké ponižujúce!
Samozrejme, vy ste pre mňa boli ťažký údel, ale aj ja pre
vás?"

„Nenarážal som na nás," namietol. „Porozprávajte mi
o Ravensbergovi."

„O Jeromovi?" spýtala sa.
„O Kitovi."

Obrátila hlavu a pozrela naňho. „Čo chcete vedieť o Ki-
tovi?"

„Boli ste doňho zaľúbená?"

„Do Kita?" Zlovestne sa naňho zamračila.

„Jerome nebol jediný, s kým ste boli zasnúbená," podo-
tkol, „alebo takmer zasnúbená. Jeroma ste mali rada. Mali
ste Kita ešte radšej?"

Ďalej naňho gánila. „Do toho vás nič," odvrkla.

„Som váš snúbenec," pripomenul jej.

„Nie ste," vyhlásila opovržlivo. „A teraz sa nehrajte na žiar-
livého milenca, Josh. Vás do toho nič, koho som ľúbila a ko-
ho ľúbim, ak vôbec niekoho ľúbim. Nestarajte sa do toho."

„Kit vedel," nedal sa odbiť, „že ho ľúbite?"

„Pravdaže vedel," znova obrátila tvár k ohňu, oprela hla-
vu dozadu a zatvorila oči. „Zúfalo túžil, aby som sa zaňho
vydala. Chcel, aby som sa vzdala všetkého - aby som ne-
dbala na to, čo od nás očakávajú naše rodiny - a šla s ním
na bojisko. Bola som preňho všetko a on pre mňa takisto.
Ale Wulf nám nechcel dať požehnanie. Mala som dvadsať-
jeden rokov a nepotrebovala som jeho súhlas. Niežeby mi
to vyslovene zakázal - Wulf nikdy nič nezakazuje. Okrem
toho vedel, že by som proti takej tyranii bojovala na život
a na smrť. Ale hovoril o povinnosti voči rodine a nakoniec
som sa dala presvedčiť, aby som všetkým oznámila, že som
sa zasnúbila s Jeromom. Kit sa prirútil do Lindsey Hallu,
a keď ho nepustili dnu, tak zmlátil Ralfa, až bol celý kr-
vavý. Potom sa vrátil k svojmu oddielu na Pyrenejskom
polostrove. Jerome zomrel ešte predtým, ako sme sa stihli
vziať, a keď sa mal Kit vrátiť domov, jeho otec sa konečne
dohodol s Wulfom, že sa môžeme vziať. Ale Kit mi neod-
pustil. Pomstil sa mi tým, že si priviedol domov tú doko-
nalú, obmedzenú Lauren Edgeworthovú."

Joshua rozmýšľal, či si uvedomila, že hoci sa s tou mla-
dou ženou zasnúbil z pomsty, teraz sa tí dvaja ľúbia. A uva-
žoval, do akej miery Freyja stále ľúbi Ravensberga, hoci ho
zároveň nenávidí.

„Chuderka Freyja," zašepkal.

Vyskočila na nohy a tromi krokmi bola pri ňom. Zovrel
jej pravé zápästie tesne predtým, ako mu udrela do nosa,
a ľavé zápästie vo chvíli, keď sa mu jej päsť blížila k brade.
Vstal a vy krútil jej ruky za chrbát. Stále ich mala zaťaté do
pästí.

Z očí jej sršali blesky, čerila zuby.

„Neopovážte sa ma ľutovať," zvolala chladným, povýše-
ným hlasom. „O moje city sa nemáte čo starať. Nie sme
skutočne zasnúbení. V skutočnosti sme si celkom cudzí
a iba okolnosti nás zviedli dokopy. Pre mňa nič neznáme-
náte, rozumiete? Nič!"

Sklonil hlavu a pobozkal ju. Vedel, že riskuje - pokojne
mu mohla odhryznúť kus pery. Ale chcel ju utešiť. Niežeby
to robil celkom nesebecky. Rozzúrená Freyja Bedwynová
bola neskutočne vzrušujúca.

„Vôbec nič, miláčik?" zamrmlal. „Zranili ste ma."

„Keď sa prestanete správať ako zbabelec a pustíte mi ru-
ky, odtrhnem vám hlavu," zastrájala sa a z očí jej šľahali
blesky. „Bojíte sa čeliť hnevu ženy, preto ma držíte ako
v kliešťoch?"

Uškrnul sa a pustil ju. So smiechom odrážal údery.

„Au!" zvolal, keď mu zľahka prešla po uchu.

Ale ona s ním ešte neskončila a mal podozrenie, že bude
spokojná, až keď ho zrazí k zemi a opätkom zatlačí do pra-
chu. Ešte šťastie, že nemala jazdecké čižmy. Ale musel jej
pripísať k dobru, že sa nepokúsila použiť nechty ani zuby.
Bojovala férovo.

Mal iba jednu možnosť, ako sa brániť, ak jej nechcel vra-
ziť päsťou do tváre. Jednou rukou ju objal okolo pása, dru-
hou okolo pliec, privinul si ju, takže päste jej bezmocne
ovisli po bokoch, a znova ju pobozkal - s otvorenými ús-
tami.

„Vôbec sa mi nepáčite," vyhlásila chladno, keď po chvíli
zdvihol hlavu. V očiach sa jej už nezračila zúrivosť. „A nič
pre mňa neznamenáte. Ba menej ako nič."

„Viem, miláčik," a znova ju pobozkal.

V priebehu nasledujúcich chvíľ si uvedomil, že jej hnev
možno pominul, ale vášeň nie. Otvorila ústa, pevne ho ob-
jala a pritisla sa naňho tak tesne, ako to len oblečenie do-
voľovalo.

„Neprestávajte!" zvolala, keď odtiahol hlavu a usiloval sa
zachovať si zdravý rozum. „Neprestávajte!"
„Freyja..."
„Neprestávajte!"

Nevedel, kto koho dotiahol k posteli, ale zrazu len obaja
dychčali v tom úzkom priestore a zúfalo sa usilovali nájsť
na tom druhom kúsok nahého tela. Stiahla mu redingot aj

vestu, vytiahla košeľu z nohavíc a pritisla mu ruky na nahý
chrbát, zatiaľ čo on jej uvoľnil prsia z hlbokého výstrihu
mušelínových šiat a trel jej bradavky medzi prstami. Ústa-
mi nahmatal citlivé miestečko na krku.

Zdravý rozum sa vytrvalo domáhal pozornosti, ale vtom
mu napadlo čosi iné.

„Miláčik." Zdvihol hlavu a pozrel jej do tváre. „Ste pan-
na?"

Možno nie je, ak prežila vášnivé chvíle s Kitom Butle-
rom. Ak nie je...
„Zdvihnite ruky!"

Poslúchol a jeho košeľa skončila na kôpke spolu s redin-
gotom a vestou.
„Ste panna?"

„Neopovážte sa prestať!" Jednou rukou mu obrátila tvár
k svojej. Druhou mu rozopínala rázporok.

Pochopil to tak, že odpoveď znie áno. Keby to bolo nie,
povedala by to a zbavila by ho škrupúľ. Nahou hruďou sa jej
pritisol na prsia a jazyk jej vtlačil do úst. Vtiahla ho hlbšie.

„Ja to urobím," ozval sa po chvíli a sám si rozopol gom-
bíky.

Ale keď si vyzul vysoké čižmy a stiahol pančuchy, po-
mohla mu vyzliecť nohavice. On jej zas stiahol šaty so spod-
nou bielizňou. Uvedomil si, že spolu s oblečením akoby oba-
ja stratili aj zdravý rozum.

Znova sa vášnivo objali. Ak je panna - a stavil by sa, že
je -, vôbec sa nehanbila za svoju nahotu a neuvádzalo ju do
rozpakov ani jeho nahé telo. Ale on dávno vedel, že ocitnúť
sa v posteli s Freyjou bude ako ležať pri kope výbušnín s ho-
riacou zápalnou šnúrou.

Keď sa jej zľahka dotkol medzi nohami, horúčkovito, na-
liehavo sa mu otvorila. Bola celá rozhorúčená, zvlhnutá,
pripravená. On mal úd celkom tvrdý a pulzoval mu túžbou.
Ľahol si na ňu, nohy jej roztiahol vlastnými nohami, ruka-
mi si ju nadvihol a vkĺzol do nej.

Bola panna. Jaskynku mala úzku a pevnú a stála mu

v ceste prekážka. Jej vnútorné svaly sa okolo neho stiahli
a rukami mu stláčala zadok, zatiaľ čo nohami sa nadviho-
vala na posteli. Zatlačil, počul, ako skríkla, a prenikol až do
hĺbky.

Chcel postupovať pomaly a opatrne, ale ona to nechcela.
Bola rozhorúčená od vášne a jeho sa zmocnila túžba, ktorú
nebolo treba väčšmi povzbudzovať.

To, čo nasledovalo, sa podobalo skôr zápaseniu ako mi-
lovaniu. Netušil, ako dlho to trvalo. Vedel iba to, že akosi
sa mu podarilo ovládať do chvíle, kým nevykríkla a neza-
chvela sa od rozkoše. Potom sa aj on poddal rozkoši a uvoľ-
nil do nej semeno.

Po chvíli, alebo po pár minútach - sám nevedel - boli
obaja vlhkí od potu, hoci oheň v kozube vyhasol. A dych-
čali, akoby zabehli desať kilometrov. Zdvihol hlavu a za-
hľadel sa na ňu v tlmenom svetle lampy.

Vlnisté vlasy sa jej rozstrapatili na vankúši, líca mala zru-
žovené, pery pootvorené, viečka oťažené.

„Nuž, miláčik," povedal, „ak sme doteraz neboli v kaši,
teraz v nej rozhodne sme."

FREYJI SA PRI obliekaní chveli nohy, aj ruky, keď si z vlasov
vyťahovala sponky a bez hrebeňa a zrkadla sa usilovala
skrotiť bujnú hrivu. Bola rada, že Joshua sa obliekol rých-
lejšie ako ona a teraz kľačal pri kozube, vyberal popol a ukla-
dal nové polená.

Pri pohľade naňho pocítila závrat.

Bože dobrý, to nádherné mužné telo bolo pred chvíľou
nahé a...
No čo už.

„Bola to len a len moja vina," vyhlásila vecne.
Vstal, obrátil sa k nej a oči sa mu smiali, hoci okolo úst
mal náznak zachmúrenosti.

„Chcete mi ešte väčšmi podryť sebavedomie?" spýtal sa.
„Takže vy ste ma zviedli, Free?"

„Neboli by ste to urobili," namietla, „keby som na tom
nebola trvala. Nebudem vám to vyhadzovať na oči. Bola to
moja vina."

Neprestávajte. Neopovážte sa prestať.

Nesmierne ponižujúce.

„Keby to bolo vrabčie hniezdo," poznamenal a kývol k jej
vlasom, ktoré si držala nad hlavou a strkala do nich spon-
ky, aby zostali na mieste, „bolo by skutočne pôsobivé. Ale
predpokladám, že to má byť elegantný účes."

Podišiel bližšie, odtiahol jej ruky, a keď si spustila vlasy
na plecia, sadol si na kraj postele a nesmierne šikovne sa za-
hral na komornú.

„Jednoducho v nás oboch prepukla vášeň, Freyja," vy-
hlásil. „A obaja sme uspokojili svoju potrebu, hoci sa bo-
jím, že som vám pri tom dosť ublížil. Lenže vy by ste sa rad-
šej dali natiahnuť na škripec, než by ste si to priznali, a tak
sa nebudem pýtať. Ale isto uznáte, že teraz sme v poriad-
nej kaši."

„Ak máte na mysli," odvetila a držala hlavu vztýčenú,
kým jej strkal do vlasov sponky, „že sa teraz musíme vziať,
tak to je nezmysel. Neopovážte sa požiadať ma o ruku.
Mám dvadsaťpäť rokov a predpokladám, že vy ste ešte star-
ší. Prečo by sme spolu nemohli ísť do postele, keď po tom tú-
žime? Zdalo sa mi to pozoruhodne príjemné."

„Príjemné." Uškrnul sa a odstúpil, aby poobdivoval svoje
veľdielo. „Vyzerá to skvele, aj keď samochvála smrdí. Ho-
voríte príjemné, miláčik? Vy teda viete zasiahnuť muža na
citlivom mieste. Prečo by sme nemohli ísť spolu do postele,
keď po tom túžime? Deti! Z činnosti, akej sme sa práve od-
dávali, až nepríjemne často prídu na svet deti."

Bolo od nej naozaj pochabé, že na to nepomyslela - naj-
mä keď sa práve v ten deň konali krstiny.

„To sa nestane," zamietla to rázne, vstala a znova ustlala
posteľ.

„Ak sa to stalo," pripomenul jej, „obaja sme si práve na-
sadili okovy na nohy, miláčik. Ale teraz by sme sa radšej
mali rýchlo vrátiť do domu a dúfať, že si nikto nevšimol,
ako dlho sme boli preč."

Zahalili sa do plášťov a Freyja čakala vonku, kým Joshua
zhasol lampu, zamkol a strčil kľúč tam, kde ho našli. Bez
slova kráčali na príjazdovú cestu a prešli cez most.

Zvláštne, že sa tak bránim manželstvu s Joshuom, po-
myslela si. Niežeby sa zaňho netúžila vydať. Túžila. Koniec
koncov, má dvadsaťpäť rokov a Joshua je krásny, šarmant-
ný, duchaplný a má podobné záujmy ako ona. Milovali sa
a bolo to nádherné.

Tak prečo sa zaňho nechce vydať?

Pretože on sa s ňou nechce oženiť? Pretože jej hrozí ne-
bezpečenstvo, že sa doňho zaľúbi? Prečo sa jej tá predstava
nepáči?

Mala by pocit, že je neverná Kitovi? Alebo by tým zni-
čila svoju romantickú predstavu o láske, lebo by dokázala,
že žena môže v priebehu života ľúbiť dvoch odlišných mu-
žov?

Pretože sa bojí, že by mala znova zlomené srdce?

Lenže lady Freyja Bedwynová sa ničoho nebojí. Nikdy.

„Keby som bol nepriateľská armáda a videl vás pochodo-
vať do boja so mnou," poznamenal Joshua, „nečakal by som
ani sekundu a vzal by som nohy na plecia."

„Netárajte nezmysly," odvrkla.

„Prečo sa potom tvárite tak zachmúrene a cieľavedome
kráčate vpred?" chcel vedieť.

„Ak ste si nevšimli, je poriadne chladno," odsekla. „Ne-
viem sa dočkať, kedy budem vnútri."

„Takže naša prechádzka poslúžila svojmu účelu, však?"
zaujímal sa.

Obrátila hlavu a v tme sa naňho zahľadela.

„Pochopte," spustila, „že celá moja aj Kitova rodina, všet-
ci susedia vedeli, že keď sa vráti domov, zosobášime sa.
Lenže on si priviedol Lauren Edgeworthovú a predstavil ju

ako svoju snúbenicu. Nikdy som nevedela zniesť poníženie.
Myslela som si, že to má byť len trik, aby ma nahneval a po-
trestal. Predpokladala som, že sú zasnúbení len naoko, lebo
sa k sebe vôbec nehodili. V skutočnosti sa okolnosti dosť
podobali tým, v akých sme sa ocitli my. Ibaže ja som sa do-
mnievala, že nakoniec si ma predsa len vezme. Ale oženil sa
s ňou. Nie som zúfalá, Josh. Nemusíte ma ľutovať. Som
len... nahnevaná."

„Lenže oni sa ľúbia, Free," namietol. „Verte mi. Dnes
som ich videl prvý raz, a na prvý pohľad mi bolo jasné, že
sa vzali z lásky."

Ticho sa zasmiala. „To mali byť slová útechy?" spýtala sa.

„Tak by som vás nikdy neurazil," ubezpečil ju. „Vy máte
rada, keď vám ľudia povedia všetko na rovinu, miláčik.
Pravdu a priamočiarosť máte radšej ako faloš a vyhýbavosť.
Váš Kit je zaľúbený do svojej manželky."

„Môj Kit." Znova sa zasmiala. „Pred štyrmi rokmi bol
zničený. Priviedol z Pyrenejského polostrova Sydnama,
ktorý bol znetvorený a na pokraji smrti. A vinu pripisoval
sebe. Bol na tej výzvednej misii jeho jediný spoločník a nad-
riadený dôstojník. Keď ich Francúzi dostali do pasce a je-
den z nich mal uniknúť zajatiu, aby splnil misiu, unikol Kit.
V to leto takmer zošalel od pocitu viny - a upäl sa na mňa.
Môj Kit - nikdy nebol môj."

Doteraz si nikdy takto otvorene nepriznala pravdu. Hoci
v to leto bol do nej rovnako zúfalo zaľúbený ako ona doň-
ho, preňho to bol iba prechodný stav, spôsob, ako sa vyrov-
nať s pocitom viny. Rozmýšľala, či si to Wulfric uvedomil,
a preto jej netypicky zasiahol do života a držal jej kázeň
o povinnosti voči rodine. Uvažovala, či si to uvedomil gróf
Redfield. A Jerome.

Každý okrem nej.

Už sa priblížili k domu a videli, že na terase sa už nikto
neprechádza. Všetci boli vnútri.

„V tejto chvíli musíme dúfať," ozval sa Joshua, „že nikto

si nevšimol našu neprítomnosť a že vám nevypadajú z vla-
sov sponky, len čo vkročíme do salóna."

Samozrejme, ich dlhá neprítomnosť neunikla pozornos-
ti Freyjinej rodiny. Keď vošli dnu, Aidan nadvihol obočie,
Alleyne prižmúril oči, Morgan sa vševediaco usmiala na
Freyju a Wulfric sa pohrával s rúčkou lorňona. Iba Rannulf
nereagoval - bol zahĺbený do rozhovoru s Kitom a konte-
sou.

Kit sedel vedľa kontesy, ruku mal položenú na operadle
jej stoličky a končekmi prstov sa jej dotýkal pleca. Bolo to
takmer poburujúco dôverné gesto, ale bola pokročilá hodi-
na a všetci boli uvoľnenejší ako na začiatku. Obaja so záuj-
mom počúvali, čo hovorí Judith.

Áno, je to pravda, pripustila Freyja. Samozrejme, vedela
to už dlho - možno od začiatku. Bolo to manželstvo z lás-
ky. A možno sa k sebe predsa len hodia. Rozhodne je to
pekný pár.

Nečakala, či jej to vedomie spôsobí bolesť. Vrhla pohľad
na Joshuu, ktorý na ňu spýtavo hľadel, chytila ho pod pa-
zuchu a vykročila s ním na druhú stranu salóna.

„Dúfam," zamrmlal, „že tu nevyrobíte nejakú scénu, mi-
láčik. Scény ma uvádzajú do rozpakov."

Freyja sa usmiala najprv na Kita, ktorý sa zatváril ostra-
žito, potom na kontesu, ktorej pôvabný úsmev zakryl úz-
kosť, čo možno cítila.

„Ospravedlňujem sa vám," spustila Freyja, „že som nevi-
dela vaše dieťa, keď ste ho pred chvíľou ukazovali hosťom.
Josh navrhol, aby sme sa prešli, a ja som tak túžila po čer-
stvom vzduchu, že som jeho návrh bez rozmýšľania prijala.
Ale mala som pár minút vydržať."

Hoci to bolo ponižujúce - alebo možno práve preto -, ho-
vorila povýšene ako vždy, keď sa bránila. Všetci štyria na
ňu ohromene pozreli. Uvedomila si, že Joshua jej pevne
stíska rameno.

„Ale ešte nespí," kontesa sa žiarivo usmiala a vstala. „Len

som ho nechcela nechať tu dolu, keď je zvyknutý ležať v ti-
chu a pokoji vo svojej izbe. Chcete sa ísť naňho pozrieť te-
raz?"

Freyja v duchu urobila grimasu, ale úsmev jej nezmizol
z tváre.

„Ak sa nebojíte, že ho to vyruší," povedala.

„Ach nie," kontesa pozrela na Joshuu a vo fialkových
očiach sa jej zračila veselosť. „Vás nebudeme ťahať hore,
lord Hallmere. Nech sa páči, sadnite si na moje miesto."

Chvíľu si Freyja myslela, že kontesa ju chytí pod pazu-
chu, ale ak to aj pôvodne mala v úmysle, neurobila to
a viedla ju hore schodmi.

„Obávam sa," obrátila sa s úsmevom k Freyji, keď sa blí-
žili k detskej izbe, „že rodičia novorodeniatka vedia byť
veľmi únavní, lady Freyja. Zbožňujeme svoje deti a do-
mnievame sa, že všetci musia byť nimi rovnako nadšení
ako my."

„Možno je načase," nadhodila Freyja, „aby ste ma pre-
stali oslovovať lady."

Kontesa na ňu rýchlo pozrela. „A vy mi hovorte Lauren,"
odvetila. „Dobre?"

Bábätko ležalo na deke uprostred detskej izby, šermova-
lo ručičkami, kopalo nôžkami a pestúnka sedela na stoličke
nablízku a plietla. V izbe boli aj iné deti, niektoré staršie,
vrátane Becky a Davyho, ktorý na Freyju veselo zakýval
a potom sa znova venoval maľovaniu. Boli tam ešte tri pes-
túnky.

Freyji by bolo stačilo pozrieť sa na dieťa a utrúsiť pár ob-
divných slov, ale Lauren sa sklonila, vzala syna do náručia
a položila jej ho na ruky. Potom ju zaviedla do susednej
miestnosti, ktorá zrejme slúžila bábätku ako spálňa, a za-
tvorila dvere.

Freyja ho opatrne držala a obchádzala ju hrôza, že jej vy-
padne z rúk. Mal hnedé vlasy ako Kit, svetlejšie ako Lau-
ren. Ale oči bude mať po nej. Bol ľahučký ani pierko a voňal
púdrom. Vydával nezrozumiteľné zvuky, a hoci hľadel na

ňu, pohľad ešte nevedel zaostriť. Vyplašilo ju, aká neha sa
jej zrazu zmocnila.

Ku Kitovmu - a Laureninmu - dieťaťu!

„Je krásny," povedala a zahanbila sa, že sa nezmohla na
viac. Potom ho podala matke.

„Freyja," prihovorila sa jej Lauren, „neviete si predstaviť,
aká som šťastná, že ste stretli lorda Hallmera a zasnúbili ste
sa. Pravda, poznám ho iba krátko, ale okrem toho, že je
krásny, stále sa usmieva očami. A takým očiam vždy dôve-
rujem. Vyzerá šťastne a vy takisto. Ako ste zružoveli! Ten
rumenec vám pristane. Vedela som, že jedného dňa aj vy
stretnete toho pravého, ale kým ste ho sem nepriviedli, ro-
bila som si o vás starosti. Dobre viem, ako ste sa cítili - aj
mňa nechal stáť pri oltári muž, ktorého som ľúbila po celý
život. Myslela som si, že to je môj koniec. Nikdy som ne-
dúfala, že sa ešte niekedy zaľúbim. Ale stalo sa a táto dru-
há láska je oveľa silnejšia ako prvá. Dúfam, že vy cítite to
isté. A časom to bude ešte lepšie. Verte mi."

Freyja neochotne priznala, že je skutočne mimoriadne
krásna. A priam žiarila materstvom - a možno aj niečím
iným.

Muž, s ktorým Lauren vyrastala a takmer sa zaňho vyda-
la, bol gróf Kilbourne. Bol na prízemí s manželkou. Ich
dcérka bola takisto v detskej izbe. A bolo vidieť, že Lauren
nie je voči nemu vôbec zatrpknutá.

„Jeroma som nikdy naozaj neľúbila," vysvetlila Freyja.
„Mala som ho rada a žialila som za ním oveľa väčšmi, ako
som očakávala. Ale neľúbila som ho."

Lauren sa usmiala, keď Freyja úmyselne hovorila o inom,
a pozrela na dieťatko, ktoré jej zaspávalo v náručí.

„Škoda, že som nepoznala Jeroma," vzdychla si. „Kit ho
zbožňoval."

Áno. Ale ich posledné stretnutie bolo trpké a búrlivé. Kit
zlomil Jeromovi nos, potom sa na koni vybral do Lindsey
Hallu, pobil sa s Rannulfom a napokon sa vrátil na Pyre-
nejský polostrov.

„Mala by som vám porozprávať," začala Freyja, „ako ma
tí dvaja raz uniesli a zamkli v hájovni v lese."

Lauren sa zasmiala. „Kit mi o tom hovoril," povedala.
„Nesmierne ma potešilo, že ste z toho vyšli ako víťazka.
Skutočne ste tak nadávali? A vrazili ste Jeromovi do tváre?
Spomienky z detstva sú úžasné, však? Tú chyžu teraz s Ki-
tom často využívame... chodíme si tam trochu oddýchnuť."

Freyja si zrazu spomenula, čo sa v nej stalo iba pred ho-
dinou - dovtedy sa usilovala na to nemyslieť. Možno už aj
ona počala dieťa. Možno v tejto chvíli jej je súdené vydať sa
za Josha - proti vôli oboch. Ale ak to tak nie je, bude mu-
sieť čím skôr zrušiť zasnúbenie a nikdy viac sa s ním nesmie
stretnúť.

To pomyslenie ju zvláštne desilo.

Dieťatko zaspalo. Lauren ho nežne pobozkala na čielko,
opatrne ho uložila do kolísky a prikryla perinkou. Potom sa
znova obrátila k Freyji a tentoraz ju chytila pod pazuchu.
Spolu zišli na prízemie.

„Som veľmi rada, že sme sa konečne spriatelili," poveda-
la Lauren. „Vždy som vás obdivovala. Niekedy túžim mať
vášho odvážneho ducha. Ale musím sa priznať, že som sa
vás aj trochu bála."

Freyja sa zasmiala. „Akoby som to nevedela!" zvolala.
„Spomínate si, ako ste prvý raz prišli do Lindsey Hallu s Ki-
tom?"

„A vy všetci ste sa usilovali čo najväčšmi mi znepríjemniť
život?" Aj Lauren sa zasmiala. „Ako by som na to mohla za-
budnúť? Najradšej by som bola na mieste zomrela."

„Ale vy ste ma namiesto toho uzemnili ako dáma," doda-
la Freyja. „Moji bratia z vás boli celí unesení."

Keď vstúpili do salóna, Freyja zistila, že večierok sa po-
maly končí. Niektorí susedia už odišli. Wulfric stál spolu
s ostatnými členmi rodiny. Zrejme už poslali po koče.

„Bože dobrý, Free!" zvolal Alleyne, ktorý podišiel k nej,
keď Lauren zamierila k Wulfovi, „vy ste sa s Lauren pome-
rili? Ach, to bude nudný život!"

„Najvyšší čas, aby si konečne začal žiť vlastným živo-
tom," dohovárala mu prísne.

Strhol sa. „To bol úder pod pás, Free! Budem sa musieť
vybrať do sveta a hľadať šťastie. Najprv Aidan, potom Ralf,
teraz ty... v rodine sa začína šíriť epidémia šťastia."

Joshua sa rozprával s lady Kilbournovou a vojvodkyňou
z Portfrey. Využil pritom všetok svoj šarm a vyzeral zdrvu-
júco krásne. Vo svetle lustra nad hlavou mu vlasy vyzerali
celkom plavé. Freyja si znova spomenula na spoločné chví-
le a podlomili sa jej kolená. Iba pred hodinou...

Chcel prestať.

A ona mu v tom zabránila.

Aký je život zrazu zložitý!

A zábavný!

Obrátil hlavu, usmial sa na ňu a ona nadvihla obočie.
A potom žmurkol a zrazu sa naježila.

Joshua bol zväčša ranostaj. A hoci druhé ráno nevstal ne-
skoro, zobudil sa neskôr ako zvyčajne. Celú noc takmer oka
nezažmúril a zaspal, až keď začínalo svitať. Na raňajkách
boli všetci Bedwynovci okrem Freyje a Judith.

„Dnes ráno sa necíti dobre," zamrmlal Rannulf ostýcha-
vo, keď sa Joshua spýtal na Judith, „tak ako včera ráno. Pre-
šlo ju to, až keď sme mali ísť do kostola. Práve som sa pri-
znal rodine, že je v požehnanom stave. Chceli sme si to ešte
nechať pre seba, ale ranné nevoľnosti nedovolia človeku za-
chovať tajomstvo."

„Chuderka Judith," poľutovala ju Eve. „Po raňajkách pôj-
dem hore a budem jej chvíľu robiť spoločnosť - ak len ne-
bude chcieť byť radšej sama."

„A Freyja?" spýtal sa Joshua. Určite už nie je v posteli,
pokiaľ len celú noc neprebdela ako on. Bolo to dosť možné.

„Nepohádali ste sa včera náhodou?" uškrnul sa Alleyne.
„Pred raňajkami sme si boli zajazdiť, ale nechcela ísť s na-
mi dnu. Vyhlásila, že sa ešte potrebuje nadýchať vzduchu,
a šla sa prejsť."

„Či sme sa nepohádali?" začudoval sa Joshua. „S vašou
sestrou? Ako by sa niekto dokázal pohádať s takou milou
dámou ako Freyja?"

Všetci pri stole sa zasmiali. Dokonca aj Bewcastle sa za-
tváril mierne pobavene.

„Stačilo, že som včera večer pred odchodom z Alvesley na
ňu žmurkol," vysvetľoval Joshua, „a doslova soptila. Keď
sme na chvíľu osameli, prv ako sme nastúpili do koča
s Morgan a Alleynom, Freyja vyhlásila, že ľudia si to mohli
všimnúť a mohlo sa im to zdať vulgárne. Kam asi išla?"

„Asi urobíte najmúdrejšie," radil Aidan, „ak počkáte, kým
ju prejde zlosť a sama sa vráti."

„Ach," zvolal Joshua, „lenže mňa nikto nikdy nepodo-
zrieval z toho, že by som bol nadmieru múdry."

„Za domom je lesný chodníček," vysvetlila mu Morgan.
„Väčšinou chodieva tam, keď chce byť sama. A keby som sa
ja pohádala so svojím snúbencom, Aidan, chcela by som,
aby za mnou prišiel, aj keby som všetkým ostatným tvrdi-
la, že chcem byť sama, a varovala ho, aby ma nechal na po-
koji."

„Eve ma stále učí rozumieť ženám," poznamenal Aidan.
„Zdá sa, že som bol pridlho vojak."

Samozrejme, niežeby sme sa naozaj pohádali, rozmýšľal
Joshua, keď o polhodinu vykročil poza stajne smerom
k lesnému chodníčku. A nedá sa povedať, že by pre to
žmurknutie soptila - iba dala najavo opovrhnutie. Keď mu
to vyčítala, poslal jej vzdušný bozk a oslovil ju miláčik,
a jej sa až tak zatrepotali nozdry. Keď potom sedeli v ko-
či s jej sestrou a bratom, úmyselne si strčil jej ruku pod pa-
zuchu.

Nie, nepohádali sa. Ibaže včera večer sa telesne zblížili
a všetko sa medzi nimi zmenilo. To, čo sa začalo ako ne-
škodné flirtovanie na zahnanie nudy v Bathe, prešlo do im-
pulzívneho a dočasného zasnúbenia s úmyslom vyhnúť sa
pasci, čo mu nastražila teta, no trochu to skomplikovala je-
ho stará mama rozhodnutím usporiadať na počesť ich zá-

snub veľkolepý večierok. A potom prišiel do Bathu Bew-
castle, rýchlo pochopil, o čo ide, a to viedlo k ďalšiemu pre-
dĺženiu zasnúbenia. Vedel, aké nebezpečenstvo mu hrozí.
Obrnil sa nielen kvôli nej, ale aj kvôli sebe. Lenže čo sa zra-
zu stalo! Hrozí im vážne nebezpečenstvo, že ich žart pre-
rastie do záväzku na celý život. Ak včera počali dieťa,
nemali by veru na výber. A aj keď nie...

Bože dobrý, je to predsa lady Freyja Bedwynová.

Včera večer akoby si neuvedomovala závažnosť toho, čo
sa medzi nimi stalo. Alebo možno áno, no odmietala si to
pripustiť. Ale ak sa nemýli, dnes ráno sa postavila zoči-voči
realite a zistila, že je to veľmi znepokojujúce.

Lesný chodníček sa začínal niekoľkými schodmi vykopa-
nými do pôdy a spevnenými doskami - viedol pomedzi ro-
dodendrony k vysokým stromom na kopci. Tam vychodená
cestička prudko odbočovala doprava a kľukatila sa pomedzi
stromy, takže človek mal pocit, že je na kilometre vzdiale-
ný od civilizácie. Hoci leto sa skončilo, zeleň stále omamne
voňala a vtáky vyspevovali jedna radosť.

Aj Joshua sa dnes ráno postavil zoči-voči realite - ale-
bo, presnejšie, v noci. Či chce alebo nechce, je markíz
z Hallmeru. Napoleona Bonaparta uväznili na ostrove
Elba a vojny sa skončili. A s nimi sa skončila aj jeho prá-
ca. Má dvadsaťosem rokov, a hoci sa nikdy nechce vrátiť
do Penhallowu, predsa len je šľachtic. Čoskoro bude mu-
sieť zaujať svoje miesto v Hornej snemovni. Bude sa mu-
sieť niekde natrvalo usadiť - pravdepodobne v Londýne -,
hoci sa toho bál.

I keď nechápal prečo. Pred rokmi sa predsa usadil, učil sa
stolárskemu remeslu a očakával, že celý život prežije v de-
dinke Lydmere. Dokonca sa začal obzerať po dedinských
dievčatách.

Možno je najvyšší čas, aby sa oženil. A keď sa už musí
oženiť, prečo nie s Freyjou? Spoločensky si ani nemohol že-
lať lepšiu partiu. A pri nej by sa nikdy nenudil. Je príťažlivá,
včera sa presvedčil, že v posteli je naozaj vášnivo výbušná,

ako očakával. A veľmi rád by za menej dramatických okol-
ností vyskúšal, či je rovnako zmyselná ako vášnivá - stavil
by sa, že áno.

Prečo by sa nemohol oženiť s Freyjou?

Možno preto, lebo jej nikdy nedvoril. A možno preto, le-
bo nikdy nedala najavo, že túži, aby jej dvoril. Možno pre-
to, lebo je taký nepokojný a ona stále niečo cíti k Ravens-
bergovi.

Lenže teraz hádam ani nemáme veľmi na výber, pomys-
lel si, ako kráčal po chodníčku a občas nazeral do besiedok
povedľa. Freyju však nikde nevidel. Samozrejme, možno
vôbec nešla týmto chodníčkom. Alebo ak aj šla, už dávno sa
vrátila domov inou cestou.

Od začiatku viedol chodníček do kopca, hoci stúpanie
nebolo strmé. Joshua si uvedomil, že sa blíži k hrebeňu
a chodníček začne klesať. Na vrchole kopca sa vynímala ka-
menná veža, umelecky upravená tak, aby pôsobila ako ro-
mantická ruina. Ak je za úzkym vchodom s gotickým
oblúkom točité schodište - a bol presvedčený, že je - a cho-
dec má ešte dosť síl, môže zrejme vystúpiť na opevnenie
s cimburím a naskytne sa mu nádherný výhľad ponad vr-
cholce stromov na okolitú krajinu.

Pozrel hore - a usmial sa.

Ruky jej spočívali na cimburí. Tvár mala vystavenú slnku
a napoly odvrátenú od miesta, kde stál. Ak aj počas jazdy
na koni mala klobúk, teraz po ňom nebolo ani stopy. Do-
konca nemala ani sponky a bujné vlasy jej voľne povievali
vo vánku.

Znova si spomenul na vikinské panny a saské bojovníč-
ky. Dnes ráno mu však skôr pripomínala stredovekú pani
hradu brániacu pevnosť pred útočníkmi, kým jej pán kdesi
bojuje.

Raz mu povedala, že niekedy má pocit, akoby sa narodi-
la v nevhodnej dobe.

„Ak podídem bližšie," zakričal s dlaňami pri ústach, „pri-
vítate ma horúcim olejom a spŕškou otrávených šípov?"

Obrátila sa a odhrnula si vlasy z tváre, aby naňho videla.
„Nie," odvetila. „Rozhodla som sa, že si doprajem to po-
tešenie a osobne vás zhodím z cimburia. Poďte hore."
A obdarila ho šelmovským úsmevom.

„POZRITE," POVEDALA, keď vystúpil po točitých schodoch
až hore. Ukázala rukou dookola. „Myslíte, že môže byť na
svete krajší výhľad?"

Z opevnenia bolo vidieť na kilometre ďaleko všetkými
smermi. Dom sa jej vynímal za chrbtom, ale ona sa radšej
dívala proti vetru opačným smerom ponad stromy a zadnú
časť parku, kde sa rozkladala oráčina, roľnícke usadlosti, ži-
vé ploty a kľukaté cestičky. Veža patrila medzi jej najobľú-
benejšie miesta - týčila sa na osamelom mieste, kde jej
drobné bolesti ofukoval vietor.

Nerada sa o ňu s niekým delila, ale bolo by od nej ne-
pekné, keby ho poslala preč, hoci by to najradšej urobila.
Keď nečakane začula jeho hlas a uvidela ho stáť dolu, kole-
ná sa jej roztriasli ako huspenina, zovrelo jej žalúdok a na
nestráženú chvíľu jej vyrazilo dych. Celé jej telo naňho re-
agovalo, a keď teraz podišiel bližšie, vysoký a mužný v jaz-
deckom odeve a bez klobúka, bytostne ho vnímala.

A ten pocit sa jej vôbec nepáčil. Pred štyrmi rokmi, keď
bola zaľúbená a myslela si, že ju s Kitom čaká šťastie na
veky vekov, sa vášni nebránila. Ale teraz jej správanie
svedčilo len o tom, že sa nevie ovládať. Nie je do Josha za-
ľúbená, iba po ňom vášnivo túži. A to jej bolo proti mysli.
Nechcela vášnivo túžiť po mužovi, ktorému sa zdá všetko
zábavné a takmer nikdy mu nepreblesne hlavou vážna
myšlienka.

Joshua Moore, markíz z Hallmeru, sa nezdal hodný jej
lásky, aj keby ju k nemu cítila.

„Ani na svojich potulkách po svete som nič také nevidel,"

odpovedal na jej otázku a obdivne sa obzeral navôkol.
„Všetky polia sú už zožaté a niektoré stromy začínajú čer-
venieť. O pár týždňov budú ešte krajšie. Ach, prepáčte." Po-
zrel na ňu. „Vy nemáte rada jeseň, však?"

„Iba preto, lebo po nej príde zima," odvetila. „Zima mi
vždy pripomína..." Zachvela sa.

„Že všetci sme smrteľní?" nadhodil. „Čítali ste Gulliverove
cesty?"

„Pravdaže," prikývla.

„Pamätáte sa na tých, ktorým bolo súdené žiť večne?"
spýtal sa. „Už si nespomínam, v ktorej časti knihy to bolo,
ale narodili sa so znakom na čele, ktorý znamenal, že nikdy
nemôžu zomrieť. Nikto im nezávidel, naopak, stali sa naj-
poľutovaniahodnejšími predstaviteľmi svojej rasy. Narodiť
sa s tou značkou bol ťažký údel. Jonathan Swift bol asi
múdrejší ako my a chápal, že nikto by si asi neželal žiť več-
ne. A ak človek žije v neprestajnom strachu, Free, ako si
môže vychutnať čas, ktorý mu je vydelený?"

„Ja nežijem v neprestajnom strachu," bránila sa.

„Iba v zime?" usmial sa na ňu. „A v jeseni, lebo po nej pri-
chádza zima? Vždy polovicu roka?"

Pokrútila hlavou. „Toto je veľmi hlúpy rozhovor," prece-
dila. „Kto vám povedal, že ma tu nájdete?"

„Chceli ste sa predo mnou skryť?" nadhodil.

„Nikdy sa pred nikým neskrývam," odsekla nahnevane -
samozrejme, že sa chcela pred ním skryť, alebo aspoň čo
najviac oddialiť stretnutie s ním. „Myslím, že je najvyšší
čas, aby sme sa verejne pohádali, Josh. Je načase, aby som
vám dala voľnosť a mohli ste si ísť svojou cestou. Je načase
ukončiť túto frašku."

„To nejde, miláčik," lakťom sa oprel o opevnenie a pozrel
jej do tváre. „Ešte nie. Musíme chvíľu počkať - čo ak sme
počali dieťa?"

Takmer celú noc prebdela, lebo si robila starosti práve
pre to, že sa napokon bude musieť zaňho vydať a on sa
s ňou bude musieť oženiť. Že uviaznu v klepci manželstva,

pre ktoré sa ani jeden z nich nerozhodol dobrovoľne, a oba-
ja by z toho boli nešťastní. Že bude mať vlastné bábätko...

„Nepočali sme," vyhlásila rozhodne. „Vždy to pre niečo
musíme oddialiť. Keď sme sa naoko zasnúbili, chceli sme to
zrušiť na druhý deň. A odvtedy každý deň akoby sme sa za-
hrabávali čoraz hlbšie."

„Mám tomu rozumieť tak, kráska," spýtal sa, „že sa ne-
chcete za mňa vydať?"

„Dobre viete, že nechcem," odvrkla podráždene. „O nič
menej, ako sa vy nechcete oženiť so mnou. Buďte aspoň raz
v živote vážny, Josh. Takmer sa mi zdá, že váš smiech
a bezstarostné správanie sú len maska. Ale zatiaľ som sa eš-
te nepresvedčila, či sa za tou maskou neskrýva celkom nič
alebo je za ňou bytosť, ktorú by som bez masky ani nespo-
znala."

Hľadel na ňu prižmúrenými očami a na perách mu stále
pohrával úsmev. „Zrejme nič, miláčik," odvetil. „Mrzí vás,
čo sa stalo včera večer?"

„Pravdaže ma to mrzí," odvrkla. „No bola to len a len
moja vina. Vôbec som nemala navrhnúť, aby sme šli do há-
jovne. Keby som čo len trochu rozmýšľala, uvedomila by
som si, aké nebezpečenstvo nám tam hrozí. Ale ani mi to
na um nezišlo. Nebola som pripravená odolať tomu, čo sa
ukázalo neodolateľné. Zato vy áno. Boli by ste ma zastavi-
li, ale nedala som sa. Nesmierne ma to ponižuje."

„Takže sa vám to nepáčilo?" spýtal sa.

„Pravdaže..." Obrátila hlavu a zagánila naňho. „Pravdaže
sa mi to páčilo. Som žena a vy ste muž - a to krásny, prí-
ťažlivý muž."

„Nie!" Uškrnul sa. „Naozaj si to myslíte?"

„Pravdaže sa mi to páčilo," zopakovala. „Ale to ešte nič
neznamená. Nechápete? Bola by som radšej, keby sa to ne-
bolo stalo. Nielenže nie sme naozaj zasnúbení, ale ani ne-
rozmýšľame o tom, že by sme sa zasnúbili. Nikdy medzi
nami nebol hlbší vzťah, iba sme spolu flirtovali, aj to iba
preto, lebo sme trčali v Bathe a obaja sme sa hrozne nudi-

li. Nikdy sme nebrali svoje zásnuby vážne, hoci mám do-
jem, že sa nám to obom páčilo ako žart, ktorý sa čoskoro
skončí a nijako nás to nepoznačí. Včera to však zašlo pri-
ďaleko. Pravdaže by som bola radšej, keby sa to nebolo sta-
lo. Ak budeme nútení vziať sa, mojou vinou si obaja zni-
číme život."

„Mali by sme teda dúfať, že sa nebudeme musieť vziať,"
odvetil a smiech sa mu vytratil z očí. „Ale bol včerajší večer
pre vás aspoň trochu užitočný? Prestali ste nenávidieť kon-
tesu Ravensbergovú?"

„Už bolo načase," vzdychla si a zahľadela sa k domu, kto-
rý z tohto uhla pôsobil alžbetínsky. „Už som sa sama han-
bila za city, aké som prechovávala k nej a Kitovi. Je to do-
konalá dáma a správa sa veľmi milo a srdečne - nepáčili sa
mi tieto jej vlastnosti, lebo sama sa nimi nevyznačujem. Ale
áno, včera sme sa zmierili a možno z nás raz budú aj pria-
teľky. Ktovie? Stávajú sa aj čudnejšie veci."

„A čo Ravensberg?" zaujímal sa. „Odpustili ste mu?"

Znova si vzdychla a rukou si odhrnula vlasy z tváre.
„Včera v noci som sa neubránila myšlienke," povedala, „že
keby sa vlani v lete vrátil domov bez Lauren, nebol by
schopný brániť sa očakávaniam rodiny aj mňa. Možno
by sa bol so mnou oženil iba preto, lebo by nevedel, ako sa
tomu vyhnúť. A ja by som na to prišla, aj keď nie hneď, ale
po čase určite. Bolo by to peklo. Nemám mu čo odpustiť.
Pred štyrmi rokmi sa so mnou chcel oženiť, ale ja som
nechcela. Vlani mi nebol nič dlžen. A možno som si len na-
mýšľala, že ho ľúbim. Bola som zaľúbená - a to zúfalo, ale
nie som si istá, či moja láska nebola v skutočnosti len vá-
šeň."

„A ja vo vás vyvolávam vášeň?" chcel vedieť.

Znova sa obrátila k nemu, a keď videla, ako sa mu oči
smejú, aj ona sa zasmiala.

„Ach, to nemôžem poprieť," vyhlásila. „A vy to musíte
vedieť, rovnako ako ja viem, že aj ja vo vás vyvolávam vá-

šeň. Ale to pre spoločný život nestačí. Je to nebezpečné
a treba tomu za každú cenu odolávať."

Stála pri ňom priveľmi blízko. Schytil ju za boky a pri-
vinul. Sklonil hlavu a pootvorenými ústami ju zľahka po-
bozkal. Položila mu ruky na plecia a až jej srdce zamrelo,
keď si uvedomila, aká prázdnota ju čaká, keď sa táto fraška
skončí.

„Aj keď nikdy nepochopím," ozvala sa, keď odtiahol
hlavu, „ako vo vás môžem vyvolávať vášeň. Som taká ška-
redá!"

„Čože?" V očiach sa mu zračil smiech. „Pri každej inej že-
ne by som usúdil, že sa neveľmi jemne usiluje vymámiť zo
mňa kompliment. Ale vy to myslíte vážne. Počkajte, nech si
vás poriadne obzriem."

Blúdil jej pohľadom po tvári a ona si v duchu nadávala,
že vypustila z úst také hlúpe slová. Už dávno sa prestala
sťažovať na to, ako vyzerá, už dávno prestala závidieť Mor-
gan jej krásu. Je, aká je. A ak sa niekomu nepáči, môže sa
dívať inde.

„Nie ste krásna, Free, ani pekná," povedal. Aspoňže ne-
klamal... „Vy ste viac ako to. Ste jednoducho nádherná, mi-
láčik. Myslím, že odteraz sa mi všetky pekné dievčatá budú
zdať bezduché."

„To je hlúposť!" Zasmiala sa. „Ak neprestanete s tými li-
chôtkami, vážne vás zhodím z opevnenia."

„Až sa trasiem od strachu," zamrmlal, zdvihol ju do výš-
ky a zovrel v náručí.

„Pustite ma," zavelila pobúrene.

On s ňou však pristúpil k hradbám a zdvihol ju ešte vyš-
šie. Zvrieskla, pevne ho objala okolo krku a potom sa proti
vlastnej vôli rozosmiala.

„Nebráňte sa," napomínal ju so smiechom, „lebo vás pus-
tím dolu, Free. Hop!"

Znova zvrieskla, lebo predstieral, že ju zhodí dolu.

Konečne ju položil na zem a ona zostala stáť tesne pri

ňom, hlavu si zaborila do jeho nákrčníka a spamätávala sa
zo smiechu.

„Vy naničhodník," zvolala, „veď ja sa vám ešte pomstím.
Počkajte!"

„Free," zašepkal jej do vlasov, „musím vám niečo pove-
dať. Ak sme počali dieťa, stalo sa to rovnako mojou vinou
ako vašou. Vezmeme sa a budeme sa usilovať spolu nažívať
čo najlepšie, a nepôjde nám len o dieťa, ale aj o nás dvoch.
Nebudeme strácať energiu tým, že sa budeme nenávidieť,
obviňovať sa navzájom a byť nešťastní z toho, že si budeme
myslieť, aký je ten druhý nešťastný. Urobíme, čo bude v na-
šich silách, aby nám to spolu klapalo. Platí?"

Zostala otrasená. Keď tam pri ňom stála, hrialo ju teplo
jeho tela a cítila istotu. Jeho slová nezmenili nič - a predsa
všetko.

... ak sme počali dieťa...

„Platí," prikývla.

Stáli tesne pri sebe a ani jeden z nich nevedel čo ďalej.

„Mali by sme sa vrátiť domov," vyhlásila rázne a odstú-
pila. „Som hladná."

„Pôjdem po schodoch pred vami," navrhol. „Sú dosť str-
mé. Ak chcete, môžete ma chytiť za ruku."

Vystrčila bradu a povýšene naňho zagánila.

„Ejha!" teatrálne zdvihol ruky, akoby sa chcel brániť pred
útokom. „Čo som zase povedal, dočerta?"

„Neopovážte sa ma ochraňovať!" oznámila mu chladno.
„Vyšla som po tých schodoch bez pomoci nejakého nezne-
siteľne násilného chlapa. A rovnako sama zídem aj dolu."

„Dofrasa!" pokrútil hlavou a spustil ruky. „Chlap sa pri
vás nemôže ani zahrať na džentlmena, Free, lebo aj to vás
nazlostí. Tak teda choďte a pokojne si dolámte väzy. Pôj-
dem za vami a budem šťastný, že ma nestiahnete so sebou.
Ba čo viac, môžete zabrániť, aby som sám spadol, keď sa
potknem o vlastné nohy."

Freyja sa v duchu usmiala a pustila sa dolu točitým scho-
dišťom.

Joshuovi sa Bedwynovci páčili a mrzelo ho, že ich tak kla-
mú - hoci nakoniec ich zásnuby možno nebudú klamstvo,
lebo sa s Freyjou budú musieť zosobášiť.

Rannulf a Judith sa na druhý deň mali vrátiť do leices-
terského grófstva. Žili v Grandmaison Park s lady Bea-
mishovou, starou matkou Bedwynovcov z matkinej strany,
ale mala dosť podlomené zdravie a už ju nechceli nechávať
dlhšie samu.

„Čoskoro sa znova uvidíme, Joshua," sľúbila Judith, keď
sa so všetkými lúčila, „takže vám nehovorím zbohom. Len
dúfam, že nebudete mať svadbu v čase, keď nebudem môcť
cestovať. Ale to je odo mňa naozaj sebecké. Budem sa tešiť
spolu s vami, nech vtedy budem kdekoľvek."

„Musíte byť poriadne tvrdý chlap, ak ste sa zaľúbili do
Free," Rannulf mu podal ruku a žmurkol. „Bezpochyby to
nebude práve najpokojnejšie manželstvo. Ona sa nedá tak
ľahko ovládať. Ale odhadujem, že si našla seberovného
partnera. Rozhodne to bude zaujímavé manželstvo."

„Neverím," odvetil Joshua, „že by sa dala čo len trochu
ovládať. Asi ma Boh požehnal, lebo mne sa páči taká, aká je."

Rannulf sa pobavene zasmial a štuchol ho do pleca.

Kým človek bližšie nespoznal Aidana, zdal sa mu mrzutý
a akoby mu celkom chýbal zmysel pre humor. Je pravda, že
mu trvalo dlho, kým sa čo len pousmial, ale Joshua rýchlo
pochopil, že Eve zbožňuje a má veľmi rád aj svoje deti. Trá-
vil s nimi celé dni - hrali sa spolu, chodil s nimi na pre-
chádzky a zajazdil si s nimi na koni, a hoci vyžadoval po-
slušnosť a zdvorilosť, inak im dával voľnosť.

„Po smrti rodičov pocítili hrôzu neistoty a odmietnutia,"
vysvetľoval, kým Joshua dohliadal na chlapca, zatiaľ čo
Aidan zaúčal dievčatko do jazdeckého umenia. „Keď som
sa oženil s Eve a už žili s nami, niekto sa ich pokúsil zmoc-
niť z pomsty za to, že sa za mňa vydala. Museli sme ísť pred
súd a až ten nás ustanovil za zákonných poručníkov. Aj ke-
by som mal stráviť celých dvadsať rokov presviedčaním, že
majú svoje miesto v spoločnosti, že ich máme bezvýhradne

radi, že majú v nás istotu a že keď vyrastú, budú šťastní, po-
tom budem spokojný, že som tie roky využil dobre."

„Sú to šťastné deti," poznamenal Joshua, lebo si spome-
nul na vlastné pochmúrne detstvo.

„Majú na to právo," ubezpečil ho Aidan. „Samozrejme, je
možné, že keď Eve privedie na svet vlastné dieťa, zmocní sa
ich pocit neistoty, ale ten čas ešte nenastal, a budeme na to
myslieť, keď to príde."

Alleyne bol v mnohom podobný Joshuovi. Bol veselý, či-
norodý, ale pôsobil do istej miery nepokojne - akoby nemal
pred sebou cieľ.

„Závidím vám," povedal mu, keď sa ocitli sami pri raňaj-
kách po rozlúčke s Rannulfom a Judith. „Keď máte teraz ti-
tul a vláda už nepotrebuje vaše služby vo Francúzsku,
môžete ísť na svoj majetok a oženiť sa so ženou, ktorú ľú-
bite a ktorá vám pomôže zapustiť korene. Mám dojem, že
Free naozaj ľúbite." Uškrnul sa. „Neviem si predstaviť, že
by sa s ňou niekto chcel oženiť, ak len nie pre majetok, iba-
že vy očividne jej peniaze nepotrebujete."

„To máte pravdu," súhlasil Joshua. „Ale zrejme ani vy ne-
trpíte nedostatkom financií ani iných vlastností, ktoré vám
pomôžu prilákať nádejnú nevestu, ak po tom túžite."

„Problém je v tom," vzdychol si Alleyne, „že sám neviem,
čo chcem. Keby som bol chudobný, nezostávalo by mi iné,
len sa zamestnať. Predpokladám, že za takých okolností by
som sa už dávno usadil a bol by som celkom šťastný. A ke-
by som bol chudobný, nechcelo by ma chytiť do klepca toľ-
ko žien. Možno by som našiel takú, čo by ma ľúbila iba pre
mňa samého, a kvôli nej by som sa vďačne vzdal slobody.
Tituly a peniaze majú svoje nevýhody."

„Kedysi som nemal ani jedno, ani druhé," odvetil Joshua,
„a vcelku môžem povedať, že máte pravdu."

„Ale nie som si istý," povedal Alleyne ľútostivo, vstal
a naložil si ešte na tanier, „či by som sa niečoho z toho ve-
del vzdať, keby som mohol. Rozmýšľal som - trochu ma
na to nakriatol Wulf -, že zasadnem do parlamentu alebo

budem pracovať pre vládu. Pokiaľ ide o manželstvo, nepo-
náhľam sa. Od Bedwynovcov sa očakáva, že po svadbe bu-
dú žiť monogamne. Ba čo viac, predpokladá sa, že budú
ľúbiť svoje manželky. A nie som si istý, či som na to zrelý
a či vôbec niekedy budem. Dúfam, že vy ste. Freyja to bu-
de od vás vyžadovať - hoci aj päsťami, keby to bolo nevy-
hnutné."

„Tak teraz ste ma smrteľne vystrašili," zvolal Joshua. „Už
som mal dva razy česť zoznámiť sa s jej päsťou."

Alleyne zaklonil hlavu a rozosmial sa. „Ach, tá naša
Free!" chechtal sa.

Morgan bola mladá, krásna a mali ju čoskoro uviesť do spo-
ločnosti. Na jar ju predstavia kráľovnej a zostane v Londý-
ne, aby sa zúčastnila na všetkých podujatiach spoločenskej
sezóny. Keďže sa narodila pod šťastnou hviezdou a bola
nielen krásna, ale pochádzala aj z urodzenej a zámožnej ro-
diny, určite jej bude dvoriť dosť mladých mužov a nejeden
si ju bude chcieť vziať už len pre jej krásu.

Ale ona nebola pochabé mladé dievča, čo rozmýšľa iba
o dobrých partiách a večierkoch.

„Ten rozruch, čo sa deje pri uvádzaní do spoločnosti, mi
pripadá strašne hlúpy," posťažovala sa raz pri večeri. „Zdá
sa mi nechutné a ponižujúce, že dievčatá sa ponúkajú na
vydaj."

„Hádam sa len nebojíš, že o teba nikto neprejaví záujem,
Morg?" doberal si ju Alleyne.

„Ani náhodou," odbila ho opovržlivo, „tak sa už toľko ne-
vyškieraj. Bojím sa, že sa to skončí presne naopak. Očaká-
vam, že sa na mňa vrhnú hlúpi ucháni, prestarnutí zhýralci
a nudní chlapi všetkých vekových kategórií. A to len pre
moje spoločenské postavenie. Nikto z nich ma nebude po-
znať, ba ani túžiť po tom, aby ma spoznal. Budú sa iba
chcieť oženiť s bohatou najmladšou sestrou vojvodu z Bew-
castlu."

„Našťastie ich budeš môcť všetkých odmietnuť, Morgan,"

utešoval ju Aidan. „Wulf nie je tyran a nenútil by ťa do
manželstva proti vlastnej vôli, aj keby mal také sklony."

„Na jar sa s niekým istotne zoznámite," zapojila sa Eve.
„Alebo možno o rok... A ten muž bude niečím výnimočný,
Morgan. Bude to človek, pri ktorom sa vám rozbúši srdce.
A aj keby ste nikdy nemali v úmysle zaľúbiť sa doňho, zra-
zu budete vedieť, že to je ten pravý."

„Odkedy sa Eve zoznámila s Aidanom," vzdychla si Frey-
ja zúfalo, hoci dobrosrdečne pozrela na švagrinú, „stala sa
z nej beznádejne romantická duša."

„To je pravda," priznala Eve a začervenala sa.

„Rozhodne neplánujem stretnúť svojho budúceho man-
žela na večierku v Londýne," Morgan pohŕdavo pohodila
hlavou. „Budem čakať hoci aj do dvadsiatich piatich rokov
ako Freyja. Ona čakala dovtedy, kým nestretla toho pravé-
ho." Pozrela na Joshuu a očividne schvaľovala sestrino roz-
hodnutie.

„Aj keď sa v priebehu tých rokov vyskytli isté zádrhy,"
poznamenal Alleyne.

Joshua zistil, že sa mu celkom páči dokonca aj Bewcastle,
hoci to bol chladný, prísny a neprístupný človek. Jedával
s rodinou a večer s nimi sedával v salóne. Ale inak trávil čas
osamote. V deň, keď Rannulf s Judith odišli, pozval po obe-
de Joshuu do knižnice. Joshua pochopil, že také pozvania
sú vzácne. Klesol do kresla, na ktoré ukázal Bewcastle, prv
ako sa sám usadil na druhej strane kozuba.

„Predstavili vás väčšine členov našej rodiny," spustil,
oprel si lakte o operadlo a spojil prsty do striešky, „a keď
sme boli v Alvesley na krstinách, predstavili vás aj takmer
všetkým susedom. Pôvodne som mal v úmysle po návrate
z Bathu usporiadať tu večierok alebo možno aj bál na počesť
vašich zásnub, ale možno si to neželáte. Predpokladám, že
tie zásnuby sú ešte vždy len dočasné."

Joshua zaváhal a hľadel do nepreniknuteľných svetlých
vojvodových očí. Na okamih sa mu zazdalo, že takmer vidí
v tých očiach poznanie, čo sa stalo v ten večer v Alvesley.

„Ako ste sám naznačili v Bathe," ozval sa, „a ako som vy-
svetlil Freyji ešte predtým, ja beriem tie zásnuby celkom re-
álne. Iba ona ich môže zrušiť. Zatiaľ sa k tomu definitívne
nevyjadrila."

Už predtým si všimol, že Bewcastlovi neprekáža, ak na
dlhú chvíľu zavládne ticho. Aj teraz zavládlo.

„Ak si želáte, aby sa vyjadrila definitívne," odvetil Bew-
castle napokon, „verím, že jej to naznačíte. Hoci Freyja je
asi posledná žena na svete, ktorej by ste mohli zlomiť srd-
ce, predsa len aj to sa jej už stalo."

„Viem," prikývol Joshua.

„Ach..." Vojvoda nadvihol obočie.

„Zistím, čo si Freyja myslí o večierku či bále," ponúkol sa
Joshua a mal pocit, že nakrátko zahliadol tú stránku Bew-
castla, ktorú starostlivo skrýval aj pred rodinou. Záležalo
mu na Freyji - nielen na jej dobrom mene, a zároveň dob-
rom mene Bedwynovcov, ale aj na nej samej. Bál sa, že bu-
de mať znova zlomené srdce.

V tej chvíli sa mu dvere knižnice za chrbtom otvorili, voj-
voda nadvihol obočie ešte vyššie a prstami zovrel rúčku
lorňona. Joshua sa obzrel ponad plece a videl, že ich vyru-
šila malá Becky - chvíľu nakúkala, potom vošla a zatvorila
za sebou.

„Práve som sa zobudila," vyslovovala veľmi starostlivo
piskľavým detským hláskom, „a Davy nebol v izbe. Pestún-
ka pani Johnsonová povedala, že môžem ísť dolu. Ale ma-
mička, ocko aj všetci ostatní šli von a ja nechcem ísť za ni-
mi, lebo dnes je chladno."

Bewcastlovi zastala ruka s lorňonom na polceste. „Zdá
sa," odvetil, „že ti nezostáva iné, len zostať vnútri."

„Áno," súhlasila, ale nereagovala na jeho náznak, že si
môže urobiť pohodlie všade inde, len nie v knižnici.

„Dobrý deň, strýko Joshua," pozdravila, keď okolo neho
prechádzala, aby preskúmala predmet, čo zaujal jej pozor-
nosť - Bewcastlov lorňon. Vzala ho prekvapenému vojvo-
dovi z prstov, zblízka si ho obzrela, chvíľu ho obracala v ru-

kách a potom si ho priložila k oku. Pozrela naňho. „Vyzerá-
te smiešne, strýko Wulf."

„Ja viem," odvetil. „Aj tvoje oko vyzerá smiešne."

Zachichotala sa, potom sa obrátila, uvelebila sa mu na lo-
ne, oprela sa mu o hruď a ďalej sa hrala s lorňonom.

Joshua si všimol, že kým sa Bewcastle začal so záujmom
vypytovať na Penhallow, vyzeral trochu nesvoj, ale do istej
miery aj potešene. Ani sa nepohol, akoby sa bál, že dieťa
odplaší. Joshua predpokladal, že sa mu ešte nikdy nič po-
dobné nestalo.

Freyja sa tvrdošijne bránila akejkoľvek verejnej oslave ich
zásnub v Lindsey Halle, presne ako Joshua očakával.

„Bože dobrý," zvolala, keď sa jej na to popoludní spýtal
pri biliarde, „čo ešte vymyslíte? Svadbu naoko? Čo je veľa,
to je veľa! Už čoskoro sa s vami verejne pohádam, Josh, či
sa vám to páči alebo nie. Je to smiešne a začína ma to una-
vovať."

„Ešte chvíľu počkajte," nabádal ju.

„Počkajte, počkajte, počkajte," vyštekla netrpezlivo. „Bu-
dete mi to hovoriť aj na osemdesiate narodeniny? Začína to
byť veľmi hlúpe. Nie, nijaký večierok, bál, čaj ani nič po-
dobné sa konať nebude! Bola by som radšej, keby sme sa ni-
kdy nezasnúbili. Teraz už ľutujem, že ste vtedy v noci vtrhli
do mojej izby, že som sa v to ráno prechádzala v Sydney-
ských záhradách, že som pribehla za krikom, že som s vami
tancovala na tom večierku, že..."

„Ak ťuknete do tej gule," varoval ju, „poletí tak prudko,
že rozbije okno."

Prudko odložila tágo.

„Josh," vzdychla si, „všetci sú z našich zásnub takí šťas-
tní. Už to nevydržím."

„Tak potom máme dve možnosti," navrhol. „Môžete sa
so mnou pohádať, zrušiť zásnuby a poslať ma do čerta, ale-
bo si môžem spomenúť na dôležité obchodné povinnosti,
pre ktoré sa musím okamžite vrátiť do Penhallowu. Navr-
hujem druhé riešenie, lebo si nevyžaduje okamžité zrušenie

zásnub a budete ma môcť znova privolať, keby ste to pova-
žovali za potrebné."

Dofrasa, pomyslel si ohromene, nechcem ešte odísť. Ale
musel uznať, že situácia začína byť neudržateľná. Spätne
nebol presvedčený, že Bewcastle urobil správne, ak trval na
tom, aby sem prišiel. Tie zásnuby už trvajú pridlho.

„Tak teda do toho," vyzvala ho. „Ale ako to chcete uro-
biť? Aký dôvod uvediete?"

„Správca mi často píše," vysvetlil jej. „Vie, že som tu.
V najbližších dňoch od neho takmer určite príde list."

„Aj keby prišiel hneď zajtra, bude sa mi to zdať neskoro,"
zamrmlala.

„Aké romantické, precítené slová, miláčik," zasmial sa
a priložil jej ukazovák na bradu.

Zamračene zdvihla tágo a znova sa sklonila nad stôl.

LIST PRIŠIEL na druhé ráno. Ležal na striebornom podno-
se na stole vo veľkej sieni, kam ukladali aj listy všetkých
členov rodiny okrem Bewcastlových; jemu ich nosili do
knižnice. Všetci sa práve vrátili z jazdenia a trochu boli
premočení, lebo vonku mrholilo. V to ráno si s nimi bol
zajazdiť dokonca aj vojvoda. Deti sa rýchlo rozbehli hore,
aby sa prezliekli.

„Ach, Aidan, prišiel list od Thelmy!" zvolala natešene
Eve. „A pod ním je list pre vás, Joshua." S úsmevom mu ho
podala.

Pozrel na Freyju a pohľady sa im stretli - aj ona dostala
list. Nastala pochmúrna chvíľa. Bude mať zámienku odísť.
Už má premyslené, čo povie, keď „dočíta" list, a bude v tom
aj zrnko pravdy - vyhlási, že vzhľadom na to, že sa skonči-
la žatva a blíži sa zima, je potrebné, aby čo najskôr opra-
vili domy pre jeho poľnohospodárskych robotníkov, a mal
by na tie práce dohliadnuť, aspoň prvých pár týždňov. A za

ten čas Freyja zistí, či počali dieťa, a buď ho privolá naspäť,
aby sa rýchlo vzali, alebo ukončí zasnúbenie. Dôvod bude
musieť vymyslieť sama.

Odídem hneď zajtra, pomyslel si, keď rozlomil pečať. Bu-
de znova slobodný - aspoň po tom, čo sa mu ozve Freyja.
Bude si môcť zariadiť život, ako chce. Bude si môcť do sý-
tosti užívať zábavky, ktoré sa mu naskytnú.

List Jima Saundersa bol kratší ako zvyčajne. Joshua ho
rýchlo prebehol pohľadom a potom si ho prečítal pomalšie.
Doparoma, pomyslel si. Postavil sa proti vôli tej ženy a ona
teraz nebude spokojná, kým ho nezničí. A zdalo sa, že je
pripravená vložiť sa do toho telom i dušou.

„Stalo sa niečo, Josh?" spýtala sa Freyja úmyselne nahlas
a ustarostene, takže všetci pozreli naňho. A práve to chcela
dosiahnuť.

„Veru stalo," vzdychol si. „Obávam sa, že sa budem mu-
sieť bez meškania vrátiť do Penhallowu."

„O čo ide?" zaujímala sa Eve znepokojene. „Dúfam, že sa
nestalo nič nepríjemné."

„Nuž," zaváhal, „chystajú sa ma obviniť z vraždy."

„Z vraždy?" Aidan prehovoril za všetkých hromovým hla-
som, pri ktorom sa zrejme kedysi postavil do pozoru celý
oddiel vojakov. „Z vraždy koho?"

„Bratanca," Joshua znova poskladal list. „Zomrel pred
piatimi rokmi. Nedávno sa mojej tete, markíze z Hallme-
ru, ohlásil svedok, ktorý je ochotný odprisahať, že som za-
bil Alberta."

„A urobili ste to?" Aidan mal tvár ani z kameňa a v tej
chvíli pripomínal obávaného plukovníka, akým kedysi bol.

„Vlastne ani nie," uškrnul sa Joshua. Vedel, že to nie je
zábavné - v nijakom prípade -, ale cítil sa ako v ozajstnej
melodráme, keď všetci stáli vo veľkej sieni ako herci. „Ho-
ci som bol podľa všetkého posledný, kto ho videl živého."

„Môžem navrhnúť," zasiahol Bewcastle takmer znudene,
„aby sme pokračovali v tejto diskusii v jedálni?"

Chvíľu sa nikto ani nepohol, iba Bewcastle. Potom k Jo-
shuovi pribehla Freyja a chytila ho pod pazuchu.

„Vy možno nie ste hladní, ale ja veru som," vyhlásila.

A vzdialila sa s ním dlhými krokmi.

„Mohla som vedieť," šepkala zúrivo, „že si vymyslíte ne-
jakú smiešnu historku. Skutočne čakáte, že vám to ľudia
uveria?"

„Urobím, čo bude v mojich silách, aby som ich o tom pre-
svedčil, miláčik," odvetil a strčil si Saundersov list do vrec-
ka jazdeckého kabáta. „Ak sa o pár týždňov ukáže, že som
nebezpečný zlosyn a zamknú ma do temnice, kde budem
čakať na obesenie, aspoň budete mať dôveryhodnú zámien-
ku ukončiť naše zasnúbenie."

„Vy si zo všetkého robíte žarty," vzdychla si.

Ale potom už nemali príležitosť porozprávať sa medzi
štyrmi očami. Ostatní pribehli za nimi a dychtili po ďalších
informáciách. Ale kým si nakladali na taniere a lokaj im na-
lial kávu a odišiel, Bewcastle rozvláčne hovoril o počasí.

„A teraz," ozvala sa jeho milosť, keď konečne osameli,
„by ste nám mohli objasniť povahu toho obvinenia, Hall-
mere. Ale ak nechcete, nemusíte, hoci Freyja má právo to
vedieť. My ostatní nie."

„Albert sa utopil," začal Joshua. „Večer sme sa spolu čln-
kovali a strhla sa búrka. Vyskočil z člna a chcel doplávať
k brehu. Nebol veľmi dobrý plavec, ale odmietol znova na-
sadnúť do člna. Vesloval som popri ňom, kým nebol dosť
blízko pri brehu, aby sa postavil na pieskové dno - čo aj
urobil - a potom som znova zamieril na more. Pravda, za
daných okolností by to bolo hazardérstvo, ale túžil som byť
sám a v pokoji rozmýšľať. Okrem toho v tých časoch som
sa cítil nepremožiteľný. Na druhé ráno som sa dozvedel, že
je nezvestný. Neskôr v ten deň príliv vyplavil na breh jeho
telo."

Eve si priložila ruky na ústa.

„On po vašom odchode znova išiel do hlbokej vody?" za-

čudoval sa Alleyne. „To bolo od neho za búrky naozaj hlú-
pe, najmä ak nebol dobrý plavec. Alebo sa aj on cítil nepre-
možiteľný?"

„Predpokladám, že ste sa pohádali," nadhodil Aidan.

„Áno," priznal Joshua, „hoci už si nespomínam prečo.
Stále sme sa hádali. Vyrastali sme spolu v Penhallowe, ale
nikdy sme sa nemali veľmi radi."

„A predsa ste sa s ním šli večer člnkovať," podotkol Bew-
castle, odpil si z kávy a zahľadel sa naňho striebornými oča-
mi.

„Áno."

„A teraz sa prihlásil svedok," ozvala sa Morgan opovržli-
vo. „Predpokladám, že niekto, kto sa takisto člnkoval alebo
plával v rozbúrenom mori. A vy ste ho nevideli, Joshua?
Predpokladám, že ten človek chce získať peniaze vydiera-
ním. Myslíte, že mu vaša teta zaplatí? Skutočne sa musíte
vrátiť domov a postarať sa, aby to neurobila."

„Musím vám vysvetliť," pokračoval Joshua, „že moja teta
stratila v ten večer jediného syna, dediča titulu a všetkého,
čo s tým súvisí - vrátane domu, v ktorom stále býva. Ja som
mal z jeho smrti prospech - stal som sa dedičom. Nedávno
som jej dal jasne najavo, že sa neožením s jej najstaršou dcé-
rou. Už som... bol zasnúbený s Freyjou."

„Takže je ochotná uveriť tomu svedkovi?" Eve zdesene
vyvalila oči. „Ach, Joshua, ľutujem vás. Ako dokážete ne-
vinu?"

„Nepredpokladám, že to bude ťažké," ubezpečil ju. „Ale
musím ísť domov, aby som to urovnal. Zdá sa, že privolali
môjho bratanca, prípadného dediča, takže ma čakajú mrzu-
tosti. Keby ma totiž uznali za vinného, nechránilo by ma
moje postavenie. Albert zomrel dávno predtým, ako som sa
stal Hallmerom."

„Ach, to je hrozné!" vzdychla si Eve. „Ako vám môžeme
pomôcť?"

„Podľa mňa sa treba porozprávať s tým svedkom," navr-
hol Alleyne. „Celé sa mi to zdá veľmi pochybné."

Freyja mlčky sedela na druhej strane stola a chladno, ne-
priateľsky ho pozorovala. Zrazu len vstala, až nohy na sto-
ličke zaškrípali o dlážku, a obišla okolo stola k nemu. Bez
dovolenia mu siahla do vrecka, vytiahla Saundersov list,
rozložila ho a začala čítať. Keď skončila, pery mala zovreté
do prísnej čiary. Poskladala list a položila mu ho vedľa ta-
niera.

„Za tým je tá ženská," vyhlásila. „Treba jej dať lekciu, na
ktorú nikdy nezabudne. Odídeme ešte dnes. Na prípravu
by nám mala stačiť hodina. Wulf, mohol by si, prosím ťa,
prikázať, aby nám o hodinu pristavili koč?"

„Nám...?" začudoval sa Joshua.

„Hádam si nemyslíte, že vás v tom nechám samého!" od-
sekla povýšene. „Som vaša snúbenica. Idem s vami."

„Ach, áno, Freyja," vzdychla si Eve. „Skutočne si myslím,
že by ste mali ísť."

„Ale mali by sme pamätať na to, čo sa patrí," pripomenul
jej Bewcastle. „Ešte nie si Hallmerova manželka, Freyja."

Netrpezlivo tľoskla jazykom, ale vtom sa ozval Alleyne.

„Budem ťa sprevádzať, Free," ponúkol sa. „Pôjdem s va-
mi. Nedám si to utiecť ani za svet."

„Ja pôjdem tiež," pridala sa Morgan. „Nie, nemusíš dví-
hať lorňon, Wulf. Mňa to nerozhádže. Mám osemnásť ro-
kov a je primerané, aby som šla so svojou sestrou a bratom
na návštevu k budúcemu švagrovi. Vlastne sa patrí, aby
Freyja mala spoločníčku. Tá markíza z Hallmeru sa mi vô-
bec nepáči. Chcem ju vidieť na vlastné oči. A mali by sme
jej dať jasne najavo, že rodina, do ktorej sa Joshua chystá
priženiť, môže byť silným nepriateľom."

„Bravo, Morgan," zvolala Eve. „Hoci ešte nevieme, či má
markíza niečo spoločné s tým, že sa zrazu vynoril svedok.
Ale páči sa mi predstava, že sa ocitne zoči-voči hradbe Bed-
wynovcov. A Aidan vyzerá najhrozivejšie zo všetkých. Ai-
dan?" Spýtavo pozrela na manžela.

Chvíľu na ňu neprítomne hľadel, potom nadvihol obočie
a trochu pokrútil hlavou.

„Po odchode odtiaľto sme sa chceli vybrať na oneskorenú
svadobnú cestu," začal, „samozrejme, aj s deťmi. Guver-
nantka sa nedávno vydala a ešte sme nenašli novú. Pôvod-
ne sme zamýšľali ísť do jazernej oblasti, ale myslím, že
Cornwall je rovnako dobrý - ak, pravda, nemáte námietky,
Hallmere."

Hroziví Bedwynovci, rozhodnutí postaviť sa na odpor!
Teta, odhodlaná pomstiť sa tak nemilosrdne, že keby sa na-
plnila jej vôľa, on príde o život. Obvinenie z vraždy, zá-
hadný svedok a hrozba oficiálneho vyšetrovania. Svätuš-
kársky bratanec Calvin Moore pricválal ozlomkrk, aby sa
prihlásil o dedičstvo po mužovi, ktorý ho získal len vďaka
zákernej vražde. A k tomu falošné zásnuby, ktoré sa majú
ďalej predĺžiť.

Ktorý chlap, ak mu koluje v žilách horúca krv, by tomu
mohol odolať?

„Rozhodne ste všetci vítaní," ubezpečil ich Joshua, „prav-
da, ak dáte prednosť trochu divému vzrušeniu pred kon-
venčnou zábavou."

„Sme Bedwynovci," pripomenul mu Alleyne s úsmevom.

Bewcastle iba nadvihol obočie a pokračoval v raňajkách.

„Ale ak tu budeme len sedieť a diskutovať, stratíme čas,"
zvolala Freyja. „Ak vyrazíme ešte dnes ráno, večer už mô-
žeme byť poriadne ďaleko."

Vidina dlhej nečakanej cesty do Cornwallu, čo sa mala za-
čať v pochmúrne ráno za mrholenia a hmly a končiť vyšet-
rovaním úkladnej vraždy, v ktorom mal ich nádejný švagor
figurovať ako hlavný a jediný podozrivý, akoby Bedwynov-
cov bezhranične rozveselila. Rozprávali jeden cez druhého,
a keď Joshua odchádzal s Freyjou z miestnosti, odsunuli ta-
niere nabok.

„Miláčik," prihovoril sa jej, len čo boli dosť ďaleko, „dnes
som vám poskytol skvelú šancu, aby ste sa ma raz a navždy
zbavili, len čo to okolnosti dovolia. A vy trváte na tom, že
pôjdete so mnou?"

„Tá ženská tentoraz zašla priďaleko," Freyja vystrčila

bradu aj nos do vzduchu a oči sa jej bojovne zablysli.
„S najväčšou radosťou jej dokážem, že to prehnala."

Mierne sa uškrnul. „Ale možno sa ma už nikdy nezbaví-
te," podotkol.

„Nezmysel," odvrkla. „Potrvá to len o trochu dlhšie. Kto-
rý normálny chlap by za búrky sedel sám v člne a čakal, či
sa niekto náhodou nepoplaví okolo neho, nevšimne si ho,
a vtedy hodí svojho bratanca cez palubu, aby sa utopil?
A ktorý normálny chlap by nenarobil poriadny rozruch, ke-
by sa to stalo, a aspoň by sa nepokúsil topiaceho zachrániť?
Ktorý chlap by mlčal päť rokov a potom otvoril ústa, zho-
dou okolností v čase, keď je matka obete rozzúrená, lebo
stratila nádej, že vrah sa ožení s jej dcérou? Rada by som
prehodila slovko-dve s takým chlapom."

„Boh mu pomáhaj," uškrnul sa Joshua. „Uvedomujete si,
kráska, že každým dňom sme v čoraz väčšej kaši?"

„Nezmysel," zopakovala. „A nemusíte sa báť, že z nášho
spojenia vzniklo niečo trvalé, Josh. Včera večer som zistila,
že sme obaja boli ušetrení od toho osudu. Uľavilo sa mi."

Vyjavene na ňu pozrel. Nečaká dieťa? A predsa hodlá,
a to celkom úmyselne, navždy sa ho v najbližších hodinách
zbaviť? Zachechtal sa.

„Ste na ťahu, miláčik," vyhlásil. „Teraz vy budete musieť
vymyslieť spôsob, ako zrušiť zasnúbenie. Ja som pripravený
zostať zasnúbený do deväťdesiatky."

„Máme hodinu na prípravy," uzavrela pred dverami svo-
jej izby. „Očakávam, že všetci budú na minútu presne vo
veľkej sieni."

„Ako rozkážete, madam," zaškeril sa Joshua. Náhlivo vo-
šla do svojej izby a rázne mu zaplesla dvere pred nosom.

No len čo osamel, úsmev sa mu vytratil z tváre a zovrelo
mu žalúdok. Takže predsa len sa musí vrátiť do Penhallo-
vvu. Veľmi pochmúrna vyhliadka!

Cesta bola dlhá a únavná. Rozhovory v koči a v rozličných
hostincoch, kde sa zastavili, aby sa najedli alebo prenoco-

vali, sa krútili okolo neutrálnych tém, ktoré pravdepodob-
ne nikoho nezaujímali. Freyje veru rozhodne nie.

Nemohla uveriť, že sa to naozaj deje. Počas mlčania, kto-
ré počas dlhej cesty nevyhnutne nastalo, dokonca i počas
rozhovorov sa pokúšala ujasniť si všetky štádiá svojho vzťa-
hu s Joshuom, aby pochopila, ako sa dostala do tejto kaše,
ako to sám označil. Ako dospela od tej noci, keď sa zobu-
dila na to, že jej vtrhol do izby, až k tejto chvíli, keď s po-
lovicou rodiny uháňa do Joshuovho domu v Cornwalle ako
jeho snúbenica? Vlastne sa s ním zaplietla vtedy, keď ho
ukryla v skrini vo svojej izbe a neprezradila ho tomu hroz-
nému sivovlasému mužovi, ktorý ani len nečakal, že odpo-
vie na jeho zaklopanie.

Čo by sa stalo, keby ho bola prezradila? Zmenilo by to
celý jej život?

Možno áno.

Aj jeho.

Do Penhallowu prišli v jedno popoludnie - takmer celý
deň sa viezli cestou po pobreží a obdivovali výhľad na more.
Nebol žiarivý slnečný deň, ale nebolo ani celkom zamrače-
né. V jednej chvíli bolo more pod útesmi oceľovosivé a hro-
zivé, o chvíľu už žiarivo modré. Ale väčšinou sa tie dve kraj-
nosti vyskytovali súčasne.

„Rada by som to more namaľovala," vzdychla si Morgan.
„Bola by to úžasná výzva, nemyslíte? Predpokladám, že
väčšina ľudí si myslí, že more má jednu farbu, aspoň v jed-
nej chvíli. Ale nie je to tak. Človek by potreboval celú pale-
tu, aby vystihol tie farby, a aj vtedy..."

„A predsa, keby ste vošli do mora," namietol Joshua,
„a nabrali morskú vodu do dlaní, zistili by ste, že je bezfa-
rebná."

„Tú farbu získava z čohosi iného," poznamenala Morgan.

„Odráža sa v ňom obloha?" nadhodil Alleyne.

„Ale ak vyjdeš na vysokú horu," pokračovala Morgan,
„zistíš, že aj obloha - čiže vzduch - je bezfarebná. Čo tú ob-
lohu sfarbuje? A čo sfarbuje vodu? Keby sme prenikli do

stebla trávy rovnako ako do vody alebo vzduchu, takisto by
sme zistili, že je bezfarebné?" Oči jej žiarili.

„A koľko anjelov môže tancovať na hlavičke špendlíka?"
uškrnul sa Alleyne. „Aj keby som ich dokázal zrátať, Morg,
nechápem, načo by to bolo dobré."

„Farby, ich vnímanie, vychádza z našej mysle," ozvala sa
Freyja. Zdvihla ruku, keď sa Morgan nadýchla, že prehovo-
rí. „Ale neviem, čo dáva našej mysli tú schopnosť. Možno je
za hranicami mysle niečo viac, o čom nevieme."

„Vedomie?" nadhodila Morgan.

Zvláštne dievča, uvažovala Freyja. Krásne, nebojácne,
rovnako hrdé a povznesené ako všetci Bedwynovci, rovnako
pohŕdajúce prísnymi spoločenskými pravidlami a konven-
ciami ako Freyja, a predsa má intelektuálnu hĺbku a uvedo-
muje si záhady existencie, nad ktorými väčšina ľudí neroz-
mýšľa, aj keď si ich všimne.

Čo bude s mojou sestrou, uvažovala Freyja, keď sa ocitne
vo víre spoločnosti? Nájde si muža, ktorý ocení jej hĺbku
a nechá jej dosť slobody, nepristrihne jej krídla?

A čo bude so mnou? Keď sa to hlúpe obvinenie z vraždy
vyjasní, bude musieť zrušiť zasnúbenie. Už to nesmie od-
kladať z nijakého dôvodu. Ale čo s ňou bude potom?

„V Penhallowe môžete maľovať, koľko sa vám zažiada,"
ubezpečil ju Joshua, „a skúmať štetcom všetky záhady sve-
ta. Ale keď už je reč o Penhallowe, za touto zákrutou sa vy-
norí dom."

Tú zákrutu vytvorila rieka pretekajúca krajinou. Útesy
zasahovali do vnútrozemia a neskôr ustúpili strmému kop-
cu. Cesta viedla po jeho vrchole. Dolu sa vinula široká, po-
malá rieka, čo ústila do mora. Po oboch stranách sa vynímal
skalnatý breh, miestami porastený trávou a ružovými, žltý-
mi a bielymi kvetmi. Na bližšej strane údolia neďaleko mo-
ra stál kostol a dedinské domce, ktorým nestačil ten kúsok
roviny, stúpali do kopca.

Na odľahlej, západnej strane údolia, možno pol kilomet-
ra od mora, sa na širokej plošine asi v polovici kopca roz-

kladala impozantná rezidencia zo sivého kameňa. Bola na-
poly obrátená k moru, okolo nej udržiavaný trávnik a na
zvažujúcej sa hnedej pôde boli zrejme v lete kvetinové zá-
hony. Dom s parkom vyzeral ako dokonalý skvost upro-
stred divej krásy morského pobrežia.

Freyja pri prvom pohľade na to rodinné sídlo mala pocit,
akoby jej na rebrá pri srdci dopadol tvrdý úder päste. Priam
to zabolelo.

Cesta pomaly, no predsa strmo klesala do údolia a k ob-
lúkovému kamennému mostu. Na jednej strane sa kúsok
ťahala popri rieke na sever a na druhej strane stúpala z údo-
lia nahor. Aj k domu viedla strmá, kľukatá príjazdová ces-
ta; na jej začiatku stála nižšia, no tiež dosť rozľahlá kamen-
ná budova - zrejme vdovský dom.

Morgan a Alleyne sa tisli k oknu na svojej strane v koči
a sledovali krajinu. Joshua sa díval ponad Freyjino plece.

„Naozaj pôsobivé!" ozval sa Alleyne.

„Nádhera!" dodala Morgan ticho.

Joshua mlčal. Bol napätý. Freyja to vycítila, hoci sa jej ne-
dotýkal. Tu žije jeho teta a sesternice. Tu, v strýkovom do-
me, strávil nešťastné detstvo. Sem sa nikdy nechcel vrátiť.
A tu bude čeliť podozreniu, nepriateľstvu, nenávisti a obvi-
neniu z vraždy.

Je to jeho dedičstvo, zdroj bohatstva a prestíže. Jeho
mlynský kameň na krku.

Nevedela takmer nič o tom, ako tu žil, čo ho odtiaľto vy-
hnalo, prečo sa netúžil vrátiť. Ale predpokladala, že teraz
všeličo zistí. Nebola si istá, či to chce. Vždy myslela na Jo-
shuu ako na vysmiateho, bezstarostného, šarmantného mu-
ža, ktorý sa nevyznačuje hĺbkou charakteru. Bolo príjemné
flirtovať s ním, dokonca i milovať sa, ale nezdal sa jej žia-
duci ako životný partner. Vždy očakávala, že sa bude vedieť
s ním rozlúčiť bez ľútosti.

Dúfala, že na tom sa nič nezmení, ale zmocnil sa jej hroz-
ný pocit - čo keď to tak nie je...?

Nevedela si predstaviť, prečo to urobila; vôbec to nemala

v úmysle, no zrazu ho chytila za ruku a pevne mu ju stis-
la. Preplietol si s ňou prsty a zovrel ich tak pevne, až to
bolelo. Za normálnych okolností by ho vyhrešila alebo sa
pokúsila uvoľniť zovretie. Ale teraz len ticho sedela a ne-
namietala.

Kolesá koča zahrkotali na moste a Freyji sa naskytol krás-
ny výhľad od rieky na more. Vodné hladiny sa jagali vo
svetle slnka ako milióny diamantov, lebo oblaky sa práve
odplavili ďalej.

Bolo by ťažké prísť do Penhallowu nepozorovane, iba že by
človek zo zadnej strany vystúpil na kopec nad ním a peši sa
zakrádal dolu. Príchod dvoch grandióznych kočov, jedno-
duchšieho koča so služobníctvom a dvoch vozov s batoži-
nou, nemohol nikomu v dome ujsť.

Napriek tomu ich na štrkovej terase pred domom čakal
iba Jim Saunders. Prvý koč s Joshuom, Freyjou, Alleynom
a Morgan zastal pred vchodom, ale potom sa trochu posu-
nul dopredu, aby uvoľnil miesto koču s Eve a Aidanom. Zo
stajní vychádzali koniari.

Joshua vystúpil z koča prvý. Srdečne podal ruku správco-
vi, ktorého prijal v Londýne pred pol rokom a odvtedy ho
nevidel, potom sa obrátil, aby pomohol vystúpiť Freyji
a Morgan. Alleyne sa vynoril posledný. Aidan už vykladal
z koča deti a obe sa rozbehli na koniec terasy - obdivne vy-
vaľovali oči do údolia, kde sa na konci rozkladala široká zla-
tistá pláž.

„Prišiel som najrýchlejšie, ako sa dalo," povedal Joshua,
keď predstavil Saundersa Bedwynovcom.

„Dobre ste urobili, mylord," odvetil Saunders. „Reverend
Calvin Moore prišiel včera večer."

Konečne sa vchodové dvere otvorili a Joshua uvidel na
hornom schode stáť tetu. V čiernych smútočných šatách vy-
zerala krehko a vyčerpane, na ústach mala priloženú čip-
kovú vreckovku s čiernym lemom. Rozmýšľal, či ho čakala.
A uvažoval, či čakala, že so sebou privedie aj Freyju. Stavil

by sa, že neočakávala, že privedie ostatných hostí. A Bed-
wynovci pôsobili naozaj hrozivo. Všetci okrem Eve hľadeli
na markízu tým najpovýšeneckejším pohľadom. V tom sa
Bedwynovcom nikto nevyrovnal.

Joshua sa takmer uškrnul, ale nakoniec potlačil to nutka-
nie.

„Teta?" zvolal a vykročil k nej.

Zišla po schodoch a vrhla sa mu do náručia.

„Joshua, chlapec môj najdrahší," vzdychla. „Aké úžasné
prekvapenie! Už som sa takmer vzdala nádeje, že sa nie-
kedy vrátiš domov. Práve som hovorila tvojmu bratancovi
Calvinovi... Ale ty nevieš, že prišiel na návštevu, však?
Práve som mu hovorila, že by sa skôr patrilo, aby si ho pri-
jal ty, je to tvoj dedič, ale od smrti svojho úbohého strýka
si si ešte nenašiel čas prísť sem. A vtedy Chastity uvidela
prichádzať koče a vedela som, že moje modlitby boli vy-
počuté."

Nie, usúdil Joshua, nečakala ho. A neuvedomovala si ani
to, že vie, čo sa deje, inak by o tom nehovorila. Samozrej-
me, keby prišiel sám, zrejme by ho prijala inak.

„Teším sa, že som tu, teta," odvetil. „Ako vidíte, privie-
dol som aj hostí. Moju snúbenicu už poznáte. Dovoľte, aby
som vám predstavil lorda Aidana a lady Eve Bedwynovcov
a lorda Alleyna Bedwyna. Moja teta, markíza z Hallmeru."

Zdvorilo ich privítala. Chvíľu sa zdalo, že Freyju objíme,
ale na poslednú chvíľu si to rozmyslela a uspokojila sa
s plačlivým úsmevom. Nezainteresovaný človek by prisahal,
že v živote nebola taká šťastná, ako keď vítala nečakaných
hostí v dome, ktorý považovala za svoj.

„A deti!" zvolala, pritisla si ruky na prsia a láskavo hľa-
dela na Becky a Davyho, ktorí ešte vždy obdivovali výhľad,
zatiaľ čo pestúnka na nich dozerala od tretieho koča. „Ako
sa len teším, že v Penhallowe znova zaznejú detské hlasy!
Už je to dávno, čo ste boli deti, Joshua. Boli to pekné časy.
Mohli by ste, prosím, vyjsť hore do salóna? Už na vás všet-
ci čakajú. Isto si radi dáte čaj..."

Joshua sa obrátil, aby ponúkol rameno Freyji, ale prv ako
ho stihla chytiť, ktosi sa popri tete vyrútil von. To dievča sa
nespôsobne náhlilo a vzrušene rozhadzovalo rukami. Okrúh-
la detská tvár žiarila šťastím. Smiala sa celkom ako dieťa za-
hĺbené do hry.

„Josh!" vykrikovala znova a znova. „Josh, Josh, Josh!"

Otvoril náručie a vrhla sa doň tak prudko, až ho takmer
zvalila. Pevne ho objala okolo krku a hlavou mu narazila do
hrude, až mu skoro vyrazila dych. Ešte vždy sa smiala
a opakovala jeho meno.

Za tých päť rokov vyrástla - teraz mala osemnásť -, ale
vyzerala takmer rovnako, ako keď ju videl naposledy.

„Prue!" zvolal a privinul si ju. „Prue, láska moja!"

„Prišiel si domov," hovorila mu opretá o jeho hruď. „Ve-
dela som, že prídeš. Josh, Josh, Josh!"

„Prudence!" zahriakla ju matka prísne. „Ako si dovoľuješ
opustiť detskú izbu bez môjho súhlasu? Kde je slečna Pal-
merová?"

„To je v poriadku, teta," tíšil ju Joshua, keď jeho sester-
nica začala nešťastne fňukať. „Ani ste ma nemohli lepšie
privítať. Priviedol som hostí, láska moja. Ak ma prestaneš
stískať, predstavím ti ich."

„Lady Prudence Moorová, moja sesternica," pozrel naj-
prv na Freyju. „Toto je lady Freyja Bedwynová, Prue. Isto
ti dovolí, aby si ju oslovovala Freyja, a ona ti bude hovoriť
Prue. Stane sa mojou manželkou."

Prečo to dodal, dočerta?

Prue sa rad-radom srdečne usmievala na Bedwynovcov
a ticho si opakovala ich mená, aby ich nezabudla. Keď
skončil predstavovanie, pozrela naňho a zasmiala sa.

„A toto je Josh," povedala, lebo si všimla, že jeho nikomu
nepredstavili.

„A ja som Josh," nežne sa na ňu usmial a objal ju okolo
pliec.

„A prišiel si domov."
„A prišiel som domov."

„A priviedol si Freyju," dodala. „Freyja sa mi páči. Všetci
sa mi páčia. Ale najväčšmi Eve. Okrem Josha. Josha mám
najradšej na svete. Okrem Chass a Constance a..."

„Prudence!" napomenula ju matka znova, ale už mier-
nejšie.

Joshua sa uškrnul a zachytil Freyjin pohľad. Netvárila sa
chladno, povýšene, zhrozene ani pohŕdavo. V jej pohľade sa
zračil náznak zvedavosti.

Teta ich zaviedla do domu. Eve vykročila dopredu a chy-
tila Prue pod pazuchu, na tvári mala láskavý úsmev, zatiaľ
čo Aidan prešiel cez terasu, aby privolal deti. Morgan a Al-
leyne už vošli dnu. Joshua nastavil Freyji rameno.

„Vždy bola dieťa," poznamenal. „A vždy ním zostane."

„A vy ju máte rád," dodala Freyja.

„Z nej láska priam srší. Ako by ju niekto mohol nemať
rád?"

„Josh," vzdychla si Freyja. „Toto som o vás naozaj nepo-
trebovala vedieť."

„Miláčik," ticho sa zasmial, „vy ste si mysleli, že nie som
schopný lásky? To od vás naozaj nie je pekné."

STROP V HALE vyzdobený štukatúrami siahal do výšky dru-
hého poschodia. V miestnosti bol rad mramorových búst.
Široké schodište z lesklého dubového dreva vrúbilo dômy-
selne vyrezávané zábradlie. Salón, do ktorého ich markíza
z Hallmeru zaviedla, bol veľký, elegantný, s ozdobným mra-
morovým kozubom; steny boli potiahnuté hodvábom so
zlatým lemovaním, strop vysoký, pomaľovaný výjavmi
z gréckej mytológie. Z arkierového okna bol nádherný vý-
hľad do údolia a na more.

Freyja si ten výhľad hneď nevšimla, no len čo vstúpila do
domu, uvedomila si, že je veľkolepý. Niečo také neočaká-
vala. A predsa sa tam Joshua nikdy nechcel vrátiť.

V salóne už na nich čakala lady Constance. Srdečne sa
usmiala na Joshuu a Freyju. Druhá mladá dáma, ktorá stá-
la pri nej, bola taká štíhla, až pôsobila vycivene, mala hne-
dé vlasy, oválnu tvár a krásne, veľké, smutné oči. Bola to jej
mladšia sestra lady Chastity Moorová. Statného, plešivejú-
ceho muža, ktorý mal golier na košeli taký vysoký a na-
škrobený, až musel pohnúť celou hornou polovicou tela, ak
chcel obrátiť hlavu, hosťom predstavili ako reverenda Cal-
vina Moora, Joshuovho druhostupňového bratanca.

To je ten dedič, po ktorého poslali, prebleslo Freyji hla-
vou.

Hostí predstavoval Joshua, nie jeho teta. Freyja si všimla,
že len čo vkročili do salónu, jeho správanie sa celkom zme-
nilo. Celá miestnosť akoby mu patrila. Stal sa pánom do-
mu. Keď všetkých popredstavoval, ponúkol ich, aby si sadli,
alebo aby si pozreli výhľad z arkierového okna. Potom po-
žiadal tetu, či by bola taká láskavá a prikázala, aby im pri-
niesli čaj.

„Prudence," ozvala sa teta, a hoci sa na najmladšiu dcéru
sladko usmievala, v očiach sa jej zračil jed, „okamžite sa
vráť do detskej izby za slečnou Palmerovou."

„Ach nie," zasiahol Joshua ako pravý markíz z Hallmeru,
„Prue môže zostať na čaj."

Dievča vzrušene zatlieskalo. Lady Chastity ju chytila za
ruku a usadila sa s ňou na dvojsedačku.

„Rozhodne," súhlasila Eve, prisadla si k nim a srdečne sa
na obe usmievala. „Prišli sme do Joshouvho domu, aby sme
sa zoznámili s členmi jeho rodiny, ktorí tu žijú. A Prue je
jedna z nich."

„Skutočne nádherný výhľad!" zvolal Alleyne, keď podi-
šiel k arkierovému oknu. „Predpokladám, že pláž na tejto
strane údolia je súkromná, však, Joshua? Patrí k pozemku?
Závidím vám."

„Stále ma neprešla túžba namaľovať more," vzdychla si
Morgan, ktorá stála pri Alleynovi. „Ale rada by som nama-
ľovala aj toto údolie, dom a park na kopci. Som rada, že sa

stanete mojím švagrom, Joshua. Budem vás tu môcť nav-
števovať v rozličných ročných obdobiach a maľovať do sýtos-
ti. Ach, Freyja, toto všetko bude aj tvoje."

„Mám dojem, že toto je ovčiarsky kraj, však, Joshua?"
spýtal sa Aidan. „Už sa teším, kedy mi ukážete svoje po-
zemky a budem sa môcť porozprávať s vaším správcom."

Freyja si v tej chvíli nevšímala výhľad. Stála uprostred
miestnosti a sústredene si ju obzerala.

„Salón je naozaj nádherný," ozvala sa. „Pravda, po svad-
be by som asi vymenila niektoré časti zariadenia a závesy,
Josh, ale to sú drobnosti. Už sa teším, ako tu budem uspo-
radúvať večierky. Isto ste to aj vy svojho času rada robili,
madam." Zdvorilo sa obrátila na markízu. Tá sa len sladko
usmiala, ale pred odpoveďou ju zachránil príchod lokaja
s podnosom.

Bedwynovci očividne dosiahli, čo chceli, pomyslela si
Freyja.

Joshua sa rozprával s bratancom.

„Som naozaj rád, že si v Penhallowe práve v čase, keď
som sem priviedol svoju snúbenicu s rodinou, aby si obzre-
la dom, ktorý bude po svadbe patriť aj jej," hovoril. „Tuším
sme sa nevideli aj desať rokov, Calvin. Rozhodol si sa do-
volenkovať v Cornwalle?"

Reverend Calvin Moore sa začervenal. „Pozvala ma sem
drahá Corinne," odvetil upäto.

„Skutočne?" Joshua nadvihol obočie a s úsmevom po-
zrel na tetu. „Zrejme ste usúdili, že sem čoskoro privediem
Freyju, a pomysleli ste si, že ma milo prekvapíte, však, te-
ta? To bolo od vás naozaj pekné. Pokojne tu zostaň hoci
aj týždeň, Calvin - alebo aj dlhšie, ak budeš chcieť. Budem
rád, ak budem obklopený nielen Freyjinou, ale aj vlastnou
rodinou."

Pán Moore si odkašlal. „To je od teba milé, Hallmere."

Potom si všetci sadli k čaju a príjemne sa zhovárali o roz-
ličných veciach. Je to zábavné, pomyslela si Freyja. Priam
bilo do očí, že o najvážnejšej téme nehovorili. Prihlásil sa

svedok a obvinil Joshuu z vraždy, čo sa stala pred piatimi
rokmi. Reverend Calvin Moore o tom podľa všetkého už
vedel. Rovnako dcéry, pravda, okrem Prue. Samozrejme,
bol o tom informovaný aj Joshua a všetci Bedwynovci. Ale
o hroziacom škandále nepadlo ani slovo.

Freyja súdila, že markízu zaskočil príchod synovca a jeho
hostí, ako aj to, že sa celkom prirodzene správa ako pán do-
mu. Zosnovala plán, ale ten očividne ešte celkom nedozrel.

A tak ten výjav pôsobil absurdne normálne. Dve rodiny,
ktoré sa majú spojiť manželským zväzkom, popíjajú spolu
čaj a správajú sa k sebe veľmi zdvorilo. Markíza naoko sr-
šala radosťou.

„Pani Richardsonová vás zavedie do vašich izieb," ozná-
mila im, keď dopili čaj. „Isto si pred večerou všetci radi
oddýchnete. Budem sa naozaj tešiť, že budem mať pri stole
toľko hostí. Nesmierne som túžila po tejto chvíli, však, Con-
stance?"

„Myslíte, že budem oddychovať?" Freyja sa mierne
usmiala na markízu. „Veru nie. Prezlečiem sa, trochu sa
osviežim a potom budem pripravená na prehliadku domu.
Budete ma sprevádzať, Josh?"

„S najväčšou radosťou," sľúbil. „Pridajú sa k nám aj ostat-
ní? Aj ty, Calvin? Chass, bolo by dobré, keby si s nami šla
aj ty. Vždy si o dome vedela viac ako ktokoľvek iný. Neboj
sa, Prue, láska moja, bez teba určite nepôjdeme. Stretneme
sa v hale o pol hodiny?"

Dom bol oveľa väčší, ako sa na prvý pohľad zdalo. Bola
to elegantná štvorcová stavba. Väčšina obývacích pries-
torov bola v prednom krídle obrátenom na juhovýchod,
s nádherným výhľadom na záhradu, údolie a more. Sú-
kromné apartmány a spálne sa nachádzali vo východnej
časti, reprezentačné apartmány, plesová sála a dlhá galéria
v západnej. Severná časť, napoly obrátená do údolia a na-
poly dolu do záhrady, pozostávala väčšinou z kancelárií
a na horných poschodiach bývalo služobníctvo.

Kým chodili po dome, zväčša rozprával Joshua a Con-

stance sem-tam čosi dodala. Ale keď sa dostali do repre-
zentačných apartmánov a na dlhú galériu, ujala sa slova
Chastity. Dopodrobna poznala históriu každého architek-
tonického detailu, každé umelecké dielo, všetky generácie
Moorovcov, ktoré tam žili, tak v starom dome, prv ako ho
zbúrali, ako aj v novom, v ktorom sídlili posledné štyri ge-
nerácie. Hovorila ticho, jasne, precízne a nesmierne odu-
ševnene. Freyja si uvedomila, že všetky tri dcéry sa jej pá-
čia. Na počudovanie boli celkom iné ako ich matka.

Keďže v reprezentačných apartmánoch Joshua nemusel
robiť sprievodcu, chytil Freyju pod pazuchu a zahľadel sa
na ňu so smiechom v očiach.

„Bedwynovci pôsobia naozaj hrozivo, keď nastúpia do
akcie," poznamenal. „A vy sa zdáte najhrozivejšia, miláčik.
Takže vy chcete znova zariadiť môj salón, však? A už sa te-
šíte na večierky, ktoré tam budete usporadúvať."

„Závesy nemajú správnu farbu," odvrkla. „A niektoré sto-
ličky sú hrozné - priveľmi vyčačkané."

Uškrnul sa. „Už sa teším, ako tu budem usporadúvať
večierky," zopakoval doslova. „Isto ste to aj vy svojho času
rada robili, madam. Keby som tak v tej chvíli dokázal čítať
tetine myšlienky."

„Nikto sa ani slovkom nezmienil o podozrení z vraždy,"
podotkla.

„Ach, aj to príde," uškrnul sa.

Je celkom ako ja, pomyslela si. Zabáva sa na tom. Ten
pochabý chlap by mohol odvisnúť, ale on sa len vyškiera,
akoby ho to nebezpečenstvo vzrušovalo.

Zvyšok dňa prebiehal podobne ako začiatok. Joshua si pri
večeri zasadol za vrch stola, Freyju usadil po pravici, Con-
stance po ľavici. Teta sedela na opačnom konci stola. Keď
nastal čas, aby sa dámy vzdialili a zanechali pánov, nech
v pokoji popíjajú portské a venujú sa chlapským rozhovo-
rom, rázne na ňu kývol hlavou.

Chastity a Morgan sa veľmi rýchlo spriatelili a striedali sa
pri hre na klavíri, Eve si sadla vedľa Prue, ktorej Joshua do-

volil, aby večerala s ostatnými. Freyja usúdila, že to sa ešte
nikdy nestalo. Stála sama pri arkierovom okne a hľadela do
tmy, až kým sa k nim nepripojili páni.

Eve sa zhovárala s markízou a Constance. Nesprávala sa
chladno a povýšene ako Bedwynovci, bola tichá a veľmi
milá.

„Musí byť smutné, ak človek smrťou blízkeho stratí ove-
ľa viac - nepríde len o životného partnera," poznamenala.
„Isto vás tešilo byť paňou Penhallowu, madam. Som pre-
svedčená, že aj Freyju to bude tešiť. Aké máte plány do bu-
dúcnosti? Alebo je ešte priskoro a zatiaľ ste sa nerozhodli?
Vidím, že ešte vždy držíte smútok."

Markíza si osušila oči. „V danej chvíli nedokážem myslieť
na iné, len na drahého Hallmera... nebohého Hallmera,
lady Eve," vzdychla si. „Samozrejme, lady Freyju tu privítam
s otvoreným náručím. Môžem ju naučiť všeličo o vedení ta-
kej veľkej domácnosti, hoci verím, že aj v Lindsey Halle sa
už veľa naučila."

„Vdovský dom v údolí vyzerá veľmi pekne," pokračovala
Eve.

„Ako pekne hrá vaša sestra, lady Freyja," povedala mar-
kíza zvýšeným hlasom. „A aká je krásna. Som presvedčená,
že do budúceho leta sa vydá. Všetky krásavice si nájdu
manželov, kým sú ešte mladé."

„Ak si chcú nájsť manželov, madam," odbila ju Freyja.
„Nie som si istá, či Morgan medzi ne patrí."

„A vy, lady Constance?" obrátila sa Eve na najstaršiu dcé-
ru. „Aké máte plány, keď sa pomaly končí smútok vašej ma-
mičky? Ak sa Freyja s Joshuom vezmú ešte pred začiatkom
jari, Freyja vás isto rada bude sprevádzať na večierkoch, ak
sa vaša mamička ešte na to nebude cítiť."

Áno, Freyja sa v duchu usmiala, Eve je rovnako hrozivá
ako ktokoľvek z nich.

„Najvyšší čas, aby si sa vrátila do detskej izby, Prudence,"
zakvílila markíza detským hláskom, ktorý si Freyja dobre
pamätala z Bathu.

„Poďte, Prue." Eve vstala a postavila na nohy aj dievča.
„Je načase, aby som aj ja išla hore a prečítala Becky a Davy-
mu zopár rozprávok, kým ich uložím do postele. Nechcete
si ich tiež vypočuť?"

Keď neskôr prišli do salónu aj páni a chvíľu sa pri čaji
zhovárali, markíza navrhla, aby všetci išli spať skôr - po tej
dlhej ceste im to isto dobre padne.

„Musím priznať, že aj sama som dosť unavená," vzdychla
si, „z toho vzrušenia, že som mohla Joshuu konečne priví-
tať doma, kam patrí, a spolu s ním aj jeho snúbenicu s ro-
dinou."

Nikto nenamietal. Skutočne to bola dlhá cesta. Ale zda-
lo sa, že Joshua sa ešte nechystá do postele.

„Nechcete sa najprv nadýchať trochu čerstvého vzduchu,
Freyja?" navrhol.

„Drahý Joshua," ozvala sa teta. „Lady Freyja si bude mu-
sieť so sebou vziať komornú."

Alleyne sa uškrnul a so zdvihnutým obočím pozrel na
Freyju.

„Pôjde so svojím snúbencom, madam," namietol Aidan
arogantne a škrobene. „Nepotrebuje gardedámu."

„A keby aj áno..." Freyja nedopovedala. „Áno, veľmi ra-
da, Joshua."

Bol chladný večer, ako to už začiatkom jesene býva, ale
aj tak bol krásny. Obloha, ešte pred chvíľou celkom tmavá,
bola teraz posiata hviezdami a mesiac osvetľoval nielen zá-
hradu, ale aj more a dolný tok rieky.

V úrovni domu viedla po kopci cestička lemovaná od
úbočia kríkmi a kvetinovými záhonmi a z druhej strany po
pás vysokým múrikom obrasteným brečtanom. Za múri-
kom bol takisto kvetinový záhon a pod ním trávnik zvažu-
júci sa k ceste lemovanej kríkmi. V lete to tu určite hýri far-
bami! Ešte aj teraz večer sa to Freyji zdalo krásne.

„Vaša teta je naozaj pochabá," poznamenala. „Vy ste sa
sem predsa nikdy nemienili vrátiť, však? Boli by ste ju tu

nechali v pokoji žiť do konca života a riadiť domácnosť,
akoby bola jej vlastná. Ale ona nedá pokoj."

„A teraz nás tu chce Morgan navštevovať, aby mohla ma-
ľovať, Alleyne si bude chodiť užívať súkromnú pláž, Aidan
sa zaujíma o moju farmu, Eve už plánuje na jar uviesť do
spoločnosti moje sesternice a vy mi chcete prerobiť dom,"
vyratúval. „Áno, predpokladám, že keby teta mohla vrátiť
čas a nebrať do úvahy list pani Lumbardovej o mojom po-
byte v Bathe, zrejme by to urobila. Ale možno aj nie. Vždy
túžila držať opraty v rukách."

„Prečo ste sa sem nikdy nechceli vrátiť?" spýtala sa.

Vedela o ňom veľmi málo, iba to, že je príťažlivý a zá-
bavný spoločník. Zvláštne, že telesne sa tak zblížili, ale ako
človeka ho takmer vôbec nepoznala. Nechcela ho poznať
predtým a ani teraz. Ale zdalo sa to nevyhnutné. Impulzív-
ne súhlasila, že s ním pôjde na prechádzku, a zrazu ju ne-
zadržateľne vťahoval do svojho života.

„Prišiel som sem ako šesťročný," začal, „po smrti rodičov.
Najprv mi ani neprezradili, že zomreli. Povedali mi, že mu-
seli na istý čas odísť. Možno dúfali, že na nich postupne za-
budnem a nikdy mi nebudú musieť odhaliť pravdu. Ale keď
som tu prvý raz vyviedol akési šibalstvo, teta mi to poveda-
la. Vraj moji rodičia by boli veľmi sklamaní, že majú také-
ho neposlušného chlapca. Ešte dobre, že zomreli a už sa to
nedozvedia."

„Pravdaže," prikývla Freyja, „to je pre markízu typické!
Dúfam, že ste ju poslali do čerta."

„To teda áno," ubezpečil ju, „a ešte farbistejšími slovami.
Ale v tej chvíli som si uvedomil, čo to odhalenie pre mňa
znamená. Dovtedy som tam vydržal s vynaložením všetkej
trpezlivosti. Nevedel som sa dočkať dňa, keď si po mňa prí-
du rodičia. Keď som pochopil, že navždy odišli, zavládla
v mojom živote desivá prázdnota. Uvedomil som si, že už
navždy musím žiť so strýkom, tetou, bratancom a sesterni-
cami."

„Dúfam, že ste sa im nikdy otrocky nepodrobili."

Zasmial sa. „Miláčik, mali by ste sa od ľútosti utápať v sl-
zách. Nie, nepodrobil som sa. Rozhodol som sa, že ak je teta
presvedčená, že som zlý, urobím všetko, čo je v mojich si-
lách, aby si to myslela oprávnene."

„A čo strýko?" zaujímala sa. „Čo bratanec a sesternice? Aj
oni o vás mali takú nízku mienku?"

„Strýko nemal na výber," vzdychol si. „Bol som naozaj
zlý, Free. Keby som vám vyrozprával, čo všetko som povy-
vádzal, zježili by sa vám vlasy od hrôzy."

„Pochybujem," odvetila. „Vyrástla som s Bedwynovcami
a Butlerovcami. A aj sama som Bedwynová. Ale nás pred-
tým, ako nás potrestali, vyhrešili, že sme šibali. Nikdy ne-
tvrdili, že sme zlí."

„S dievčatami som vychádzal veľmi dobre," vysvetľoval Jo-
shua. „Ale boli oveľa mladšie, takže nikdy som sa s nimi ne-
hrával."

„Predpokladám," nadhodila Freyja, „že teta vás nená-
videla hlavne preto, lebo ste boli po jej synovi ďalší dedič."
„Bezpochyby." Uškrnul sa.

„Ach!" zvolala, keď odbočili a zrazu pocítili nápor vetra.
Teraz mali aj lepší výhľad na more a na druhej strane rieky
bolo vidieť aj dedinu. „Nádhera!"

„Veru," súhlasil.

A predsa sa sem nikdy nechcel vrátiť.
„Aký bol Albert?" vyzvedala.

„Dokonalý syn," vyhlásil. „Od strýka sa naučil všetko,
čo potreboval vedieť, a vždy keď mu dovolil, pomáhal mu
so správou majetku. Svoju matku zbožňoval a k sestrám
bol vždy pozorný. Na strednej škole aj na univerzite bol
skvelý študent. Chodil do kostola a prispieval na každú
dobročinnú akciu. Často sa u svojej matky za mňa priho-
váral."

„Nenávidela by som ho," zvolala Freyja rozvášnene.
Ticho sa zasmial. „Áno," pripustil, „verím, že by ste ho
nenávideli."

„A predsa ste sa s ním stále hádali?" čudovala sa. „Aspoň
ste to spomínali v Lindsey Halle."

„Samozrejme," prikývol. „Zlí ľudia väčšinou nevedia oce-
niť dobrotu, Free. A ja som bol veľmi zlý. A Albert veľmi
dobrý. Často mi držal prednášky o dobre a ja som mu vždy
povedal, kam s tým môže ísť."

V hlase mu znel bezstarostný smiech. Freyja si uvedomi-
la, že je to len maska, za ktorou ukrýva tiene svojho živo-
ta. Predtým rozmýšľala, či sa za tou maskou niečo skrýva,
alebo tam nie je celkom nič. Teraz už poznala odpoveď, ale
ešte vždy neprenikla cez tie tiene. A ani nechcela. Najrad-
šej by na Josha spomínala ako na príjemný flirt, z ktorého
sa počas jednej pamätnej noci stalo čosi viac. Nechcela cítiť
ľútosť a spomínať naňho ako na človeka, ktorého by túžila
spoznať bližšie.

Cestička znova zabočila, zrazu sa pred nimi vynímal skal-
natý kopec a opäť sa ocitli v závetrí. Zastali, Joshua sa lak-
ťami oprel o múrik a zahľadel sa dolu. Svit mesiaca mu oža-
roval profil. Usmieval sa.

„Ak ste tak nenávideli život v Penhallowe," spýtala sa,
„prečo ste tu tak dlho zostali? Odišli ste pred piatimi rok-
mi. Vtedy ste už museli mať... Koľko? Dvadsaťdva? Dvad-
saťtri?"

„Dvadsaťtri," spresnil. „Z Penhallowu som odišiel v osem-
nástich. Potom som žil v Lydmeri." Kývol hlavou k dedine.
„Vyučil som sa za stolára a bol som v tom dobrý. Bol by
som si slušne zarobil na živobytie. Bol som šťastný a verím,
že by sa na tom nič nebolo zmenilo."

Zvláštne čo len pomyslieť, že lady Freyja Bedwynová by
sa nikdy nebola zoznámila so stolárom Joshuom Moorom
z dedinky Lydmere a nikdy by ani netušila, že taký človek
žije, keby sa im cesty neboli skrížili. Žili by každý v inom
svete.

„Ale potom Albert zomrel a vy ste toto tu zdedili," po-
znamenala. „A tým sa všetko zmenilo."

„Áno." Pozrel na ňu so zvláštnym úsmevom na perách.

„Potom som sa stal Hallmerom a mohol som sa uchádzať
o ruku vojvodovej dcéry, hoci sme sa zasnúbili iba naoko.
Život je zvláštny, nemyslíte?"

Ale ešte vždy nevysvetlil, prečo odišiel.

Vtedy si Freyja spomenula na čosi, čomu predtým neveno-
vala pozornosť. Joshua povedal jej rodine v Lindsey Halle,
že si už nespomína, prečo sa v ten osudný večer s Alber-
tom pohádali. Ako by si mohol nespomínať? Vzhľadom na
to, čo sa prihodilo v ten večer, musel sa mu vryť do pamäti
každý detail.

Ale nespýtala sa na to. Nechcela to vedieť - hoci samej sa
jej to zdal slabý argument.

„A za tie roky, čo ste žili v Lydmeri, ste nikdy neprišli do
Penhallowu?" vyzvedala.

„Vždy keď som si raz do týždňa urobil pol dňa voľno, pri-
šiel som navštíviť Prue," zamrmlal.

„Chuderka," vzdychla si Freyja. „Matka ju nemá veľmi
v láske, však?"

„Prue nie je nijaká chuderka," bránil Joshua sesternicu.
„Ak sa niektorí ľudia telesne alebo duševne odlišujú od nor-
my, máme sklon vnímať ich ako poľutovaniahodné bytosti.
Často o nich hovoríme ako o postihnutých a hlupákoch.
Vnímame ich z vlastného zúženého pohľadu. Raz som sa
stretol so slepcom, ktorý tak žasol nad zázrakmi sveta, až
som sa zahanbil, že som ho dovtedy vnímal tak obmedze-
ne. Prue je šťastná a priam srší láskou - a o tieto vlastnosti
mnohí z nás prídu ešte v detstve. V akom zmysle je postih-
nutá? Prečo je chuderka?"

Hovoril tak náruživo, až ho nespoznávala. Celé popo-
ludnie aj večer sa k tomu dievčaťu správal milo a trpezlivo,
netváril sa umučene, znudene ani otrávene. Prue nebola je-
diná, ktorá prekypovala láskou. Joshua jej veľmi pripomí-
nal Eve, o ktorej sa Aidan nežne vyjadril, že jej krváca
srdce, keď vidí chromé káčatko. Ich dom sa hemžil sluha-
mi, ktorých nikto iný nechcel z toho či oného dôvodu za-

mestnať, vrátane desivej bývalej trestankyne, ktorá by za
Eve položila život a Freyja ju nesmierne obdivovala.

„Keď ste sa teraz vrátili," nadhodila, „možno sa rozhod-
nete zostať. Pravda, keď sa vyjasní ten nezmysel, čo zosno-
vala vaša teta. Isto ju budete musieť vysťahovať, ale verím,
že nezostala bez prostriedkov."

„Nezostala," potvrdil. „Ale bude žiť ďalej tu... ja nie."

Na jeho mieste by som si vychutnala tú radosť, vysťaho-
vala by som ju z Penhallowu, pomyslela si Freyja, a zbavila
by som ju všetkého, čo jej nepatrí. Aj keby tu nechcela žiť,
nedovolila by tej žene, aby tu zaberala miesto. S najväčším
zadosťučinením by sa jej pomstila.

Ale ju do toho nič, čo Joshua urobí.

„Tichá príroda za hviezdnatej noci," vzdychol si. „Svit
mesiaca na hladine mora. A nádherná žena po mojom bo-
ku! Nechápem, ako môžem takto spôsobne konverzovať
a obdivovať výhľad! Keby ma teraz niekto videl, celkom by
som stratil svoju povesť." Vystrel sa a uškrnul sa na ňu.

„Ak chcete," nadhodila, „môžete si predstavovať, že pár
metrov od nás stojí moja gardedáma."

Ticho sa zasmial. „Ale Aidan vyhlásil, že nepotrebujete
gardedámu," namietol.

„Pretože Aidan vám dôveruje," podotkla, „aj preto, lebo
si myslí, že sme zasnúbení."

„Veď aj sme," pripomenul jej, „vďaka mojej tete a vďaka
Bewcastlovi. Aj vďaka tomu, že ste sa rozhodli sprevádzať
ma sem. Vlasy máte pod tou kapucňou rozpustené, však?"

Keď si šla do izby po plášť, vytiahla si sponky.

„Čo to s tým má spoločné?" zatiahla povýšene. Keď už sa
o tom zmienil, videla, že prostredie skutočne láka k milko-
vaniu. Ale v posledných týždňoch si toho s Joshuom užila
viac než dosť. Majú šťastie, že sa nemusia vziať. Nemala by
ho provokovať k ďalším indiskrétnostiam.

Ale on pristúpil k nej a zložil jej z hlavy kapucňu. Vlasy
sa jej spustili na plecia a na chrbát ako vodopád. A aj tu

v závetrí predsa len trochu fúkal vietor a rozvieval jej ich
okolo tváre.

„Viete, je správne," zašepkal, „ak muž s horúcou krvou
túži zaboriť ruky do vašich vlasov, Free. Neberte to osobne,
ale ja mám horúcu krv." Prstami sa jej pohrával s vlasmi.
„Lenže keď to urobí, potom nemôže odolať pokušeniu uro-
biť aj toto." Privinul si ju a zaklonil jej hlavu, takže zrazu
mu len hľadela do tváre zaliatej mesačným svitom. Ako sa
dalo čakať, oči sa mu smiali.

„Problém je v tom," ozvala sa a položila mu ruky na pás,
„že potom žena cíti neodolateľné nutkanie vrhnúť sa na mu-
ža s horúcou krvou holými päsťami."

Uškrnul sa. „Keby ste mi uštedrili pár dobre mierených
úderov päsťami, spadli by sme ponad múrik, skotúľali by
sme sa dolu kopcom a skončili by sme v kríkoch s pospleta-
nými rukami a nohami. Mohlo by to byť naozaj zaujímavé.
Myslím, že to skúsim." Sklonil hlavu a šúchal si nos o jej
nos.

„Neviem si predstaviť jediný dôvod," zamrmlala, „prečo
to robíme." Klamárka.

„Vidíte?" oblizol jej pery a celé telo sa jej rozochvelo.
„Dokonale sa k sebe hodíme. Ja si neviem predstaviť jediný
dôvod, prečo by sme to nerobili."

„Toto robia snúbenci... alebo manželia... A my nie sme
ani jedno, ani druhé."

„Ale sme muž a žena," namietol a pritlačil jej pery na krk,
kde jej cítil pulz. Pevne mu zovrela vlasy a potom zaborila
ruku do tej hodvábnej hrivy. „Sme sami za mesačnej noci.
A každý z nás dychtí po tom druhom."

„Ja ne..."

Ústami zastavil jej slová. Nie perami, ale otvorenými, ho-
rúcimi, vlhkými, pátrajúcimi ústami. Jazykom vnikol do jej
úst. Ticho zastonala a cítila, ako sa jej rozhorúčila vnútor-
ná strana stehien, aj vyššie, kde už raz bol...

Vopchala mu ruky pod plášť, pod redingot aj pod vestu -
prečo muži nosia toľko vrstiev oblečenia? -, zatiaľ čo on jej

nežne hladil prsia, potom ju chytil za zadok, pritlačil si ju
k sebe a trel jej telo o rozkrok, až takmer vybuchla.

„Takže ne...?" vyzval ju oveľa neskôr, aby dokončila ve-
tu, a odtiahol pery.

„Dychčím túžbou," priznala.

Ticho sa zasmial. „Prečo sa za mňa nechcete vydať, Free?
Ravensberga mať nemôžete, ale skôr či neskôr by ste si mali
niekoho vziať. Prečo nie mňa?"

„A vy si musíte skôr či neskôr niekoho vziať?" spýtala sa
ostro a trochu odtiahla hlavu.

„S mužom je to iné," namietol.

„Prečo?"

„Muži majú radi slobodu a netúžia po záväzkoch," vy-
svetľoval. „Môžu sa milkovať a nič za tým nehľadať. Ženy
skôr túžia po domove, vernosti, deťoch a večnej láske."

Zrazu sa zasmial, zovrel jej pravé zápästie a pozrel naň.

„Čo je, miláčik?" začudoval sa. „Vy ste nezaťali ruku do
päste? Myslel som, že vás to vyprovokuje. Au!"

Ľavou päsťou mu tvrdo zasiahla do sánky.

„Prečo sa za vás nechcem vydať?" zvolala. „Možno preto,
lebo mi je ľúto vašej krásnej tváre. Keby som ju mala do
konca života na dosah, vyzerala by dosť úboho, asi ako tvá-
re tých surovcov, ktorých platia za to, aby spolu boxovali
do nemoty pre zábavu pánov, čo radi uzatvárajú stávky na
takéto krvavé športy."

Zaklonil hlavu, zasmial sa a prstami si ohmatával sánku.

„Tuším by sme sa mali vrátiť do domu," nadhodil. „Tak-
že ak tomu správne rozumiem, považujete ma za nevycvá-
laného žrebca a radšej zostanete na ocot, než by ste sa mali
vydať za niekoho, kto vo vás nevyvoláva také city, aké ste
kedysi zakúsili? Možno sa nikdy nevezmeme, Freyja, ale
priťahujeme sa navzájom, a len čo sa naskytne vhodná prí-
ležitosť, vybuchujeme ako sopky. Budeme sa vyhýbať ta-
kým príležitostiam, kým s tým neskoncujeme, alebo si jed-
noducho budeme vychutnávať tie chvíle? A tie nás čakajú
v najbližších dňoch a týždňoch."

„Hovoríte, akoby sme v najbližších dňoch nemali robiť
nič iné, len sa milkovať," vyhŕkla. „Lenže pokiaľ viem, kto-
si tu zosnoval plán, aby vás obvinil a usvedčil z vraždy. Sve-
dok by mohol byť dosť nebezpečný."

„Páni moji, to veru áno," pripustil. „A päť svedkov by
mohlo byť ešte nebezpečnejších. Rozmýšľam, či teta bude
taká rafinovaná - alebo hlúpa."

„Zaujímalo by ma, čo sa vlastne stalo vtedy večer," nad-
hodila. Pri tých slovách však potriasla hlavou, nasadila si
znova kapucňu, zvrtla sa a vykročila k domu. „Ale v sku-
točnosti to nechcem vedieť."

Vykročil zarovno s ňou. „Lebo sa bojíte, že som ho na-
ozaj zabil?" spýtal sa.

Vari preto nechce počuť pravdu?

„Skutočne som sa mu vyhrážal, že ho zabijem," zamrmlal.

„Ale nezabili ste," namietla. „Povedali ste to Aidanovi,
keď sa vás na to v Lindsey Halle pýtal, a ja som vám uveri-
la. Ešte vždy vám verím. Boli by ste ho zabili, keby žil dlh-
šie..."

Dlho neodpovedal. Znova odbočili a ocitli sa vo vetre,
ibaže tentoraz im fúkal od chrbta.

„Naozaj neviem," odvetil napokon. „Ale veľmi sa bojím,
že nie."

Viac už na tú tému nechcem nič počuť, pomyslela si Frey-
ja a natiahla krok. Už aj tak počula priveľa. V ten večer sa
stalo čosi hrozné - odhliadnuc od toho, že ktosi zomrel.
A ona nechce vedieť, čo to bolo.

Rada by som vedela, či sa vám Hallmere nezabudol zmieniť
o tom, že v dedine pri Penhallowe má rozkošného nemanželského
syna, ktorý tam žije so svojou matkou.

Živo si spomínala, ako markíza vyslovila tie slová kvíli-
vým hlasom.

Bola to guvernantka mojich dcér, kým sa môj manžel pod vply-
vom toho nešťastného incidentu nerozhodol, že ju prepustí. Podľa
všetkého netrú biedu. Pokiaľ viem, Hallmere ich stále finančne pod-
poruje.

Ten hrozný príbeh nemá so mnou nič spoločné, pomys-
lela si Freyja. Hallmere nie je jej snúbenec a ona ho nemie-
ni odsudzovať. Ale mala silné podozrenie, že tí dvaja sa
v ten večer pohádali pre guvernantku a to dieťa. Vari mu
Albert držal otravnú kázeň? A čo Joshua? Ako reagoval, od-
hliadnuc od toho, že sa mu vyhrážal, že ho zabije? Ako
a prečo vlastne Albert zomrel?

Nechcem to vedieť.

„Šokoval som vás, miláčik," ozval sa Joshua. „Znamená
to, že už medzi nami nebudú nijaké nežnosti? Vy ste ma už
popravili."

„Vy nič neberiete vážne?" zvolala pohŕdavo.
Ale poznala odpoveď na tú otázku a bola by radšej, keby
ju nepoznala.

Áno, v živote Joshuu Moora, markíza z Hallmeru, bolo
dosť vecí, ktoré bral vážne.

Mala mu už dávno dať zbohom, prv ako sa jej zmocnilo
podozrenie, že nie je iba večne rozosmiaty bezstarostný
zvodca žien, na svoju škodu až priveľmi krásny.

Joshua sa ticho zasmial, chytil ju za ruku a preplietol si
s ňou prsty.

„KTO JE TO?" spýtal sa Joshua, oprel sa o stôl svojho správ-
cu a založil si ruky na hrudi. Bolo zavčasu ráno, ale Saun-
ders už pracoval.

„Hugh Garnett," odvetil Saunders. „Má pozemky na dru-
hej strane údolia - jeho matka bola dcéra baróna. Darí sa
mu. Keď pred pár rokmi zdedil majetok po otcovi, dokúpil
si ďalšie pozemky. Rozhodne je to vplyvný človek."

„Áno, poznám Hugha Garnetta." Joshua sa zamračil.
„Z otcovej strany je to synovec pani Lumbardovej, markízi-
nej dôvernej priateľky. Ani ma to neprekvapuje. Ale prečo
by sa na to podľa vás dal, odhliadnuc od toho, že ma nemá

mať prečo rád? Nie je to človek, ktorý by niečo robil bez-
dôvodne."

„V poslednom čase prejavil záujem o lady Chastity," vy-
svetľoval Saunders, „ale spomínaná dáma ani markíza ho
v tom nepodporovali. Po návrate z Bathu ho však markíza
pozvala na čaj spolu s jeho tetou a sesternicou. Isto chápe-
te, že by to preňho bola skvelá partia, najmä keby zväzok
požehnala jej matka."

„Najmä keby som to nepokazil tým, že sa sem chcem vrá-
tiť, vzhľadom na to, že som sa zasnúbil a zdá sa, že sa čo-
skoro ožením," podotkol Joshua. „Predpokladám, že reve-
renda Calvina Moora sem povolali nielen preto, aby dvoril
Constance, ale aj aby bol markíze morálnou oporou. Riadi
svoj svet rovnako neľútostne ako vždy, však?"

Vstal a zamieril k oknu. Bol z neho výhľad na kopec, kde
sa rozkladali záhrady a skleníky. Za nimi sa popri uprave-
ných kríkoch kľukatil chodníček na hornú plošinu.

Vtom si spomenul na to, čo mu prezradila Constance,
zvrtol sa a uprel pohľad na Jima Saundersa. Mohol mať
okolo tridsať rokov, možno aj menej, a po smrti svojho ot-
ca zdedí skromný majetok a pozemok, hoci sa bude musieť
postarať o brata a sestry. Pôsobil príjemne a bol nesmierne
pracovitý.

Joshua celkom chápal, že Constance, ktorá bola izolovaná
od mužov svojej vrstvy, snívala o mladom správcovi. Opä-
toval jej city? Sedel za svojím pracovným stolom, hľadel na
zatvorenú účtovnú knihu a na tvári sa mu zračil nečitateľ-
ný výraz.

„Isto chápete, mylord," ozval sa Saunders formálne, „že
som tu pomerne nový, ešte som si nestihol vytvoriť názor
na každého v dome a jeho okolí. Nepoznám dobre pani
markízu a nie sú mi celkom jasné jej motívy. A nepoznám
dobre ani vás. Uvedomujem si však, že by som mal byť lo-
jálny k vám, a nie k urodzenej panej."

Bola to veľmi opatrná odpoveď.

„Takže si nie ste istý, či je niečo pravdy na obvinení, kto-

ré mi podľa vás hrozí?" spýtal sa Joshua. „Rozmýšľate, či
váš zamestnávateľ nie je úkladný vrah?"

„Podľa mňa nie je," odvetil správca.

„Ďakujem," zamrmlal Joshua a lepšie sa naňho zahľadel.
„Ako ste na to vlastne prišli? Od môjho príchodu o tom ne-
padlo ani slovo. Na prahu neprešľapuje strážnik, čo ma
chce zatknúť. Kto vám to povedal?"

Saunders posunul účtovnú knihu zarovno s okrajom stola.

„Constance?"

Saunders akoby chcel otvoriť knihu, ale potom ju nechal
tak. „Navrhla, že by som vás o tom mal informovať, my-
lord," pripustil Saunders.

„Aha," povedal Joshua ticho. „Tak potom sa musím po-
ďakovať nielen jej, ale aj vám, že ste vyhoveli jej želaniu.
Mám dojem, že ten plán ešte nie je celkom dovarený a môj
príchod ho trochu pribrzdil. Prečo nie je dovarený, ak exis-
tuje svedok, blahobytný muž, ktorý je ochotný odprisahať,
že ma videl zavraždiť môjho bratanca?"

Saunders mu opätoval pohľad, ale nič nenaznačil.

„Viete," Joshua odstúpil od okna a uškrnul sa, „asi ten
plán ešte väčšmi pribrzdím, Saunders. A budem si to vy-
chutnávať. Zajtra mi predložíte správu o postupe prác na
nových domoch a opravách, ktoré sa majú urobiť po žatve.
A keď som už tu, rád by som si prezrel aj farmu a poroz-
prával sa so svojimi robotníkmi a ich manželkami."

„Áno, mylord," odvetil správca. „Ako rozkážete."

Joshua vyšiel z kancelárie a pobral sa preskúmať, či je už
hore niekto z rodiny alebo z hostí. Ale zrejme bol u Saun-
dersa dlhšie, ako odhadoval, lebo takmer všetci už boli v je-
dálni.

„Dobré ráno," pozdravil s úsmevom. „Zdá sa, že je svie-
žo a jasno. Čo keby sme sa neskôr odviezli do Lydmeru?
Alebo tam môžeme zájsť na koňoch. Je to pekná rybárska
dedinka s prístavom a plážou. Ach, Freyja." Chytil ju za ru-
ku, zdvihol si ju k perám a podržal ju dlhšie, ako bolo po-
trebné. Pritom sa jej usmieval do očí.

Nezaškodí, ak trochu podráždim ju aj tetu, pomyslel si.
Freyja prudko nadvihla obočie, Alleyne sa uškrnul, Calvin
si odkašlal a jeho teta sa sladko usmiala.

Ale keď si naložil jedlo a usadil sa za vrchstola, prebleslo
mu hlavou, že je oveľa jednoduchšie hrať sa na vášnivého
milenca než byť falošným snúbencom. Včera večer cítil pri
objatí skôr frustráciu ako uspokojenie, najmä keď už vedel,
ako chutí Freyjino vášnivé objatie. A uvedomil si, že mu
hrozí vážne nebezpečenstvo, že sa do Freyje Bedwynovej
tak trochu zaľúbi. Bude si musieť dať poriadne záležať, aby
ich vzťah zachoval v istých medziach. Ani najmenej netúžil
zaľúbiť sa.

Zapojil sa do rozhovoru pri stole, až kým si k nim nepri-
sadli Aidan a Eve - tí prišli poslední, lebo sa zdržali v det-
skej izbe pri svojich deťoch.

„Zišlo mi na um," začal, „že o mojom návrate domov sa
asi na okolí bude dosť hovoriť - už včera som si uvedomil,
že nezostal nepovšimnutý. A keď sa rozchýri, že som si
priviedol aj budúcu nevestu, patrilo by sa usporiadať pri-
meranú oslavu. Takže v Penhallowe sa bude konať veľko-
lepý bál - asi o týždeň. O väčšinu vecí sa postarám sám, ale
predsa len som tu nebol päť rokov a bezpochyby nepoznám
všetkých ľudí v okolí. Dúfam, že mi pomôžete zostaviť zo-
znam hostí, teta. A prosil by som o pomoc aj vás, Constance
a Chastity."

Constance sa začervenala a s rozžiarenými očami prikýv-
la. Chastity sa usmiala.

„To je naozaj skvelá myšlienka, Joshua," pochválila ho
teta a sladko sa usmiala, „hoci ja stále držím smútok za
tvojím milovaným strýkom. Ale uvedom si, že tu nie sme
v Bathe ani v Londýne. V okruhu najbližších desiatich ki-
lometrov nežije veľa rodín, ktoré by stáli za povšimnutie.
Postačí slávnostná večera. Sama rozošlem pozvánky a s ku-
chárkou sa dohodnem, čo sa bude podávať."

„Áno, ocením, ak s ňou dohodnete, čo sa bude podávať
na bále," usmial sa Joshua. „Ďakujem, teta. Kým som žil

v Lydmeri, získal som množstvo priateľov. Dovolím si tvr-
diť, že mnohí z nich by sa radi zabavili v našej sále. Okrem
toho sú tu moji nájomcovia a poľnohospodárski robotníci.
Len dúfam, že svojou prítomnosťou neurazia vašich uro-
dzených priateľov. Počul som, že pani Lumbardová sa už
vrátila aj s dcérou z Bathu. Pozveme aj ich. Mohol by ich
sprevádzať jej synovec, tuším Hugh Garnett, však?"

Teta viditeľne zbledla a civela naňho so zovretými pera-
mi. Chastity vypadla z ruky vidlička.

„Pokiaľ viem, príležitostne sprevádza svoju tetu," pokra-
čoval Joshua. „Tuším tu s ňou bol aj nedávno na čaji, však?"

Všimol si, že Bedwynovci ich pozorujú a počúvajú so ži-
vým záujmom. Constance hľadela do taniera, ale jedla sa
ani nedotkla. Chastity uprela veľké oči na Joshuu. Calvin si
znova odkašlal.

„Veru áno," prikývla teta. „Je to príjemný mladý muž.
Edwina Lumbardová ho zbožňuje."

„A predsa vás zrejme nesmierne zranil, teta," podotkol,
„keď otvoril staré rany, čo sa možno už začínali hojiť."

„Ako to myslíš, Joshua?" Priložila si ruku na srdce a na-
sadila strhaný, užialený výraz.

„Garnett vám tuším naznačil, že Albert pred piatimi rok-
mi nezomrel nešťastnou náhodou, ale v skutočnosti ho za-
vraždili. A pokiaľ viem, vyhlásil, že tým vrahom som bol ja."

„Ach nie, Joshua!" vzdychla Eve a takisto si priložila ru-
ku na srdce.

„Dočerta!" zvolal Alleyne.

„Ak je to pravda," usúdil Aidan, „potom je to vážne ob-
vinenie."

„Bože dobrý!" ozvala sa Freyja a priložila si k perám šál-
ku kávy. „Vari som sa zasnúbila s vrahom? To je naozaj zá-
bavné!"

Chastity bola bledá ako stena. Constance takisto.

Reverend Calvin Moore vyskočil na nohy, znova si od-
kašlal a roztvoril náručie, akoby sa mal prihovoriť davu ve-
riacich.

„Máš pravdu, Hallmere," vyhlásil. „Skutočne to naznačil.
Pán Garnett tvrdí, že bol očitým svedkom udalosti, pri kto-
rej zomrel môj bratanec. Práve preto ma sem drahá Corinne
pozvala. Potrebovala mať nablízku muža, ktorý by jej pora-
dil. Ale toto nie je vhodný čas ani miesto, aby sme diskuto-
vali o takej závažnej záležitosti."

„Neviem si predstaviť vhodnejší čas a miesto," namietol
Joshua s úsmevom. „Sadni si, Calvin. Je tu predsa len rodi-
na a nádejná rodina."

Markíza sa držala za hrdlo, v tvári popolavá. „Najdrahší
Joshua," prehovorila slabým hláskom, „nikdy som ani na
chvíľu neverila tvrdeniu pána Garnetta. Neviem, prečo to
povedal. Ale skutočne som považovala za vhodné poradiť sa
o tom s niekým múdrejším a podľa možnosti s mužom.
A Calvin je duchovný."

„Dúfam, že môj včerajší nečakaný príchod ťa veľmi ne-
vyľakal, Calvin," poznamenal Joshua. „Ale ubezpečujem ťa,
že pri mne ti naozaj nehrozí nebezpečenstvo. V ten večer,
keď Albert zomrel, som bol pri ňom, ale nezabil som ho.
Kedy ste ma chceli zavolať domov, aby som sa bránil tým-
to obvineniam, teta? Alebo ma nezastihol váš list do Lind-
sey Hallu, keď som bol na ceste sem?"

„Musíš chápať, Joshua," vysvetľovala teta, „že som z to-
ho bola veľmi nešťastná. Nevedela som, čo robiť. Prosila
som Calvina, aby mi prišiel poradiť. Nechcela som ťa volať
sem - bol by si tu v ohrození."

„To bolo od vás naozaj ohľaduplné," odvetil.

„Nuž, si môj synovec." Utrela si pery obrúskom. „Vždy si
mi bol ako syn."

„Constance," obrátil sa na sesternicu, „veríš, že som mo-
hol zavraždiť tvojho brata?"

Zdvihla k nemu oči. „Nie," zamrmlala, „neverím, Jo-
shua."

„Chass?" pozrel na dievča, ktoré naňho ešte vždy upiera-
lo veľké oči. „Veríš tomu?"

Pomaly pokrútila hlavou. „Nie," zašepkala.

„Calvin?" spýtal sa bratanca, ktorý si práve sadol.

Reverend si odkašlal - podľa všetkého to mal vo zvyku.
„Vždy si bol veľký šibal, Hallmere," začal. „Ale pokiaľ si
spomínam, nikdy si nebol zlomyseľný. Tomu obvineniu by
som uveril, iba keby sa nado všetku pochybnosť dokázala
tvoja vina."

„To mi stačí," povedal Joshua. „Freyja?"

„Hovoríme tu o nezmysloch a predpoludnie rýchlo ubie-
ha," vyhlásila povznesene. „Už by som rada vyrazila na ko-
ni do dediny, ako ste nám sľúbili."

„Aj ja, Joshua," pridala sa Morgan.

„Aj deti budú od radosti celé bez seba, že pôjdu von," za-
pojil sa Aidan. „Ale s veľkou radosťou vás popoludní budem
sprevádzať k pánu Garnettovi, Joshua. Dúfam, že sa ho
chystáte navštíviť..."

„Rozhodne," potvrdil Joshua. „Calvin, mal by si ísť s na-
mi."

Teta si znova utrela pery. „Pán Garnett nie je doma," vy-
hlásila.

„Skutočne, madam?" zatiahol Aidan.

„Bola by som ho sem pozvala, aby sa porozprával s Cal-
vinom, keby nebol preč," vysvetľovala. „Rada by som od
neho počula, tak ako všetci ostatní, že sa mýli. Ale na pár
dní odcestoval."

„Zaujímavé." Joshua si ju pobavene obzeral.

„V takejto chvíli?" čudoval sa Alleyne. „Keď by sa mal
prihlásiť u sudcu ako svedok? Musím však priznať, Joshua,
že nerozumiem, prečo celých päť rokov mlčal a rozhodol sa
ozvať až teraz."

„Predpokladám, že Garnett odišiel," nadhodil Joshua,
„aby si mohol v pokoji premyslieť svoje svedectvo. Bolo by
hlúpe, keby postupoval unáhlene, najmä keď čakal tak
dlho. Každý sudca by postavil jeho slovo proti môjmu,
a koniec koncov, som markíz z Hallmeru. Len dúfam, že
si to premyslí naozaj dôkladne. Mal by pamätať, že rybár-
sky čln - aspoň predpokladám, že ten zločin videl z člna -

by som videl nielen ja, ale aj Albert. Prečo sa odplavil a ne-
poskytol mu pomoc? Vari sa bál, že aj jeho zavraždím?"

„Zľahčuješ to, Joshua," pripomenula mu teta užialeným
hlasom. „Ale môže z toho byť vážne obvinenie. Nezniesla
by som, keby som stratila ďalšieho syna, alebo aj synovca,
ktorý mi je drahý ako syn. Podľa môjho názoru by si mal
zmiznúť, kým je čas. Tak budeš v bezpečí."

„Ach, ale ja sa nechcem zachovať ako zbabelec," uškrnul
sa Joshua.

„A ja by som zasa nezniesla, keby som sa nemohla stať
paňou Penhallowu," dodala Freyja a pobúrene vstala. „No
tento rozhovor je čoraz únavnejší. Idem si zajazdiť, hoci aj
sama."

Všetci Bedwynovci takisto vyskočili na nohy a ostatní ich
nasledovali. Okrem markízy, ktorá vyzerala priveľmi slabá,
aby sa čo len pohla.

„Keďže dnes Garnetta nemôžeme konfrontovať," navrhol
Joshua, „mohli by sme si užiť pekné počasie. Stretneme sa
o polhodinu v hale? Dúfam, že prídu aj deti a Prue. Poďte,
teta, už sa nepoddávajte žiaľu. Poriadne dohovorím Gar-
nettovi, keď sa s ním stretnem, že vás tak rozcitlivel. Do-
voľte, aby som vás odprevadil do vašej izby." Nastavil jej ra-
meno a iné jej nezostávalo, len ho prijať.

„Dúfam, že sa s ním porozprávaš, Joshua," sťažka sa oň-
ho oprela. „Toto je skutočne nad moje sily."

Freyja veľmi rýchlo pobádala, že Joshua je veľmi obľúbený
nielen v Penhallowe, ale aj v Lydmeri. Všimla si, že slu-
žobníctvo sa naňho vždy milo usmieva, keď ho obsluhuje.
Neubránila sa, aby ich neporovnávala so sluhami v Lind-
sey Halle, ktorým by ani na um nezišlo, aby sa usmiali na
Wulfrica. Bolo to rovnako nemysliteľné, ako keby sa v je-
ho prítomnosti rozospievali alebo roztancovali.

V Lydmeri boli reakcie ešte zjavnejšie. Keď sa viezol na
koni vedľa Freyje na čele skupiny, všetci ho spoznávali
a klaňali sa mu. To napokon nebolo nič zvláštne, veď bol

markíz z Hallmeru, ale všetkým sa na tvárach zračil úsmev
a niektorí odvážnejší dedinčania ho aj nahlas pozdravili.
Ako sa dalo očakávať, Joshua o chvíľu zoskočil z koňa, po-
dal opraty Alleynovi a potriasal si s nimi ruky, ba niektoré
zvráskavené staršie ženy aj vyobjímal.
Tvár sa mu rozjasnila láskou.

V tej chvíli si Freyja uvedomila, aké vážne nebezpečen-
stvo jej hrozí. Z minúty na minútu sa jej zdal ľudskejší. Pri
raňajkách sa správal priamo a nebojácne a za jeho úsmevom
sa skrývala tvrdosť. Tomu mužovi dokázala odolať. Ale te-
raz bol srdečný, priateľský a milý k ľudom, ktorých by Frey-
ja inokedy nepovažovala za hodných povšimnutia. A za to
sa teraz hanbila. Tomuto mužovi bolo oveľa ťažšie odolať.
Bol celkom iný ako urodzení páni, ktorých poznala.

Pravda, mohla sa tomu vyhnúť a uvedomiť si varovný
signál. Veď pribehol na pomoc slúžke, ktorú vyplašila ve-
verička!

Ale Joshua nezanedbával ani svojich príbuzných a hostí,
ktorých vzal na výlet do dediny. Ustajnili kone pred miest-
nym hostincom a vošli dnu na čaj alebo na pivo a mafiny.
Sadli si pri výčape a on im cez okno ukazoval, čo stojí
za povšimnutie. Eve a Aidan nezostali dnu dlho. Vzali de-
ti na pláž, ktorú im Joshua spomínal - nebola taká široká
ako súkromná pláž v Penhallowe na druhej strane rieky,
ale svojím spôsobom bola rovnako malebná. Na morskej
hladine sa pohojdávali priviazané člny, zopár ich bolo vy-
tiahnutých na piesku. Chastity s Prue išli s nimi. Calvin
navrhol Constance, aby sa s ním poprechádzala po hlavnej
ulici, a po chvíli sa Morgan a Alleyne vybrali preskúmať
úzke, strmé uličky a obzrieť si, čo ponúkajú miestne ob-
chodíky.

Joshua predstavil Freyju hostinskému Isaacovi Perrimu
a bol to pre ňu zážitok. Bol to plešivý obor s riedkymi zub-
mi a červenými lícami.

„Našli ste si peknú ženu, chlapče," pumpoval mu rukou,
ktorá sa doslova stratila v jeho medvedej labe. „A my všet-

ci v Lydmeri budeme šťastí, keď sa zosobášite a usadíte
v Penhallowe."

Zostal pri nich na kus reči s nohami naširoko rozkroče-
nými, ruky si utieral do zástery. Freyja nevedela, či má byť
pobavená alebo pobúrená, ale rozhodla sa pre prvú mož-
nosť. Pri Joshuovi sa nikdy nenudila.

„A čo Hugh Garnett?" nadhodil Joshua vo chvíli, keď sa
znova sústredila na rozhovor. „Počul som, že sa má dobre."

Hostinský tľoskol jazykom a prevrátil oči k stropu. „No,
celkom dobre," prikývol. „Hoci k tým majetkom bezpochy-
by neprišiel celkom čestne. Ale ako dobre viete, chlapče, ja
sa držím hesla ži a nechaj žiť."

„Ale on zrejme nechce nechať žiť mňa," uškrnul sa Jo-
shua. „Dokonca nedávno mojej tete tvrdil, že ma videl, ako
som pred piatimi rokmi zabil svojho bratanca."

„Nie!" Pán Perrie si na chvíľu prestal utierať ruky.
„Zbláznil sa?"

„Vraj nie je doma," vysvetľoval Joshua, „takže ho nemô-
žem navštíviť. Predpokladám, že je natoľko múdry a išiel
hľadať ďalších svedkov. Chcete sa staviť, kto to bude?"

„Nie som taký hlúpy, aby som uzatváral stávky," vyhlásil
muž. „Proti mne by nikto nestavil. Nechajte tú záležitosť
na mňa, chlapče. Vezmite paničku a ukážte jej krásy oko-
lia. Bolo mi potešením, madam."

Keď vyšli z hostinca, zadul svieži morský vetrík a Freyja
si prichytila klobúk, aby jej ho neodfúklo.

„To čo malo byť?" spýtala sa.

„Pred rokmi sa Hugh Garnett rozhodol, že sa dá na pa-
šeráctvo," objasnil Joshua. „To nebolo v týchto končinách
až také zvláštne - na celom južnom pobreží Anglicka sa vo
veľkom pašuje. Ale priviedol si sem bandu vyvrheľov, ktorí
sa usilovali ovládať obchod železnou rukou. Miestni ľudia
ich však rýchlo presvedčili, že to sa im nepodarí, a donútili
ich presunúť sa do iných končín."

„Ak tomu správne rozumiem," poznamenala Freyja,

„boli ste jedným z tých, ktorí ich o tom presvedčili. A tento
Isaac Perrie bol tým druhým?"

Uškrnul sa a chytil ju za lakeť.

„Rád by som vás s niekým zoznámil," povedal.

Zaviedol ju k peknému bielemu domčeku neďaleko prí-
stavu a zaklopal na dvere. Býval tam Richard Allwright,
starý stolár, ktorý kedysi zaúčal Joshuu do remesla a po-
tom ho zamestnal. On i jeho manželka ich pozvali dnu
a trvali na tom, aby si s nimi vypili šálku čaju. Potom pani
Allwrightová hrdo ukázala na krásne vyrezávaný drevený
stolík, ktorý Joshua vyrobil pod dohľadom jej manžela
a po skončení učenia jej ho daroval.

„To je jeden z mojich najväčších pokladov," zdôverila sa
Freyji.

„Mali ste ozaj talent, Joshua," zvolala Freyja, prebehla
dlaňou po hladkom dreve a pokúšala sa predstaviť si, ako
asi vtedy vyzeral.

„On ho stále má, madam," ubezpečil ju pán Allwright.
„Nadanie na stolárčinu sa nestratí, ak ho človek nevyu-
žíva. Takže teraz budete márniť čas ako markíz, chlapče,
namiesto aby ste si slušne zarábali na živobytie, však?"
Ale schuti sa zasmial a lakťom štuchol Joshuu pod rebrá.
„Správne, že ste sa konečne rozhodli usadiť. Nechápal
som, prečo ste sa rozhodli odísť. Tu sa vám bude páčiť,
madam."

„Tomu verím," prikývla Freyja a mala zvláštny pocit, že
hovorí pravdu. Alebo že by to bola pravda, keby sa tu na-
ozaj rozhodla usadiť. Nečakala, že sa jej v Cornwalle bude
páčiť, ale tieto končiny ju akosi chytili za srdce.

„Rád by som vás ešte s niekým zoznámil," povedal Jo-
shua, keď vyšli zo stolárovho domu.

„Ešte s kým?" zatiahla Freyja.

Pozrel na ňu a uškrnul sa.

„Predpokladám, že takto ste si dnešné predpoludnie ne-
predstavovali," poznamenal.

Prekypoval šťastím ako malý chlapec. Naklonila hlavu
nabok, prižmúrila oči proti slnku a zahľadela sa naňho.
„Josh," ozvala sa, „prečo ste vlastne odtiaľto odišli?"
Z očí mu vyprchalo svetlo.

„Albert zomrel a ja som sa stal dedičom," vysvetľoval.
„Teta aj strýko boli zdrvení žiaľom a z jeho smrti obviňo-
vali mňa, hoci nikdy nehovorili o vražde. Aj sám som si vy-
čítal, že som ho nechal zomrieť. Vesloval som popri ňom, až
kým nedočiahol na dno, ale nesledoval som ho až k brehu.
Predpokladám, že dostal kŕče do nôh, a tak sa utopil. Po-
tom som tu nedokázal zostať."

Jej sa to nezdal dostatočný dôvod. Jeho strýko určite
chcel, aby tu zostal a priučil sa viesť panstvo. Ale to nebola
jej starosť.

„S kým ste ma teraz chceli zoznámiť?" spýtala sa.

Tvár sa mu rozjasnila. Nastavil jej rameno a vykročili ho-
re strmým kopcom, až kým neprišli k ďalšiemu malebnému
domčeku obrastenému popínavými ružami s výhľadom na
strechy prístavu. Zaklopal na dvere.

Otvorila im pekná mladá žena. Len čo zbadala Joshuu,
oči sa jej rozžiarili.

„Joshua!" zvolala a vystrela k nemu štíhle ruky. „Si to na-
ozaj ty? Veru áno. To je úžasné prekvapenie!"

Keď jej po chvíli predstavil ženu ako slečnu Anne Jewel-
lovú, Freyja si trochu rozladene uvedomila, že to musí byť
guvernantka, ktorá mu priviedla na svet syna. A hoci bola
stále slobodná, mala dieťa, asi päťročného plavovlasého,
modrookého chlapčeka, z ktorého raz zrejme vyrastie lámač
ženských sŕdc. Matka mu povedala, aby sa poklonil markí-
zovi z Hallmeru a lady Freyji Bedwynovej, potom sa však
rýchlo skryl za matkine sukne.

Hoci ich mladá žena volala dnu, neprijali jej pozvanie.
Pár minút stáli všetci na prahu jej domu a zhovárali sa. Frey-
ja sa v duchu búrila. Je pravda, že nie sú naozaj zasnúbení,
ale je od neho nevkusné, že ju sem zaviedol.

„Čo som urobil, miláčik?" spýtal sa cestou dolu kopcom,

keď sa uberali smerom k prístavu. Neodpovedala na nijaké
pokusy o nadviazanie rozhovoru.
„Čo ste urobili?" zatiahla mrazivo.

„Vari nežiarlite?" uškrnul sa. „Nie je ani zďaleka taká
nádherná ako vy, Free."

Vtedy sa naozaj nahnevala a vytrhla si ruku spod jeho pa-
zuchy.

„Mali by ste k nej byť lojálnejší," podotkla. „Koniec kon-
cov, znamená pre vás viac ako ja. Alebo aspoň by mala."

Prudko zastal a spýtavo sa na ňu zahľadel.

„Ejha," vzdychol si, „tuším vás moja teta nakazila svojím
jedom. A vy ste jej na to naleteli, Free? Vari ma ešte nepo-
znáte? Vždy bola presvedčená, že ja som zviedol Anne Je-
wellovú a splodil s ňou syna. A mne bolo jedno, čo si o mne
myslí."

Vtedy sa Freyja nesmierne zahanbila. Samozrejme, poču-
la to od markízy a nezapochybovala o pravdivosti jej obvi-
nenia. Aká len bola hlúpa!

„Vy nie ste otcom toho chlapca?" spýtala sa. „Ale podo-
bá sa na vás."

„No aj na matku," pripomenul jej. „Všimli ste si, že má
blond vlasy a modré oči?"

„Vy ju finančne podporujete?" zaujímala sa. „To mi as-
poň tvrdila vaša teta."

„Už nie až tak ako predtým," namietol. „Vzala si zo dve
žiačky a nechce odo mňa prijať viac, než potrebuje. Kedysi
ju ľudia nechceli prijať medzi seba. Sú milí a dobrí, ale nie
práve tolerantní. Nie sú nijakí svätci. Nemala ani groša
a ani rodinu, na ktorú by sa mohla obrátiť."

Freyja sa pomaly nadýchla a vykročila s rukami za chrb-
tom. Joshua jej pomaly začínal pripadať ako svätec a to sa
jej ani trochu nepáčilo. Ak si chce zachovať slobodu, mala
by ním opovrhovať.

„Budem hádať," ozvala sa a rozmýšľala, prečo jej pravda
už dávno neudrela do očí. „Albert?"

„Áno, Albert," prikývol. „A proti jej vôli. Má lepší vkus."

Už zišli z kopca a odbočili na ulicu, čo viedla súbežne
s plážou. Videli, ako Becky a Davy pobehujú po piesku
s inými deťmi a Eve a Aidan na nich dozerajú. Všetci vese-
lo vykrikovali. Prue sedela na rybárskom člne, hompáľala
nohami a blažene sa usmievala, Chastity sa zhovárala so
staršou paňou a vedľa Prue stál mladý muž, akoby bol pri-
pravený ju zachytiť, keby spadla. Constance a reverend Cal-
vin Moore boli na druhom konci ulice.

„Prečo ste to jednoducho nepovedali strýkovi?" čudovala
sa Freyja. „Nemal to vedieť?"

„Čo by urobil Bewcastle," nadhodil, „keby zistil, že nie-
ktorý z vašich bratov priviedol do druhého stavu guver-
nantku?"

„Uštedril by mu poriadny výprask," vyhlásila presved-
čene.

Joshua sa ticho zasmial. „Áno, verím, že by to urobil.
Okrem toho som presvedčený, že ani jeden z vašich bra-
tov by ho nedostal do takej situácie. Nemôžem vedieť, ako
by reagoval strýko, ale domnievam sa, že by to oznámil te-
te a tá by nielenže guvernantku prepustila, ale donútila by
ju odísť z týchto končín. Anne by zostala bez groša, musela
by sa potulovať po svete aj s dieťaťom a nakoniec by možno
skončila niekde vo väzení. A mala by šťastie, keby jej syn
prežil."

„A tak ste dovolili, aby vinu hodili na vás," uzavrela.

„Na môj chrbát sa všeličo zmestí," podotkol.

Ale posledných päť rokov nemohol mať veľa peňazí - zís-
kal ich, až keď zdedil titul. A predsa celé tie roky živil die-
ťa, ktoré nebolo jeho.

„Vidím, že ste pozoruhodne hlúpy," vyhlásila opovržlivo.
„Ešte šťastie, že sa nevezmeme."

Vystrčila nos do vzduchu a zamierila k Eve a Aidanovi.
Pokúšala sa presvedčiť sama seba, že povedala čistú pravdu.

Nenávidí ho.

Neznáša ho z celého srdca.

Ako sa ten chlap opovažuje byť tak pochabo šľachetný?

Veď je to smiešne!

Už ľutovala, že sa impulzívne rozhodla prísť sem. Naj-
radšej by sa hneď vrátila do Lindsey Hallu. Ľutovala, že vô-
bec niekedy bola v Bathe a stretla markíza z Hallmeru.

„Miláčik." Uvedomila si, že kráča popri nej. „Keď ste na-
hnevaná, ste dvojnásobne nádherná. Nie, trojnásobne."

Takmer sa rozosmiala. Ale namiesto toho len bojovne vy-
strčila bradu.

CONSTANCE A CHASTITY popoludní pomáhali Joshuovi
spísať zoznam hostí, ktorých chceli pozvať na bál. Hoci
plesová sála v Penhallowe bola naozaj veľkolepá, Joshua si
nespomínal, že by ju niekedy využili. Ako pri raňajkách
podotkla markíza, na okolí nebolo dosť rodín, ktoré by
mali také spoločenské postavenie, aby si zaslúžili jej po-
zvanie.

„Pozveme všetkých," vysvetľoval Joshua. „Predpokla-
dám, že za tých päť rokov sa tu obyvatelia veľmi nezmeni-
li, ale musíte mi pomôcť, aby som na nikoho nezabudol."

„Ozajstný bál," vzdychla Chastity s rozžiarenými očami,
„v nádhernej plesovej sále v Penhallowe. Som veľmi rada,
že si sa nedal mame odradiť, Joshua." Začervenala sa, oči-
vidne sa za tie slová zahanbila. „A ešte som rada, že si jej
nedovolil, aby ťa donútila vziať si Constance."

Aj Constance zrumenela.

„Constance sa možno väčšmi páči bratanec Calvin," za-
žartoval Joshua a v očiach sa mu šibalsky zaiskrilo. Takže
ráno dospel k správnemu záveru. Teta robila, čo bolo v jej
silách, aby ich dala dokopy.

„Ach nie, Joshua," bránila sa Constance vážne.

„Constance sa väčšmi páči pán Saunders," poznamenala
Chastity.

„A tebe, Chass?" spýtal sa. „Páči sa ti Hugh Garnett?"

Povedal to len zo žartu a dúfal, že sa na tom schuti za-
smejú. Ale ona zbledla a zhrozene naňho pozrela.

„Aj tak by som ti nedal požehnanie," vyhlásil. „Ako isto
vieš, som tvoj poručník."

Usmiala sa, ale stále bola bledá ani stena.

„Si aj Pruin poručník," pripomenula mu. „Dovolíš, aby
zostala do konca života zavretá v detskej izbe ako v klietke?
Alebo ju pošleš do blázinca?"

„Do blázinca?" zamračil sa. „Hádam len o tom nebola
znova reč?"

Keď začalo byť zjavné, že Prue nie je ako ostatné deti,
matka ju chcela poslať do ústavu pre choromyseľných. Na-
šťastie to bola jedna zo záležitostí, v ktorých Joshuov strý-
ko presadil svoju vôľu, a Prue zostala doma. Chastity sa celé
roky venovala mladšej sestre. Joshua jej pomáhal a do istej
miery aj Constance.

„Ak sa usadíš tu a my budeme musieť ísť bývať do vdov-
ského domu, mama hovorí, že iné jej nezostane, len poslať
Prue do blázinca," vysvetľovala Chastity. „Vraj by sa ner-
vovo zrútila, keby mala Prue denne na očiach."

Joshua si vzdychol. Poslal do svojho sídla dobrého správ-
cu, ktorý si dokonale plnil svoje povinnosti. Ale poruční-
kom Chastity aj Prue bol on. Možno sa zachoval nezod-
povedne, keď zostal preč tak dlho - a plánuje znova odísť,
len čo sa vyjasní tá záležitosť s Garnettom. Ale nerád si to
priznával.

„Kým žijem a som markízom, Prue bude mať domov
v Penhallowe," vyhlásil. „A pokojne sa môže pohybovať po
celom dome, nielen v detskej izbe. Pani Palmerová je k nej
dobrá?"

„Mama tvrdí, že je zlá guvernantka," sťažovala sa Chasti-
ty, „lebo sa ani nepokúša naučiť Prue to, čo guvernantky
učia dievčatá. Ale aj tak ju naučila všeličo užitočné a chodí
s ňou von. Prue sa to veľmi páči. Vie sa tak dobre postarať
o tie najbiednejšie rastlinky, že krásne rozkvitnú. Nie je
choromyseľná, Joshua. Len je... iná."

„Mne to naozaj nemusíš hovoriť," usmial sa. „Predpolud-
ním ste tuším boli s pani Turnerovou a Benom Turnerom
v prístave, však?"

„Pani Turnerová má Prue veľmi rada," vysvetľovala Chas-
tity. „A podľa mňa aj Ben. Mamu by ranila mŕtvica."

Joshua sa pomaly nadýchol. Dofrasa, tuším tu predsa len
bude musieť istý čas zostať. Samozrejme, matkou týchto
dievčat je jeho teta, a preto má právo riadiť ich život. Ibaže
nie je ich zákonnou poručníčkou. Všade okolo seba videl
iba nešťastie. Tieto dve mladé ženy ešte nemali možnosť žiť
vlastným životom, hoci obe už prekročili dvadsiatku. A te-
raz už dospela aj Prue - má osemnásť rokov. Nemôžu ju ďa-
lej považovať za dieťa, hoci pochopil, že jeho teta o nej rad-
šej vôbec nerozmýšľa. Podľa všetkého nedokázala myslieť
na nič iné, iba na vlastné blaho.

Teraz takmer ľutoval, že vôbec prišiel.

Ale zmizli by tie problémy, keby tu nebol a nevidel ich?

Môže tak sebecky zanedbávať svoje povinnosti?

„Porozprávam sa so slečnou Palmerovou," sľúbil. „A nie-
kedy sa spolu pozhovárame aj o tom, čo by bolo pre Prue
najlepšie. Ale teraz sa vráťme k tomu zoznamu. Zatiaľ je na
ňom desať mien. Mali by sme ešte zopár pridať, aby bolo
hostí viac ako hráčov v kapele."

Constance sa zasmiala.

„V kapele?" Chastity sa znova rozžiarili oči. „Naozaj, Jo-
shua? To bude čarovný bál!"

Neskôr sa Joshua vybral hore strmým chodníčkom za do-
mom a slnko mu pieklo na chrbát, hoci vedel, že len čo vyj-
de na vrchol a nebude chránený pred vetrom, bude mu
chladnejšie. Prvý raz po siedmich mesiacoch sa cítil skutoč-
ne ako markíz z Hallmeru. Nesie na svojich pleciach zod-
povednosť. Ale tá ťarcha nebola nepríjemná. Hoci o všetko
ostatné sa dokázal postarať správca, jeho sesternice potre-
bovali, aby tu bol aj on. Má ich rád a teraz je v jeho moci
urobiť pre ne čosi užitočné, aby boli šťastnejšie. Ale v jeho
moci je aj to, aby to neurobil. Môže odísť a nechať ich na-

pospas svojej tete, alebo môže zostať a splniť si úlohu po-
ručníka.

Bolo to zvláštne, ale za celé popoludnie si takmer nespo-
menul na obvinenie z vraždy, ktoré mu ešte vždy viselo nad
hlavou. Nedokázal ho brať vážne.

Po chodníčku pomaly vyšiel z údolia, a ako očakával, po-
cítil závan vetra. Pozrel dolu na dom a záhradu, na rieku
a most, na dedinu na druhej strane údolia. Potom uprel po-
hľad vľavo na kamenné vyvreniny, kde-tu prerastené trávou
a poľnými kvetmi. Na tráve sa pásli ovce z jeho chovu. Na-
pravo sa pôda zvažovala a dolu sa rozkladali úhľadné štvor-
čeky polí ohradených kamennými múrmi a živými plotmi.
Neďaleko odtiaľ viedla cesta z údolia, kľukatila sa pomedzi
políčka a ťahala sa do diaľky.

Je to jeho pôda... jeho panstvo... a sú to gazdovstva jeho
nájomcov.

Zrazu ho láska k pôde zasiahla ako úder do žalúdka. Bo-
že dobrý, vari sa zbláznil?

Pokrútil hlavou a vykročil doľava smerom k útesom. Ako
zistil už v Lindsey Halle, Bedwynovci boli veľmi energic-
kí. Predpoludňajšia návšteva Lydmeru a šantenie na pláži
im nestačilo. Na jeho radu vyšli sem hore, aby sa pokocha-
li výhľadom. Sľúbil, že len čo spíše zoznam hostí, príde za
nimi.

Čoskoro ich zazrel v diaľke. Deti a Prue pobehovali
v bezpečnej vzdialenosti od okraja útesu. Akoby naháňali
ovce, čo sám rád robieval v detstve. Ale ovce mali dosť ro-
zumu a neutiekli, len poskakovali a potom sa znova pokoj-
ne pásli. Eve sedela na plochej skale a rukami si objímala
kolená, Aidan ležal vedľa nej, Morgan sa prechádzala s Al-
leynom kúsok odtiaľ. Freyju nikde nevidel.

Prue ho zbadala prvá a nemotorne sa rozbehla k nemu -
lakte držala pri tele, ruky jej poletovali hore-dolu. Vzrušene
sa smiala a Joshua roztvoril náručie. Prudko sa naňho vrh-
la a ako zvyčajne priam v smrteľnom kŕči ho objala okolo
krku.

„Josh!" zvolala. „Josh! Josh! Josh! Je tu taká zábava. Mám
rada Becky aj Davyho. Mám rada Eve, teba a..."

Nežne sa jej vyslobodil zo zovretia, objal ju okolo pliec
a privinul si ju.

„Máš rada každého, Prue," doplnil. „Šetri dychom. Na-
háňate ovce?"

„A-á-áno." Zasmiala sa. „Eve povedala, že môžeme, ak im
neublížime. Davy ani Becky im nechcú ublížiť a ja takisto
nie. Mám rada ovce." Žiarivo sa naňho usmiala.

„Kde je Freyja?" vyzvedal.

„Pozerá na more," oznámila. „Páči sa jej. A páčim sa jej
aj ja. Dovolila mi, aby som ju cestou držala za ruku a ťaha-
la hore."

To že Freyja urobila? prekvapil sa.

„Držala som ju za ruku, lebo bola osamelá," vysvetľovala
Prue. „Hneď sa cítila lepšie. Ale vďaka tebe sa bude cítiť eš-
te lepšie, Josh."

Freyja, a osamelá? Bola to zvláštna predstava, no zrejme
to bolo naozaj tak. Prue bola niekedy mimoriadne vníma-
vá. Ale bolo to preňho čosi nové. Freyja, a osamelá?

„Joshua," zvolala Eve, keď prišiel k nim, „je tu tak krás-
ne, až mi to vyráža dych. Som veľmi rada, že sme šli sem,
a nie do jazernej oblasti. Keď sa s Freyjou zosobášite, bu-
deme vždy až tak čakať na pozvanie, však, Aidan?" Oči sa
jej smiali.

Aidan ju pošteklil za uchom steblom trávy. Nahlas sa za-
smiala a odstrčila ho.

„Budem vás musieť naučiť móresom, moja milá," vyhlásil
Aidan s kamennou tvárou.

Joshua pocítil v žalúdku zvláštne šteklenie. Vždy si mys-
lel, že manželstvo je dobré len na to, aby si chlap vybúril
vášeň, ktorú si môže vybúriť aj inde, a nemusí sa pritom
s niekým zviazať na celý život. Ale táto stránka manžel-
stva sa mu zdala oveľa lákavejšia - a to bolo čudné, lebo
napohľad neprejavovali vášeň, ktorá sa medzi nimi určite
rozhorí, keď sú sami. Oddychujú spolu, smejú sa spolu -

Aidan sa smial, hoci naoko sa tváril prísne -, doberajú sa
navzájom.

„Dovoľte, aby som vám povedal," ozval sa Aidan, keď
Prue odskackala za deťmi, „že tým, ako ste zvládli tú situá-
ciu pri raňajkách, ste si získali môj hlboký obdiv, Joshua.
Otvorene hovoriť o tej záležitosti bolo to najlepšie, čo ste
mohli urobiť."

„Veľmi zavčasu som sa naučil neskákať, ako teta píska,"
odvetil.

„Ale čo ak ten chlap - tuším Garnett, však? - privedie ne-
jakých ďalších svedkov?" nadhodila Eve. „Je tu tak krásne
a pokojne, no stále si musím pripomínať, že niekto sa vás
pokúša obviniť z vraždy."

„Z toho si nerobím ťažkú hlavu," zasmial sa Joshua. „Je
to trochu otravná záležitosť, ale ja si s tým poradím. Kde je
Freyja?"

„Našla si jaskynku a usadila sa pri nej," Aidan ukázal na
útes za chrbtom. „A nevychádza z úžasu."

Joshua presne vedel, kde to asi je. Jaskynka bola chránená
pred vetrom zo všetkých strán, len nie z južnej.

Freyja sedela s vystretými nohami a rukami sa vzadu
opierala o trávnatú zem. Už nemala na sebe elegantný jaz-
decký kostým a klobúk, ale mušelínové šaty a teplý plášť.
Ako sa dalo očakávať, vlasy jej splývali na chrbát.

„Toto bola v detstve moja pevnosť," zastal rovno nad
ňou, „a prístav, kde som sa oddával sneniu."

Nastavila tvár slnku a Joshua si prisadol k nej.

„Nikdy som nemala rada more," ozvala sa. „Vždy sa mi
zdalo nekonečné, tajomné... mocné. More je neovládateľ-
né, však?"

„A vy rada všetko ovládate?" spýtal sa.

„Som žena," vyhlásila. „Ženy nemajú veľmi príležitosť
niečo vo svojom živote ovládať. Vlastne sme len majetok
mužov. Musíme bojovať za to, aby sme aspoň sčasti mohli
ovplyvniť svoj osud. Mám štyroch mocných bratov, musím

bojovať väčšmi ako mnohé iné ženy. Ale more by som ne-
dokázala ovládať."

„Ak vás to uteší, ani ja," odvetil. „More nám všetkým pri-
pomína, akí sme malí a bezmocní. Ale možno to nie je na
škodu. Ak máme moc, niekedy robíme hrozné veci. Ale keď
ste začali hovoriť, zdalo sa mi, akoby ste moru odpustili."

„Je aj povznášajúce," vysvetlila. „Vyžaruje z neho voľnosť
a energia. Mám pocit, akoby som hľadela do večnosti. Tá
pláž dolu je súkromná, však? Patrí k Penhallowu?"

„Áno," prikývol. „Jedného dňa vás tam vezmem. Počas
odlivu je široká a zlatistá, počas prílivu sa stráca. Príliv pri-
chádza rýchlo, a ak si človek nedá pozor, ľahko ho môže
odrezať od údolia."

„A ak si nedá pozor, utopí sa?" spýtala sa.

„Alebo vylezie na útes," nadhodil. „Niekedy som lozil ho-
re, aj keď bol odliv. Vzrušovalo ma to. Vyzerá strmý, ale je
tam dosť výstupkov, ktorých sa možno zachytiť alebo po-
staviť sa na ne. No aj tak je nebezpečný. Stačilo by jedno
pokĺznutie, a zostala by zo mňa len kôpka kostí - nikdy by
sme sa neboli zoznámili."

„Keby som tu bola žila s vami, tiež by som lozila po úte-
soch," priznala sa a v očiach sa jej zablyslo. „A bola by som
sa s vami pretekala, kto bude hore prvý."

Uškrnul sa. „To sa nikdy nedozvieme."

Ukázala hlavou na more. „Aký je to ostrov?" spýtala sa.
„Je obývaný?"

„Kedysi dávno tam žili pašeráci," vysvetľoval. „Ale pokiaľ
viem, teraz už nie. Je divý a opustený."
„Boli ste tam niekedy?"

„Občas som sa tam vybral na člne," prikývol. „Niekedy
s priateľmi, ale najčastejšie sám. Páčilo sa mi, že tam mô-
žem byť sám, rozmýšľať a snívať, a že sa ma nikto nevypy-
tuje, čo robím."

„Musí byť ťažké dostať sa tam," podotkla. „Zdá sa, že vo-
da navôkol je rozbúrená a z mora stúpajú strmé útesy."

„Je tam zopár miest na zakotvenie," namietol. „Bojíte sa
mora?"

„Ničoho sa nebojím," arogantne vystrčila bradu do vzdu-
chu.

„Klamete," vyhlásil. „Bojíte sa."

„Nezmysel!" bránila sa a Joshua si dával pozor na jej päs-
te. Ale držala ruky za chrbtom. „Vezmite ma tam. Hoci zaj-
tra. Poďme len my dvaja."

Od toho osudného večera nebol na mori v malom člne.
Do tejto chvíle si ani neuvedomil, že sa tam nechce vrátiť.
Hľadel na more, kde sa s Albertom hádali, až kým Albert
neskočil do vody a neodmietol znova nasadnúť. Obrátil hla-
vu a díval sa na miesto za riekou, kde ho Joshua nechal stáť
v domnienke, že je v bezpečí, a vyrazil znova na more, aby
si prečistil hlavu a rozhodol sa, čo urobí.

Zatvoril oči a túžil, aby spomienky zmizli. Všetky.

„Tuším sa bojíte vy, Josh," ozvala sa Freyja.

Obrátil hlavu a uškrnul sa.

„Zajtra?" zatiahol. „Len my dvaja? Ste ochotná čeliť ta-
kému nebezpečenstvu? A nenarážam na plavbu člnom."

Pozrela naňho s nadvihnutým obočím. Dlhú chvíľu naň-
ho bez slova upierala pohľad a Joshua cítil, ako mu stvrdlo
lono.

„Som ochotná," ubezpečila ho. „Ale bola by som radšej,
Josh, keby som vás stále mohla vidieť len ako šarmantného,
plytkého zvodcu žien, akým ste boli v Bathe."

Uškrnul sa. „Ale ja som predsa presne taký, miláčik," na-
mietol. „Len som mal zaujímavé detstvo, a kým som od-
tiaľto odišiel, zaplietol som sa do nezmyselnej motanice.
Zdá sa, že teraz prišiel na psa mráz, ale som rozhodnutý vy-
rovnať sa s tým raz a navždy. To je však len drobný zádrh
v mojom frivolnom živote."

„Bodaj by som vám mohla veriť," vzdychla si, vystrela sa
a objala si kolená.

Bodaj by mi Prue nebola povedala, že Freyja je osamelá,
pomyslel si. Chcel na ňu myslieť ako na silnú, nezávislú že-

nu, ktorá opovrhuje biednymi smrteľníkmi. A predsa stratila
muža, za ktorého sa mala vydať, aj muža, ktorého vášnivo
ľúbila. Nie, netúžil spoznať Freyju Bedwynovú o nič viac,
ako ona túžila spoznať jeho.

Ich bezstarostné flirtovanie v Bathe bolo veľmi príjemné.

Uškrnul sa a ona naňho ďalej povýšene hľadela. Ale už
medzi nimi nevládlo to zvyčajné mierne nepriateľstvo. Čosi
sa zmenilo. Zúfalo rozmýšľal, ako by nadľahčil atmosféru.
Ona ho však predbehla, zdvihla ruku a zľahka sa mu kon-
čekmi prstov dotkla líca. Chvíľu mal čudný pocit, že v jas-
kynke nie je dosť vzduchu. Nedokázal sa nadýchnuť. Obrá-
til hlavu a pobozkal jej dlaň.

„Ste si istá, že nechcete, aby som na ten zajtrajší výlet
niekoho pozval?" spýtal sa.

„Som si istá," vyhlásila. „Nikoho."

Bože dobrý, mal pocit, že vybuchne! Ešte chvíľu a skočí
z útesu do mora, aby sa ochladil - ibaže je odliv.

Najhoršie je, prebleslo Joshuovi mysľou, keď sa predklo-
nila a priložila mu pery na ústa, že už si vôbec nespomína,
prečo sa zasnúbili iba naoko, prečo sa toto musí skôr či ne-
skôr skončiť. Isto je na to nejaký dôvod. Tuším hovoril, že
nie je pripravený usadiť sa. A ona vravela, že ľúbi iného.

Ale jeho myšlienkový proces spomaľovalo objímanie.
Zrazu len ležal na chrbte a ona na ňom. Bozkávali sa, no
nie vášnivo ani nenásytné, ale jemne, takmer lenivo, čo sa
Joshuovi zdalo ešte nebezpečnejšie. Zovrel jej tvár do dlaní.
Ona mu zaborila ruky do vlasov a prstami ho zľahka hladi-
la po hlave. Obaja mali oči otvorené.

Bože! Vášnivá Freyja bola sud s pušným prachom. Než-
ná Freyja bola oveľa nebezpečnejšia.

„Mmm," vzdychol si s ústami na jej perách, „od dnešné-
ho dňa sa mi táto jaskynka bude spájať s inými spomien-
kami."

Nevedel, ako dlho sa bozkávali, len zrazu začul, ako si
ktosi odkašlal.

„Nádherný pohľad, nemyslíš, Morg?" zatiahol Alleyne.

„Ale radil by som ti, aby si sa radšej dívala dopredu ako do-
lu. Mohla by si dostať závrat."

„A ja by som vám radil, aby ste si našli iné vyhliadkové
miesto," ozval sa Joshua. Freyja si sadla a Morgan sa za-
smiala. „Toto je obsadené."

„No ale toto!" zvolal Alleyne. „To je mi hostiteľ! Nie sme
tu žiaduci, Morg. Ejha, Davy tuším chytil ovcu a pokúša sa
na nej jazdiť. Mal by som ísť na pomoc."

„Davymu alebo ovci?" zachichotala sa Morgan.

A zmizli.

„Viete, ten zajtrajší výlet bude veľmi nebezpečný," Jo-
shua si spojil prsty za hlavou, Freyja si odhrnula vlasy z tvá-
re a zastrčila si ich za uši. Potom si znova objala kolená.

„Viem," prikývla.

„Ale nebojíte sa?"

„Nie," vyhlásila. „A vy?"

„Smrteľne." Zasmial sa, hoci to myslel vážne. „Možno sa
nezdržím, miláčik."

Keď k nemu obrátila hlavu, vynorilo sa spoza nej slnko
a premenilo jej vlasy na zlatú svätožiaru okolo tváre. Zdala
sa mu zvláštne krásna.

„Možno sa nezdržím ja," poznamenala a uprene sa naň-
ho zahľadela.

V jaskynke znova akoby nebolo dosť vzduchu.

„Tak potom to bude zaujímavý deň," podotkol.

„Áno."

Boh nám pomáhaj! prebleslo mu hlavou. Do čoho sa to
hrnieme? Bezpochyby do hlbokých vôd, a to nielen v pô-
vodnom význame slova.

Musí existovať dôvod, prečo sa nechcú vziať. Obaja sa to-
mu predsa urputne bránia.

Aký je to dôvod, dočerta? Možno by ho zachránilo, keby
si naň spomenul.

„Keď sa dnes večer budem modliť," ozval sa Joshua, „po-
modlím sa, aby zajtra nepršalo."

A uškrnul sa na ňu.

19

FREYJA SA MODLILA, aby pršalo, alebo aby radšej snežilo.
Potom si uvedomila, aké je to od nej zbabelé, a poprosila
Pánaboha o slnečný, bezoblačný, horúci deň.

Celkom zavčasu ráno - ešte sa ani poriadne nerozvid-
nelo - odhodila prikrývku, prešla k oknu a vyzrela von. Na
oblohe nebolo ani obláčika, hoci to, samozrejme, nezname-
nalo, že bude krásny deň. Niekedy svitne pekné ráno, ale
v priebehu dňa sa obloha zatiahne a rozprší sa. A v tomto
ročnom období bývali aj za krásnych dní arktické teploty.
Ale uvedomila si, že okno je otvorené a ona sa vôbec ne-
chveje.

Čo ju to posadlo? Bojí sa mora. Smrteľne sa bojí plaviť
v malom rybárskom člne. A predsa Joshuu požiadala, aby
ju vzal na ten desivo vzdialený ostrov. Ale zo spánku ju
nevytrhla tá predstava. Koniec koncov, je Freyja Bedwy-
nová a vždy sa vrhá strmhlav do všetkého, čo považuje za
výzvu.

Vezmite ma tam. Niekedy - zajtra. Poďme tam len my dvaja.
Len vy a ja.

Kde sa vzali tie slová? Prečo nechcela, aby sa všetci vy-
brali na výlet? Určite by mohol vziať viac člnov. V jednote
je sila.

Poďme tam len my dvaja. Len vy a ja.

Som v tom až po uši, len si to nechcem priznať, prebles-
lo jej hlavou. Uvedomila si to raz v noci, keď sa zobudila
a pokúšala sa presvedčiť sama seba, že láska ku Kitovi ju eš-
te neprešla. Ale prešla. Teraz ten dávny cit používala len
ako štít, ktorým sa chránila. Kit je s Lauren šťastný a Lau-
ren s ním takisto. A to vedomie ju vôbec nenapĺňa žiaľom
ani hnevom. Ten úsek jej života sa skončil.

Ale ak sa vyliečila z lásky ku Kitovi, čo jej bráni ľúbiť Jo-
sha?

Neodvážila sa ho ľúbiť. Hoci vôbec nie je taký plytký,

ako sa jej videl v Bathe, predsa len nebolo múdre zaľúbiť sa
doňho. Netúžil sa usadiť v Penhallowe ani nikde inde.
Chcel sa znova bezcieľne potulovať po svete. Vrátiť sa k fri-
volnému životu, ako sa vyjadril včera.

A predsa si včera nebola istá, že mu verí...

Zajtra - ba vlastne už dnes - s ním pôjde na ostrov. Bu-
dú tam len sami dvaja. A nemôže sa tváriť ako panna.

Ste ochotná čeliť takému nebezpečenstvu? A nenarážam na plav-
bu člnom.

Som ochotná.

Možno sa nezdržím, miláčik.

Freyja sa v rannom vzduchu predsa len zachvela a vrátila
sa do postele, ale už iba driemala až dovtedy, kým nevstala
a nevyšla z izby.

Ale hoci vstala zavčasu, Joshua už odišiel so správcom na
farmu a Aidan aj Alleyne sa pridali k nim. Vtom si spome-
nula na svoj sľub - predpoludním má s Morgan, Constance
a Chastity písať pozvánky na bál.

Keď prišla po raňajkách za nimi do salóna, zistila, že zo-
znam hostí je veru dosť dlhý. Rozmýšľala, či je naň zapísa-
ný každý človek z okruhu najbližších piatich kilometrov,
a uvedomila si, aké je pre Joshuu typické, že napriek vyso-
kému postaveniu je rovnostár. Pokúšala sa predstaviť si, že
by taký bál usporiadal Wulfric, potom sa v duchu usmiala
nad takou absurdnou myšlienkou.

„Vieš si predstaviť, že by takýto zoznam hostí napísal
Wulf, Morg?" nadhodila, keď sa usadili za stolom.

„Alebo že by sme sa my dve mohli zúčastniť na takom bá-
le?" odpovedala Morgan protiotázkou. „Wulfric je náš brat
a je vojvoda," vysvetlila mladým dámam. „Má veľmi vyso-
ké postavenie."

„Joshua nevníma tento bál ako nóbl spoločenskú udalosť
pre urodzené panstvo," vysvetlila Constance. „On v pod-
state chce so susedmi osláviť svoj návrat domov a zásnuby.
A všetci títo ľudia sú jeho priatelia - sluhovia, robotníci, de-

dinčania. Chce sa s nimi podeliť o svoje šťastie. Necítite sa
tým dotknutá?"

„Mám dojem," ozvala sa Morgan a naklonila sa nad stôl,
„že ten bál sa mi bude veľmi páčiť."

„Ak z neho bude mať radosť Josh," odvetila Freyja, „bu-
dem mať radosť aj ja."

Bože dobrý, veď hovorí ako zaľúbená žena!

Je zaľúbená?

Constance zdvihla pohľad od čistej kartičky, ktorú si po-
ložila pred seba, a zastala s brkom nad kalamárom. „Viete,
Freyja," povedala, „keď ste v Bathe pomohli Joshuovi pre-
kaziť mamin plán, že ho donúti vziať si ma, skutočne som
sa domnievala, že čoskoro si nájdete zámienku na zrušenie
zásnub. Nemyslela som si, že ste sa naozaj zasnúbili. Ale
som veľmi rada, že je to tak. Hodíte sa k Joshuovi. Ste od-
vážna a inteligentná a skrotíte ho. Aj keď nezlomíte jeho
ducha, nedovolíte, aby si vás podrobil - keby sa tak stalo,
veľmi rýchlo by ho láska prešla a nudil by sa s vami."

Freyju to ohromilo, ale nestihla odpovedať.

„Freyja!" zvolala Morgan. „Vari sa za tým zasnúbením
v Bathe skrývalo viac, než si nám povedala? To nie je od te-
ba pekné, že si to predo mnou zatajila. Myslela som, že my
dve nemáme tajomstvá. Varujem ťa, ja to z teba vytiahnem.
Ale skutočne súhlasím s Constance, že Joshua sa k tebe ho-
dí. Dúfam, že aj ja si nájdem niekoho takého, hoci som si
istá, že nie na londýnskom bále."

„Ale aj tak bude vzrušujúce na ne chodiť," zvolala Chas-
tity roztúžene, „a stretávať urodzené panstvo. Závidím
vám, Morgan."

Potom sa znova pustili do písania. Rozdelili si zoznam
na štyri rovnaké časti. Freyji zišlo na um, že možno všetci
adresáti týchto pozvánok si ich ani nebudú vedieť prečítať.
Čoskoro sa však tá správa rozchýri a každý pochopí, čo zna-
menali tie kartičky, aj keď každý nerozlúšti, čo je na nich
napísané.

Uvedomila si, že sa na ten bál skutočne teší. Ale už nič
iné, bude to zábavné. Život s Joshuom je plný zábavy.
A najmä prekvapení.

Po štvrťhodine, keď bolo počuť len škrípanie štyroch bŕk,
Freyja prerušila ticho.

„Constance," ozvala sa, „spomínate si na ten večer, keď
zomrel váš brat?"

Bolo zvláštne ľahké zabudnúť na dôvod, prečo prišli do
Penhallowu. Až keď uvidela bledú, žalostne sa tváriacu
markízu, ktorá na Freyju vrhala jedovaté pohľady, keď si
myslela, že sa nikto nedíva, spomenula si, že všetci čakajú,
ako sa ďalej vyvinie táto bizarná, potenciálne nebezpečná
hra.

„Na nič si nespomínam," odvetila Constance. „Len na to,
že bola búrka a zúrila čoraz väčšmi. Až ráno som sa dozve-
dela, že Albert sa nevrátil domov."

„Ale vedeli ste, že odišiel?" spýtala sa Freyja.

„Chystal sa do Lydmeru," vyhlásila Constance. „Hovoril,
že sa chce porozprávať s Joshuom."

„O čom?" vyzvedala Freyja.

„N-neviem," jachtala Constance a znova ponorila brko
do kalamára, ale nepokračovala v písaní. „Tuším o slečne
Jewellovej. Bola to Chastitina guvernantka a prepustili ju,
lebo... No, to už je jedno. Joshua jej našiel dom v dedine
a mama bola z toho nešťastná. Albert súhlasil, že sa s ním
pôjde o tom porozprávať."

„Tá guvernantka otehotnela?" zvolala Morgan a vyvalila
oči. „A vaša mama aj brat si mysleli, že ju priviedol do dru-
hého stavu Joshua? Tomu neverím."

„Joshua nie je otec," vyhlásila Chastity dôrazne. „Nikto
nevie, kto je otec. Slečna Jewellová to nikdy neprezradila."

Zavládlo napäté ticho a Constance sa znova pribrala do
písania. Po chvíli ju Morgan nasledovala. Freyja prižmúrený-
mi očami spozorovala, že Chastity nie je schopná písať. Ru-
ka sa jej triasla. Možno sa bála, že tie dve návštevníčky do-
speli k názoru, že ak otcom nie je Josh, musí to byť jej brat.

„Nespomínate si na niečo z toho večera?" spýtala sa jej
Freyja.

Chastity pokrútila hlavou. „Na nič," odvetila rozhodne.
„Ale nesmiete si o Joshuovi myslieť nič zlé, Freyja. Viem, že
ku slečne Jewellovej sa správal vždy slušne. Prichádzal do
domu navštevovať Prue, nie ju. Som si tým istá, lebo som
vždy bola buď so slečnou Jewellovou, alebo s Prue. A viem
aj to, že Alberta nezabil ani nezavinil jeho smrť. Bola to ne-
hoda, to je všetko."

Freyja ju ešte chvíľu pozorovala a nepísala - zostávali jej
ešte štyri pozvánky. Dopriala jej čas, aby sa spamätala.

Rozmýšľala, či sestry mali rady svojho brata. Ani jedna
z nich nepripúšťala, že sa stalo niečo nedobré, hoci obe ve-
deli, že v ten večer šiel do dediny, aby sa s Joshuom po-
rozprával o háklivej situácii s guvernantkou. Tá žena mala
nemanželské dieťa a nemohla si zarábať na živobytie ako do
tých čias, takže bola nútená prijať finančnú podporu od
muža, ktorý za jej stav nebol zodpovedný. Tá žena potre-
bovala mať pocit nezávislosti, hrdosti a možnosť znova vy-
konávať svoju prácu. Potrebovala...

Mňa po slečne Anne Jewellovej nič nie je, dohovárala si
dôrazne.

Konečne úlohu splnili, Constance urovnala pozvánky do
úhľadnej kôpky a odniesla ich sluhovi, aby ich doručil.
Chastity sa ospravedlnila, že ide do detskej izby za Prue.

„Freyja," oslovila ju Morgan, keď osameli, „všeličo je tu
otvorené a nevyriešené a Joshuovi visí nad hlavou obvine-
nie z vraždy. Aké je to vzrušujúce!"

Typická bedwynovská reakcia, pomyslela si Freyja.

„Takmer ti závidím," dodala Morgan.

„Takmer?" Freyja nadvihla obočie.

„No, mám veľmi rada Joshuu," priznala Morgan, „a je
to popri Alleynovi najkrajší muž, akého som kedy videla.
Ale mám ho rada len ako budúceho švagra. Pevne verím,
že aj ja raz spoznám niekoho takého. Ak sa ešte taký náj-
de..."

Freyja už mala na jazyku, že tie zásnuby nie sú ozajstné,
ale nakoniec nič nepovedala. Najprv bolo treba všeličo vy-
riešiť a jednou z tých záležitostí bola aj dnešná plánovaná
plavba v člne na ostrov.

Možno sa nezdržím, miláčik.

A možno ani ja nie.

Keď sa jej v hlave vynorili tie slová, srdce sa jej prudko
rozbúšilo.

„Čoskoro si aj ty nájdeš niekoho, kto sa k tebe bude ho-
diť," ubezpečila sestru. „Každá žena si nájde takého muža."
Každá žena okrem mňa.

Všetci dokonalí muži, s ktorými som sa doteraz stretla,
pomyslela si Freyja ľútostivo, boli nedosiahnuteľní.

Freyja vedela plávať odnepamäti. Dokázala skákať do jazera
nielen z brehu, ale aj z konárov alebo z člna. Vedela plávať
na hladine i pod vodou, ovládala kraul, prsia, splývanie. Do-
konca sa vedela vo vode aj pobiť alebo sa plaviť v zatekajú-
com člne. Nikdy sa nebála vody.

Pravda, až kým asi v desiatich rokoch prvý raz neuvidela
more.

Sama nevedela, čo ju na mori tak desí. Možno tá šírava.
Ale až doteraz si nepriznala, že sa ho bojí. Nikdy predtým
nemala príležitosť zaplávať si v mori alebo sa po ňom pla-
viť v člne.

Sedela na úzkej drevenej lavičke v malom drevenom člne,
zo všetkých strán obldopená morom; voda bola tak blízko,
až si v nej mohla máčať ruku, keby chcela - ale nechcela.
Bytostne si uvedomovala, že od neznámych hlbín ju delí
iba tenké drevené dno.

Tak sa hanbila za strach a tak sebou pohŕdala, že aro-
gantne vystrčila bradu, akoby hovorila, že sa príšerne nudí.
Ruky si voľne zložila do lona, hoci najradšej by sa držala
bokov člna, ako keby jej išlo o život.

„Ste nervózna?" uškrnul sa Joshua.

Bol prostovlasý a vesloval na hladine ani zďaleka nie po-

kojnej, kde-tu bolo vidieť spenené hrebene vĺn. Bol neodo-
lateľne krásny. Vietor mu rozvieval vlasy, ligotali sa mu na
slnku. Usilovala sa sústrediť na to, ako ju priťahuje, alebo
skôr na jeho šibalský úškrn. Vedel, že sa bojí.

„Ha! Z tej trochy vody?" Radšej nemyslela na to, že keď
už boli na mori, ostrov sa zdal ešte vzdialenejší a pevnina
na kilometre ďaleko.

„Nehovoril som o vode." A žmurkol.

„Nezmysel!" Stisla pery a on sa zasmial.

Pri obede spoločnosti vysvetlil, že Freyji sľúbil, že ju po-
poludní vezme na more. Ale prv ako niekto stihol navrhnúť,
aby šli na výlet všetci, dodal, že prenajal malý čln iba pre
dvoch a že ho to veľmi mrzí, no nedávno sa zasnúbil a chce
byť so svojou milou chvíľu sám.

Zoširoka sa na prítomných usmial a vyzeral ako šarmant-
ný ľahtikár. Nikto nemal námietky, dokonca ani Aidan,
ktorý sa mohol zahrať na staršieho brata, keď tu nebol
Wulf, a naznačiť, že je to nevhodné. Samozrejme, verili, že
sú naozaj zasnúbení. Možno by nikto nenamietal, ani keby
vedeli, že sa chystajú na ostrov.

Všetci si začali robiť vlastné plány, ako strávia popolud-
nie. Markíza chcela ísť na návštevu a oznámila Constance,
že ju bude sprevádzať - s reverendom Calvinom Moorom.
Chastity mala vziať ostatných na pláž. Morgan si so sebou
chcela zobrať stojan a farby. Eve sa jasne vyjadrila, že nikto
nemá ani pomyslieť na plávanie.

Freyja obrátila hlavu a prekvapila sa, že dokáže pohnúť
krkom. Na pláži videla drobné postavy, niektoré pobehovali,
iné kráčali pomaly. Závidela im pevnú pôdu pod nohami.
Celkom na kraji mora stáli traja z nich a kývali im. Že by
to bola Prue s deťmi? Freyja zdvihla ruku a zamávala im.

Videla, že na dne člna ležia dve deky. Všimla si ich, len
čo jej Josh a rybár, od ktorého si prenajal čln, pomohli na-
sadnúť. Vlastne na ne stúpila. Keby sa ho spýtala, na čo sú,
vysvetlil by jej, že sa do nich môžu zahaliť, keby fúkal stu-
dený vietor, ale oči by sa mu pri tých slovách smiali.

Nespýtala sa.

„Ak chcete, miláčik," prihovoril sa jej, „môžeme sa vrátiť
na breh."

Povýšene si ho premerala. „Nebojím sa," odvrkla. „Ničo-
ho. A vy?"
Ale on sa len lenivo usmial.

Všimla si, ako sa mu pri veslovaní napínajú svaly na ra-
menách a stehnách. Ak sa čln prevráti, pomyslela si, jedno-
ducho budem plávať. A on takisto. Joshua nedopustí, aby sa
utopila. A ona nedovolí, aby sa niečo podobné stalo jemu.
Uvoľnila sa ako vždy, keď sa vyrovnala s hroziacim nebez-
pečenstvom.

Zároveň sa jej dych zrýchlil a v spánkoch jej hučalo. Čo
sa stane na ostrove? Dovolí, aby k tomu došlo...? Vyprovo-
kuje ho? Zabráni tomu? Alebo sú to nemiestne otázky? Bu-
dú sa hodinku prechádzať, kochať sa výhľadom a potom sa
vrátia na pevninu?

Chvíľu sa jej zdalo, že vôbec nebudú môcť pristáť. Útesy
boli strmé, breh skalnatý, more rozbúrené. Ale Joshua na-
pokon zavesloval k úzkej piesčitej pláži a vytiahol čln z vo-
dy. Zohol sa po deky a prehodil si ich cez plece.

Takže mám odpoveď na jednu otázku, pomyslela si.

„Mohli by sme si na chvíľu sadnúť," nadhodil s úsme-
vom. „Pravda, ak nechcete celé popoludnie presedieť tu."

Nevšímala si jeho vystretú ruku a neveľmi pôvabne vy-
stúpila na piesok. Potom vytiahol čln ešte vyššie a spolu vy-
kročili po štrku a skalách do stredu ostrova.

Ostrov bol väčší, ako si pôvodne myslela. Pred nimi sa
rozkladali duny, priehlbiny, ostrovčeky drsnej zelenej trávy,
jemného piesku, holých skál, žltej kručinky a ružovej tráv-
ničky. Nad hlavou im poletovali čajky, ale ich škrekot sa
ozýval aj zo skál a dún. Vzduch bol svieži a slaný. Všade
navôkol sa rozkladalo more.

Zastali na malej vyvýšenine, a kým vpíjali krásu ostrova,
Joshua ju chytil za ruku.

„Zvláštne," poznamenal, „celkom som zabudol, ako sa mi
páči Cornwall."

„Na takomto mieste," ozvala sa a nastavila tvár vánku,
„človek aj bez presviedčania farára uverí, že existuje Boh
a večný život."

„Radšej to nehovorte reverendovi Calvinovi Moorovi,"
zažartoval. Ale v hlase mu znela nežnosť, ktorá jej tak vy-
razila dych, až ju to vyplašilo.

„Dovolila som vám, aby ste ma chytili za ruku?" spýtala sa.

Ticho sa zasmial a zdvihol jej ruku k perám.

„Na to je už prineskoro, miláčik," vyhlásil. „Nezabúdaj-
te, že vy ste navrhli tento výlet. A chceli ste, aby sme išli iba
sami dvaja. Na východnej strane je ďalšia zátoka. Tá je
väčšmi chránená pred vetrom ako zvyšok ostrova. Zájdeme
tam a posedíme si chvíľu?"

„Isteže," vyhlásila rozhodne, ale kolená sa jej podlamova-
li. Čo to robia? Len čo sa vyjasní tá záležitosť s Garnettom
a skončí sa bál, budú musieť ísť každý svojou cestou. Sku-
točne chce, aby sa jej do pamäti vryli takéto spomienky?
Ale už keď si v duchu kládla tú otázku, uvedomila si, že ne-
má na výber. Nech sa stane - alebo nestane - čokoľvek, to-
to popoludnie jej navždy zostane v pamäti.

Zabudne na Josha rovnako ťažko - alebo ľahko - ako na
Kita? Lenže s Kitom sa nikdy nemilovala.

Hľadela na nekonečnú modrozelenú šíravu a on zatiaľ
v tráve nad zátokou rozprestrel deku. Tu je naozaj závetrie.
Takmer si dokázala predstaviť, že je znova leto - chladnej-
ší letný deň. Druhú deku položil na piesok. Zrejme sa ňou
zakryjú, keď im bude chladno...

Potom.

Pomaly sa nadýchla. Ešte nie je neskoro. Nebude ju do ni-
čoho nútiť.

Naposledy to bolo jednoduché. Ani sa nemusela rozho-
dovať. Po krstinách v nej horel hnev a vášeň. Dnes mala pri-
veľa času na rozmýšľanie.

Ale jedna myšlienka sa jej neodbytne vkrádala do mozgu.
Túži po ňom. Chce si odniesť spomienku na tento deň. Ne-
myslela na to, že by sa mala chrániť pred bolesťou. Na to
teraz bolo prineskoro.

Zdá sa, že si veľmi nerozumne vyberá mužov, do ktorých
sa zaľúbi.

Usadila sa na deke, pritiahla si kolená a objala si ich. Za
celý čas naňho ani nepozrela. Natiahol sa vedľa nej na bok
a rukou si podoprel hlavu.

„Tak, miláčik," začal, „prečo sme tu?"

Pokrčila plecami. „Aby sme si prezreli ostrov?" nadhodi-
la. „Aby sme spolu strávili chvíľu času?"

„Prečo?" zatiahol. „Pretože sme snúbenci?"

„Lenže naozaj nie sme," namietla.

„Nie." Na chvíľu sa odmlčal. „Prečo sme sem prišli,
Free?"

Zrejme ju donúti, aby sa jasne vyslovila. No dobre, žia-
dala ho, aby ju sem vzal. Vari sa teraz bude tváriť ako ne-
viniatko a bude dúfať, že chlap sa ujme situácie? Obrátila
hlavu a pozrela naňho.

Oči sa mu usmievali, ale nezračil sa v nich výsmech, kto-
rý tam čakala.

„Aby sme sa milovali," vyšlo z nej napokon.

Hľadeli na seba a vzduch doslova iskril.

„Ach tak," povedal ticho. „Aby sme sa milovali. A tento-
raz sa pomilujeme bez náhlivosti a chvatu, však, miláčik?
Aby sme obaja mali šťastné spomienky na tých pár spoloč-
ných týždňov."

Sadol si a stiahol si vysoké čižmy a pančuchy. Vyzliekol
si kabát a rozopol vestu. Freyja si vytiahla z vlasov sponky.
Keď si rozpustila vlasy, on si už vyzliekal košeľu.

V hájovni v Alvesley sa naňho ani nestihla poriadne po-
zrieť. Ale teraz zistila, že nemá krásnu len tvár. Mal mimo-
riadne svalnaté ramená aj hruď - bol dokonale urastený.
Priložila mu ruku na chrbát a roztiahla prsty. Jeho pokož-
ka ju hriala.

„Túžim po tom," priznala sa, „odkedy sme boli spolu na-
posledy."

„Len odvtedy?" zatiahol s úsmevom. „Ja po vás túžim tu-
ším už odvtedy, ako som vás videl bosú a nahnevanú stáť
s rozviatymi vlasmi v izbe v hostinci." Sklonil sa k nej a zľah-
ka sa jej obtrel ústami o pery. „Ste najžiaducejšia žena, akú
som kedy poznal, Freyja Bedwynová." Jazykom jej prechá-
dzal po perách, až cítila vzrušenie aj v špičkách.

Skúsenými rukami jej vyzliekol šaty aj spodnú bielizeň
a potom zo seba zhodil zvyšky oblečenia. Keď boli obaja
nahí, ľahla si na deku.

Bála sa, že keby sa ho čo len dotkla, všetko by pokazila
náhlivosťou, tak ako naposledy. Chcela zistiť, či môže byť
milovanie aj nežné, nielen vášnivé. Túžila naňho spomínať
s nehou. Aby si ho zapamätala, ako vyzerá v tejto chvíli,
keď na ňu hľadí s potláčanou túžbou. Pritisla ruky k bo-
kom.

„Pomilujte ma," vyzvala ho.

„Ach, presne to mám v úmysle, miláčik," sklonil sa nad
ňu.

Dotýkal sa jej rukami a čoskoro si uvedomila, že je v tom
majster. Presne vedel, kde a ako sa jej má dotýkať. A dobre
vedel, aj čo robiť s ústami - bozkával jej citlivé miestečka,
cmúľal bradavky, zľahka ju šteklil jazykom na pupku, vnú-
tornú stranu stehien je posial bozkami ľahkými ako pierko,
potom jej cmúľal palec na nohe a napokon na ňu s úsme-
vom pozrel.

Vzal jej do rúk nohy a zľahka ich trel, až jej v celom tele
pulzovala túžba, a potom ich položil, roztvoril jej kolená,
kľakol si medzi jej stehná a vkĺzol tam rukou.

Bola zvlhnutá a horúca - jeho ruka pôsobila chladne.

A presne vedel, ako sa dotýkať aj jej citlivého miestečka.
Zľahka po ňom prechádzal prstami a díval sa, čo to s ňou
robí - a ona pozorovala jeho krásnu tvár s oťaženými vieč-
kami. Zrazu sa len prehla ako luk, vykríkla a zaplavila ju
rozkoš.

Ticho sa zasmial, otvoril jej jaskynku palcami a vkĺzol do
nej. Pomaly vdýchla. Tentoraz necítila nijakú bolesť, iba
neuveriteľnú rozkoš.

„Myslím, že je načase, aby som aj ja vás pomilovala, Josh,"
zašepkala a hľadela naňho spod privretých viečok. „Je mi
s vami krásne."

„Aj mne s vami." V očiach sa mu zračil smiech, ale aj vá-
šeň.

Pomaly zovrela vnútorné svaly, až sa zachvel.

„Tuším chcete," zamrmlal, „aby som sa vám poddal."

Vykĺzol takmer po okraj a potom prudko do nej vrazil,
znova a znova do nej vrážal a ona napínala svaly a dvíhala
boky. Cítila, že v nej znova rastie túžba, a chcela, aby to tr-
valo večne.

Tentoraz sa jej on díval do tváre a ona pozorovala, čo ro-
bia. Bolo to až neznesiteľne erotické.

„Miláčik," ozval sa napokon zadychčaným, zastretým
hlasom, „džentlmen nemôže odcválať do západu slnka a ne-
chať dámu len tak. Ak priznám porážku, dovolíte mi, aby
som vás nasledoval?"

Pozrela mu do očí, vyšla z rytmu a zrazu bola znova bez-
branná voči tvrdému dorážaniu jeho tela. Opäť vykríkla
a zachvela sa.

Po dlhej chvíli si uvedomila, že je ešte vždy v nej, veľký
a tvrdý ako skala. Otvorila oči a on sa do nich usmial. Po-
ložil jej ruky k pleciam a zmenil polohu, no nevykĺzol
z nej. Ľahol si na ňu, až ju zakryl od hlavy po päty, a ťar-
cha jeho tela ju doslova pribila k zemi. Ústami našiel jej
pery a pobozkal ju - nie vášnivo, ako očakávala, ale neko-
nečne nežne.

Potom si položil hlavu vedľa nej, tvár jej zaboril do vla-
sov a znova v nej kĺzal, prikrývajúc ju svojím telom. Cítila
sa zvláštne - ona je milovaná! Bol to skôr emocionálny ako
telesný vnem. Keď sa prestal pohybovať, chvíľu bol napätý
a potom sa s ťažkým vzdychom zvalil na ňu. Hlboko vnút-
ri cítila horúci prúd jeho semena. Mocne ho objala.

S námahou jej dychčal vedľa ucha. Nad hlavami im škrie-
kali čajky, z diaľky k nim doliehal večný šum mora, vo
vzduchu sa vznášala vôňa soli, piesku a mora. Slnko pálilo
a vánok chladil.

Zem akoby sa krútila pomalšie.

Ach áno, spomienku na tieto chvíle si naveky uchová
v pamäti. A nedovolí, aby ju prekryla budúca bolesť.

Odkotúľal sa nabok, načiahol sa za druhou prikrývkou,
prehodil ju cez nich, a keď sa obrátila nabok, privinul sa
k jej chrbtu.

Hľadela na skalnatý útes, ktorý tvoril jednu stranu záto-
ky, a na tmavozelenú vodu pod ním. Navrchu sedela biela
čajka a otvorila zobák, že zaškrieka. Freyja si bytostne uve-
domovala každý vnem, ktorý sa jej vrýval do mozgu.

Podľa Joshuovho pravidelného dychu usúdila, že na chví-
ľu zaspal. Bola rada. Nechcelo sa jej rozprávať. Ešte nie. Ne-
chcela počúvať, ako bezstarostne žartuje a hovorí jej, že sú
znova v kaši.

Nechcela sa smiať ani báť. Túžila len prežívať tento ne-
konečne nádherný okamih. A keď sa bude musieť posunúť
do budúcnosti, nuž dobre. Ale nikdy nezabudne. Nikdy ne-
bude ani sama pred sebou popierať, že jedno nádherné po-
poludnie bola nielen zaľúbená, ale aj ľúbila. Ľúbila celým
telom aj srdcom.

Hlupaňa, vysmieval sa jej vnútorný hlas. Ale ona radšej
zaspala, než by počúvala, že raz tento deň oľutuje a bude
nešťastná, že spadla do priepasti lásky.

„VYSVETLITE Ml, miláčik," prihovoril sa jej Joshua a žmúril do
odblesku slnka na vode, „prečo sa vlastne nemôžeme vziať."

Freyja sedela v člne naproti nemu, prižmúrenými očami
hľadela na breh, nechcelo sa jej hovoriť. Odkedy sa milovali,
obliekli a vrátili do člna, takmer spolu neprevraveli.

Preniesla pohľad na jeho tvár.

„Neopovážte sa zachovať ako džentlmen a požiadať ma
o ruku," zvolala nahnevane. „Stalo sa to len a len mojou vi-
nou. Ale nechcela som vás chytiť do klepca, aby ste si ma
museli vziať."

„Znova je to vaša vina?" Uškrnul sa. „Začínam sa cítiť
ako bábka na povrázku."

„Presne tak som sa cítila ja na začiatku našej známosti,"
vyprskla. „Teraz sme si kvit."

„Takže manželstvo považujete iba za pascu?" spýtal sa.

„Pravdaže," prikývla netrpezlivo. „Od začiatku sme si to
obaja uvedomovali a dávali si na to pozor. Obaja by sme sa
dopustili obrovskej chyby, keby sme sa vzali."

Joshua si už nebol istý prečo. Nemôže predsa večne opla-
kávať strateného milenca. Ale nechcel by si vziať ženu, kto-
rá cíti čo len trochu lásky k inému mužovi.

„Tak prečo sa to dnes stalo?" zaujímal sa. „Nemôžeme sa
vyhovárať, že sme sa dali uniesť vášňou, však? Obaja sme to
včera naplánovali celkom úmyselne."

Neodpovedala okamžite. Znova sa zahľadela na more.

„Som lady Freyja Bedwynová," povedala napokon. „Som
dcéra aj sestra vojvodu. Hoci o mne vždy bolo známe, že
som odvážna, nekonvenčná a občas spurná, očakáva sa odo
mňa, že sa budem správať podľa najprísnejších pravidiel -
tak na verejnosti, ako aj v súkromí. Urodzení páni sa ne-
musia v súkromí obmedzovať. Všetci moji bratia mali príle-
žitostné milenky alebo lásky. Wulf má tú istú milenku už
celé roky a jeho meno nepoškvrnil ani náznak škandálu.
Rozhodla som sa, že sa radšej nevydám - aspoň zatiaľ, kým
nenájdem niekoho, kvôli komu ochotne obetujem svoju slo-
bodu. Ale mám dvadsaťpäť rokov a túžim po tom, po čom
túži každá žena."

„Takže ste ma zneužili, miláčik," spýtal sa, „ako príleži-
tostného milenca?"

„To je smiešne," znova si ho premerala s chladným opo-

vrhnutím. „Niekedy viete byť veľmi otravný, Josh. Vymeň-
me si miesta. Teraz chcem veslovať ja."

Uškrnul sa. „Nie sme na jazere," pripomenul jej. „Veslo-
vanie na mori si vyžaduje oveľa viac sily a zručnosti. Okrem
toho by ste museli vstať a prejsť okolo mňa, aby sme sa vy-
striedali. Obávam sa, že čln by sa hrozivo rozhojdal."

„Ak spadnete cez palubu," vyhlásila, „zachránim vás."

Musel obdivovať tú ženu. Pri plavbe na ostrov celý čas cí-
til, ako sa bojí, hoci to nedávala najavo. A predsa bola teraz
ochotná postaviť sa, vymeniť si s ním miesto a doveslovať
až do prístavu? V jej smelom správaní vetril strach.

„Tak to ste ma upokojili," položil vesla a pri vstávaní sa
zachytil bokov člna. Čln sa rozhojdal. „Sľubujem, že aj ja
vás zachránim, Free, hoci pokiaľ si spomínam, plávate ako
ryba. Pri pretekoch v Lindsey Halle som s vami ledva udr-
žal tempo."

Keď sa okamžite nepohla, domnieval sa, že si to rozmys-
lela, ale keď sa k nej priblížil, vstala - vzpriamene, bez za-
kolísania. Kým sa vymieňali, čln sa hojdal, ale napokon sa
pretlačil okolo nej a sadol si na jej pôvodné miesto. Obdiv-
ne sledoval, ako udržiava rovnováhu, až sa napokon usadi-
la a začala veslovať. Bradu vystrčila, ako očakával, a hľadela
na svet zvrchu.

Obviňovala ho, že nosí masku a skrýva za ňou buď svo-
je skutočné ja alebo celkom nič. Lenže ona je rovnaká. Za
chladným, povýšeným, odvážnym zovňajškom, ktorý uka-
zuje svetu, sa tají žena, ktorej ublížili a teraz je osamelá -
áno, Prue mala pravdu. Tá žena sa možno bojí znova ľú-
biť.

Mohol si domyslieť, že bude veslovať ako naslovovzatý
odborník. Neplytvala energiou a neponárala vesla hlboko,
akoby chcela jediným pohybom premiestniť celý oceán. Čo-
skoro sa hladko plavili vpred.

Takže pokiaľ ide o manželstvo, zrejme si to nerozmysle-
la. Veľká škoda, lebo on zmenil názor. V duchu sa vyhýbal

pomysleniu na to, že sa čoskoro budú musieť rozlúčiť. Bez
nej mu bude život pripadať strašne prázdny. A teraz sa eš-
te bude musieť vyrovnať so spomienkami na dnešné popo-
ludnie.

Ale hoci bola odvážna a vášnivá, pokiaľ išlo o sex, stále
o ňom veľa nevedela. Pravdepodobne nerozoznala rozdiel
medzi sexom a milovaním. Dnes popoludní sa milovali - as-
poň on sa miloval, hoci si dal pozor, aby neutrúsil ani slov-
ko o láske.

Freyja ho chcela iba preto, aby ukojila svoj ženský sexu-
álny hlad.

Ponižujúca myšlienka.
Uškrnul sa.

„Mal by som držať v pravej ruke bič," ozval sa po dlhej
chvíli a chytil sa okraja člna. „Tak by tento výjav vyzeral
z brehu oveľa pôsobivejšie."

Na ceste aj na pláži medzi člnmi skutočne stálo zopár de-
dinčanov a všetci sa zvedavo prizerali, ako snúbenica mar-
kíza z Hallmeru vesluje k brehu.

Len čo dorazili na plytčinu, Joshua vyskočil z člna, risku-
júc, že jeho komorník sa bude zlostiť, keď uvidí zamáčané
kožené čižmy. Vytiahol čln na súš, a práve keď pribehol
Ben Turner, aby potiahol čln ešte vyššie, on zdvihol Freyju
a postavil ju na breh. Ktosi na ceste prenikavo zapískal a ľu-
dia sa dobrosrdečne zasmiali.

„A, Ben," zvolal Joshua, „práve s tebou som chcel ho-
voriť.“
Ben naňho ostražito pozrel a zohol sa do člna po deky.

„Počul som," pokračoval Joshua, „že tvoja matka sa sprá-
va milo k lady Prudence. Tuším stojí vo dverách vašej cha-
lupy. Ideme za ňou?"

Chytil Freyju za lakeť a ukázal na chalupu pri ceste nad
prístavom. Pani Turnerová stála vo dverách s rukami zalo-
ženými na hrudi. Dívala sa, ako sa blížia, a potom sa uklo-
nila.

„Ak vás donútil veslovať, mylady," ozvala sa žena s úsme-

vom, „na vašom mieste by som ho poslala kadeľahšie. Ale-
bo mu vytmavila, ako to bude do konca života."

„Ale ona sama chcela veslovať," bránil sa Joshua. „Ako
som jej to mohol odmietnuť? Som predsa džentlmen."

Uvedomil si, že Freyji sa zdá veľmi čudné, ako sa priatelí
s obyčajnými ľuďmi a ako uvoľnene sa pri ňom správajú.
Ale ešte pred piatimi rokmi bol jeden z nich. Mlčky stála
vedľa neho.

„Počul som, aká ste boli milá k lady Prudence," povedal
pani Turnerovej.

Ráno, kým bola Prue s Eve a deťmi na prechádzke, dlho
sa rozprával so slečnou Palmerovou. Dozvedel sa, že Prue
býva zavretá v detskej izbe, hoci slečna Palmerová s ňou
chodí čo najčastejšie von. Neraz spolu zašli do dediny. Prue
si veľmi obľúbila Turnerovcov, lebo sa k nej správali veľmi
milo. Pani Turnerová občas slečne Palmerovej navrhla, aby
ju u nich na hodinku-dve nechala a venovala sa svojim zá-
ľubám - vysvetlila, že vtedy väčšinou zašla za slečnou Je-
wellovou.

Pani Turnerová sa okamžite zatvárila ostražito.

„Je to milé dievča," vyhlásila, „a nie je slabomyseľná, ho-
ci jej matka je o tom presvedčená. Viem, že je urodzená dá-
ma a nemala by som ju povzbudzovať, aby k nám chodila,
ale niekto ju musí ľúbiť. A láska slečny Palmerovej vždy ne-
stačí."

„Neprišiel som vás vyhrešiť," ubezpečil ju Joshua a spojil
si ruky za chrbtom.

„Dúfala som, že nie," odvetila. „Lady Prudence k nám ra-
da chodí. Za dverami má vlastnú zásteru, a len čo príde,
opáše si ju. Drhne dlážku, vytriasa rohože, umýva riad, ve-
šia bielizeň, pripravuje mne a Benovi čaj a učí sa variť."

Joshua pozrel na Bena. Ten sa začervenal, sklonil hlavu
a kopal do kameňa na ceste.

„Je to pravda," pripustil. „A už to nie je malé dievčatko."
Vzdorne pozrel na Joshuu. „Je to dospelá žena."

Slečna Palmerová mu ustarostene hovorila, koľko ráz

Prue vyhlásila, že ľúbi Bena Turnera. Samozrejme, tvrdila,
že ľúbi každého, a aj to myslela vážne. Slečna Palmerová
však podotkla, že hoci to nevie vyjadriť slovami, Prue sa
o Benovi vyjadruje ináč.

„Ty ju ľúbiš, však, Ben?" spýtal sa Joshua ticho.

Ben ešte väčšmi očervenel, ale neodvrátil pohľad. „Ne-
patrí sa, aby som ľúbil Prue - lady Prudence," vyhlásil. „Ne-
bojte sa, mylord, nezabúdam, kde je moje miesto."

Ten titul vyslovil dôrazne a trochu zatrpknuto. Joshua si
vzdychol.

„Viem, že na to nezabúdaš, Ben," ubezpečil ho Joshua.
„Len som sa ti chcel poďakovať, že sa s ňou priatelíš. Vieš,
mám ju veľmi rád."

„Nikdy som ich nenechala s Benom samých," podotkla
pani Turnerová. „Ani ich nikdy nenechám. Mám dosť ro-
zumu, hoci viem, že Ben by také čosi nikdy neurobil."

Joshua sa na oboch usmial, priateľsky kývol hlavou a na-
stavil Freyji rameno. Vykročili k hostincu, kde si ustajnili
kone.

„Zvláštne," ozval sa zrazu, „ale nikdy som nerozmýšľal
nad tým, aké problémy môžu vzniknúť, keď Prue dospeje.
Keďže v mnohom stále zostáva dieťaťom, očakával som, že
ním bude po každej stránke."

„Muži si často myslia čosi podobné aj o ženách vo vše-
obecnosti," poznamenala Freyja. „Domnievajú sa, že nema-
jú rovnaké potreby ako muži. Ale Prue nie je dieťa, však? Je
to žena. A Ben Turner si to všimol. A ona pobádala, že si to
všimol, takže v tej chalupe sa jej páči skôr on ako jeho mat-
ka. Čo urobí markíza, keď sa dozvie pravdu?"

„Pokúsi sa poslať Prue do blázinca," usúdil, „kde by ju za-
mkli, uviazali na reťaz, bili a správali sa k nej ako k zvie-
raťu."

Ostro naňho pozrela. „Hádam len nie je taká krutá," zvo-
lala.

„Keď bola Prue malá," odvetil, „bola by to urobila, keby
sa strýko raz v živote neprekonal. A teraz hovorí, že ak bu-

de nútená po mojom návrate odsťahovať sa do vdovského
domu, urobí to."

Freyja si sťažka vzdychla. „Ak pred odchodom nevrazím
tej žene päsťou do sánky," zastrájala sa, „rovno ma môžete
vyhlásiť za sväticu - a obávam sa, že to by bol hrozný osud.
Čo urobíte? Tak ste Pruin poručník, alebo nie?"

„Kým ma neusvedčia z vraždy, som," povedal. „A čo
mám podľa vás robiť, Freyja? Povzbudzovať ju v tom, aby
sa vydala za rybára?"

Usmial sa, keď uvidel, ako sa zatvárila. Také čosi si kto-
rýkoľvek člen hrdej rodiny Bedwynovcov nevie ani pred-
staviť. Ibaže odkedy bol v Lindsey Halle, vedel, že Aidan sa
oženil s dcérou waleského baníka a Rannulf s dcérou vi-
dieckeho farára a londýnskej herečky. Eve aj Judith však
všetci členovia rodiny prijímajú, akoby boli vojvodkyne.

„Možno je Prue schopná rozhodnúť o svojom živote sa-
ma," nadhodila. „Včera ma držala za ruku, Josh, keď sme
liezli hore kopcom, ale nie preto, že by potrebovala moju
pomoc. Ona si myslela, že ja potrebujem jej pomoc."

„Keď som sa o čosi podobné pokúsil ja, priam ste ma
zmrazili pohľadom," poznamenal. „Hoci pokiaľ si spomí-
nam, išli sme dolu schodmi."

„Viem," prikývla. „Ale jej gesto ma dojalo. Viem, ako ste
to mysleli, keď ste mi hovorili, že prekypuje láskou. A je ta-
ká nevinná, až sa človek o ňu bojí. Ale možno by sme sa ne-
mali báť o takých ľudí, skôr o seba, lebo skúsenosti nás na-
učili, že si nemáme navzájom dôverovať."

Ohromene sa na ňu zahľadel. Teraz vôbec nehovorila po-
výšene ako zvyčajne. Hlas sa jej doslova chvel emóciami.
A to len preto, lebo Prue ju považovala za osamelú a chyti-
la ju za ruku?

„Takže by som sa s ňou mal porozprávať?" spýtal sa. „Pôj-
dete za ňou so mnou?"

Akoby už znova bola vo svojej koži. „Bude lepšie, ak s va-
mi pôjde Eve," navrhla. „Ale dobre, pôjdem aj ja. Josh, čo
vlastne robím v Penhallowe? Prečo sa každé ráno nepre-

chádzam po kúpeľnej dvorane v Bathe a nepopíjam čaj
v spoločenskej sále?"

„Zrejme preto, miláčik," uškrnul sa, „že ste sa stretli s da-
rebákom a nemohli ste odolať, aby ste si trochu spestrili
život a pokúsili sa s ním držať krok. Okrem toho je oveľa
lepšie, ak ste tu so mnou, než keby ste zomierali od nudy                    v kúpeľoch, či nie?"

„Vraj darebák!" zvolala, keď odbočili na dláždený dvor
pri stajni pred hostincom, koniar im rýchlo šiel priviesť ko-
ne. „Skutočne ste darebák, Josh? Život bol veľmi jednodu-
chý, keď som nepochybovala o odpovedi."

Obrátil hlavu a žmurkol na ňu.

Ďalšie ráno bolo zamračené, vetristé a veľmi nepríjemné.
Joshua znova odišiel z domu zavčasu spolu so správcom
a Aidanom. Markíza požiadala Constance, aby pre ňu čosi
vybavila v dedine, a v poslednej chvíli navrhla, aby ju spre-
vádzal reverend Calvin Moore. Keď si Alleyne všimol, ako
sa Constance zatvárila, spýtal sa Chastity, či nechce ísť aj
ona, a tak odišli všetci spolu. Markíza zabodávala Alleyno-                vi do chrbta pohľady ostré ako dýka.

Freyji prebleslo hlavou, že je to nebezpečná nepriateľka.
Na rozdiel od Freyje aj všetkých Bedwynovcov nielenže
otvorene srší nenávisťou, ale ani nebojuje čestne. Niečo da-
la do pohybu a bola pripravená čakať, že to prinesie plody.
A zatiaľ bola rozhodnutá hrať sa na zdvorilú hostiteľku. Na
tvári mala stále nasadený sladký úsmev.

Freyja našla útočisko v rannom salóne. Písala list svojmu
právnikovi, zatiaľ čo Morgan vedľa nej písala Judith.

„Toto čakanie, že sa niečo stane, je veľmi zvláštne, nezdá
sa ti?" nadhodila Morgan. „Čakala som, že len čo prídeme
do Penhallowu, začne sa vzrušujúce nebezpečenstvo, deň-dva
budú rinčať meče a strieľať pištole a potom príde uspokojujú-
ce víťazstvo."

„Si sklamaná?" Freyja sa na ňu usmiala.

„Sklamaná? Nie." Morgan sa zamračila. „Ale priznám, že

som trochu nesvoja. Markíza skutočne Joshuu nenávidí,
však? A nás všetkých takisto, hoci nás stále ubezpečuje, aká
je šťastná, že sme tu. Prečo ho nenávidí až natoľko, že je
ochotná ohroziť jeho život?"

„Pripisuje mu synovu smrť," odvetila Freyja. „Myslela si,
že Joshua priviedol guvernantku do druhého stavu, a keď si
to s ním šiel jej syn ujasniť, zomrel. Svojím spôsobom sa jej
vlastne nemožno čudovať, ak pochybuje, či to naozaj bola
len nehoda."

„Predpokladám," poznamenala Morgan, „že guvernantku
zviedol jej syn."

„Áno," pripustila Freyja.

„Myslím, že by sa mi nepáčil," usúdila Morgan. „Dokon-
ca som si takmer istá, že by sa mi zdal rovnako protivný
ako jeho matka. Bolo od neho hrozné, že dovolil, aby vinu
pripisovali Joshuovi, a ten tej chudere dokonca našiel stre-
chu nad hlavou. Starosti mi však robí ten svedok, Freyja.
Mrzuté, že nie je doma a Joshua si to s ním nemôže vyjas-
niť. Sám by možno nebol až takou hrozbou, ale čo ak sa mu
podarí nahovoriť nejakých kumpánov, aby podopreli jeho
tvrdenie? Chápe vôbec Joshua, v akom je nebezpečenstve?
Robí proti tomu niečo?"

„Robí," ozvalo sa odo dverí, a keď sa obrátili, uvideli ho
v nich stáť. Ešte vždy mal jazdecký odev, tvár vyštípanú od
vetra a oči sa mu smiali.

Rád žije na hrane, pomyslela si Freyja.

Jej telo okamžite zareagovalo na jeho mužnú krásu. Vče-
ra chcela, aby sa stalo, čo sa stalo, aby jej zostali pekné spo-
mienky. Ale bola blázon? Ako bez toho teraz dokáže žiť?
Ako dokáže žiť bez neho?

„A čo vlastne?" vyzvedala Freyja.

„Keby som vám to teraz prezradil, už by to potom nebo-
lo zábavné," so smiechom vošiel do salóna. „Garnett stále
nie je doma, ale dúfam, že na bál príde. Spolieham sa na to,
že má zmysel pre drámu. Poslal som mu pozvánku."

„Viem," prikývla Morgan. „Písala som ju. Ale prečo?"

Znova sa len zasmial. „Poviem iba toľko, že ak Garnett
príde, ten bál bude udalosťou podľa bedwynovských pred-
stáv."

Morgan sa rozžiarili oči. „Ach, vy ste zrejme niečo naplá-
novali," zvolala. „Už sa neviem dočkať."

Stisol jej plece a potom sa obrátil k Freyji.

„Idem sa s Prue prejsť k rieke," nadhodil. „Pôjdete s na-
mi, Freyja?"

„Musím dopísať list Judith," vysvetľovala Morgan, keď
na ňu Freyja spýtavo pozrela, „a ešte musím napísať tete
Rochestrovej. Neozvala som sa jej už večnosť, ale na jar má
držať záštitu nad mojím uvedením do spoločnosti. Nech mi
Boh pomáha."

Freyja si obliekla vlnené šaty a teplý kožuštek. A keď po-
zrela cez okno, dokonca si nasadila klobúk, ktorý jej zakry-
je aj uši. Prue si takisto obliekla teplé žiarivo žlté šaty.
Radostne sa usmievala - očividne ju vzrušovalo pomyslenie
na prechádzku s Joshom a Freyjou.

Vybrali sa dolu strmým trávnatým svahom, namiesto aby
kráčali po miernejšej príjazdovej ceste okolo vdovského do-
mu. Prue sa so smiechom rozbehla do Joshuovho nastave-
ného náručia. Keď chcel pri zostupe pomôcť Freyji, len naň-
ho zagánila, a tak sa uškrnul a odvrátil.

Po súkromnej cestičke, ktorá viedla popri rieke, zamierili
na pláž. Ale napokon nezašli až tam. Často sa zastavovali,
hľadeli do vody, pozerali, ako obmýva vyčnievajúce skaly
a plytčiny, občas uvideli žabu. Joshua zdvihol skalu a oblú-
čikom ju prehodil na druhý breh. Prue mu natešene za-
tlieskala. Freyja za ním nemienila zaostať, zdvihla plochý
kamienok a hodila ho tak šikovne, že urobil štyri žabky.
Prue až nadskakovala od vzrušenia.

„Aj ja to chcem skúsiť," zvolala a Freyja jej ďalších desať
minút vysvetľovala, ako hodiť kameň bokom a správne pri-
tom švihnúť zápästím.

Prue sa nikdy nepodarilo dosiahnuť, aby kamienok skac-
kal po hladine, ale bola šťastná už z toho, že si to mohla vy-

skúšať. Keď sa nepodarilo hodiť žabky ani Joshuovi, so
smiechom sa zvalila na skalu.

Freyja si ho premerala prižmúrenými očami a bola si istá,
že keby chcel, hodil by aj desať žabiek.

Sama nechápala, prečo cíti k Prue priam bolestnú lásku.
Postihnutí ľudia ju čímsi zvyčajne privádzali do rozpakov.
Keby sa o Prue dozvedela vopred, zľakla by sa a stránila by
sa jej. Aj tu sa jej prvých pár dní vyhýbala a nechala na Eve,
Joshuu a Chastity, aby sa s ňou zhovárali.

Ale Prue nebola hlúpa, nudná ani zatrpknutá. Mala sl-
nečnú povahu, len nedostala do vienka schopnosť väčšiny
smrteľníkov prejsť od nevinnej radosti a láskyplnej dôvery
dieťaťa do temnejších vôd dospelosti. Hoci Prue sa niekedy
pohybovala neveľmi pôvabne a jej okrúhla detská tvár sved-
čila o tom, že nie je ako ostatné dievčatá, napriek tomu to
bola pekná mladá dáma.

Mala toľko rokov ako Morgan.

Joshua sa na ňu zahľadel s láskyplným úsmevom a nako-
niec sa prestala zachádzať od smiechu.

„Rada chodievaš do dediny, Prue?" spýtal sa.
„Áno," prikývla, „veľmi rada."
„A kam chodievaš najradšej?"

Prue sa rozžiarenými očami zahľadela ponad rieku k Lyd-
meru.

„Do chalupy," odvetila.
„K pani Turnerovej?"
„Áno."

„Prečo sa ti tam páči?" Čupol si k nej a šúľal v dlani
okruhliaky.

„Môžem tam všeličo robiť... pomáhať," vysvetľovala. „Je
mi tam dobre."

„Ale je to malá chalupa," podotkol Joshua. „Tam by si asi
nechcela žiť, však?"

Prue zvraštila čelo a potom sa znova usmiala. „Chcela,"
vyhlásila. „Viem tam všeličo robiť."

„Máš rada pani Turnerovú," pokračoval Joshua.

„Áno." Potom sa usmiala ešte väčšmi. „Aj Bena. Mám ra-
da Bena."

„Naozaj?" Zvrtol sa a hodil kameň na hladinu - zrejme
zabudol, že nevie hádzať, a poskočil päť ráz. Prue sa vzru-
šene zasmiala a ukázal na vodu. „Prečo ho máš rada, Prue?
Je k tebe dobrý?"

„Áno," prikývla Prue. „Je rád, keď mu uvarím čaj, a zje-
dol môj koláč, nie koláč pani Turnerovej."

„Mám ťa rád, Prue," povedal Joshua. „Aj Freyja ťa má
rada."

„Áno." Žiarivo sa usmiala na Freyju. „Josh vám urobil
dobre, Freyja. Videla som vás v člne. Plavili ste sa na os-
trov."

Ach bože. Freyja jej opätovala úsmev a vyhýbala sa Jo-
shuovmu pohľadu.

Potom Prue pozrela na Joshuu. „Ben ma pobozkal,"
oznámila.

Viditeľne zbledol. „Pobozkal ťa?"

Prue sa natešene zasmiala. „Na moje narodeniny," doda-
la. „Keď som oslavovala osemnásť rokov. Pani Turnerová
mi darovala zásteru a pobozkala ma. A potom mi Ben na-
lial čaj a tiež ma pobozkal. Tu," ukázala prstom blízko úst.
„Povedala som mu: Ľúbim ťa, Ben. A on na to: Aj ja ťa ľú-
bim, Prue." Zachichotala sa.

„Prue," Freyja chytila dievča za ruky a postavila ju, aby
mohli ísť ďalej, „máš Bena rada väčšmi ako iných. Asi ako
má Eve rada Aidana?"

„Ako máte vy rada Josha?" zatiahla Prue. „Áno."

Joshua vykročil zarovno s nimi.

„Ben má pekné ruky," vysvetľovala. „Také veľké. Pracuje
nimi. Ale neublížil by mi."

„Pravdaže nie," ubezpečil ju Joshua a strčil si jej ruku pod
pazuchu. „Nikto by ti neublížil, Prue. Vieš, čo je manžel-
stvo? Vieš, čo spolu manželia robia?"

„Áno," prikývla Prue. „Starajú sa jeden o druhého. A boz-
kávajú sa. A majú deti."

Joshua vrhol na Freyju ohromený pohľad.

„Slečna Palmerová mi to hovorila," objasnila Prue. „Aj
Chastity. Tá ma zaviedla za slečnou Jewellovou a povedala
mi to. Slečna Jewellová má Dávida. Mám rada Dávida."

„Jej syna?" spýtal sa Joshua. „Je to pekný chlapček."

„Slečna Jewellová hovorí, že niektoré bozky sú zlé a ne-
mám nikomu dovoliť, aby ma tak bozkával. Ale Ben by mi
nikdy nedával zlé bozky. Ben ma ľúbi. A ja ľúbim Bena."

Ženy z jej najbližšieho okolia - všetky okrem matky, kto-
rá by na to bola najpovolanejšia - zasväcujú Prue do nebez-
pečenstiev vlastnej sexuality, pomyslela si Freyja. Uvedomili
si, že v niektorých smeroch už nie je dieťa.

„Keby si žila v chalupe," upozornil ju Joshua, „už by si
nemala domov v Penhallowe, Prue. Spávala by si tam a to,
čo teraz robíš len občas, by si musela robiť denne. Lady
Prudence Moorová by mala bývať vo veľkom dome, mali
by ju obskakovať sluhovia a mala by nosiť krásne šaty, ne-
myslíš?"

„Rada by som žila v chalupe, Josh," namietla Prue. „Ra-
da by som žila s pani Turnerovou. Ale najradšej s Benom.
Ľúbim Bena. Pobozkal ma a nebol to zlý bozk. On by mi
nikdy nedával zlé bozky. Ani by mi neublížil tými veľkými
rukami."

Joshua jej zdvihol ruku k perám a chvíľu ju tam podržal.

„Nie, to isto nie, láska moja," prikývol. „Poznal som
Bena už ako chlapca. Neublížil by ani tebe, ani nijakej inej
žene. A ak ťa ešte niekedy pobozká, budú to dobré bozky.
A ak sa ťa bude dotýkať, tak len jemne."

Freyju ohromilo, keď si všimla, že Joshua má v očiach
slzy.

„Mám sa porozprávať s pani Turnerovou a s Benom?"
spýtal sa. „Skutočne by si radšej žila s nimi, keby si si moh-
la vybrať?"

Zastala, vytrhla si ruku, priložila si ju na hruď a potom sa
na oboch vzrušene zahľadela.

„Slečna Palmerová hovorila, že mama mi to nedovolí,"

vyhlásila, „a ani ty mi to nedovolíš. Pani Turnerová pove-
dala, že mama mi to nedovolí, ani ty mi to nedovolíš. Ben
plakal a šiel von."

„Ale už si žena, Prue," pripomenul jej Joshua jemne.
„A žena sa niekedy musí rozhodnúť sama. Ale musí sa roz-
hodnúť aj pani Turnerová a Ben. Porozprávam sa s nimi."

Prue sa usmiala ako slniečko, zakrútila sa dookola, po-
tom jednou rukou chytila Joshuu, druhou Freyju. Kráčali -
alebo skôr poskakovali - po chodníčku a hojdali rukami ako
tri rozšantené deti.

Freyja pocítila k Joshuovi číru lásku. Keby niekedy mala
čo len podozrenie, že je schopný správať sa tak nežne k po-
stihnutej osobe - aspoň postihnutej podľa všeobecnej mien-
ky -, bola by zutekala zo Sydneyských záhrad a ponechala
by mladú slúžku jej osudu. Ignorovala by ho v kúpeľnej
dvorane a...

Nie, neignorovala.

Asi by sa zo všetkých síl usilovala získať ho. Nebola by
s ním len flirtovala a netvárila by sa, že od neho nič viac ne-
chce. Ale teraz je už prineskoro. Keby sa ho teraz usilovala
získať, mal by pocit, že naňho nastražila pascu, a považoval
by za svoju povinnosť požiadať ju o ruku a tváriť sa, že je
s ňou šťastný.

A tak jej nezostávalo iné, iba s ním poskakovať po chod-
níčku a trpieť od lásky.

SLUŽOBNÍCTVO V PENHALLOWE sa sústredilo na prípravu
bálu. Sluhovia hundrali - ale iba keď ich Joshua mohol po-
čuť. Vtedy sa vždy zasmial, najmä keď ho niekto oslovil
„chlapče". Za jeho chrbtom nestrácali čas sťažnosťami, ale
s nadšením sa vrhli do príprav veľkej udalosti.

Ani najstarší sluha si nespomínal, kedy sa naposledy po-
užili reprezentačné apartmány. Akoby tam boli dosiaľ len

pre parádu. Ak nejaký odvážny pocestný zaklopal na dve-
re, gazdiná mu ich ukázala, dovolila mu pokochať sa všet-
kými skvostmi a odriekala ich históriu. Hoci vždy tam
udržiavali čistotu, nikdy nebolo treba vyleštiť nábytok tak,
aby sa leskol bez jediného fliačika a bez jediného zrnka pra-
chu.

Bolo náročné všetko pripraviť načas - a to pre seberov-
ných, ako poznamenala kuchárka, ktorá nakukla do pleso-
vej sály vo chvíli, keď spúšťali veľké lustre a vymieňali
v nich sviečky. A sluhom sa zdalo najzvláštnejšie, že pozvali
aj ich so všetkými členmi rodiny a priateľmi z dediny a oko-
litých fariem. A tí, čo v tom čase budú mať službu, sa vôbec
netvárili kyslo. Majordómus na Joshuovo požiadanie roz-
delil služobníctvo do zmien, takže tí, ktorí budú mať služ-
bu na začiatku večera, sa budú môcť zabávať na konci a na-
opak.

Hlavný záhradník vysadil neskoré kvety a bol ochotný
obetovať na výzdobu domu takmer všetko, čo vypestoval
v skleníkoch. O úpravu kvetov sa postarali dámy. Hlavný
dozor mala Chastity - oči jej až tak žiarili od radosti, že sa
v dome bude konať taká veľkolepá udalosť. Aj Prue dovolili
pomáhať. Constance aj Eve boli šikovné, ale najlepšie oko
mala Morgan. Chodila za Chastity s množstvom návrhov.
Freyja ich iba pozorovala. Nikdy veľmi nevynikala v upra-
vovaní kvetov. Markíza sa ospravedlnila, že ju z kvetov bolí
hlava a kýcha.

Hudobníci prišli popoludní a len čo si rozložili nástro-
je na pódiu a naladili ich, zaviedli ich do izieb v zadnom
trakte.

Domáci sa navečerali o dve hodiny skôr ako zvyčajne, le-
bo o siedmej mali začať prichádzať hostia a dámy sa po jed-
le chceli prezliecť do večerných rób. Toto nebol londýnsky
bál, ktorý sa začína neskoro a trvá až do rána. Väčšina hos-
tí boli pracujúci ľudia, ktorí si nemôžu dovoliť na druhý deň
vylihovať v posteli do obeda. A mnohí z nich to majú ďale-
ko a prídu peši alebo na voze, hoci Joshua požiadal hlavné-

ho koniara, aby po starších ľudí, ako aj po tých, čo bývajú
v odľahlých končinách, poslal všetky koče a vozy, čo sú
k dispozícii.

Hostí mali pri vchode do plesovej sály vítať Joshua s Frey-
jou, markíza, Constance, Chastity a Prue.

Joshua si obliekol tmavohnedý redingot, nohavice po
kolená zlatej farby, zlatom vyšívanú vestu, bielu košeľu
s čipkou okolo krku a okolo manžiet a biele pančuchy. Te-
raz zastal vo dverách do plesovej sály a spokojne sa obze-
ral. Vždy mu bolo ľúto, že reprezentačné miestnosti sa ne-
využívajú. Vdýchol vôňu kvetov, všimol si, ako sa vyleštená
dlážka ligoce vo svetle sviec, a pozrel na strop pomaľova-
ný mytologickými výjavmi.

Zmocnilo sa ho radostné vzrušenie. Toto všetko patrí je-
mu a dnes prinesie radosť svojim ľuďom a ukáže im, že
v ich vzťahoch s Penhallovvom a markízom z Hallmeru na-
stanú nové časy. Už medzi nimi a ich zámožným titulova-
ným susedom a zemepánom nebude neprekonateľná vzdia-
lenosť. Pre tých, čo sú od neho závislí a má nad nimi moc,
sa dnes začnú nové časy.

Dnes aj on začne nový život. Ešte pred týždňom by ho
desilo pomyslenie, že je zviazaný s Penhallowom, s ktorým
sa mu spájali nepríjemné spomienky. V čase dospievania to
preňho bolo doslova väzenie. Nikdy netúžil po titule a po-
vinnostiach - zodpovednosť preniesol na spoľahlivého
správcu. Teraz však zistil, že naňho toho presunul priveľa.
Cítil sa viazaný putom lásky a práve to ho udrží v Penhal-
lowe.

Ale dnes večer ho nečaká rozprávkové šťastie. Ešte sa tre-
ba o všeličo postarať, aby mohol čo len pomyslieť na to, že
bude šťastný na veky vekov. A vlastne aj tak je to nezmy-
sel. Dopočul sa, že Hugh Garnett sa vrátil. Nemohol si byť
istý, či príde na bál, ale Joshua by sa bol stavil, že sa ukáže.
Potom je tu ešte teta... a Freyja...

Začul za sebou kroky a zbadal ju prichádzať s Morgan
a Eve - za nimi kráčali Aidan a Alleyne, obaja slávnostne

oblečení v čierno-bielom. Freyjine svetlozelené šaty boli
pretkávané zlatou niťou, až sa trblietali vo svetle sviec. Mali
hlboký výstrih, splývavú sukňu a naspodku i na rukávoch
vlnitý lem. Dômyselný účes mala takisto pretkaný zlatými
nitkami. Aj dlhé rukavice a črievice boli zlatej farby.

Pohľad na ňu mu vyrazil dych. Kedy sa mu začala tak pá-
čiť? Je predsa krásna, či nie? Jemu sa však zdala najkrajšia
zo všetkých žien, ktoré kedy videl. Usmial sa, chytil ju za
ruku, uklonil sa a zdvihol si jej ruku k perám.

„Ste neodolateľná, čarokráska," zašepkal.

Povýšenecky nadvihla tmavé obočie.

„Aj vy, Josh," odvetila.

Uškrnul sa a pozdravil ostatných. Blížila sa aj jeho teta so
sesternicami a Calvinom. Teta v čiernom hodvábe a s pe-
rami vo vlasoch sa usmievala naokolo, akoby bál bol jej
nápad. Celý deň mala dobrú náladu, hoci kým aranžovali
kvety, plesovej sále sa vyhýbala. Constance dnes vyzerala
krajšia a pokojnejšia ako v Bathe. Obliekla si svetlomodré
šaty. Chastity, celá v ružovom, priam sršala vzrušením.
Prue vo svetložltom bola celá bez seba od radosti.

Takmer vzápätí začali prichádzať hostia a čoskoro sa do-
slova valila zvláštna zmes elegantne oblečených členov
vyššej vrstvy a dedinčanov, robotníkov a drobných roľní-
kov v nedeľných šatách. Rozpačito sa klaňali markíze, tá
ich zdravila meravým kývnutím hlavy, zato na Joshuu sa
uvoľnene usmievali. Každému podal ruku a prehodil s ním
pár slov.

Potešilo ho, že prišla aj Anne Jewellová - osobne za ňou
zašiel a požiadal ju, aby prijala jeho pozvanie. Vstúpila do
plesovej sály so slečnou Palmerovou, a keď sa ukláňala
markíze, sklopila oči. Prišiel aj Ben Turner s matkou. Tak-
isto Allwrightovci, Isaac Perrie s manželkou a dvoma dcéra-
mi, Jim Saunders. Ale aj zmierovací sudca sir Rees Newton
s lady Newtonovou a synom.

Keď sa prúd hostí zmenil na tenký pramienok a Joshua
oznámil, že má v úmysle otvoriť bál, nevedel si spomenúť

na nikoho, kto neprišiel - okrem Hugha Garnetta. Sklama-
lo by ho, keby sa vôbec neukázal. Ale napriek tomu sa po-
kúsi vychutnať si bál.

Úvodné kolo otvoril s Freyjou. Bol to rezký ľudový tanec,
tak ako väčšina tancov naplánovaných na dnešný večer.
Všetci ich budú vedieť tancovať a nikto nebude v rozpa-
koch.

Samozrejme, spočiatku predsa len zavládli trochu rozpa-
ky a Joshua musel aj s Freyjou vystúpiť z radu a obchádzať
tanečný parket, aby zlákal páry do zábavy. Smial sa pri
tom, žartoval a čoskoro sa rad ťahal po celej dĺžke plesovej
sály. Joshua s Freyjou znova zaujali svoje miesto a markíz
žmurkol na kapelníka, aby spustili.

Od tej chvíle sa všetci s chuťou zabávali. Ak aj urodzení
hostia boli nesvoji, že si obtierajú plecia s predstaviteľmi
nižšej triedy, nedávali to najavo. Joshua si všimol, že Aidan
tancoval druhé kolo s Anne Jewellovou, Alleyne s jednou
z Perrieho dcér, ktorá mala také zružovené líca, akoby jej
každú chvíľu išli vzplanúť. Joshua tancoval s Constance,
ktorá absolvovala prvé kolo s Calvinom.

„Zabávaš sa?" spýtal sa jej.

„Pravdaže," usmiala sa.

„Myslel som," nadhodil, „že v tomto kole ťa vyzve do
tanca Saunders." J im Saunders vôbec netancoval.

„Mame by sa to nepáčilo," vysvetlila.

„Skutočne?" Už dávnejšie sa chcel porozprávať s Con-
stance, ale zatiaľ si na to nenašiel čas. „A tebe by sa to pá-
čilo?"

Nemo naňho hľadela.

„A Saundersovi by sa to páčilo?"

Zamračila sa. „Nemôžeme vždy robiť len to, čo sa nám
páči."

„Prečo?" Usmial sa na ňu.

„Ach, Joshua," vzdychla si, „najradšej by som bola ako
ty a..."

No vtom spustila hudba a museli sa venovať zložitým ta-
nečným figúram.

Na konci druhého kola vošiel do plesovej sály Hugh
Garnett s piatimi mužmi - ani jeden z nich teraz nežil na-
blízku. Joshua sa práve rozprával s pani Turnerovou a Prue
a zdržalo ho Pruino vzrušené rozprávanie o tom, ako tan-
covala s Benom. Ale teta sa okamžite pobrala k dverám
a so srdečným úsmevom, pokyvujúc perami, privítala hos-
tí. Vopchala ruku Garnettovi pod pazuchu a spokojne sa
poobzerala po sále. Komusi kývla hlavou a Joshua videl,
ako k nim vykročila Chastity, a hoci sa usmievala, akoby
z nej vyprchalo svetlo. Garnett sa uklonil, čosi povedal
a potom jej nastavil rameno. Chastity ho chytila pod pa-
zuchu a on ju zaviedol na parket, kde sa už zoraďovali pá-
ry na ďalšie kolo.

Zvyšní piati muži sa roztratili po miestnosti a čoskoro ich
pohltil dav.

Ach, tak je to lepšie, pomyslel si Joshua a šiel po ďalšiu
partnerku. Teraz prišla na rad Morgan.

Freyja tancovala druhé kolo so sirom Reesom Newtonom
a tretie s hostinským Isaacom Perriem. Nemohla uveriť, že
ju vyzval do tanca a ona jeho pozvanie prijala. Bože dobrý,
keby tu bol Wulf, zmrazil by toho chlapa jediným pohľa-
dom, že sa čo len odvážil pozrieť na lady Freyju Bedwyno-
vú. Ale zistila, že sa veľmi dobre zabáva. A mala pocit, že
takto je to správne. Tak by sa malo žiť. V duchu ľutovala
týchto ľudí, že Joshua odtiaľto čoskoro odíde - ak sa mu po-
darí odvrátiť hrozbu, ktorá nad ním stále visela - a život sa
vráti do smutne zabehaných koľají pod markízinou vládou.
A ľutovala aj Joshuu... a seba...

Ale dnes večer radšej nebude myslieť na nepríjemné veci.
Vychutná si tento bál!

„Som rád, že Garnett sa už vrátil z ciest," pán Perrie ký-
vol hlavou k radu tanečníkov.

„Hugh Garnett?" Freyja naňho ohromene pozrela. „Je tu?"

„Osobne." Hostinský sa štrbavo usmial. „Tretí od konca."

Hugh Garnett, ako Freyja zistila, bol mladistvý, príťažli-
vý tmavovlasý muž; práve tancoval s Chastity.

„Nebojte sa, dievča," ubezpečoval ju pán Perrie. „Vášmu
mladému sa nič nestane."

Dievča? Freyja by sa bola nahlas zasmiala nad tým čud-
ným oslovením, keby sa zrazu nebola vyplašila - a zvláštne
potešila. Konečne sa čosi bude diať!

A udialo sa to po skončení kola.

Keď všetci tanečníci odišli z parketu, Hugh Garnett tam
zostal. Zvýšeným hlasom, aby prekričal šum, povedal na
celú sálu: „Sir Rees Newton," chvíľu počkal, kým všetci
upriamili pozornosť naňho a zavládlo ohromené ticho.
„Rád by som vedel, pane, či ste si vedomý, že v tejto sále sa
nachádza vrah a uchvatiteľ moci?"

Freyja okamžite vrhla pohľad na druhú stranu miestnos-
ti, kde stál Joshua vedľa manželov Allwrigthovcov. Hneď
v ňom spoznala muža, ktorý k nej vtrhol do izby v hostin-
ci na ceste do Bathu, ako aj muža, ktorý stál v kúpeľnej
dvorane po incidente v Sydneyských záhradách a čakal,
kým k nemu príde - aj teraz bol rovnako bdelý, ostražitý,
pripravený na nebezpečenstvo. A zabával sa.

„Prepáčte, Garnett," ozval sa sir Rees ohromene, „to ho-
voríte mne?"

„Prekvapuje ma, že mal tú bezočivosť vrátiť sa do Corn-
wallu," pokračoval Garnett. „Joshua Moore pred piatimi
rokmi zavraždil svojho bratanca, a to tak, že sa s ním v ma-
lom člne odplavil na more, hodil ho cez palubu a veslom ho
držal pod vodou. Vraždil zo ziskuchtivosti a zožal odmenu.
Dnes ho tu vidíte ako markíza z Hallmeru a vlastníka všet-
kého majetku, čo k tomuto titulu prináleží. Prišiel som sem,
aby som ohlásil jeho čin. Bol som svedkom tej vraždy."

Freyji sa zdalo, že nikto ani okom nemihol, iba Chastity
klesla na stoličku vedľa Morgan a markízy, ktorá sa naoko
zatackala a priložila si ruku k hrdlu.

Sir Rees prehovoril skôr podráždene ako nahnevane.
„To je veľmi vážne obvinenie, Garnett," vyhlásil. „Toto
však nie je vhodný čas ani miesto..."
Vtom mu skočil do reči ktosi iný.

„V tom čase som bol s Hughom Garnettom," spomedzi
davu vystúpil územčistý muž, „a môžem potvrdiť jeho sve-
dectvo."

„Ja takisto," pridal sa chudý plešivý muž stojaci neďaleko
hudobníkov.
„Aj ja, pane."
„Aj ja, pane."
„Aj ja."

Bolo ich päť. A k tomu Hugh Garnett. Freyji sa podlomi-
li kolená. Prišlo jej nevoľno.

„Pán Garnett." Markíza ho jednou rukou chytila za ra-
meno, zatiaľ čo druhú mala položenú na hrdle. „Keď ste za
mnou pred časom prišli s týmto obvinením, povedala som,
že vám neverím. Joshua mi bol ako syn, hoci obeťou sa stal
môj vlastný syn. Vyhlásila som, že vám neuverím, kým mi
nepredložíte dôkaz, ktorý nebudem môcť nechať bez po-
všimnutia. Ale stále nemôžem uveriť, že by to môj milovaný
Joshua urobil. Povedzte mi, že sa mi to len sníva. Povedzte
mi, že len žartujete."

Freyja zaťala ruky v päste.

Sir Rees takisto vystúpil dopredu. Tváril sa primerane
ustarostene. Nečakal, že oslava sa vyvinie takto. Ale prv ako
stihol prehovoriť, ozval sa Isaac Perrie.

„Netrápte sa, mylady," zahrmel. „Všetci bohapusto kla-
mú. V ten večer som stál vo dverách výčapu, lebo bola búr-
ka a vedel som, že chlapci šli v člne na more. Videl som, ako
sa čln blíži k brehu. Mladý Josh - ten, ktorý je teraz markí-
zom - vesloval a váš syn plával popri ňom. Keď sa priblíži-
li k brehu, videl som, ako sa váš syn postavil a mladý Josh
sa znova odplavil na more. Hneval som sa, že sa pustil na
more, hoci bola búrka, ale on to s veslami vedel a nebál som
sa oňho."

„Aj ja som to videl," ozval sa druhý hlas. „Možno si spo-
mínaš, Isaac, že som sa postavil vedľa teba. Bratanec mla-
dého Josha stál na plytčine a stekala z neho voda."

„Ja som ich videl od cesty," zaznel ďalší hlas. „Stalo sa to
presne tak, ako tvrdí Isaac."

„Ja som bol s ockom na mori," pridal sa Ben Turner.
„Tiež som ich videl."

„Ja som ich sledovala cez okno," zapojila sa pani Turne-
rová.

Freyja roztvorila vejár a pomaly sa ovievala. Pozrela na
druhú stranu miestnosti na Morgan, pohľady sa im stretli
a pousmiali sa. Bolo zrejmé, čo sa deje. Aspoň desať dedin-
čanov dosvedčilo, že videli tú udalosť presne tak, ako ju
v tom čase opísal Joshua. A akoby to nestačilo, zopár slu-
hov z Penhallowu sa v tú noc prechádzalo po súkromnej
pláži na druhej strane rieky a takisto to videli; a videli to aj
poľnohospodárski robotníci, čo sledovali búrku z útesu nad
Penhallowom.

Na to, že bola búrka, sa okolie priam hmýrilo ľuďmi, kto-
rí museli mať mimoriadne dobrý zrak, lebo mesiac vtedy
zrejme nesvietil.

Freyja pozrela na Joshuu, pohľady sa im stretli a on
žmurkol.

Markíza ani Hugh Garnett zrejme nevzali do úvahy, že
v Penhallowe aj v celom jeho okolí má Joshua množstvo
priateľov, ktorí ho poznajú, majú ho radi, dôverujú mu a sú
ochotní kvôli nemu hoci aj krivo prisahať.

„Všetci klamú, Newton," zvolal Hugh Garnett a nemienil
sa tak ľahko vzdať, hoci v tvári bol celý fialový. Markíza sa
zatackala, ale nikto jej nepriskočil na pomoc. „Sú ochotní
brániť vraha, lebo pre nich usporiadal parádnu veselicu. Už
dávno mal odvisnúť. Podľa správnosti by mal byť markízom
reverend Calvin Moore."

„Vy!" Isaac Perrie ukázal veľkým prstom na územčis-
tého chlapa. „Myslel som, že pred šiestimi rokmi som vám
jasne povedal, aby ste sa odtiaľto pratali aj so svojimi

kumpánmi. Upozornili sme vás, že tu nepotrebujeme pa-
šerákov. Varovali sme vás, že ak sa tu ešte niekedy uká-
žete, odvlečieme vás pred zmierovacieho sudcu a ponechá-
me vášmu osudu - to vy ste mali dávno odvisnúť, alebo
vás mali aspoň poslať do vyhnanstva. A napriek tomu ste
sa sem po roku tajne prikradli, vypravili sa na more s va-
ším bývalým vodcom Hughom Garnettom a stali ste sa
svedkom vraždy - a nepohli ste ani prstom, aby ste pomohli
umierajúcemu mužovi alebo pomohli dolapiť jeho vraha!
Naozaj úžasná historka!"

Pri tých slovách zaznel smiech, jasot, ale aj zopár špina-
vých nadávok.

Sir Rees Newton zdvihol obe ruky a všetci stíchli.

„Neviem, čo sa za týmto všetkým skrýva," začal, „ale
pripadá mi to ako zlomyseľnosť. Mali by ste sa hanbiť, Gar-
nett. A ak zajtra objavím vo svojom obvode čo len stopu po
vašich piatich svedkoch, všetci skončia vo väzení a tam
budú čakať na môj verdikt. Pokiaľ ide o tých, ktorí sa po-
stavili na obhajobu markíza, mali by sa budúcu nedeľu
v kostole pomodliť za spásu svojej duše. Lady Hallmerová,
ospravedlňujem sa za bolesť, čo vám touto pochabosťou
spôsobili. Mylord," uklonil sa Joshuovi, „vždy som veril
vášmu rozprávaniu o udalostiach z tej noci a vždy tomu bu-
dem veriť. Poznal som vás ako spoľahlivého, pravdovrav-
ného chlapca a ani na chvíľu som nezapochyboval o prav-
divosti vašich slov. Navrhujem, aby ste teraz dali pokyn na
pokračovanie zábavy, ak máte pocit, že ešte nie je celkom
pokazená."

„Vôbec nie," ubezpečil ho Joshua. Hugh Garnett sa me-
dzitým vykradol zo sály a jeho piati kumpáni za ním. „Mys-
lím, že nastal čas, aby sme sa navečerali v reprezentačnej
jedálni, hoci tam nebude miesto pre každého. Možno by si
každý mohol naložiť na tanier a nájsť si niekde miesto. Lady
Freyja Bedwynová a ja za vami prídeme a so všetkými sa
pozhovárame. Koniec koncov, tento bál sa sčasti koná na
počesť našich zásnub."

Ale prv ako sa ľudia stihli pohnúť, reverend Calvin Moore
si odkašlal a nečakane prehovoril kazateľským hlasom. Až
sa mu chvel od opovrhnutia.

„Stal som sa svedkom nechutne zlomyseľného výjavu,"
spustil, „ktorý bezpochyby pramenil v akýchsi problémoch
s pašovaním, keď sa Joshua postavil na stranu spravodli-
vosti. Chcem vám všetkým oznámiť, že som sem prišiel len
preto, aby som sa zo všetkých síl pokúsil byť v tejto ne-
šťastnej situácii oporou pani markíze. Neprišiel som si
uchmatnúť titul pre seba. Som kňaz a som so svojím úde-
lom spokojný."

Ozval sa potlesk, ale väčšina ľudí už túžila po večeri
a možnosti doslovne zopakovať, čo sa práve udialo, akoby
dúfali, že nájdu niekoho, kto to prespal.

Freyja nadvihla obočie, keď sa k nej Joshua so smiechom
v očiach priblížil.

„Vidíte, miláčik!" prihovoril sa jej. „Niekedy je lepšie dr-
žať jazyk za zubami a dovoliť protivníkovi, aby si zapchal
ústa sám."

„Tak ako som si zapchala ja v kúpeľnej dvorane?" za-
tiahla.

Vystrel ruky a chytil ju za zápästia.

„Nemôžete očakávať, že s tým džentlmen bude súhlasiť,"
namietol. „Ale ak to zabralo..."

„Takže toto mal pán Perrie na mysli," usúdila, „keď vám
kázal nechať všetko naňho."

Usmial sa. „Viete," odvetil, „moja teta a Hugh Garnett
nie sú vôbec dôstojní protivníci. Chýbalo tomu vyvrchole-
nie, nemyslíte?"

„Bude sa o tom klebetiť ešte ďalších päťdesiat rokov," vy-
hlásila. „Bude sa to tradovať z pokolenia na pokolenie."

Uškrnul sa.

Nikoho z nich nepožiadal, aby sa ho zastali. Napriek tomu
to urobili - lebo mu slepo verili. Poznali jeho aj Alberta
a ani na okamih o ňom nezapochybovali. A ani jeden z nich

neveril, že je otcom syna Anne Jewellovej, hoci to nikdy ve-
rejne nepoprel, a podaktorým chvíľu trvalo, kým ju prijali
medzi seba. Ale jemu verili.

Nechápal, ako mohol opustiť takých priateľov a prečo ne-
túžil vrátiť sa späť...

Pri večeri chodili s Freyjou od hosťa k hosťovi, ako sľúbili.
Srdce mu ťažilo iba klamstvo, ktorého sa voči všetkým do-
pustil a ktoré pred chvíľou zopakoval - priateľom povedal,
že dnes večer oslavuje zásnuby. Lenže oni nie sú naozaj za-
snúbení. Aspoň dovtedy, kým ju nedonúti, aby si to roz-
myslela.

Ale to sa mu nezdalo spravodlivé.

Chastity sa mu dotkla pleca vo chvíli, keď sa dav z jedál-
ne začal znova trúsiť do plesovej sály. Bola bledá ani stena.
Vyzerala, akoby stála na nohách len s vypätím všetkých síl.

„Joshua," prihovorila sa mu, „môžeš ísť do knižnice? Po-
žiadala som, aby tam prišla aj mama, Constance, Calvin a sir
Rees Newton. A ešte slečna Jewellová. Mohli by ste tam
prísť aj vy, Freyja?"

Ale Joshua ju chytil za ruku a pevne jej ju zovrel. „Nie,
Chass!" vyhlásil. „Nerob to! Nie je to potrebné."

„Áno." Zahľadela sa mu do očí. Potom odtiahla ruku
a zvrtla sa na odchod. „Je to potrebné."

Zatvoril oči a v duchu priznal, že asi má pravdu. A už ju
aj tak nebolo možné zastaviť.

„Teraz sa dozvieme," zašepkala Freyja, „čo sa skutočne
stalo tej noci?"

„Poďme tam a uvidíme," navrhol.

„V PLESOVEJ SÁLE nikto nehovoril pravdu," spustila Chas-
tity. Vyzvala ich, aby sa usadili, a vyhoveli jej všetci okrem
Joshuu, ktorý sa postavil chrbtom k oknu. Chastity sa drža-
la stola, akoby to bola jej jediná opora. „Nikto."

„To som si uvedomil, lady Chastity," ozval sa sir Rees
Newton. „Netrápte sa. Hugh Garnett vie byť poriadne pro-
tivný, keď chce, a muži, čo potvrdili jeho svedectvo, sú ban-
da pašerákov. Nemyslite si, že som o tom pred rokmi neve-
del. Len som mlčal. Pokiaľ ide o tých, ktorí sa zastali lorda
Hallmera, viem, že krivo svedčili, akože tu sedím, lenže oni
ho poznajú, veria jeho slovu a očividne sa rozhodli, že je aj
biela lož. Som ochotný predstierať, že dnes večer som tu ne-
robil nič iné, len tancoval, hodoval a tešil sa zo spoločnosti
svojich susedov."

„Možno práve v tom je problém," ozvala sa markíza za-
trpknuto. Výnimočne odložila masku miloty. „Každý mal
Joshuu vždy rád. Každý vždy veril jeho slovu. Nikto - ani
môj manžel - nechcel, aby sa vyšetrovalo, čo sa v tú noc
skutočne stalo. Albert sa šiel s Joshuom porozprávať o jeho
nemorálnosti a nakoniec zomrel. Joshua bol posledný, kto
ho videl živého. Nie je to dostatočne podozrivé, aby to za-
sialo človeku do mysle semeno pochybností?"

„Viem, že všetci klamali," ozvala sa Chastity zvýšeným
hlasom a hovorila veľmi jasne, hoci klopila pohľad, „preto-
že v tú noc nebol nikto ani na súši, ani na mori - okrem Jo-
shuu a Alberta. A mňa."

Bože dobrý! Joshua na ňu ohromene vyvalil oči, rovnako
ako všetci ostatní. Čo to má znamenať?

„Videla som, čo sa stalo," pokračovala Chastity. „A vide-
la som to iba ja."

„Aj ja, Chastity," zapojila sa ticho Anne Jewellová. „Bola
som s vami."

Dočerta!

Chastity sa na ňu zamračila, ale neprotirečila jej.

„Šla som do dediny," vysvetľovala Chastity. „Vedela
som, že Albert sa chce porozprávať s Joshuom, a nasle-
dovala som ho. Najprv som zašla za slečnou Jewellovou
a spolu sme sa vybrali k Joshuovi. Ale zistili sme, že si vza-
li čln a odišli na more. Rozhodli sme sa počkať na nich
v prístave. Obloha bola zatiahnutá mračnami a zdvihol sa

vietor. Široko-ďaleko nikoho nebolo. Mala som so sebou
zbraň."
„Čože?"

Markíza sa zvalila na operadlo, ale nikto jej nevenoval
pozornosť, a tak sa rozhodla, že radšej nezamdlie.

„Stáli sme v závetrí pri jednom z člnov, keď sme videli,
že Joshua sa vracia," vravela Chastity. „Vesloval. Najprv
som si myslela, že Albert s ním nie je, ale potom sme si
všimli, že pláva popri člne. Keď boli pri brehu, Joshua sa
obrátil a Albert sa brodil k prístavu."

„Ďakujem, Chass," povedal Joshua rozhodne a vykročil
dopredu. „Viac nemusíš hovoriť. Potvrdzuje to, ako som tú
udalosť opísal ja. Preto by sme mali..."

Freyja vstala a položila mu ruku na rameno.

„Mali by sme vedieť, čo sa vlastne stalo Albertovi," zasia-
hol Calvin, „ak skutočne priplával na breh."

„Postavila som sa proti nemu so zbraňou v ruke," vyhlá-
sila Chastity. „Namierila som ju naňho a povedala som mu,
že tam bude stáť a mrznúť, kým nepôjde za oteckom, ne-
prizná sa mu a nesľúbi, že odíde z Penhallowu a nikdy viac
sa nevráti."

„Ach, Chass," vzdychla Constance. S bolestným výra-
zom hľadela na Anne Jewellovú. „Takže otcom vášho syna
bol Albert, však? Myslím, že som to vždy vedela, len som
si to nechcela pripustiť. No nikdy som neverila, že to bol
Joshua."

„Protivné dievčisko!" zvrieskla markíza a zagánila na
Chastity. „Nikdy tomu neuverím! Nikdy! A ak táto pobeh-
lica tvrdí, že je to pravda, klame! Aj Joshua. Ale aj keby to
bola pravda, ty si sa vyhrážala rodnému bratovi so zbraňou
v ruke len preto, lebo si trochu užil so ženskou, ktorá po
ňom stále gúľala očami a zvádzala ho? Veru áno, slečinka.
Myslíte, že som si to nevšimla?"

„Ale v tele sa nenašla diera po guľke," namietol sir Rees.
„Váš brat sa utopil, lady Chastity."

„Vysmial sa mi," pokračovala. „Vyhlásil, že vôbec netúži

ísť na breh a chce si ešte zaplávať, keď je taká krásna noc.
A tak sa vrátil do mora a začal plávať." Zaborila si tvár do
dlaní. „Ak ho niekto zabil, potom ja."

Constance vyskočila na nohy a prebehla cez celú miest-
nosť. Vzala sestru do náručia, tá sa o ňu chvíľu vďačne opie-
rala, ale potom sa jemne odtiahla.

„Neurobila som to len kvôli slečne Jewellovej, hoci už to
bolo dosť zlé," oznámila všetkým. „Slečna Jewellová sa sta-
la jeho obeťou len preto, lebo ho odlákala z detskej izby do
učebne."

„No toto!" zvolala markíza a rozhodila rukami.

„Chastity," varovala ju Anne Jewellová, „prosím vás."

„Chass," dohováral jej Joshua, „stačilo. Už to nechaj tak."

„Odľahlo mi, keď som videla, že je mŕtvy," priznala Chas-
tity úprimne. „Bola som rada. A ešte vždy som rada. Prue
mala vtedy trinásť rokov. Trinásť! A bola jeho vlastná ses-
tra! Ale myslel si, že keď je ešte dieťa a je ochotná vyhovieť
mu vo všetkom, čo jej povie, môže si s ňou robiť, čo len
chce, a prepečie sa mu to. Takmer ľutujem, že som ho ne-
mohla zastreliť."

Markíza zajačala, zvalila sa na operadlo a Constance si ju
tentoraz všimla, pribehla k nej a chytila ju za ruku. Chasti-
ty sa oprela o stôl. Calvin si odkašlal.

„Aj mne je to ľúto," ozvala sa Freyja. „Vážim si vás."

„Môžem dosvedčiť," povedala Anne Jewellová, „že všet-
ko, čo povedala lady Chastity, je pravda."

Sir Rees Newton vstal. „Počul som už viac ako dosť," vy-
hlásil. „Ďakujem, lady Chastity, že ste ma sem pozvali, aby
som si vypočul hrozné rodinné tajomstvá. Nepochyboval
som o tom, čo tvrdil lord Hallmere, ale vaše rozprávanie
rozptýlilo všetky pochybnosti, ktoré prípadne mohli zostať
visieť vo vzduchu. Nie ste zodpovedná za smrť svojho bra-
ta. Ako zmierovací sudca vás zbavujem viny. Pokiaľ ide
o bolesť, ktorú vyvolalo dnešné odhalenie tým, čo o ničom
nevedeli, to už nie je moja starosť. Teraz vás tu nechám sa-
mých a vrátim sa za manželkou do plesovej sály."

Uklonil sa a vyšiel z miestnosti.
„To nepodarené dievčisko, tú Prudence," ozvala sa mar-
kíza, odtisla Constance nabok a vystrela sa na stoličke, „tre-
ba ju zavrieť do blázinca! Tam patrí! Nikdy by sa to nebolo
stalo, keby sa stále nevrhala na Alberta - niežeby som ve-
rila, že jej preukazoval viac ako bratskú lásku. Vždy to bol
veľmi láskavý chlapec. Prudence už nechcem v živote vi-
dieť! Zajtra ráno musí odísť z domu. Calvin, dohliadnite na
to, prosím vás. Ste kňaz, iste poznáte vhodné miesto, kam
ju treba zavrieť."

„Ak odíde Prue, mama, odídem aj ja," zastrájala sa Chas-
tity.

„Stačilo," zasiahol Joshua, postavil sa doprostred miest-
nosti a autoritatívne pokračoval. „Za posledných pár
týždňov sa tu udialo kadečo nepekné. Dúfal som, že prav-
da nikdy nevyjde najavo, ale asi platí stará ľudová múd-
rosť: Lož má krátke nohy. Bolo potrebné, aby sa to objas-
nilo. No chcem, aby ste všetci mali na pamäti, že Prue je
nevinnou obeťou. Zostane v dome - v mojom dome -, do-
kedy sama bude chcieť. A sama rozhodne aj o svojej bu-
dúcnosti. Vlastne sa už rozhodla: Vydá sa za Bena Tur-
nera."

Markíza naňho vyvalila oči, potom vstala a s bledou tvá-
rou znetvorenou hnevom sa mu postavila zoči-voči.

„Ty by si vydal lady Prudence Moorovú za nejakého mi-
zerného rybára?" zvolala.

„Verejne to oznámim, len čo sa vrátime do plesovej sály,
teta," ubezpečil ju. „Poďte so mnou, usmievajte sa a tvár-
te sa šťastne. Zajtra môžeme prebrať všetko potrebné.
Dnes máme zabávať hostí a zdá sa mi, že teraz ich zane-
dbávame."

Ale teta sa mu zahľadela ponad plece, prižmúrila oči a zo-
vrela pery.

„Vy!" zvolala, obišla okolo Joshuu a postavila sa tesne pred
Freyju. „To všetko je vaša vina! Keby ste neboli v Bathe tak
zákerne zvádzali Joshuu, až ste ho odlákali Constance rov-

no spred nosa, už by s ňou bol zasnúbený a boli by sme všet-
ci šťastná rodina - ako odjakživa. Ale teraz ste sem prišli,
aby ste nám ukradli Penhallow a aby ste ho ovládli spolu so
svojou pyšnou, povýšenou rodinou."

Freyja nadvihla obočie a opovržlivo sa zahľadela na mar-
kízu.

Joshua zhrozene videl, ako markíza zdvihla ruku a plesla
Freyju po líci. Chcel zasiahnuť, ale prineskoro.

Freyja napriahla pravú ruku a z celej sily ju udrela do no-
sa. Zvalila sa ako vrece zemiakov.

Calvin si odkašlal. Ostatné dámy sa spôsobne prizerali,
akoby čakali na ďalšie dejstvo drámy. Joshua si všimol, že
markíze sa pri páde zlomilo pero na hlave.

„Už som sa začínala báť," poznamenala Freyja, „že nikdy
nebudem mať príležitosť urobiť práve toto. Som veľmi ra-
da, že mi sama takúto možnosť poskytla."

O polnoci sa bál skončil a hostia sa pobrali domov. Všetci
Joshuu ubezpečovali, že nikdy nezažili takú skvelú zábavu.
Freyja usúdila, že dráma, v ktorej zohral hlavnú úlohu
Hugh Garnett, bál správne prikorenila.

A hostí potešilo aj oznámenie o zásnubách Prue a Bena.
A keď Freyja videla, akí sú obaja šťastní, takmer jej zopár
ráz vhŕkli slzy do očí. Ale zakaždým ich rázne zatlačila. Lady
Freyja Bedwynová predsa nebude prelievať slzy ako nejaká
sentimentálna panička!

Bolo to neuveriteľné, ale markíza sa vrátila do plesovej
sály so zvyškom rodiny. Nos mala chvíľu dosť červený -
a Freyja zas líce - a musela si upraviť dve perá v účese, ale
spamätala sa a martýrsky sa usmievala navôkol.

Freyja si so záujmom všimla, že Constance tancovala po-
sledné tri kolá s Joshuovým správcom Jamesom Saunder-
som, ktorý sa dovtedy vôbec nezapojil do tanca. Constance
sa zvyčajne správala dôstojne a uzavreto, no teraz jej žiari-
la z očí láska. A po pár minútach sa výraz lásky zjavil aj
v očiach pána Saundersa.

„Bol to nádherný večer, Joshua," vzdychla si Eve, keď
v prázdnej plesovej sále zostalo už len pár ľudí. Markíza
odišla spolu s reverendom Calvinom Moorom. Chastity
a slečna Palmerová zaviedli Prue do postele. Constance
kamsi zmizla s pánom Saudersom. „Boli sme na podobných
zábavách v dedinskom hostinci, však, Aidan? Ale dnes ve-
čer som si uvedomila, že všetkých musíme pozvať do svoj-
ho domu, možno v lete na záhradný večierok alebo v zime
na vianočnú zábavu..."

Aidan sa zasmial a objal ju okolo pása. „Alebo oboje, lás-
ka moja. Vedeli ste, že vás dnes večer podporí toľko ľudí,
Joshua?"

„Musím sa priznať, že ma to ani neprekvapilo," uškrnul
sa Joshua.

„Bolo to zaujímavé," vyhlásil Alleyne. „Škoda len, že ne-
došlo k pästnému súboju. Veľmi rád by som si to rozdal
s tým vyškereným Garnettom. Ale v prítomnosti dám by to
asi nebolo práve najvhodnejšie, však?"

„Aspoň mne sa podarilo dať markíze príučku," ozvala sa
Freyja. „Jakživ som nebola taká šťastná, ako keď mi plesla
po tvári."

„A ja som o všetko prišla!" zvolala Morgan. „Nič ste mi
nepovedali, Freyja. Čo sa vlastne stalo?"

„Je to dlhý príbeh," odvetila Freyja, „a nemala by som ho
rozprávať ja."

„Prišli ste sem, aby ste ma podporili, keď sa zdalo, že ma
obvinia z vraždy," začal Joshua. „Myslím, že si zaslúžite po-
znať pravdu. Viem, že na vašu diskrétnosť sa môžem spo-
ľahnúť."

Stručne im vyrozprával, o čom sa v knižnici hovorilo.

„Ach, Prue!" Eve privrela oči a privinula sa k Aidanovi.
„Sladká, nevinná Prue. Ale Chastity, slečna Jewellová aj Jo-
shua ju ochránia a teraz ju môže ochraňovať aj mladý Ben
Turner. Verím, že bude šťastná. No teraz som už naozaj
zrelá do postele."

Aidan ju pobozkal na čelo.

Freyja na nich roztúžene hľadela. Nikdy predtým sa na
verejnosti nesprávali tak dôverne.

„Ja nie," vyhlásila. „Potrebujem sa nadýchať trochu čer-
stvého vzduchu a cítiť na tvári vietor. Vezmete ma na pláž,
Joshua?"

Alleyne sa len uškrnul, nadvihol obočie, ale nikto nič ne-
povedal ani nenamietal. Všetci si šli ľahnúť, len Freyja sa
náhlivo prezliekla do vlnených šiat, prehodila si cez plecia
teplý plášť a obula pevné topánky. Bola chladná, jasná noc.
Nebudú si musieť vziať lampáš na cestu do údolia. Keď sa
stretli s Joshuom v hale, všimla si, že aj on sa prezliekol do
teplejšieho.

Doľahol na ňu zvláštny smútok a túžila, aby ho odvial
vietor. Joshuovi už nehrozilo nijaké nebezpečenstvo a už ju
netrápili pochybnosti, ako to v skutočnosti bolo s Alber-
tom. Je po všetkom. Už nebolo treba nič urobiť.

V Penhallowe ich už nič nedržalo.

Nič ich nespájalo.

„Zostanete tu na Pruinu svadbu?" spýtala sa.
„Áno," odvetil.

„Celý mesiac od ohlášok?" začudovala sa. „Vy tu vydrží-
te len preto, lebo ju máte rád?"
„Áno," zopakoval.

Vôbec nebol taký, ako si myslela. Pred pár dňami ju to
vedomie dráždilo. Teraz sa z toho tešila. Konečne ho spo-
znala v pravom svetle.

„A čo potom?" vyzvedala. „Tu všetko pôjde po starom
a vy...? Budete sa znova potulovať po svete a užívať si ži-
vot?"

„Zdá sa," zamrmlal, „že čoskoro sa vydá aj Constance.
Dnes večer sa jej otvorili oči a dala jasne najavo svoje city.
A zdalo sa mi, že Jim Saunders sa bude dať presvedčiť, aby
sa oženil nad svoje pomery."

„Takže vy ich zväzok požehnáte?" spýtala sa. Rozmýšľala,
čo by asi povedal Wulf, keby sa zaplietla s niektorým z jeho
správcov.

„Rozhodne," ubezpečil ju. „Ale to teraz už nie je dôleži-
té. Constance je dospelá žena a nie som jej poručníkom. Má
dosť vlastného rozumu a môže sa rozhodnúť sama, čo jej
v živote prinesie šťastie. Nie som despota, Freyja. Nevy-
chovali ma tak."

„Takže zostanete aj na tú svadbu?" prekvapila sa. Blížili
sa na koniec údolia a už ich pred sviežim vetrom nechránil
kopec. Plášte za nimi len tak viali.

„Áno," prikývol, „rád by som ich presťahoval do vdov-
ského domu, ale najprv musím vyriešiť zopár detailov."

„Takže chuderka Chastity zostane v Penhallowe sama
s matkou?" zhrozila sa. „Ale aspoň bude mať sestry na-
blízku."

„Moja teta už nebude bývať v Penhallowe," spresnil.
„Penhallow sa stane mojím domovom."

„Ach!" Ohromene naňho pozrela. Ale nevedela, čo na to
povedať. Z neznámeho dôvodu sa jej to trochu dotklo.

„Ak sa nenaskytne iné riešenie, aj ona bude musieť bývať
vo vdovskom dome," pokračoval. „Ale urobím, čo bude
v mojich silách, aby som jej našiel iné bývanie. A predpo-
kladám, že ani ona netúžiť žiť blízko mňa."

„A Chastity?" chcela vedieť.

Vzdychol si. „Je moja zverenkyňa, ale nie väzenkyňa. Ne-
môžem rozhodnúť o tom, čo urobí. Možno bude chcieť od-
ísť s matkou. Možno radšej zostane s Constance - alebo tu.
Ak bude chcieť, vezmem ju do Londýna a uvediem ju do
spoločnosti, hoci ešte neviem, ako to urobím. Ale som pred-
sa markíz z Hallmeru, či nie? Mal by som mať nejaký
vplyv." Uškrnul sa.

Vtom sa pred nimi vynorila šíra pláž, z jednej strany le-
movaná strmými útesmi, z druhej strany morom. Bolo po-
čuť šum príboja a na hladine sa odrážal mesačný svit. Tu
bolo chladnejšie, vzduch bol vlhší a slanší. Freyja nastavila
tvár a zhlboka dýchala.

Takže Joshua zostane tu. Ujme sa svojich povinností
a bude hlavou rodiny. Usadí sa. Bez nej.

„Možno sa na jar stretneme v Londýne," nadhodila. „Aj
Morgan uvedieme do spoločnosti."

„Chcem si s vami zatancovať prvý waltz na prvom bále,"
vyhlásil. „Tancovali sme ho spolu iba raz, a aj vtedy sme ho
museli prerušiť, lebo sme išli zháňať ceremoniára, aby ozná-
mil naše zasnúbenie."

Vykročili po pláži, vietor im teraz vial priamo do tváre.

„Platí, prvý waltz si vyhradím pre vás," sľúbila.

Chvíľu kráčali mlčky. Nedotýkali sa. Freyja mala ruky
pod plášťom, on ich mal spojené za chrbtom.

„Je príliv," poznamenal, „ale máme dosť času, aby nás ne-
odrezal od údolia."

„Myslíte, že spáchal samovraždu?" spýtala sa.

„Albert?" Chvíľu mlčal. „Zrejme si uvedomil, že sa oci-
tol vo vážnych problémoch. Okrem toho vedel, že matka
ho zbožňuje a otec je slaboch. Ale nezdalo sa mi, že by
patril k ľuďom, čo si sami siahnu na život. No ktovie?
Chass mu dala ultimátum. Ja takisto. Povedal som mu, že
ak ho na druhé ráno nájdem v okolí Penhallowu, zabijem
ho. To by som asi neurobil, no možno by som ho bol
zmlátil ako žito. Aj to vedel. Možno dostal kŕče. Bol to
odporný zlosyn, Freyja - vždy som mal podozrenie, že aj
on patril medzi tých pašerákov. Ale na túto tému stačilo.
Je koniec."

Zastal a zahľadel sa na more. Freyja stála vedľa neho
a žasla nad tým, že je súčasťou tejto krásy, vesmíru.

„Freyja," ozval sa napokon, „ako chcete stráviť zvyšok
svojho života?"

Ach nie! Vyplašil ju nielen ten tón, ale aj to, že ju oslovil
Freyja, a nie Free alebo miláčik.

„Nech ho strávim akokoľvek," odvetila, „zrejme to bude
bez vás, Josh. O mňa sa starať nemusíte. Pokojne sa usaďte
tu a žite si svojím životom. Nikdy sme sa nedohodli, že ma
musíte naozaj požiadať o ruku."

„Viem, že nemusím, ale čo ak to urobím dobrovoľne?"
zatiahol.

Zrazu jej zovrelo hrdlo a zdesene si uvedomila, že ak mu
dovolí povedať ešte slovo, urobí zo seba hlupaňu a rozpla-
če sa. Ako sa opovažuje...? Toto naozaj nepotrebuje! Prud-
ko sa odvrátila k útesom. Skaly osvetľoval mesiac a zdola sa
nezdali také príkre.

„Idem hore," vyhlásila.

Vzdychol si. „No dobre," prikývol. „Aj tak bude najmúd-
rejšie vrátiť sa domov. Príliv postupuje rýchlo."

„Ale ja chcem ísť tadiaľ," ukázala na vrchol útesu a pod-
lomili sa jej kolená ako vždy, keď sa nútila robiť nebezpeč-
né veci, najmä tie, ktoré ju najväčšmi desili. Aj v detstve lo-
zila na stromy iba preto, lebo sa bála výšok...

Joshua sa zasmial. „Ráno prídem pozbierať, čo z vás zo-
stane, miláčik," vyhlásil. „Nie, to sa mi asi nepodarí - vaše
pozostatky odplaví odliv. Čo to stvárate, dočerta?"

„Idem na útes!" odvrkla.

„Prečo?" Dobehol ju. „Príliv ešte nie je tak blízko."

„Prečo?" zvolala povýšene. „Hlúpa otázka, Josh. Idem na
útes, lebo tu ten útes je!"

Rozhrnula si plášť, našla prvý výstupok a vykročila. Ob-
zrela sa ponad plece.

„Môžeme sa pretekať," navrhla.

MAL SOM JU STRHNÚŤ zo skaly a odvliecť do domu cez
údolie, hoci aj násilím, pomyslel si Joshua. A násilie by ur-
čite bolo potrebné. Mohol si ju strčiť pod pazuchu alebo
prehodiť cez plece, znášať jej údery a púšťať jej nadávky jed-
ným uchom dnu, druhým von. Ale aspoň by ju priniesol do
Penhallowu živú a zdravú.

Bolo by to zodpovedné a celý posledný týždeň sa usiloval
správať zodpovedne. Stal sa z neho nový človek, dospelý
muž, rozumný markíz, ktorý si koná svoje povinnosti. Bol
pripravený predčasne sa prepracovať do stredného veku.

A čo robí...? Prečo ju nestiahne dolu a neprivlečie do-
mov?

Lezie s ňou po útese!
Uprostred vetristej noci.

A jej pritom v lezení bránia všelijaké ženské vymože-
nosti.

Napriek tomu sa schuti smial. Ozaj čudné! Bavilo ho, že
je to také nebezpečné.

Niežeby to bolo až také nebezpečné, ako sa zdalo na pr-
vý pohľad. Útes bol strmý, no bolo na ňom dosť pevných
výstupkov, na ktorých sa človek mohol zachytiť rukami,
niekde sa mohol aj postaviť. Samozrejme, keď sa raz vydali
hore, už sa nemohli vrátiť. Liezť dolu bolo oveľa ťažšie.
Okrem toho príliv sa už dostal k ústiu rieky a do údolia by
mohli akurát doplávať.

Nepretekal sa s ňou. Držal sa pri nej čo najbližšie, ako-
by dúfal, že sa mu ju podarí zachytiť, keby padala. Ale
možno by jej mohol aj trochu poradiť, keby niekde uviaz-
la. Niežeby jej nahlas ponúkol pomoc. Nie, to nie, nechcel
ju rozhnevať! Keď niekedy na chvíľu zastala, ticho čakal
pod ňou.

Vedel, že len čo vyjdú na vrchol, obaja sa zvalia na zem
a nohy sa im budú podlamovať. A budú prisahať, tak ako to
robieval v detstve, vždy keď vyliezol hore, že už nikdy v ži-
vote nevyvedú takú hlúposť...

Najťažšie bolo zdolať posledných pár metrov. Hladký
kameň sa striedal so zeminou, trávou a štrkom. Ak človek
nenatrafí nohou na vhodný výstupok, môže sa zrútiť dolu.
Spomínal si, že keď liezol na útes prvý raz, trčal pod vr-
cholom celú pol hodinu, nedokázal pohnúť ani svalom, ale
hovoril si, že to musí dokončiť, aby si neurobil hanbu...

Freyja šla ďalej. Neurobila tú chybu, že by zastala nadlh-
šie a nedokázala by sa pohnúť ďalej. Rozhodoval sa, čo uro-
bí, keby sa to stalo. Vyliezol za ňou až k jaskynke, kde pred
pár dňami oddychovali, a celý zadychčaný sa zvalil vedľa
nej do trávy.

Asi po piatich minútach sa rozosmiala.
A on sa k nej pridal.

Ležali vedľa seba, držali sa zeme, akoby sa báli, že zem-
ská príťažlivosť ich neudrží, a znova a znova vybuchovali
do smiechu.

„Tuším som vyhrala," vyjachtala a znova zaburácali smie-
chom.

„Určite sa bojíte výšky," nadhodil.

„Odjakživa som sa bála výšok," priznala.

Tentoraz sa až zachádzali od smiechu.

Obrátil sa na bok, aby na ňu videl, a ona takisto.

„Dúfam, že vám nie je zima?" spýtal sa.

„Zima?" nadvihla obočie. „To myslíte vážne?"

Zrazu sa navzájom objali a bozkávali sa ako dvaja blázni,
ktorí dobre vedia, že unikli z pazúrov smrti.

Čoskoro už zhadzovali oblečenie, rozpálené údy sa im
pospletali a radostne sa oddali vášnivému milovaniu.

„Srdiečko moje najdrahšie," šepkal, keď nabral dych.

„Láska moja jediná," odpovedala mu šeptom.

Keď obaja vybuchli od rozkoše, Joshua chvíľu dychčal
a potom ich zahalil plášťami.

„Čo ste to hovorili?" zatiahol. „Počul som dobre? Vraj
láska moja? Dokonca láska moja jediná? Tuším ste sa dali
priveľmi uniesť, miláčik."

Už sa nesmiala, ale nevravela nič.

„Nemáte na to čo povedať?" spýtal sa.

„Nepokazte to, Josh," dohovárala mu.

„Mne by najväčšmi pokazilo radosť," vyhlásil, „keby
som vás videl o pár dní odchádzať, Free, musel by som sa
šťastne usmievať, že odchádzate naplánovať našu svadbu,
a potom čakať na list, ktorým zrušíte zásnuby. A potom ce-
lú zimu čakať len na to, aby som si s vami mohol na jar za-
tancovať waltz. A prežiť zvyšok života bez vás."

Počul, ako sa zhlboka nadýchla.

„Nie je potrebné..." začala.

„Došľaka!" skočil jej do reči, prv ako stihla povedať, čo

očakával. „Mali by sme byť úprimní sami k sebe, Freyja.
Klamstiev, tajností a vyhýbavých rečí už mám plné zuby.
Ak to pre vás bola iba zábavka, dobre. Povedzte mi to rov-
no a nechám vás odísť - pravda, ak nie ste v požehnanom
stave. Ale ak ma chcete opustiť len preto, aby ste dodržali
dohodu, ktorú sme pôvodne uzavreli, a myslíte si, že chcem
byť len neznesiteľne šľachetný, ak túžim, aby sme boli za-
snúbení naozaj, potom na to zabudnite. A teraz mi po-
vedzte otvorene - ľúbite ma?"

„Pravdaže vás ľúbim," vyhlásila prekvapujúco normál-
nym hlasom - chladným a povýšeným ako vždy.

„Pravdaže!" Znova sa smial. Pevne ju stisol a nedokázal
sa prestať smiať. „Tak čo, dovolíme, aby sme si pre nejakú
nezmyselnú dohodu zničili navždy život?"

„Vždy keď sa budeme hádať," pripomenula mu, „a hádať
sa určite budeme, Josh, obaja začneme rozmýšľať, či sme to-
ho druhého nedotlačili do manželstva."

„Nezmysel!" zvolal. „Vari mi neveríte, že vám hovorím
pravdu, Freyja? Ľúbim vás, zbožňujem vás, neviem si pred-
staviť väčšie šťastie než žiť s vami do konca života, smiať sa,
hádať sa s vami, či dokonca sa aj biť. Povedali ste, že ma
ľúbite - dokonca ste použili slovo - pravdaže. Patrí k tej lás-
ke aj túžba vydať sa za mňa, žiť tu so mnou do konca živo-
ta, mať so mnou deti a pritom sa stále zabávať? Deliť sa so
mnou o radosti a strasti života?"

„Pravdaže! Ak to k tomu patrí," vyhlásila. „Ale strašne sa
bojím, Josh."

„Prečo?" spýtal sa. Tvár si mu zaborila do pleca.

„Mám so zásnubami a vyhliadkami na manželstvo zlé
skúsenosti," vysvetľovala. „Ak sa teraz oddám radosti, mô-
že sa mi radosť rozplynúť pred očami."

„Miláčik," prihovoril sa jej. „Čo sa stalo vtedy, keď ste sa
báli mora?"

„Nebála som sa..."

„Čo sa stalo?"

Na chvíľu zavládlo ticho.

„Presvedčila som vás, aby ste ma vzali na ostrov," pri-
znala napokon.
„A...?"

„A trvala som na tom, že na spiatočnej ceste budem ves-
lovať."

„Hoci ste si so mnou museli vymeniť miesto," podotkol.
„A čo ste urobili dnes večer, keď ste mali strach z vysokého
útesu?"

„Vyliezla som naň," pripustila.

„A teraz sa bojíte lásky ku mne," dodal. „Čo teda uro-
bíte?"

Odtiahla si hlavu z pleca a zagánila naňho.

„Budem vás napriek tomu ľúbiť," zahundrala. „Ale ak
máte čo len trošku rád svoj nos, neklaďte mi ďalšie otázky.
Presne pre toto som nenávidela všetky guvernantky. Vždy
sa usilovali neznesiteľne pomaly a trpezlivo zo mňa vytiah-
nuť správne odpovede. Chcete sa ma spýtať, čo urobím, ak
sa bojím skutočných zásnub a manželstva."

Hľadel jej do očí, ale nič nepovedal.

„Sme zasnúbení," vyhlásila. „Skutočne zasnúbení. Ale ak
zomriete, kým sa stihneme zosobášiť, budem vás prenasle-
dovať hoci aj v pekle, keď sama zomriem. Rozumeli ste?"

„Áno, miláčik," uškrnul sa. „A teraz chcem na vlastné uši
počuť, ako to vyslovím. A chcem počuť aj vašu odpoveď."

Graciózne si kľakol na koleno, chytil ju za ruku a šar-
mantne sa na ňu usmial.

„Lady Freyja Bedwynová," spustil, „preukážete mi tú ne-
smiernu česť a stanete sa mojou manželkou? Pod podmien-
kou, že to bude obojstranné manželstvo z lásky?"

„Vyzeráte neuveriteľne hlúpo," vyhlásila.

„Viem, miláčik," poslal jej vzdušný bozk. „Ale chcem,
aby ste sa tým mohli vychvaľovať pred našimi vnúčatami
a hovoriť im, ako ich starý otec pred vami kľakol na koleno
a požiadal vás o ruku."

„Nikdy tomu neuveria," namietla, „keď budem škaredá
stará žena a vy krásny starý pán." Vystrela sa a vzdychla.

„Ale ja si túto chvíľu budem pamätať celý život, a keď bu-
dem vedieť, že sa nikto nedíva, možno uroním aj pár sĺz.
Áno, láska moja, vydám sa za vás - ale iba pod podmien-
kou, že to bude obojstranné manželstvo z lásky."

Ona sedela, on kľačal a vyškierali sa na seba ako dvaja
blázni. Vlasy im trepotali vo vetre a Joshua si bytostne uve-
domoval, že ani nie meter za jeho chrbtom je kraj strmého
útesu.

„Stále čakám, že pocítim na nohe ťarchu okov," posťažo-
val sa, „ale akosi to neprichádza. Som zasnúbený a v živo-
te som sa necítil taký slobodný! Slobodný so ženou, ktorej
meno je symbolom slobody. Free! Vrátime sa domov a po-
budíme všetkých, aby sme im oznámili šťastnú novinu?"

„Ale pre nich to predsa nebude novina," pripomenula
mu.

„Máte pravdu, nebude," pripustil. „Ale mali by sme to
nejako osláviť, miláčik. Máte nejaký návrh?"

„Ach, Josh!" otvorila náručie. „Prestaňte tárať sprostosti
a poďte ku mne."

„Skvelý nápad," zamrmlal.

Keď sa Freyja na druhé ráno spytovala, kde je Joshua, ozná-
mili jej, že šiel niečo vybaviť. Tlelo v nej nezvyčajné vzru-
šenie, ale hoci bola obklopená rodinou a priateľmi, nemala
sa komu zdôveriť. Čo by komu povedala?

Som zaľúbená?

Som zasnúbená?

Budem sa vydávať?

Za Joshuu...?

Odhliadnuc od skutočnosti, že by ju považovali za bláz-
nivú, bolo by to veľmi ponižujúce. Nikdy sa nepoddávala
trápnym sentimentálnostiam.

Namiesto toho sa vybrala na prechádzku až do dediny.
Bolo to treba vybaviť a chcela to urobiť sama. Nikto sa
o tom nesmie dozvedieť. Už len pri pomyslení, že by to nie-
kto zistil, jej naskakovala husia koža.

„Dobré ráno," pozdravila, keď jej otvorila Anne Jewello-
vá. „Nie!" Zamietavo zdvihla ruku, keď jej žena naznačila,
aby šla dnu. „Nezdržím vás dlho."

„Ale..." začala Anne Jewellová.

„Nie, ďakujem," zopakovala. „Opravte ma, ak sa mýlim,
ale mám dojem, že nie ste práve šťastná, že žijete v tejto de-
dine."

Úsmev na tvári mladej ženy trochu pohasol.

„Všetci tu boli ku mne vždy veľmi milí," odvetila, „najmä
Joshua - lord Hallmere. Ale nebojte sa, už viac neprijmem
jeho finančnú podporu. Dúfam, že čoskoro budem mať no-
vé žiačky."

Freyja tľosla jazykom. „Myslíte, že si robím ťažkú hlavu
pre pár grošov?" zatiahla. „Vidím, že ste inteligentná žena,
nikdy sa nesťažujete na svoj údel, hoci osud bol k vám ne-
spravodlivý. A pritom ste si zachovali hrdosť. Chceli by ste
učiť?"

Slečna Jewellová spozornela.

„Vždy som po tom túžila," odvetila. „Nepochádzam zo
zámožnej rodiny, ale mala som to šťastie, že som dostala
dobré vzdelanie. Odjakživa som chcela učiť."

„Keby ste chceli, viem o dobrom mieste učiteľky," vy-
svetľovala Freyja, „v dievčenskej škole v Bathe. Je to úcty-
hodná ustanovizeň a dostali by ste plat, z ktorého by ste po-
hodlne vyžili aj so synom. Mimochodom, mohli by ste ho
vziať so sebou. Môj právnik mi pred týždňom oznámil, že
potrebujú ďalšiu učiteľku - učiteľku zemepisu."

Anne Jewellová na ňu len vyjavene hľadela.

„Mám v tej škole isté slovo," objasnila Freyja.

Anne Jewellová si oblizla pery. „To by sa mi veľmi páči-
lo," zašepkala. „Ale vedia, že Dávid je nemanželský syn?"

„Áno," prikývla Freyja, „a nikto na vás za to nebude kri-
vo hľadieť, pokiaľ budete dobre učiť."

„Budem." Priložila si ruku na hrdlo a privrela oči. „Ach
bože, budem. V škole... a ešte k tomu v Bathe! Ani neviem,
ako sa vám poďakovať, lady Freyja."

„Jednoducho," ubezpečila ju Freyja. „To miesto vám na-
šiel môj právnik pán Hatchard a preveril si vaše odporúča-
nia. Nepoznáte nikoho iného, iba jeho. On vám odpísal na
list a ponúkol vám to miesto. Nikdy nikomu nespomeňte
moje meno, rozumiete? Najmä za múrmi školy slečny Mar-
tinovej. A už vôbec nie pred slečnou Martinovou."

Slečna Jewellová stále vyjavene hľadela.

„Pravdaže," sľúbila, „pravdaže o vás nikomu nepoviem."

„O jeden-dva týždne vám pán Hatchard písomne ponúk-
ne to miesto, napíše vám podrobnosti a pripojí cestovné
lístky pre vás a vášho syna," vysvetľovala Freyja. „Zbohom,
slečna Jewellová."

V tej chvíli sa pootvorené dvere otvorili dokorán a vyšiel
z nich chlapec - s Joshuom za pätami.

„Som pripravený, mama!" zvolal chlapček vzrušene. „Po-
zrite! Mám čisté ruky." Ukázal najprv dlane, potom ich ob-
rátil na druhú stranu.

Freyja zatúžila stať sa neviditeľnou. Dofrasa, hádam len
Josh niečo nepočul? Ale keď ju uvidel, zatváril sa prekva-
pene.

„Ach, Freyja!" zvolal. „Aj vy ste tu? Prišiel som po Dávi-
da. Pomyslel som si, že dnes vezmem všetky deti na výlet."

„Ja som sa prišla rozlúčiť so slečnou Jewellovou," vynašla
sa Freyja, „lebo už čoskoro sa vrátim do Lindsey Hallu, aby
som začala prípravy na svadbu." Cítila, ako sa proti vlastnej
vôli červená - a keď na ňu žmurkol, zagánila naňho.

Zaplavili ju spomienky na predošlú noc.

Spolu sa vrátili do Penhallowu. Joshua viedol koňa a Dá-
vid sa na ňom hrdo niesol.

„Nuž teda," poznamenala, „toto bola len jedna z mno-
hých pochôdzok, ktorú musím vybaviť."

„Klamete, miláčik," povedal ticho.

Ostro mu pozrela do rozosmiatych očí.

„Ale nebojte sa," ubezpečoval ju, „nikomu nič neprezra-
dím."

„Čo nikomu neprezradíte?" Zamračila sa.

„Odkiaľ poznáte slečnu Martinovú?" spýtal sa.

„Josh," vyhlásila chladno, „najradšej by som vás zabila, že
ste dnes ráno boli v tom dome. Určite ste mali ucho pritis-
nuté na kľúčovú dierku."

„Nebolo to potrebné, miláčik," odvetil. „To vy ste od-
mietli vojsť dnu a donútili ste Anne Jewellovú, aby nechala
dvere pootvorené. Keby ste šli dnu, uvideli by ste ma. Ne-
chcel som sa skrývať."

„Bola to moja guvernantka," odsekla nahnevane. „Sprá-
vala som sa k nej odporne, a tak ju vyhodili, že ma nevie
udržať pod kontrolou, a ona potom bola natoľko bezočivá,
že nedovolila Wulfovi, aby jej našiel iné miesto. Tá pocha-
bá ženská si otvorila v Bathe školu, ale dozvedela som sa, že
umiera od hladu. Čo som mala robiť?" zagánila naňho.

Usmial sa na ňu a žmurkol. Kôň zafŕkal a pohodil hlavou
a chlapček sa veselo rozosmial.

„Predpokladám, že ste sa stali patrónkou školy," nadho-
dil. „Anonymnou patrónkou."

„Slečna Martinová ma nenávidí," vzdychla si. „Keby sa
o tom dozvedela, odmietla by akúkoľvek pomoc, zomrela
by od hladu a mňa by do smrti prenasledoval pocit viny.
Bolo by to nespravodlivé."

Znova sa usmial - a ju to len rozzúrilo. Dávid zakričal na
okoloidúcich dedinčanov a dôležito im zakýval.

„A predpoldadám, že z času na čas," pokračoval, „objaví-
te niekoho, komu by tá škola mohla pomôcť - nádejnú uči-
teľku alebo šikovnú žiačku, ktorá si nemôže dovoliť platiť
školu -, a podľahnete hanebnému pokušeniu páchať dobré
skutky."

„Josh," oslovila ho prísne, „ak sa neprestanete vyškierať,
kým narátam do troch, osobne sa postarám, aby vám ten
úškrn zmizol z tváre. Jeden..."

„Ste obyčajná bábovka," dodal.

„Dva..."

„Ľúbim vás, miláčik," zrazu sa mu smiech vytratil z očí.
„Telom i dušou."

Nešťastne naňho pozrela.

„A máte mäkké srdce," pokračoval.

Uškrnula sa.

„Predpokladám," zavrčala, „že mi to budete predhadzo-
vať do konca života."

„Do poslednej minúty," potvrdil, voľnou rukou ju chytil
a preplietol si s ňou prsty.

Nahlas sa zasmiala.

„Nenávidím vás," vyhlásila.

Obrátila sa a pozrela na toho krásneho plavovlasého
muža, ktorý sa tak čarovne usmieval. Je to jej muž! Jej lás-
ka...

„Ach, Josh," vzdychla. „Ľúbim vás. Aj to mi môžete pred-
hadzovať do konca života."

„Aj to mám v úmysle, miláčik," zastrájal sa.

„TUŠÍM SA ROZPLAČEM," vzdychla si Morgan.

„Radšej nefňukaj na verejnosti," podotkla Freyja. „Vyvo-
lalo by to mylný dojem o Bedwynovcoch. Ľudia by si ešte
mysleli, že sme citlivky. Dokonca by si mohli myslieť, že
máme srdce."

Alice však skutočne plakala a poťahovala nosom, keď
kládla biely čepiec lemovaný kožušinou na dômyselne vy-
česané vlasy svojej panej a široké biele stužky uviazala do
veľkej mašle.

„Biela kožušina s bielym zamatom," poznamenala Judith.
„A k tomu rukávnik. Začínam ľutovať, že som sa nevydá-
vala v zime."

Ale usmievala sa a nemyslela to vážne. Aj ona, samozrej-
me, vyzerala krásne v tmavozelených šatách s kožušinovou
pelerínou, ktorá sa tak hodila k jej žiarivo červeným vla-
som. Sukňa šiat so zvýšeným pásom voľne splývala po
mierne vystupujúcom brušku.

Morgan si obliekla tmavoružové zamatové šaty a bola
nadpozemsky krásna.

„No, ja veru uroním pár sĺz," vyhlásila Eve, „a to aj na ve-
rejnosti. Nech si ľudia hovoria o manželkách Bedwynovcov,
čo chcú." Svetlomodré šaty jej veľmi pristali.

Alice napokon skončila s úpravami, odstúpila a zaštikú-
tala. Freyja vstala a obrátila sa - pozrela sa do stojacieho zr-
kadla v kúte izby.

Bože dobrý, prebleslo jej hlavou, som to naozaj ja?

V
tom bielom zamate a kožušine vyzerala takmer krásne.
Takmer... Najprv si opovržlivo odfrkla, keď jej navrhli, aby
si na svadbu obliekla biele šaty. Lady Freyja Bedwynová
zvyčajne nechodila v bielom. Radšej by si obliekla čosi žia-
rivejšie.

„Vidíš?" ozvala sa teta Rochestrová tónom, ktorý nepri-
púšťal námietky. V žilách tej dračice kolovala číra bedwy-
novská krv. „Nemala som pravdu, ak som trvala na bielej
farbe?"

V
skutočnosti na tom netrvala. Bedwynovci nemohli na
niečom trvať, keď sa zhovárali s inými Bedwynovcami, lebo
všetci mali železnú vôľu a boli tvrdohlaví ani mulice. Ale
dosť násilne vnucovala svoj názor a bola známa bezchyb-
ným vkusom. Freyja zúfalo túžila vyzerať v deň svojej svad-
by čo najkrajšie.

„Urobila som múdro, že som sa pre ňu rozhodla, teta,"
priznala.

„No poviem ti, Free," zvolal Alleyne odo dverí, „vyzeráš
na zožratie. Chvalabohu, že už sú Vianoce a koniec roka,
lebo tri bedwynovské svadby za rok je predsa len pre člove-
ka ťažký zážitok, najmä pre tých zostávajúcich. Hlasujem
za to, aby ďalšou v poradí bola Morgan."

„Ale najprv si užijeme tvoj veľký deň, Freyja," vyhlásil
Aidan spoza jeho pleca. „Tie šaty sú krásne. No žiara v tvo-
jich očiach je ešte krajšia..."

Potom obaja museli vstúpiť do izby, aby pustili Rannul-
fa, ktorý so sebou viedol ich starú mamu. V lete, keď sa Ju-

dith a Ralf sobášili, to vyzeralo, že stojí na prahu smrti, ho-
ci nesmierne túžila ešte vidieť svoje prvé vnúča. Ich sobáš,
Judithino tehotenstvo a skutočnosť, že s ňou žili v Grand-
maison, akoby jej vlialo do žíl novú silu, aspoň nateraz. Tr-
vala na tom, že bude merať ten kus cesty z leicesterského
grófstva do Lindsey Hallu na Freyjinu svadbu.

„Alleyne," oslovil brata Ralf, „predstav ma tej nežnej
kráske v bielom, prosím ťa. Ach!" Teatrálne sa chytil za če-
lo. „Už nemusíš. Tuším je to Freyja, však?"

„Vyzeráš krásne, dôstojne a šťastne, moja milá," ozvala sa
stará mama. „Ale táto obliekareň nebola stavaná pre toľ-
kých ľudí. A pán farár sa isto nepoteší, ak všetci prídeme
neskoro. Radšej ťa už necháme s komornou a Morgan."

Lebo Morgan bola Freyjina družička...

Až keď všetci hlučne odišli, zmocnila sa Freyje nervozita
- znova. Už keď týždeň po bále odišli z Penhallowu, do-
ľahla na ňu nervozita a potom ju prenasledovala celé týž-
dne, hoci Joshua jej denne písal. Neverila, že ju naozaj čaká
šťastie na veky vekov. Rozochvene otvárala listy a najhoršie
bolo, že sa blížila zima.

Z celej duše nenávidela ten pocit zraniteľnosti, nevládala
veriť v šťastnú budúcnosť.

Čo ak sa Joshua pôjde člnkovať, spadne do vody a utopí
sa? Čo ak znova polezie na útes - hlupák jeden - a spadne?
Čo ak...?

Zostal doma na Pruinu aj Constancinu svadbu. Vypre-
vadil tetu do grófstva Northampton, kde nedávno ovdovel
jej brat, a ona sľúbila, že mu bude viesť veľkú domácnosť.
Chastity sa rozhodla, že príde na svadbu do Lindsey Hal-
lu s Constance a pánom Saundersom, až potom odcestuje
za matkou. Ale na jar sa chystala prísť do Londýna a mali
ju predstaviť kráľovnej aj smotánke - Freyja sľúbila, že pre-
vezme záštitu nad jej uvedením do spoločnosti. Anne Je-
wellová so synom pred mesiacom odcestovala do Bathu, kde
mala nastúpiť ako učiteľka zemepisu v škole slečny Marti-
novej.

Tie týždne, ktoré Joshua trávil v Penhallowe, sa neko-
nečne vliekli. Ale napokon predsa len prišiel.

A dnes bol ich svadobný deň.

Ešte vždy bola nervózna - a zlostilo ju to.

Vystrčila bradu. „Svadba je nuda," povedala sestre.
„Všetci sú príšerne sentimentálni. Najradšej by som šla do
Londýna, vybavila by som si osobitné povolenie a vydala by
som sa tak, aby o tom nikto nevedel. Ako to urobili Aidan
s Eve..."

„To isto nie," usmiala sa Morgan. „Poď, Freyja. Wulf už
na nás čaká."

A skutočne. Stál vo vstupnej hale obklopený nádherou
stredovekých vlajok a zbraní. Chladnými striebornými oča-
mi si ich premeral od hlavy po päty. Potom Freyju načisto
prekvapil, lebo k nej vystrel obe ruky. Vložila mu do nich
ruky v bielych rukavičkách a povýšene nadvihla obočie, keď
jej ich pevne stisol.

„Si naozaj krásna, Freyja," povedal.

Čo to má byť? Wulf jej skladá komplimenty?

„Sľubuješ, že budeš šťastná?" spýtal sa.

Vtedy mu do očí vhŕkli slzy. Najradšej by mu vrazila do
nosa. Ale nečakal na odpoveď. Sklonil hlavu nad jej ruky
a pobozkal jej ich.

Nuž teda dobre.

„Na čo čakáme?" spýtala sa povznesene. „Nechcem prísť
neskoro."

Už boli všetci v koči - v tom najlepšom koči so šľachtic-
kou korunkou -, keď odpovedala na jeho otázku.

„Sľubujem, Wulf," zamrmlala a zahľadela sa naňho.

Niekedy sa pokúšala zostaviť si rebríček bratov podľa
obľúbenosti. Zvyčajne bol na samom vrchu Aidan - možno
preto, lebo bol dlhé roky preč a nemal príležitosť často ju
provokovať. Ale ten rebríček, to je hlúposť. Má ich predsa
rada všetkých rovnako, i keď každého inak. Za každého
z nich by položila život - a za Morgan takisto. Ale dnes
ráno - v tejto chvíli - mala najradšej zo všetkých bratov

Wulfa. Urobila by som čokoľvek, pomyslela si, len aby bol
šťastný.

Po tom to bola už len mazanica udalostí a pocitov. Koč
zastal pred vchodom do kostola, davy dedinčanov - alebo
jej sa to aspoň zdalo - sa ukláňali a každý si ju chcel ob-
zrieť. A zrazu len kráčala popod starý tis a vietor rozvieval
na chodníku posledné zoschnuté listy. Morgan jej niesla
vlečku. Wulf sa tváril prísne a nedostupne - ako gibraltar-
ské bralo -, zvučal kostolný organ a ona kráčala uličkou, dr-
žiac sa Wulfovho ramena a...

Ach, mazanica sa rozplynula a spolu s ňou nervozita.

Na konci uličky na ňu čakal Joshua a jeho krása jej vyra-
zila dych. Hoci v skutočnosti nevnímala jeho krásu, vedela
len, že je to jej milovaný... jej životná láska...

Dokonca si v duchu ani nenadávala, že jej po rozume be-
hajú také sentimentálne myšlienky.

Cítila, že sa usmieva. Prekypovalo v nej šťastie a hrozilo,
že vybuchne do smiechu.

Joshua jej úsmev opätoval a úsmev sa mu zračil aj
v očiach. Ibaže dnes ráno v nich nevidela bezstarostné da-
rebáctvo, ale radosť... obyčajnú ľudskú radosť...

Nervózne zažmurkala. Pochabú sentimentálnosť si dovo-
lí, koniec koncov, je to jej svadba - ale slzy? Nie, to nepri-
chádza do úvahy. To by jej predhadzoval až do smrti.

„Drahí snúbenci..." začal pán farár.

Bolo studené decembrové ráno a fúkal ostrý vietor. Na ces-
te pred kostolom však na nevestu so ženíchom čakal otvo-
rený koč, bohato vyzdobený pestrofarebnými stuhami a sta-
rými topánkami. Zrejme to bolo dielo Bedwynovcov.
Kostolné zvony šťastne hlaholili.

Zo všetkých domov v dedine sa vyrojili ľudia a stáli kra-
jom ulice v nedeľnom oblečení. Mali slávnostnú náladu, le-
bo o hodinu ich čakali svadobné raňajky v miestnom hostin-
ci, ktoré tam dal pripraviť vojvoda z Bewcastlu.

Keď sa Freyja a Joshua vynorili z kostola, ktosi zajasal

a všetci sa pridali, najprv trochu rozpačito, potom čoraz živ-
šie, s nadšením. Po ženíchovi a neveste sa vyhrnulo z kos-
tola aj zhromaždenie na čele s družičkou a družbom -
družbom bol reverend Calvin Moore.

„Počkáme, kým na nás začnú hádzať ryžu, alebo sa roz-
behneme ku koču?" spýtal sa Joshua.

„Utekajme," súhlasila. Joshua ju chytil za ruku a rozbehli
sa ku koču okolo smejúcich sa a tlieskajúcich dedinčanov.

Chvíľu mu trvalo, kým ju vysadil na sedadlo, lebo šaty ma-
li dlhú vlečku. Keď si sadol vedľa nej, pobavene sa smiala.

Vtedy už vyšla z kostola celá jej rodina, gróf a grófka
z Redfieldu, vikomt a kontesa Ravensbergovci, jeho stará
matka, lord a lady Potfordovci s deťmi, Constance a Jim
Saunders, Chastity, lord a lady Holtovci-Barronovci s dcé-
rou a jej snúbencom, aj zopár najbližších priateľov.

„Poďme," prikázal Joshua kočišovi. Aspoň stihnú všet-
kých privítať v Lindsey Halle pred slávnostnými raňajkami.
Ale teraz sedela po jeho boku krásna nevesta a on nevychá-
dzal z úžasu.

Skutočne sa oženil? Keď s rodinou odišla z Penhallowu,
všetko mu pripadalo neskutočné. Každý deň čakal, že v lis-
te zruší zásnuby.

A teraz sú manželia!

Našiel jej ruku vo veľkom kožušinovom rukávniku a pre-
plietol si s ňou prsty. Koč vyrazil od kostola.

„Už som vám niekedy povedal, aká ste krásna?" spýtal sa.

„Nezmysel!" zvolala. „Nezmysel, Josh. To robia len tie
šaty, čepiec a kožušina. A ešte farba. Teta Rochesterová mi
poradila, aby som sa vydávala v bielom, a mala pravdu.
Krásne je len to oblečenie."

Zasmial sa. „Tak vám ho neskôr budem musieť vyzliecť,"
vyhlásil. „Až do poslednej nitky. Len aby som videl, či ste
stále krásna. Stavím sa, že ste."

„Ak mi niekedy budete klamať," zastrájala sa, „vyrazím
vám zuby, Josh. Prisahám."

„To nemôžete," namietol Joshua. „Teraz ste moja man-

želka... moja markíza. Musíte robiť, čo vám poviem, a ho-
voriť len: Áno, mylord, nie, mylord, a čo môžem pre vás
urobiť, mylord... Už nebudú nijaké pästné súboje."

Chvíľu si myslel, že sa pobijú rovno tam pred všetkými
hosťami. Nozdry sa jej roztiahli a zo zelených očí jej sršali
blesky. Ale  potom zaklonila hlavu a rozosmiala sa.

„To by vás po mesiaci unavilo," varovala ho.

„Možno po týždni," opravil ju.

Keby sa niekedy pozrela do zrkadla, keď sa smeje, na
vlastné oči by sa presvedčila, aká je neuveriteľne krásna aj
s tým bedwynovským nosom. Ale nemienil ju tým provo-
kovať. Aspoň nie teraz.

„Už vám neprekáža zima?" spýtal sa.

Pokrútila hlavou. „Teraz je to moje obľúbené ročné ob-
dobie."

„Milujem vás, miláčik," zašepkal, „žena moja."
Usmiala sa a bola ešte krajšia.

„Tuším naozaj som vaša žena, však?" zatiahla. „A vy ste
môj muž. Ľúbim vás, Josh. Naozaj vás ľúbim."

Žmurkol na ňu, sklonil hlavu a pobozkal ju.

Nevšímali si za svojím chrbtom jasot tlmený hlaholom
kostolných zvonov.

